
Toget var ti Minutter forsinket paa Grund af en bissende Ko, der var
kommet ind paa Sporet og var blevet kørt over.

Man talte ikke om andet i Kupéerne. Der var endogsaa dem, der regnede
denne Hændelse for den fornemste Begivenhed i deres Liv. Fru
Stiftafysikus i det mindste sagde, at hun havde aldrig været saa
»opreven«, som da man trillede det blodige Dyr ned i Grøften. Og hun
havde dog været gift med en Læge i over femogtyve Aar!

Jeg sad tilbagelænet i et Hjørne og saa* ud gennem Huden. Jeg havde
været paa et otte Dages Besøg hos Godsforvalteren paa Har&ldskjær og
kjørte nu hjem til Fjordby igen.

Toget luntede saa jævnt afsted, og Telegrafstængerne gled forbi og sank
og steg med lange bølgende Sæt. Vinduerne raslede, og Vaggonen vuggede,
og Passagererne hoppede i Sæderne og dinglede viljeløst med Hovederne.

Wied: Barnlige Sjæle. 1svingede vi i en stor Kurve ind paa Dæmningen
langs Sydsiden af »Noret«. Ovre mod øst paa den anden Side Yandet laa
Rynkeby Kirke gemt mellem Hegn og Pite, og helt ude ved Fjorden saa’
man Straatagene og de hvid-gule Skorstene af Asperup Huse. Dampmøllens
røde Skorsten ragede mod Nord op i Skyerne som en uhyre Afstiver, og
tii venstre lidt bag den laa Fjordby med sin bredskuldrede Kirke og sit
spids-pullede Raadstuetaarn.

Jeg drejede Hovedet for at se ud af det andet Vindu.

øjeblikkelig var Fru Stiftsfysikus der, hun havde længe luret paa en
Lejlighed.

— Jeg begriber ikke, sagde hun med et moderligt Blik — at De kan
udholde at bo hér i Byen, Hr. Weis, naar De ikke er nødt til det.

— Jeg finder, det er en rigtig køn lille By, Frue, sagde jeg - den
ligger saa nydeligt!

— Aa ja saamænd — men København! sagde hun og vendte det hvide ud af
Øjnene op mod Kupélygten.

— Ja—a, København, naturligvis!

— Jeg skal nu sige Dem, Hr. Weis, vedblev hun og rykkede nærmere hen
til mig — jeg er barnefødt paa østergade.

— Næ virkelig?— Jo bogstavelig talt midt paa østergade Nummer toogtyve!

— Ja, saa kan man jo saa godt forstaa--

— Ja ikkesandt! og jeg forsikrer Dem, jeg lever kun, naar jeg er i
København!

Vore Medrejsende lyttede anspændt til vor Samtale, ti Fru Stiftsfysikus
var en af Fjordbys Rangspersoner.

Jeg drejede igen Hovedet og saa1 ud.

*— Nu er vi ved Svingelsvejen! meldte jeg.

— Gud —d! allerede! sagde’Fruen — og vi blev dog tyve Minutter
forsinket!

— Ti Minutter, Frue!

— Tyve! sagde hun afgjort — Konduktøren sa’e tyve!

— Næ, han sa’e sgu kun ti! lød det henne fra den anden Ende af Kupéen.
Det var Barber Gærber, der havde siddet og sét sig gal paa Damen.

Fruen værdigede ham ikke et Blik.

— Det var rædsomt med den Ko! sagde hun henvendt til mig — at tænke
sig, den blev ligefrem revet over!

— Tja—a--

Hun havde rejst sig og stod med Ryggen mod mig og samlede sammen paa
sine Pakker og Æsker og Tasker. Saa sagde hun:

— Har De hørt det med Frøken Møller?

1*— Nej?

— Nu er hun sat fast!

— Men Gud bevares, hvad har hun da gjort?

— Véd De ikke det? spurgte Fruen og snurrede tundt. — Hun har st jaal
et i fem Aar! Borgmesteren — hun kom jo dér tidlig og sent! — si’er, at
det er Kleptomani og vil ha’ hende ind paa Sindssygeanstalten.
Kleptomani! nu bér jeg Dem! min Mand har haft hende til Observation, og
hun er ikke mere sindssyg end De og jeg!

— Der er Dampmøllen! meldte Barbér Gærber og rejste sig,

Og alle de andre Passagerer rejste sig.

I det samme begyndte Lokomotivet at pibe, og Toget gled langsomt forbi
Tømmerpladsen og Konsul Bruns Have og ind paa Banegaardens Terræn. Ved
Overkørselen stod min Ven Idioten og skar Ansigter og slog ud med Arme
og Ben, men jeg kunde gudskelov ikke høre hans Glædeshyl.

Perronen var fuld af Byens kendte Ansigter. Idet Toget gled frem, Saa'
det ud, som om alle Hovederne var skaaret af Menneskene derude og blev
skudt forbi Vognvinduerne paa en Presenter-bakke: Først kom
Postfuldmægtig Grev v. Schinkels med sin adelige Bleghed og sit vaade
Overskæg. Saa kom Organist Biglers, Konsul Bruns og Købmand C. O.
Jessens med Kones og to Døtres.Derpaa gled Stiffcsfysikus Lorentzens
Hovede forbi, smaanynnende som sædvanlig, og Frøken Liebmanns med
ørnenæsen og Hængekrølleme, og Kateket Langsteds med den bredskyggede
Abatehat, og Madam Tillegrens og Kobbersmed Bømlers og Ur* mager
Flitners og to blaahuede Gendarmers.

Gennem Stationsbygningens aabne Døre saa9 man ud paa Pladsen, hvor
Vognene holdt. Og bag et af Vinduerne i tredje Klasses Ventesal stod en
sværlemmet Bondemand med tilbagebøiet Hovede og en ølflaske for Munden.

Kupedørene blev aabnet, og Passagererne steg ned.

— Er min Mand her? spurgte Fru Stifts-fysikus og stak Bagdelen først ud
og entrede ned paa Perronen med Æskerne og Pakkerne hængende i lange
Snore paa Fingrene.

Stiftsfysikus kom nynnende og fløjtende hen mod hende.

— Go* Dag, Alvilda! nikkede han — bum-bummelum hy, hy! hvordan ha’de de
det i København ?

— Te—o—dor! sagde Fruen og vilde omarme ham, men opgav det paa Grund af
Bagagen.

— Er der mere? spurgte Fysikus og kiggede ind i Kupeen. — Naa, der er
De? nikkede han, da han fik øje paa mig. — Nu er nok Fredenforbi! sagde
han og kneb det ene øje sammen. Det øje, der vendte hen mod hans
Hustru.

— Tænk, Teodor, vil Du tænke Dig, vi har kørt en Ko over! begyndte hun
at fortælle, medens hun banede sig Vej med alle sine dinglende
Smaa-partikler og nikkende og hilsende og duvende med Halsen som en And
i Parringstiden.

— Tænk, Mo'er, den blev skaaret li’e midt over! berettede en ung Pige
med »øllebrød« i Ansigtet.

— Der sad Kød paa Konsulen, Hr. Tandhjul! forsikrede Apothekersken, der
altid snakkede bagvendt, naar hun blev ivrig.

— Og Haar! og Haar! supplerede hendes Mand.

— I Sandhed rædselsfuldt! sagde Kateket Langsted og hilste paa Fru
Stiftsfysikus.

— At man dog ikke kan vogte dem bedre! sukkede Fru C. O. Jensen; hun
bar Hovedet paa skraa efter en Brandbyld og saa’ bekymret hen paa sine
to Døtre, der stod mindst tyve Alen fra Lokomotivets Baghjul.

— Bumbummelum hy, hy! sagde Fysikus og fulgte efter sin Kone ind gennem
Ventesalen.

Ude i Forhallen trængte Folk sig sammen foran Udleveringsstedet for
Rejsegodset: Glasruden var endnu ikke trukket op, men inde bag den
saa’man Drageme spille Boldt med Kufferter og Vadsække.

Ligefor Indgangsdøren tronede den langskæggede Kusk fra Rudolfsholm paa
Bukken al en nedslaaet Landauer. Han var iføit graagul Støvfrakke og
høj Hat med Roset af nationale Farver. Pisken og Tømmerne holdt han
mellem de hvide Handskeflngre paa venstre Haand, og med den højre
kløede han sig paa I^æggen inde bag Læderet paa den ene Halvstøvle. Han
kneb Øjnene sammen og trak Munden helt ned til den ene Side.

Ben gule Omnibus fra Hotel »Skandinavien« holdt lidt til Siden med
Døren indbydende staaende aaben og fremviste sine mørkerøde Plydses
Sæder. Kusken sad ærbødig med Kasketten i Haanden og talte en Art
spansk med en tysk Handelsrejsende.

Og paa et Enspænderkøretøj med en Spædekalv hængende halvt ud over
Bagsmækken sad en tæt tilhyllet Bondekone og førte en højrøstet Passiar
med den svære Mand inde fra tredje Klasses Ventesal. Han stod henne i
Hjørnet mellem Plankeværket og Varehuset og stirrede uforstaaende paa
nogle store, hvide Bogstaver, der forkyndte, at al Urenlighed frabades.

— Det er nere i den anden Ende! skreg Konen til ham og gav ham
Anvisning med Pisken.Og Manden gik skældende og med Benklæderne
staaende halvt aabne ned til den anden Ende af Stationsbygningen.

Banegaardsterrænet forlænger sig ud i et beplantet Anlæg, der strækker
sig langs Kirkegaards-muren ud til Landevejen.

Inde mellem Gravene trillede nogle Barnepiger afsted med deres Vogne og
saa’ højtidelige ud og talte sagte.

Paa den nye Præstegaard var Sparreværket rejst, og Kronen fra
Rejsegildet hang endnu og dinglede paa skævs oppe paa sin Lægte og
daskede med sine Vimpler og Baand.

Ude paa Vejen forsøgte to Køer at flække en halvvoksen Dreng. Den ene
vilde til Byen, den anden ud paa Landet. Og Drengen stod skrævende og
bandende midt imellem dem og ruskede i Tøjrene.

— Aa, vil Di'nne gi* den sorte én over Snuden? bad han, da jeg gik
forbi.

Jeg løftede min Stok og gav Koen et Slag mellem Hornene. Og nu satte
begge Dyrene afsted ud ad Landevejen, saa Klovene raslede mod
Stenbroen. Halerne stak de til Vejrs, og Drengen brølede Hurra.

Jeg satte min Kuffert fra mig og blev staaende og saa1 paa
Præstegaarden.Den ligger i et Hjørne mellem det gamle Voldanlæg og
Landevejen og er bygget af rede Sten i en Art gothisk Schweitzeretil
med store Ruder og smaa Døre. Og ligeoverfor den ligger Kirkegaarden.

— Ja, sé kun paa Sta'sen! lød pludselig en arrig Stemme noget borte. Og
frem bag Bygningens vestlige Hjørne kom gamle Lysestøber Bergmann
haltende ved sin Stok over Murbrokker og Tagskifer. Han havde Træsko
paa og rokkede fra den ene Side tål den anden og sparkede forbitret til
alt, hvad der laa ham i Vejen.

— Hva’ ska’ al den Byggerasje til! spurgte han indædt, da han stod lige
over for mig paa den anden Side af Vejgrøften.

— Ja—a, sagde jeg — her var jo ingen ordentlig Præstegaard i Byen.

— Gu’ var her da saa! vi har jo den gamle oppe akraas for Kirken! Men
den er vel sagtens

ikke rentabel nok!--Og er det saa et Sted

at ligge den? tor han les igen. — Vinden ka* jo den unde ta’ me stry’e
li’e dyrk igennem den!

— Den ligger dog ellers rart i Læ her af Volden og Kirkegaarden!
forsøgte jeg.

— Det gør ’en, ja! men Osten vinden kommer nok ellera ikke fra Vest,
min go’e Ven! sagde han og grinte ilde. — Her vil bli’e saamasendes med
Sne til Vinters, a’ vi maa grave Præsten ud, naar vi ska’ bru’e ham 1

— Tror De det?

— Ja Gu* tror jeg det, ja! — — Og hva^ er ’et saa for en Stil, di har
smurt ham op i? vedblev han og pegede med Stokken — det er hakke me
ikke uden Vindusruder altsammen!

— Ja—a, der er jo en Del — — —

— Han kommer sgu til og futte hele Offeret sl i Ildebrændsel! kilede
Lysestøberen paa. — Saaden no’et nymodens Oldkram! sagde han og
spyttede. — A’ Menisteriet ka' gi* sin Kendelse til det! — — Pa’vel!
sagde han saa pludselig og rokkede om paa den anden Side af Bygningen
for at tage den i øjesyn fra den Kant

Jeg hilste og tog mig til Hovedet og gik hen mod Tolderporten, som fra
Nordvestsiden danner den eneste Adgang til Byen.

Porten er bygget af store, røde Munkesten og er ikke bredere, end at en
Vogn akkurat kan slippe igennem. Den har et spidst, teglhængt Tag med
en Lynafleder ovenpaa og en Pløj med Byens Vaaben, tre vanskabte Sild,
i gennemstukket Arbejde.

Op ad Portens ene Side er klistret et Hus med Halvtag. Dér boede den
lange Skomager Terkildsen, hvis Messingbriller altid lyste ud gennem de
smaa Euder. Han krævede en Hilsenligesom Bompenge af de
forbipasserende. Han var tresindstyve Aar og havde b6t under
Skraa-taget i de fyrre.

Jeg tog Hatten af og gik ind gennem Porten.

Til højre ligger et stort toetages Hus, der er malet lyserødt med hvide
Søjler og har Altan. Over Døren staar indhugget i en Stentavle:

Strusict Mads Mikkelsen prisca in seda parentum Hasce novas ædes, tam
sibi quamque suis.

1772.

Her boede Borgmesteren paa første Sal, og Købmand Klemmesen handlede
med »langt og kort« i den ene Ende af Stueetagen og havde Beboelse i
den anden.

Der laa en stor, sort Hund i Rendestenen og glippede med øjnene og
savlede langt som efter et Maaltid.

Henne ved Posten paa Hjørnet af Nygade stod en lille barhovedet Pige og
hoppede op og ned med Hænderne omkring Pumpestangen. Hvert øjeblik f6r
hun om til Tuden for at drikke.

— ’da—a! hilste hun, da jeg gik forbi.

Jeg drejede ned ad Langegaden forbi Konsul Bruns Hus, hvor der udenfor
hang to Alen ældgammelt Sækkelærred og en Roegreb som Skilt. Ogsaa
dette Hus har Altan. Men saa er der heller ikke flere Huse i Fjordby,
der har Altaner.

Kæmner Wandal kom trippende imod migmidt ad Gaden. Han var iført graa
Benklæder og hvid Lærredsjakke, Panamahat og Turistsko. Ansigtet var
rødt og smaarynket som paa et nyfødt Barn. Øjenbryn og Skæg havde han
aldrig ejet.

— Se, se—e! sagde han og standsede — Hr. Weis! velkommen tilbage! Har
været inde og set til Smaapigeme i Hovedstaden? hva? hæ, hæ! hrrem!

Hr. Wandal sagde altid »hrrem« som Afslutning paa en længere Tale. Han
led af Astma.

— Næ, jeg har saamen kun været en Tur ude paa Landet. — — Hvorledes
befinder Hr. Kæmneren sig?

— Jo - o, det gaar jo, det gaar jo! nikkede Wandal. — Di har faaet Dem
en ny Hat, ser jeg?

— Ja—a — — —

— Uden at være næsvis! hva' har Di gi’et for den?

— Ni. Kroner.

— Se, se — e! ja, ja! ser man det! hrrem! sagde Wandal og skævede efter
to Tjenestepiger, der gik op af Apotekets høje Stentrappe. Der* kom Ild
i hans gamle øjne, og alle Rynkerne i hans Ansigt tog paa at bevæge
sig.

— La’ mig erindre det, me’ns jeg husker det! sagde han — jeg skal ha’
en Æske engelsk Lakris for min Hoste! — — Naa, farvel, Hr. Weis, far*
vel! ja vi sés jo, vi sés!Og Kæmneren trippede over den toppede Stenbro
henad Apoteket tiL Og en lang Tjavs af hans graa Nakkehaar hang og
viftede sagtelig bag ud under Panamahatten.

Apoteket ligger paa den sydlige Side af Torvet lige over for Raadhuset,
der er opført 1876 under Mottoet: Med Lov skal man Land bygge.

Til højre for Raadhuset er der en Græsplæne med Jæmstakit omkring. Midt
paa Plænen staar en Buste af Frederik VH paa en højskuldret Sokkel, der
ligner en Ligsten. »Frederik Folkekjær« læser man paa Forsiden af
Stenen, og paa Bagsiden staar: »Han skjænkede sit Folk den dyreste
Gave.«

Foran Soklen laa en vissen Krans, der blev fornyet hver 5te Juni af
Byens Venstreblads Sætterpersonale.

Jeg drejede om ad Raadhusstræde, hvor Madam Tillegrens Mand stod i
Butiksdøren og spejdede efter Konen.

Tillegren var altid urolig, naar hans Kone var borte. Der kunde saa let
hænde no'et! sagde han.

De handlede med Æg og Havesager og havde Maskinrulle.

— Goddag, Tillegren! hilste jeg — hvorledes gaar det med Sønnen?— Tak,
Tak! sagde Tillegren og knækkede sammen som en Lommekniv — det er da
gudske-tak li’som lidt bedre!

Det havde i fjorten Aar stadig været li’som lidt bedre med den unge
Tillegren, der laa i Stuen bag Butiken og aldrig havde kunnet støtte
paa Benene paa Grund af Trøske i Knæleddene.

— Vi har jo kun det ene Barn, sagde Tillegren, naar han købte
Slikkerier og Legetøj til Drengen — saa herregud, vi gamle klare vos jo
nok!

Enspænderkøretøjet med Spædekalven bag i kom rullende om Hjørnet fra
Torvet. Den svære Bondemand sad nu ved Siden af Konen og var Kusk.
Vognen rystede og hoppede og rumlede hen over Stenene, og Kalven laa
med lukkede Øjne og Tungen langt ude af Halsen.

Køretøjet gjorde Holdt udenfor Butiken, og Tillegren hævede Blikket mod
Himlen for at bede Vorherre sende Konen lidt hurtig hjem.

Jeg boede i dette lille gule Hus, der ligger oppe paa Volden for Enden
af Raadhusstræde. Slyngroser og vild Vin beklæder de Bindingsværks
Mure. Der er Straatag paa Huset og Stærekasser paa Gavlene, og fra mine
Dagligstuevinduer havde jeg Udsigt til de grønne Trær, hvorimellem
Fjorden tittede frem langt ude.Og da jeg gik op ad Trappen, nikkede og
smilede tilmed min Værtinde, Madam Bertelaens lille rødmussede Ansigt
til mig bag Ruderne.

Men hun havde jo dette grinfme Hareskaar, der altid fik mig til at
tænke paa et Kranie, naar hun lo.Mester Bemler.

i.

Aa, Frøken Helga, gaa med hér ind?

— Hvor ind?

— Hér ind hos Kobbersmeden.

— Gud, hvad vil De dog dér?

— Jo! — — kom lidt, skal De se!

Og jeg trak Frøkenen hen til Vinduet, der kun blev oplyst af en
Hængelampe inde over Disken. Gadelygterne var ikke tændt, ti det skulde
være Maaneskin, men Himlen var sort af Skyer.

— Kan De sé den gamle herlige Kobbeitolle, dér staar? spurgte jeg og
pegede.

Hun bøjede sig ind mod Ruden.

— Ja, sagde hun — hvad den?

— Den har jeg gaaet og set paa i mange Dage. Jeg vilde saa gerne vide,
hvad den kostede.

— Jamen herregud, saa gaa ind og spørg om det!— Næ—i, sagde jeg — jeg
han ikke lide at gaa derind, hvis jeg saa ikke køber den alligevel.

— Hal sikket Mandfolk!

— Ja, jeg véd godt, at det er en Mangel ved min Udrustning, men — — men
— — — Tør De da gaa derind?

— Ja det ved Gud, jeg tør! — — men De maa gaa med I

— Ja—a, men De maa spørge!

— Ja, det skal jeg nok! — — Det er forresten saadan en væmmelig Fyr,
den Kobbersmed! vedblev hun — tænk, han vilde engang kysse Nikolaj
Krøyer!

— Saa—aa?

— Ja, han lukkede Døren i og — og vilde kysse ham!

— Det var da mærkeligt! sagde jeg. — Det skal forresten more mig at sé
den Kai!

Vi gik op ad Trappen og ind i Forstuen. Helga forrest. Hun lukkede
Butiksdøren op, og vi gik begge ind.

En lille arrig Klokke kimede i det fjæme.

Der stod Kaffekander og Tepotter og Kedler og Kasseroller rundt paa
Hylderne. Og paa Væggene hang øsekar og Rivejæm og Lampeslukkere og
Blikspande.

— Se, dér staar Bollen! sagde Frøken Helga og pegede hen mod Vinduet.

Wied: Barnlige Sjæle. 2— Ja, dér staar den! sagde jeg.

— Et Par Døre blev smækket op og i, og vi hørte slæbende Moigenskotrin
i Stuen ved Siden af.

— Der er han! sagde Frøken Helga.

— Ja, der er han! sagde jeg.

— Véd De, hvad han kalder sin Kone? hviskede bun hurtig.

— Nej?

— Trillebøren!

— Det er godt!

Stuedøren blev aabnet, og Hr. Kobbersmed Bømler kom ind med
Messingbriller paa Næsen og Pibe i den ene Mundvig. Han rev Piben af
Munden, da han saa os.

— Go’ Aften! hilste han kælent og skrabede ud med den ene Slæbe, saa
Sandet skreg paa Gulvet.

— Jeg vilde gæme se paa den Kobber--

tingest! sagde Helga flot og antydede Bollen med sin Muffe.

Hr. Bømlers øjne klippede fugtigt bag Brillerne, og hans smalle Læber
smilte honningsødt.

— Denne? — — lille Frøken? spurgte han og satte Bollen paa Disken. Han
smaskede og smagte paa sin Tunge.

— Ja! — — Hvor meget koster den?Mester kneb det ene Øje sammen og
takserede os.

— Ti Kroner — — sagde han prøvende.

— Ti Kroner! udbrød Frøken Helga og slog sig paa Benet med Muffen.

— Ti? sagde jeg.

— Det er solidt Kraml forsikrede Hr. Bøm-ler og hug Bollen ned i
Disken, saa det klang i Kasserollerne og Blikspandene rundt i Lokalet.

— Næ—æ, sagde Helga — saa meget!--

hvor meget har De selv gi’et?

— Jeg? jeg har s’men gi'et otte! sagde ban og skulede paa en stødende
Maade.

— Tør De bande paa det? spurgte saa jeg.

— Bande? sagde han — hæ, hæ! ja døt kommer da an paa hva’ — — —

— Nej, sagde Helga og slog mig paa Armen

— De maa virkelig ikke faa Manden til--—

— Tør De sige: Fanden gale mig? spurgte jeg.

— Ja—a, hæ, hæ!

— Lad os høre?

— Jeg har Fanden gale mig gi’et otte Kroner! bandte Mester Bømler og
stak Piben i Munden med en knejsende Bevægelse. — Men jeg vil sælge den
lille Frøken den for syv! tilføjede han og blev vaad i øjenkrogene af
Galanteri.

— Næ—i! sagde Helga og trak sig sky tilbage — det er ikke mig, der skal
ha’ den!

2*— Naa, det er Herren?

— Ja, det er mig! sagde jeg og traadte et Skridt frem. — Hva’ har den
egentlig været brugt til? spurgte jeg.

— Det er en meget æ—del Form! forsikrede Bømler og fikserede kælent
Bollen.

— Formen er god nok! sagde jeg — men hva’ har den været brugt til?

— Ja, hvis jeg turde tale rent ud — — — begyndte han tøvende.

— Nej, nej! sagde jeg — sig det ikke! Og Frøken Helga sænkede
hjælpeløst sit Blik mod Jorden.

— Ja—a, jeg kan da ellers godt si’e det! sagde Hr. Bømler stødt — den
har s’men kun været brugt til og bære Ba’sselmad i.

Frøken Helga smilede lettet.

— Det er sandelig Kram! begyndte Mester igen — probert Kram! Og han
huggede atter Bollen ned i Disken, saa det rungede. — Og ingen Buler er
der i den.

— Det er der ikke, sagde jeg — men der kommer nok.

— Og har Herren saa sét, a’ der er Stempel paa Hanken? vedblev han.

— Saa—aa? er der Stempel paa Hanken?

— Ja, det er fra Frederik den Sjettes Tid!SI

— Ja, det er der skam ogsaa, ja! Brede Værk, staar der.

— Ja det er Mesteren.

— Naa — — naa, det er Mesteren? — — Næ—i jeg — — —

— Vil Herren saa ha’ den for syv?

— Næ—i jeg tror — — Hvor kan det være, at Dubben paa Laaget er af
Messing?

— Det er den altid!

— Naa det er den altid?--Næ—i jeg--

— Di ska’ ha’ den for seks! sagde Bømler pludselig — li’e mejet derom!
sagde han og gav Bollen et Stød, saa den fdr helt ned til den anden
Ende af Disken.

— Lad mig saa ta’ den da! sagde jeg og trak Portemonæen op. Frøken
Helga nappede mig i Ærmet, og jeg saa’ hen paa Bømler. Hans øjne lyste
grisk, men slukkedes øjeblikkelig, da han opdagede, at vi iagttog ham.

Og først da gik det op for mig i hele sin Pinlighed, at jeg magelig
kunde ha’ pruttet ham endnu et Par Kroner af.

— • Værs’god! sagde jeg og skubbede Pengene hen til ham. — Men Bollen
skal poleres!

— Den skal bli’e som et Spejl! sagde han og spyttede paa Mønterne og
puttede dem i Vestelommen.

— Og saa sender De mig den hen i Aften!— Ja—a, ja—a! med Fornøjelse,
ja! men—n — —

— Jeg b6r omme hos Madam Bertelsen paa Volden.

— Naa? jo—o, det ska’ nok bli’e besørret! Frøken Helga var allerede ude
af Butiks-

døren. Jeg skyndte mig efter hende, og Hr. Bømler hoppede igen efter
mig.

— Næ—æ, sér Di! forklarede han helt ud paa Gangen — hvorfor jeg kunde
sælge Dem saa billigt var, a’ jeg sæl ha’de betalt med Varer, og saa
ka' man jo — — —

— Ja! sagde jeg — javel saa! Men husk nu paa, at den skal poleres!

— Den ska’ bli’e som Guld! forsikrede Bømler og bukkede og nikkede og
skrabede ud, saa han nær var gaaet paa Næsen ned ad Trappen.n.

Naturligvis sendte han mig ikke Kobberbollen op om Aftenen.

Heller ikke næste Formiddag kom den. Jeg ventede til Klokken elleve,
saa gik jeg om i Butiken i Ridderstræde.

Paa en Stol bag Disken sad »Trillebøren« og hvilede sig. Hun holdt med
begge Hænder fat omkring et Kosteskaft, som hun støttede mod Gulvet med
Kosten nedad. Hendes Ansigt var graat og surt og klemt inde i en fldtet
Vatkyse, der var bundet stramt til under Hagen. Paa Fødderne havde hun
et Par uhyre Plydses Morgensko med nedtraadte Bagkapper. Hun havde graa
Uldhoser paa, og hendes Smalben var tykke som Læstræ.

— Er Hr. Bømler hjemme? spurgte jeg?

— Ja—a, sagde hun trevent — men er det ikke no’et jeg kan, for han
spiser sin Frokost.

— Nej, jeg vil helst tale med ham selv!

Hun rejste sig langsomt fra Stolen og skurede

sig paa de uhyre Slæber hen til Døren i Bag-grunden og forsvandt. Hun
havde stadig Kosten i Hænderne og ligesom pigede sig frem over Gulvet
med den.

Døren ind til Stuen lod hun staa aaben, og jeg talte toogtyve
Vandkander, der stod opstillede rundt om Bordet henne ved Sofaen, og
alle vendte de Tuden ind efter.

Kobberbollen saa’ jeg ogsaa, den stod blank og skinnende henne paa en
Stol. Altsaa havde han dog husket at polere den!

En Bondevogn rumlede forbi Huset, saa Vinduerne klirrede, og Murene
rystede, og Kaffekander og Tepotter dansede paa Hylderne og puffede
hinanden i Siden.

Saa kom Bømler i Kalot og blaastribede Skjorteærmer og med friskspildt
Kaffe ned ad Vesten. Han bukkede og smilede, og der sad ham Rugbrød
mellem Tænderne.

— De sendte mig jo ikke Spanden om i Aftes, Hr. Bømler! begyndte jeg.

— Næ —æ, sagde han og lagde Hovedet paa Siden — næ, jeg ha’de saa
sandelig rent glemt, hva’ Herren hed!

— Weis! sagde jeg — og jeg bCr omme paa Volden hos Madam Beitelsen.

Bømlers smaa Pindsvineøjne blev duggede bag Brillerne, og han gik mig
ind paa Livet.

— Saa Di hedder Weis? sagde han, idet hanstrakte Haanden ud og berørte
mit Frakkeærme med et Par Fingerspidser — saa Di hedder Weis? herregu’!
Di skulde da ikke være fra Lolland?

— Jo.

— Saa har jeg s'men ha’t den Fornøjelse og kende Deres Hr. Bedstefader!
Var ban ikke Forpagter paa Rugholm?

— Jo.

— Aa, herregu’, jeg har saamen gort hans

Tagrender!

— Har De det?

— Ja jeg har saamen!--De tf var en prægti'

Mand, den gamle Weis!

— Ja, det skal han nok ha’ været, ja!

— Jo, ser Di, jeg begyndte jo i Rø’by! vedblev Kobbersmeden og lagde
sin flade Haand paa min, men lod den øjeblikkelig svippe op igen, som
om han blev forskrækket over sin egen Dristighed — ja, jeg begyndte
saamen i Rø’by, gjor’e jeg, ser Di — — Næmen a’ Di er en Søn a’ den
gamle Weis! udbrød han pludselig og lagde atter Hovedet paa Siden og
nærmede sit Ansigt saa tæt til mit, at jeg kunde lugte hans
Rug-brødsaande — det fomøjer mig! det er li’som, vi er lidt i Familie!

— Saa kendte De vel ogsaa Oreven? spurgte jeg, men trak mig samtidig et
Skridt tilbage.

— Ja, ja! jeg har saamen været dér paaSlottet mange Gange! — — Det var
en løjerli’ Mand! en prægti’ Mand for Resten! men gal, sa’e di.

— Saa—aa?

— Ja, men en klog Mand, det var han! han rejste jo hele Verden rundt og
ku’ tale med alle di Kabylere, der er til! — — Hæ, hæ! jeg husker
saamen engang a* — — Men vil Di dog ikke sidde, Hr. Weis? værs’arti’ og
ta’ Plads, der er en Stol, værs’arti'!

Og Manden lagde mildt sin Haand paa mit Bryst og trykkede mig ned paa
Stolen. — A’ Di dov er en Søn a’ den gamle Weis! gentog han
hjærtegreben og »aede« min venstre Skulder.

Jeg saa' ned paa hans Haand. Den midterste Finger var sat af lidt
nedenfor første Led. og Stumpen stak frem som en vissen, smussig, rød
Kødklump. Og Neglene paa de andre Fingre var grønne og uklare og laa i
ophøjede Bukler som Kløeme paa en Hund.

Men jeg havde fast besluttet at se, hvor vidt han vilde gaa med sine
Manipulationer, hvorfor jeg lod ham »ae« løs.

— Og talte De nogensinde med Greven? spurgte jeg interesseret.

— Ork, mange Gange! knejsede Bømler — mangfoldi’e Gange, Hr. Weis! - —
Jeg har spist Frokost med ham!— Næ virkelig?

— Jo—ol Det var s’men engang jeg skulde levere min Regning, saa gaar
jeg til Tømmermester Lejfer og spør’ ham om Tittelaaeme — — for Greven
holdt jo atrængt over, hvad dur tilkom

ham! naa forstaar sig, det gør vi jo alle!--

og saa si'er Lejfer: Du ska’ skrive saadan og saadan, Bømler: Høj- og
Velbaame Hr. Kammerherre Hofjægermester Ridder af Dannebroge og
Dannebrogsmand p. p. med mejet mere Doktor fllosofla Lensgreve H. G. S.
v. Rosen til Rugholm ! — — Naa! og jeg skriver jo saa Regningen og
gi’er ham hele Tittelasen: Høj- og Velbaarne Hr. Kammerherre
Hofjægermester Ridder af Dannebroge og Dannebrogsmand p. p. med mejet
mere Doktor fllosofla Lensgreve H, G. S. v. Rosen til Rugholm! skriver
jeg. Og saa den næste Formiddag gaar jeg derud i min bedste Stas, for
saadan no’et satte Greven jo immer Pris paa. — — Kendte Di Skovfo’
Lange?

— Ja—a, jeg har hørt ham omtale, sagde jeg - jo-o!

— Ja, han gaar jo saa inde i Venstebulen med grønne Bukser og Hat med
F’er og Daggert paa Skulderen! - — Go’ Da’e Lange! si’er jeg, er Greven
og komme i Tale? Jo, si’er han, det er han! og det er mejet rart for
Dig, Bømler, si’er han, for Du er den første og saa er Grevenve’ godt
Homør! — — Naa! jeg ble’ saa lukket ind, og Greven sidder ved
Frokostbordet. G’da’ Hr. Greve, maa jeg ønske Dem en hjærteli’
Velbe-bekomme! (Her gjorde Manden et dybt Skrabud for mig og lagde
Haanden paa Brystet.) Go* Maaren, Mester, sier saa Greven, hva’ har
bragt Jer saa tidli’ paa Sokkerne? Ja, det var da en Regning! En
Regning? si’er han, ja la vos først spise, si’er han, ta’ en Stol!
si’er han og faa no’et i Skrotten! Ja —a mange Tak, Hr. Greve, si’er

jeg, men—n--Sludder! si’er Greven og skyder

et Fad Kyllinger hen til mig, æd! sier han.--

Og jeg satte mig saa til Bordet, og Greven laa alle di bedste Kyllinger
over paa min Indretning.

— — Naa! og da vi saa ha’de spist og faaet vorre refleksive Snapser,
saa bod han mig jo en Segar, og saa sa'e han: La’ vos nu se Papirene!
sa’e han, og jeg flyede ham dem jo saa — — hæ, hæ!

— Naa?

— Ja, vedblev Bømler gnækkende — han grinte jo saa lumsk, da han læste,
og saa gik han hen til Skriverbordet og malede no’et nedenfor paa
Regningen. Farvel Mester! sa'e han saa og ga’ den igen — gaa han nu ned
paa Kontoret med den! Jeg kiggede paa Skriften, men ku’

ikke tydde et Ord.--Naa! og da jeg kommer

ud i Venstebulen, si’er jeg til Skovfo’den: hør, si*mig, Lange, si’er
jeg, hva’ er’et a’ Greven har ekre* ven her paa Regningen? Det ve’ jeg
Saten raspeme ikke! si’er Lange, det maa Du gaa til Inspektøren om, for
der er ingen andre paa Gaar’en, der ka' læse, hva’ han skriver! Og jeg
gaar jo. - — Saa nede i den store Allé møder jeg Forvalter Visby. Hør,
Hr. Forvalter, si’er jeg, Di ku* vel ikke vise mig den Bevilli’he' og
si’e mig, hva* der staar der? Jeg har været oppe til Greven med
Regningen, og jeg er bange for, a’ der ei ét eller andet paa Fær’e.
Forvalteren ta’r jo saa Papiret og ser paa det. Næi, si'er han. det maa
Di sgu gaa til Inspektøren om, jeg kan ikke læse et Muk! Tror Di, a’
der er no’et saadan, Hr. Forvalter? spør' saa jeg. Ja, ma’ ka’ jo
aldri’ vide det, Bømler! Og jeg stikker jo saadan ikke riti’ behageli’
ned paa Kontoret. Er Inspektøren til Stede? Jo, det var han da. - — Og
han kommer! Jeg har her en Regning, si’er jeg, og flyer ham den, men
Greven har skreven no et paa den, si’er jeg, og nu er jeg li’som lidt
bange for, a’ han er utilfre’s! — — Inspektøren læser paa Regningen og
stikker i og grinel og han gaar hen til Fuldmægti’en og de andre, og di
griner! Faar jeg kanske ingen Penge? spør saa jeg. Jo, jo, min go—de
Mand, vel faar Di Penge! si’er Inspektøren og bli’er ved med og grine.
— -Men Pengene betalte han mig da.— Naa, hvad var det saa, der stod paa
Regningen? spurgte jeg.

— Ja, nu ka’ Di tænke Dem! smilede Kob-bersmedden og tog mig lempelig
om Haandledet

— nu ka’ Di tænke Dem! jeg ha’de jo skreven Lænsgreve, ha’de jeg, ve*
en Fejlta’else naturligvis og saa ha’de h an kradset op forneden: Næ —
i, Fanden spolere mig da’nne endnu! betal Ka’len fuld Valuta! — — hi,
hi, hi! hva?

— Hæ, hæ, hæ! ja! lo jeg og rejste mig. — Men nu maa jeg nok gaa!

— Det haster ikke! det haster ikke! sagde Bømler ømt. — Sid lidt ned
endnu! det er mig en li’efrem Fornøjelse og tale med Dem! Di er saadan
et net ungt Menneske! — — Maa je’nne byde Dem en Segar?

— Nej Tak, ikke om Formiddagen!

— Men Di ku' jo gemme den? forsøgte han og begyndte at pille ved mig
igen.

— Nej, Tak! sagde jég. — Skulde De ikke ha’ nogle andre gamle Sager?
spurgte jeg saa og saa* mig om i Butiken.

— Desværre, desværre, jeg har sandeli’ ingen! beklagede Bømler. —
Næmen, jeg ha’de! udbrød han pludselig, glad over. at have fundet et
Emne

— jeg ha’de her for no’en Aar tilbage en Lysestage med tre Arme, som
ha’de tilhørt Dronning Lenore Krestine!— Saa—aa?

— Ja! den købte jeg s'men, den Qang di restorerte Maribo Domkirke, for
en Mark!

— Var den net?

— Den var jo kullende beskidt, da jeg fik den, men saa kogte jeg den
op, og saa var den ægte forgyldt!

— Hvor er den? spurgte jeg grisk.

— Ja desværre, desværre, den bar jeg saa* men solgt! sagde Bømler med
Taarer i øjnene

— men ha’de jeg vidst, a’ Di kom, vedblev han og løftede Hænderne op
for at tage mig om Hovedet — saa ha’de jeg sande li' gemt den!

— Hvem købte den? spurgte jeg og bøjede Nakken tilbage.

— Det oldnordiske Museum, for ti Rigsdaler.

— Jamen saa kan De jo være godt tilfreds!

— Ja—a, ja—a, sagde Bømler — men Di skulde sandeli’ ha’ faaet den for
ingen Verdens Ting! nikkede han og greb min Haand.

— Farvel, farvel! sagde jeg — saa sender De mig altsaa Spanden hen i
Eftermiddag?

Men Manden traadte hurtig et Skridt fFem og stillede sig op mellem
Døren og mig.

— Bli’er Di — — gaar Di? stammede han

— det er saa sjælden, a’ man nyder den For-nøielse og se saadan nette
unge Herrer hos sig!

— Jeg kommer snart igen, Hr. Bømler!nikkede jeg yderst venlig — jeg
kommer herhen engang imellem for at se, om De har faaet noget, jeg kan
bruge.

— Ja gør det! gør det! sagde han og aab-nede galant Døren for mig.
Derpaa greb han atter min Haand:

— At Di dov er en Søn a’ den gamle Weis! sagde han saa, og hans Øjne
blev ligefrem blakkede af den inderligste Kærlighed til Næsten.De unge
og de gamle.

Der var den tiaarige Georg, G aardens ældste Søn. Og saa var der den
lille tykke Trine nede fra Engene, hende der altid »stegte Flæsk«, naar
hun kom i hæftig Bevægelse. Og Smedens to Sønner, Niels Peter og
Morten. Og Kirstine Vejlemands, som havde seks Fingre paa venstre
Haand. Og saa var der Georgs otteaarige Søster Sofie og deres lille
fireaars Broder Harald.

De havde lukket begge Ladeportene til og legede Skjul i Halvmørket
mellem Høstvognene og Halmbunkerne.

— Kukkuk! raabte Smedens Niels Peter.

Og da de andre kiggede i Vejret, saa’ de ham sidde paa en af
Tværbjælkerne oppe under Taget.

— Det kan jeg osse! sagde Georg, og et øjeblik efter var han oppe ad
Stigen og sad ved Siden af Smeden og dinglede med Benene.

— Sikke no’en Skræd’re! vrængede Niels Peter

Wied: Barnlige Sjæle. 3ad dem, der stod neden for — di er bange, di
Knalde vorter!

— Kom bare herop! raabte Georg — saa springer vi ned i Fo'ret!

Den tykke Trine missede lidt med øjnene og maalte Højden. Saa smed hun
Træskoene og kravlede op ad Stigen.

Lidt efter kom Kirstine ogsaa, og saa Sofie og til Slut den mindste af
Smededrengene.

Men den lille Harald vilde ikke med. Han stod kalveknæet som et
Andreaskors henne i en Krog og anstillede et interessant Forsøg paa at
»tisse« lige ned i et Rottehul.

— Nu springer vi! sagde Niels Peter og lod sig dumpe. Georg fulgte
øjeblikkelig efter, og den løse Halm slog sammen over Hovedet paa dem.
Men straks efter dukkede de op igen og saa’ sig triumferende omkring.

— Det er evi’ Sjov! grinte Smeden og vadede gennem Halmen hen til
Stigen.

— Spring, Tøse! raabte Georg.

Men Tøsene turde ikke.

— Vi ska’ sgu nok faa dem ned! mente Niels Peter. — Naa, Du, Pivesur!
sagde han til Broderen — ut med Dig! Og han gav den lille et Puf i
Ryggen, saa han trimlede.

Den tykke Trine duftede af Skræk:

— Jeg vil sæl! jeg vil sæl! skreg hun ogbaskede med Vingerne som en
Ilone paa en Vognstang. — Hvodden er ’et, horten? spurgte bun den lille
Smed, der sad nede i Halmen og saa spekulativ ud.

— Det er evi’ S’ovl sagde han og stødte Luften ud gennem Næsen for at
rense den for Støv og Avner. — Hop Du barel sagde han.

Og Trine hoppede og faldt paa Maven ned ved Siden af Morten:

— Det stikkeri pustede hun og khv-de sig paa sine nøgne Knæ.

— Tør Du ikke, Sofie? spurgte Geors?, der stod ved Siden af sin Søster.

— Puf til hinnel raadede Niels Peter.

— Nej slet ikke! sagde Georg. — Jeg skal nok la’ værel sagde han
beroligende til Søsteren

— spring Du barel

Og Sofie udstødte et upaaklageligt Hvin og lod sig dumpe.

— Naa Kestine, sagde Smeden — ka’ Du faa Rumpen med Dig?

Kirstine samlede Klæderne om sig.

— En, to---talte Georg.

— Jeg tør ikke! sagde Pigebarnet og saa’ ned for at maale Afstanden.

— Hun er bange for at knekke di el’ve Fingre! mente Smeden. - Hop nu
din Skruptaase! sagde han og puffede til hende.Kirstine vaklede et
øjeblik paa Kanten af Bjælken. Derpaa krævede hun Himlen til Vidne med
et rædselsfuldt Skrig og forsvandt i Dybet. Men lidt efter dukkede hun
frem igen nede i Halmen og viste grinende alle sine hvide Tænder.

Og nu gik det op ad Stigen og ud paa Bjælken og ned i Halmen i en
Kørevæk. Pigerne var blevet ligesaa modige som Drengene. Man tog
hinanden i Hænderne og sprang ned to og to. Eller man stillede sig i
Række og talte, og hele Sværmen hoppede ned paa én Gang, rodede rundt
dernede mellem hverandre og skreg og lo. Og den ældste Smededreng
kildede den* tykke Trine op ad Benene, saa hun hvinede og sprællede og
duftede og laa med hele Underkroppen blottet.

Og Morten sad og saa* til og spyttede Halmstumper ud og rensede Næse og
mente, at det hele var evi’ S’ov.

Men saa kom Georg til at træde Kirstine Vejlemands paa den ene Haand
med sin Støvlehæl, saa hun stak i at græde. Og saa vilde Pigerne ikke
lege med mere.

Drengene hoppede ned endnu et Par Gange alene, men tilsidst fandt dé
det kedeligt, og saa holdt ogsaa de op.

Stemningen var mat, og man vidste ikke rigtig, hvad man skulde tage sig
til.

Niels Peter havde stillet sig hen ved et afVinduerne og stod nu og
fangede Fluer. Han kastede dem ind i de tykke, støvbelagte Spindelvæve,
der hang i Hjørnerne, og fede Edderkopper med gule Kors paa Ryggen kom
listende frem og aad dem.

Pigebørnene sad midt paa Gulvet paa nogle halvfyldte Sække og var
nærved at komme i Totterne paa hverandre. Den tykke Trine paastod
nemlig paa det bestemteste, at det var Hanen, der lavede Kyllingerne
inde 1 Maven p:ia Hønsene. Noget, de andre paa det kraftigste bestred,
da enhver vidste, at Kyllingerne kom ud af Æggene.

Morten og den lille Harald sad paa Hug henne i Krogen med hver sit
Halmstraa i Haanden og undersøgte med videnskabelig Alvor det fugtige
Rtfttehul.

Den ene Portfløj ud mod Gaarden var gledet halvt op, og en bred
Solstribe havde lagt sig hen over Gulvet og op over de nærmeste
Bjælker.

Pludselig kom Georg springende splitternøgen frem fra et Hjørne bag
Tærskemaskinen.

— Nu skal jeg gøre Kunster! raabte han.

— Men Georg dov! udbrød Søsteren forfærdet og flov.

— I skal allesammen sætte Jer op i Vognen! vedblev Drengen — og saa
skal jeg gøre Kunster!

Pigerne fnisede og puffede til hinanden medAlbuerne. Harald og Morten
glemte Rottehullet og nærmede sig med store øjne.

Men Niels Peter vilde gøre Kunster ligesaa-fuldt som Georg.

-r Jeg ka’ staa paa Ho’edet! sagde han. Og i en Fart havde han ogsaa
faaet Klæderne af sig.

— Nu ska* jeg staa paa Ho’edet, og saa ska’ Du gaa paa Linje! sagde
han.

Pigebørnene hviskede og tiskede og krøb op i Vognen, hvor de satte sig
paa Agebrædtet. Og foran dem nede paa Vognbunden laa Harald og Morten
og var lutter øjne.

— Nu begynder Forestillingen! raabte Niels Peter.

— Se, se! sagde Kirstine og pegede forundret paa Smedens Mave, thi hun
havde ingen Brødre.

Georg gav sig til at danse op og ned ad Vognstangen, og Niels Peter
stod paa Hovedet henne paa Sækkene med de snavsede Fødder lige i
Vejret.

— Georg er pænest! sagde Sofie, da Broderen en Gang dansede midt ind i
Solstriben fra Ladeporten.

— Store Balamérkunster! raabte Smeden og kyssede paa Fingeren, medens
han holdt sig fast i Sækken med den anden Haand.

Pludselig begyndte den lille Harald ogsaa at klæde sig af.— Du kan vove
paa det! sagdo .Søsteren myndig — jeg si'r det til Mo’er!

— Mine Damer og Herrer! raabte Niels Peter

— jeg er den berømte Kraftkunstner fra Paris og Konsta’tinopel!

Og han forsøgte paa at løfte en af Sækkene, men kunde ikke.

— Nu begynder Forestillingen! skreg Georg og fo’r op ad Stigen. Og da
han stod oppe paa Bjælken fortsatte han: — ti øre for Voksne og det
halve for Børn!

Og derpaa gav han sig til at danse dagte vals.

Tilskuerne klappede i Hænderne og glemte Niels Peter.

Men han gav Slip paa Sækken, stak det ene Ben ret ud i Luften og tog
fat i den store Taa. Og saa snurrede han sig rundt paa det andet Ben og
raabte:

— Nu gaar Møllen, mine Damer og Herrer! nu gaar den store
verdensberømte Ballamérmølle, der maler Hvedemel og Bygmel ogÆvleskiver
og Pandekager paa én Gang! Hurra—a, min Mo’er ka’ svømme! skreg han saa
og lod sig trimle om og rulle hen ad Lergulvet. Derpaa blev han
liggende som død med Tungen ud af Munden og Arme og Ben spilet vidt fra
hinanden.

Damerae lo og raabte Hurra, medens den lille Harald hvinede af
Begejstring, og Morten be-taget trommede med Træskosnudeme i
Vognbunden.

Men Georg mumlede halvhøjt oppe fra Bjælken:

— Se, fivor han skaver sig.

Smeden sprang op fra Gulvet og kyssede paa Fingeren til Pigerne og
bukkede og slog ud med Arme og Ben. Han var bleven ganske graameleret
af at vælte sig rundt i Støvet. Han saa’ ned ad sig og forsøgte at slaa
Snavset bort med Hænderne. Men Ryggen kunde han ikke naa.

Georg lo haanligt, og Pigerne pegede Fingre.

Men pludselig satte Smeden i et Par lange Spring op ad Vognstangen,
skrævede over de to smaa og stillede sig med Ryggen mod Damerne.

— Børst mig a’! sagde han.

Sofie og Kirstine blev forskrækkede og skreg, men den tykke Trine gav
ham resolut et Slag i Bagdelen med den flade Haand, saa det klaskede i
Laden, og saa lo hun.

— Av for Saten, dit Lugtet™’! sagde Smeden og fo’r ned af Vognen igen.

— Det har han godt a’! sagde Georg.

— Hva’ si’er Du? sagde Smeden, der var bleven vred. — Vil Du ha1 no’en
Tæ’sk?

— Da ’nne a’ Dig, din Smedetamp! lød Svaret.

— Kom an, dit skeløjede Pindsvin! sagde Smeden og satte sig i
Kampstilling — jeg ska’ knække Ribbenene paa Dig!Georg begyndte at
krybe ned ad Stigen. Han taalte ikke at nogen hentydede til hanB øjne.

— Du véd godt, Du ikke maa slaas! formanede Sofie.

— Næ, for han tør ikke! haanede Smeden.

— Hæ! sagde Georg og rakte Tunge — jeg ska’ slaa Ho’edet ned i Maven
paa Dig!

Men han blev alligevel rolig siddende paa et af de øverste Trin.

Harald og Morten havde rejst sig op i Vognen, og Pigebørnene strakte
Hals.

Men pludselig blev Ladeporten skubbet helt op, og et stærkt Lys faldt
ind over Børnene. Georgs hvide Krop oppe paa Stigen skinnede mod det
mørke Straatag.

En lille halvgammel Pige kom ind.

— I ska’ op og spise! sagde hun.

Børnene sad stive og stille og svarede ikke.

— Georg og Sofie, hvor er I? spurgte Pigen og saa’ sig omkring med
Haanden over øjnene.

— Ih Gu1 Fa—der bevares! udbrød hun, da hun fik øje paa Georg — sitter
han ikke dér, som Vorherre har skabt ham!

Niels Peter vilde snige sig hen i en Krog.

— Han ossensaa! sagde Pigen og slog Hænderne sammen. — Og der sitter
Pi’ebømene nok saa fromt og ser paa al den Stads! Hva’ har I ha’t for?—
Det er bare Georg og Niels Peter, der har gjort Kunster, Lise! kom det
spagfærdigt fra Sofie.

— Ja jeg ska’ kunstre Jer! Hva’ tror I, Jeres Mo’er vil si’e?

— Det var Niels Peter, der sa’, at vi skulde! løj Georg oppe fra
Stigen.

— Den lange Smededolk! skældte Pigen

— ska' han rende her og spolere nette Folks Børn? Og hvodden er ’et,
han har fliet sig til? vedblev hun. — Kom hér hen!

Smeden traadte rystende nærmere og garderede sig med en krum Arm mod en
Lussing. Men Lise gav sig omhyggelig og dvælende til at tørre ham af
med sin flade Haand. Niels Peter gøs, ti Haanden var iskold og
skruppet.

— Se saa og kom i Klæderne! sagde hun og gav ham et Par morderlige Dask
i Bagdelen.

Og Smeden sprang hen til sit Tøj.

Georg sad endnu oppe paa Stigen.

— Vil Du ruppe Dig ner! kommanderede Lise.

Og han krøb ligsomt ned. Men da han var

naat ned paa Gulvet, løb han hurtig hen til hende og gav sig til at
kravle op ad hende. Hun løftede ham op til sig, og han slog Benene om
hendes Liv og trykkede sig kælent ind mod hendes Bryst. Hun kyssede ham
forslugent paa Munden og Halsenog under Armene og lod sin ene Haand
glide langsomt op og ned ad hans Ryg.

— Lille Mandfolk! sagde hun og knugede ham tæt ind til sig.

Saa satte hun ham fra sig.

Niels Peter stod næsten paaklædt henne ved Sækkene. Men Pigebørnene og
de smaa sad endnu oppe i Vognén.

— Kom saa ner! kommanderede Lise og gik selv hen og Løftede Harald og
Morten ned paa Gulvet.

— Hvor ka’ saadan en stor Kabyler hitte paa saadan no’et? sagde hun saa
og tmede med en kroget Pinger ad Niels Peter. — Skammer han sig
ikke.for Smaapfeme? fø—i—il

Smeden skammede sig som en Hund og gemte Ansigtet bort.

Den gamle gik hen til ham.

— Naa, jaja! sagde hun formildet og strøg med sine klamme Fingre ned
over hans blussende Kind — han er jo hellesens et velskabt lille
Mandfolk, er han!En farende Svend.

Udenfor susede Stormen afsted over Marker og Veje og rev i Tage og
Træer.

Men inde i min Stue pludrede Ilden i Ovnen og gjorde Rummet hyggeligt
og lunt.

Det bankede paa Døren, og jeg gik hen og lukkede op.

Der stod en lille, gammel Mand med Huen i Haanden. Hans Haar var hvidt,
og hen over hans Kinder og Hage laa der som en Rimfrost af hvide
Skægstubbe.

— En fattig Haandværkssvend, Herre!

Jeg saa* op og ned ad ham. Han var net, næsten pyntelig klædt i blaat
Vadmelstøj og hele Støvler. Og under den ene Arm bar han en Pakke
indsvøbt i Avispapir.

— Det er skralt med Arbejdet, Herre!

— Kom indenfor, sagde jeg — kom indenfor i Varmen.Og han kom ind og
stillede sig op ved Siden af Døren.

— Jeg er Maskinarbejder, sagde han - og det er skralt med Arbejdet, ja
det er sandt, det er!

Jeg tog min Portemonnæ op af Lommen. Manden smilede og lagde Hovedet
paa Siden. Hans Tænder var grøngule af Ælde.

— Gud velsigne Dem! sagde han — Gud velsigne Dem i Tid og Evighed!

— Hvor b6r De?

— Jeg b6r oppe paa Svendehjemmet, Herre, ja det er sandt!

— Kan De ikke arbejde mere?

— Jo—o! sandelig ka’ jeg saa! men det er skralt med Arbejdet, og saa
gaar man jo og vallendere!

— Hvor gammel er De?

— To og tresindtyve Aar, er jeg, ja det ved Gud, jeg er!

Jeg stak ham en Femogtyveøre i Haanden.

— Aa Gud, sagde han — hvor er Menneskerne dog gode! ja det er sandt!
Herhenne paa Hjørnet fik jeg et Par gamle Bukser og et Par Strømper, og
hér gi’er Di mig en Femogtyveøre! Herren velsigne og bevare Jer
allesammen!

Stormen susede udenfor, og buldrede mod Ruderne og klaprede mod
Tagrenden.— Det blæser i Dag, sagde jeg.

— Jamen det var saa sandelig værre i Gaar! sagde han — ja det er sandt!
Jeg har skam aldrig været saa bange, som jeg var i Gaar! — — Næ sé,
hvor smukt Di har ’et herinde! vedblev han og saa’ sig omkring. — Og se
dér! ^sagde han og pegede paa Sindings »To Mennesker«, der stod paa mit
Bord — det er jo rfti' ordentlig et lille Mandfolk! mig Tilladelse og
se paa ham!

— Værs’god!

— Nej, der sitter han s’men paa sin lille Rumpef ja det er sandt! han
viser s’men hele Historien, som vi er skabt! Herren velsigne og

bevare Dig!--La’ vos se ham foran! vedblev

han og gik om paa den anden Side af Bordet. — Næ—i, dér har han dov
ta’et et lille Slør paa! herregu’ ja, ja det er sandt!

— De sa’e, at de aldrig havde været saa bange som i Gaar? spurgte jeg.

— Ja, Gud Herren se i Naade, ja! Det var, da vi sejlede fra
Stubbekøbing i en Baad! Jeg sad i Forstavnen, og Bølgerne sprøjtede op
over mig! og jeg sa’e: Herre, Herre, vi forliser! sa’e jeg, li’som
Peter paa Geneseret Sø! — — Men jeg maa s’men se lidt paa den lille
Rumpe igen! den sødde lille Tingest! A’ en fattig Haand værks-svend
sku1 ha’ den Lykke a’ se saaden no’et! ja det er sandt! — — Men der er
jo to! vedblevhan og gik bedre frem. — Er den anden oase et Mandfolk?

— Nej, det er et Fruentimmer.

— Ja se det, ja! ja det ka’ man jo se! Er det Adam og Eva?

— Ja—a.

— Herregu’ ja! og nu har di vel syndet? ak

Gud, Herren se i Naade til vos allesammen!--

Ja man ka’ jo se, a’ det er et Fruentimmer, saa blød og klejn hun er!
og saa den lille Numse, jal den sødde lille Numse! ja det er sandt! — —
Naamen nu maa jeg nok a’sted! og Tak og evig Ære for di femogtyve øre!

— Farvel, sagde jeg. — Nu skal jeg hjælpe Dem. Det er den Dør.

— Og sikken Masse Bøjer, Di har! Hvem der var saa klov som Di!

— Jja—a!

— Ja, for Di har vel alle defn i Ho’edet, som staar dér i Ruinen?

— Reolen! rettede jeg.

— Reolen, ja! ja det er sandt! — — Naa farvel! og Gud Herren lovprise
Dem til sin sidste Stund!

— Farvel! sagde jeg og tog hans fremstrakte Haand, der vav haard og
kold indvendig som Haanden paa en Orangutang.

— Farvel, farvel! og Gud Herren bevare Jerallesammen! sagde han. Og
pludselig begyndte han at deklamere:

— En kjærlig Afsked vil jeg ta-ge med E-der alle, store, smaa! og
ønske, at vi alle Dage i Aan-den sammenbin—des maal og hér i Ti—dens
lange Strid tilsidst maa Sejerskronen faa

• og stilles ved den højre Side, naar vi for Dommens Stol skal staal

— Tak! sagde jeg og nikkede. Jeg havde hele Tiden staaet med hans Haand
i min og havde ikke turdet slippe den af Frygt for at gaa Glip af
Versene.

Da han var færdig, satte han sin lille blaa Kasket paa Hovedet og skred
alvorlig hen mod Døren.

Jeg aabnede den for ham og bukkede. Han lettede paa Kasketten, idet han
gik forbi mig, og jeg bukkede igen og lukkede langsomt Døren til efter
ham.Fra Kirkegaarden.

Til venstre lige indenfor Laagen stod en hvidmalet Pæl med et hvidmalet
Brædt paa. Og paa Brædtet læstes:

Hvo vil vel kranke Kirkegaardens Fred

og tage venlig Blomst fra Gravens Bed?

Hvo vil vel bryde Træets Blomst og Blad?

See Himlens Fugl fandt her et Skjul saa glad!

Hvo vil ej hygge om den Plet af Jord,

Som gives her til ringe og til stor!

Hvo vil ej frede om de Dødes Bo!

Her skulle vi dog engang finde Ko.

Den ældste Del af Kirkegaarden bestod af fire ligestore Felter adskilt
fra hverandre af to smalle Lindealléer, der skar hinanden i Korsform.
Skæringspunktet dannede en Rotunde, garneret al otte skyggefulde
Kastanietræer og fire Bænke uden Rygstød. Midt i Rotunden var en énlig
Begravelsesplads, som en rig Gaardmandsfamilie i Uttersløv havde købt
paa halvandethundrede Aar. Grav-

Wied: Barnlige Sjæle. 4stedet var skærmet af et Rækværk med forsølvede
Spydspidser. Og Graven bar et Epitaphium af graa Sandsten med indlagt
Marmorplade og med den hellige Aand i en Dues Lignelse paa
Fronte-spicen. Paa Marmoret stod indhugget med gyldne Bogstaver:

Gaardmand SOren SOrensen af Utterslev,

Født 19 Marts 1815, død 12 April 1850 og Hustru Maren Kristine
Sørensen,

Født 5 November 1810,

Død 16. Maj 1856 og hindes senere Ægtefælle Gaardmand Niels Sørensen '*
5 August 1827 t 20 Nvbr 1881 Fred med Eders Minde Sat af Arvingerne;

Paa Bænkene under Kastanietræerne søgte Barnepigerne hen med deres
Vogne. De sad og stak Hovederne sammen og berettede hinanden mystiske
Tildragelser med dæmpede Røster, medens Børnene sov i Vognene, eller
laa paa Maven og svømmede stille rundt i Gruset. Ti hérude skreg de
sjældent op, ialtfald ikke de større af dem. Barnepigernes sælsomme
Ge-bærder og hemmelighedsfuldt tyssende Ord lod det hurtig gaa op for
dem, at dette var etsted, hvor man lagde en Dæmper paa sine Lidonskaber
og ikke lod staa til, som naar man for Eksempel legede oppe paa Volden
eller nede i Fæstnings-gravene.

Ogsaa naar et eller andet lille Menneskebarn følte noget naturligt
trænge paa, afgjordes dot ikke straks paa staaende Fod, som man ellers
plejede i Guds fri Natur. Man søgte at beherske sig. Men fandt man sig
endelig staaende magtesløs overfor Naturlovene, henvendte man sig
hviskende til sin Barnepige. Og med et bebrejdende Blik og en dyster
Hovedrysten førte? hun dt* hjælpeløse om bag en større Tuja, eller ind
mellem to skærmende Buksbomhække.

Ud mod Landevejen var Kirkegaarden begrænset af en hvidkalket Mur,
prydet foroven af skraatliggende graa Teglsten.

Om de andre Sider snoede sig et mere levende Hegn: en Tjørnehæk og
noget rustent, ormeagtigt Staaltraad, der ofte kunde gribe fat i de
forbigaaende paa en ligefrem forbløffende Maade.

Nede fra den bageste Grusgang havde man Udsigt mod Vest over nogle
flade Marker og spredte Huse til Fjorden med sine øer og Holme, sine
tavse Sejlere og skrigende Maager.

4*Undertiden ved Aftenstide, naar Solen gik ned og kastede sine
Straaler skraat ind over Landskabet, kunde alle de hvide Gravsten med
deres Kors og gyldne Ord gnistre og blinke med en Glans, der fik
Barnepigerne til at nappe hinanden i Ærmerne og sige: Nej se dov! og
Blomsterne kunde dufte saa sødt, og Lindetræerne rasle saa
hemmelighedsfuldt med deres langstilkede Blade, medens en enkelt Fugl
pippede i Tjørnehækken, og Vogntummelen inde fra Byen lød fjæmt og
dæmpet:

Saadanne Aftener saa1 man de gamle Borger-mænd med deres Hustruer bag
sig vandre rundt mellem Gravene og med mimrende Læber læse
Inskriptionerne over fordums Naboer og Genboer: »Elsket og savnet«!
stod der og »Fred med hans Støv«! og »Velsignet være hans Minde«!

Højtidelig trippede de gamle fra Grav til Grav med andagtsfuld Alvor i
Blik og Miner. Men dybt, dybt nede paa Bunden af deres øjne sad et
bitte lident lysende Punkt, ikke større end Spidsen af en Knappenaal.
Det var den stille kildrende Sjælefryd over, at de selv, hvad øjeblik
det skulde være, kunde gaa hjem gennem Tolderporten og sætte sig i
deres Lænestol ved Vinduet og drikke deres 01 og ryge deres Pibe og
hilse paa Borgmesteren, om han skulde komme forbi.Hundrede Alen udenfor
Kirkegaardshegnet mod Nordvest laa den evigtfløjtende Natanielsens
Kalkovn: en lille undersætsig, kubeformet Bygning med Revner og
Sprækker for oven og neden og to kraftige Jæmbælter om Maven.

Naar Vinden bar paa, og Ovnen »arbejdede«, stod hele Kirkegaarden i én
Taage af Kulrøg og Kalkos. Børn og Barnepiger flygtede, Graveren
bandede, Fuglene tav, og alt var øde og tomt.

Men var der Begravelse en saadan Dag, m a att e man jo derud. Og da
stod Borgerne omkring Graven med lindende øjne og Trykken for Brystet.
Og snød de'deres Næser i de for Anledningen nyrene Lommeklæder, saa’s
det, som var hver Mand tøjlesløst hengiven til Snus.

Og naar man saa efter Jordpaakastelsen og Fadervoret fulgtes hjemad med
Pastor Plenge og Konsul Brun, forsikrede man, at dette skulde forbydes,
der maatte gøres noget, Enkeltmand kunde ikke saaledes ha’ Lov til at
forpeste Luften for sine Bysbørn!

Og Præsten nikkede, og Konsul Brun nikkede. Og hver gik til sit.

Og om Aftenen drøftede man atter Sagen ved Spillebordene eller i
Familiens Skød. Hvorpaa man besteg det ægteskabelige Leje i sikker
Fortrøstning til, at det hele nok med Guds Hjælp vilde ordne sig paa
den bedste Maade.Og saaledes havde man nu gjort siden Aaret
attenhundrede og seksogtredive efter Christi Fødsel. Ti man var begyndt
straks samme Sommer, Natanielsen havde faaet Koncession paa sin
Kalkovn.

»Tillæget« kaldtes det Stykke Jord, der sidst var inddraget under
Kirkegaarden. Det strakte sig langs Baneterrænets Vestside og bestod af
tre aflange, brunsvedne Græsplæner adskilt af smalle Gange med
spædlemmede Lindetræer paa Siderne.

Længst borte, helt oppe i Hjørnet laa en Række nøgne, gule Grave uden
Kors og Marmor, kun med en lille nummereret Pæl ved den øverste Ende.

Det var Fattigvæsenets nye Begravelsesplads. Solen bagte og stegte og
smuldrede Leret til Støv, og Regnen hamrede uhindret løs og fladede
alle Gravhøjene ud til én stor skiddengul og rummelig
Familiebegravelse.

Man saa’ aldrig andre end Graveren pusle deroppe. Ti foreløbig var det
kun Fattiglem-meme, der stededes til den evige Hvile i »Tillæget«.

Nede i det modsatte Hjørne ud mod Landevejen og lige for én af de store
gamle Lindealléer havde man lagt det nye Kapel: matte, mørkerøde
Murefuget med Cement, et skinnende lyserødt Tegltag med Kors over begge
Oavle, aamt seks rundbiunie Vinduer og en spidsbuet Dør.

Fjordby var stolt af sit Kapel, og medens det laa under Bygning,
vandrede man til og fra med Hustruer og Børn, roste de tre flinke
Arbejdere og rettede ærbødige Forespørgsler til Arkitekten.

Men da Stilladserne var fjæmet, udspandt der sig i Pressen en
lidenskabelig Diskussion om For-staaelsen af Begreberne Gothik og
Renaissance, Spidsbue og Rundbue — en Diskussion, der truede med at
stille de to politiske Partier endnu skarpere overfor hinanden. Dog
jævnedes lykkeligvis Striden, da Borgmesteren, en decideret Højremand,
med fin diplomatisk Sans og under Navns Nævnelse indsendte til
Venstrebladet en Erklæring om, at han afvigte Foraar, paa en
Rekreationsrejse i Provinsen Languedoc i det sydlige Frankrig, daglig
fra sit Hotelvindue havde haft Udsigt til et Kapel, hvor det, ganske
paa samme Maade og med et lignende kunstnerisk Udbytte, var lykkedes
Arkitekten at gennemføre en særdeles yndefuld Sam-mensmæltning af begge
Stilarter.

Hermed endte Kampen. Og de stridende Parter mortificerede med
Højagtelse de gensidige Injurier. Jeg plejede hyppig at afslutte min
Morgentur med en Rundtenom paa Kirkegaarden.

Jeg gik ind ad den lille Laage nærmest Tolderporten, læste Verset paa
Pælen og vandrede derpaa ned gennem Lindealléen langs Hækken til
Vinklen ud mod Marken, hvor man har Udsigt over Fjorden.

Undertiden kunde jeg tydelig sé de smaa hvide Huse ovre paa
»Sandholmen« skinne frem i Morgensolen med deres glimtende Ruder og
røde teglhængte Tage. Byen derovre laa sammenkrøbet i en lille
ængstelig Klump paa Solsiden helt nede ved Vandet. Og der var kun
tohundrede Indvaanere paa den ganske ø.

Man havde fortalt mig, at Stedets Præst tillige beklædte Embederne som
Degn og Lodsolder-mand, og at der om Vinteren kunde gaa Maane-der, hvor
det var ham umuligt at slippe bort fra den halve Kvadratmil, hvis Faar
han var sat til at vogte.

Engang saa’ jeg ham paa Gaden i Fjordby: det var en lille spinkel Mand
med gulladen Ansigtsfarve og vildtvoksende Haar og Skæg. Hana Øjne var
store og forundrede, og under Armen bar han et Par Træskostøvler, en
Violinbue og Martensens Ethik.

I diset Vejr var øen usynlig.Jeg traf ofte paa Graveren og talte med
ham. Men mest talte jeg dog med hans lille seks Aaro Søn, hvis
Fortrolighed jeg havde vundet.

Faderen gik og skuflede Gangene og rev dem og kørte det nedfaldne Løv
og de visne Kranse i Bunke bag Materialskuret

Undertiden sad han ogsaa paa en fladtliggende Gravsten og spiste sin
Frokost.

Eller han stod nede i en halvfærdig Grav og hev Jord op med Hatten bag
af Nakken og fløjtende Melodien til:

Bag grønklædte Bakke sad Hjalmar og græd ---

Sønnen morede sig gæme med at hoppe afsted paa ét Ben og sparke til
Stene og Jordklumper. Dette kaldte han at »fimse«.

Jeg har - ogsaa set ham lægge den ene Arm omkring et Træ, eller lade
Pegefingeren glide langs Tremmerne paa et Gravgelænder og saa gaa rundt
og rundt i en Uendelighed, idet han dinglede med Hovedet og sang af
fuld Hals.

De første Gange jeg talte til ham, stod han med nedslagne Øjne og
fortærede i vanvittig Selvopgivelse Neglene paa sin højre Haand. Men
efter at jeg flere Dage i Træk havde trakteret ham med raa Chokolade,
lagde han Genertheden til Side og fattede Tillid til mig.

— ’Dav, Weis! sagde han og beholdt Huen paa.— Dav, Peter! sagde jeg.

— Har Du no’et Suggerla’e til mig i Dav?

— Nej, i Dag har jeg skåm ikke noget.

— Naa! nikkede han medgørlig — men har Du da no’et i Maa’ren?

— Ja i Morgen har jeg vist nok noget.

— Fø—i, Peter! skændte den gamle og stak en docerende Finger op af
Graven — Du maa ikke saadan gaa li’e løs paa Herren!

En Dag da den lille saa’ mig dreje ind ad Laagen fra Landevejen, satte
han i Løb op mod mig med en smudsig og forrevet Stump Papir i Haanden.

— KaDu læsse, Weis? spurgte han^ da han naaede hen til mig.

•— Ja—a — — —

— Vil Du læsse det for mig?

— Jo—o, det vil jeg da. Lad mig se det.

Og han rakte mig Papiret.

Det var nogle Vers, der var klæbet op paa et Stykke Pap, som havde
prydet det Indre af en af disse sælsomme Kranse, der er lavet af lange
sorte og hvide Glasperler.

— Læss saa! sagde Drengen.

Og jeg læste:Farvell Kjarø Datter!

Lad nu ved friske Grav kun Taaren rinde, Om den Vedbend sit grønne Blad
vinde; Thi Gjensynshaabet det vil aldrig bristet

End et Farvel, før Gravens Eo,

Før Jorden kold og tung og sort Paa Kistelaaget trykker.

End et Farvel fra Hjemmets Bo Der Dit Minde ej visner bort Som Blomst,
der Kisten smykker l

A. B.

Drengen havde staaet og stirret mig op i Ansigtet og lyttet andægtig
til med aaben Mund.

— Er det en Histaarie? spurgte han saa.

— Ja, nikkede jeg — det er en Histaarie!

Men pludselig følte jeg en aldeles uimod-

staaelig Trang til at sige et eller andet tankefyl-digt Og jeg lagde
min Haand paa Barnets Hovede og gentog:

— Ja, min lille Dreng, det er en Historie!

— — en meget, meget gammel Historie!

Peter holdt et øjeblik Hovedet bøjet. Saa hævede han pludselig øjnene
op mod mig og saa' paa mig med et straalende Blik. Og hele hans lille
solbrændte Ansigt lyste af den saligste Glæde, da han sagde:— I Maa'ren
ska’ vi ha’ Ævleskiver til Mid-dav, si’er Mo’er, fordé det er
Bedstefars Gebursdav 1

Fredagen den 8de Juli blev Amtsforvalter, Cancelliraad Drøbel begravet.

Begge Byens Aviser havde bragt sympatetiske Nekrologer, hvori der
navnlig dvæledes ved, at han var den sidste Drøbel.

Fjordby sørgede paa Halvstang, Klokkerne klemtede, og Følget snoede sig
sortklædt og tankefuldt bagefter Ligvognen ud gennem Tolderporten.

Jeg stod i en af Kirkegaardens Lindealléer og saa’ Toget drage forbi.

Udenfor de vidtaabne Laager blev Kisten løftet af Vognen og baaret til
Graven af Toldforvalter Brinckmann, Fuldmægtig i Sparekassen Johansen,
den afdødes Huslæge Mørck, samt begge Politibetjentene og den ældste
Vejassistent

Følget var det største, der i Mands Minde var set. Der var Borgmesteren
med trekantet Hat og Brandkassedirektør Schrøder med
Dannebrogsmæn-denes Hæderstegn. Der var Stiftsfysikus Lorentzen og
Dampmøller Vogelsack, Kobbersmed Bømler, Kateket Langsted, Urmager
Flitner, Tandlæge Hoppe, Garver Flack, Konsul Brun, Blikkenslager Blitz
og mange, mange flere.

Og rundt mellem Gravene stod sørgeklædte Kvinder, som ad Genveje var
ilet hid fra Kirken.Man afsang første Vers af Salme Nr. 376:

Som Markens Blomst henvisner fage Alt, hvad af jordisk Rod oprandt - -
-

Hvorefter Pastor Plenge holdt en kort Tale.

Oppe over mit Hovede smuttede Solstraaleme ud og ind mellem
Lindetræernes Blade med smaa spillende Glimt. Bierne sværmede summende
rundt fra Blomst til Blomst, og ovre paa Volden lød Raab og Latter af
legende Børn.

Men henne om Amtsforvalterens Grav sang Følget:

Først naar Dig Dødens Port oplukkes,

Da straaler Livets Tusindfryd - — -

Og enkelte Kvinder aftørrede en hastig Taare samtidig med at de pudsede
Næse.

Jeg bøjede Hovedet og saa ned:

Paa et Gravsted lidt fra mig stod en lille hvid Urne med
halvtudsprungne Morgenfruer i og Rosenknopper og Stedmodersblomster. Og
paa Umen var med smaa bitte Bogstaver malet en Inskription. Jeg gik
nærmere og læste:

Moutarde de Maille Vinaigre de la Reine d’Angleterre et les Empereurs
d’ Autriche et de Russie å Paris.

De tre tunge Spadefulde Jord . drønede hult mod Amtsforvalterens Kiste.
Præsten bad mum-lende sit Fadervor, medens Følget stirrede tankefuldt i
deres Hatte.

Og Højtideligheden var til Ende.

Ned gennem Alléen, hvor jeg stod, kom den afdødes L’hombrevenner,
Toldforvalter Brinckmann, Fuldmægtig Johansen og praktiserende Læge
Mørck gaaende.

Idet de passerede forbi mig, slog Brinckmann ud med Haanden hen mod
Amtsforvalterens Grav og sagde stille:

— Ja — — dér ligger nu Drøbel — — han holdt sandelig ellers et aldeles
nydeligt Krølleregnskab !En Forestilling.

Jeg kom langsomt gaaende ned gennem Hul-vejen, der fører ned til
Fjorden.

Lige for mig laa Vandet og missede med Øjnene i Solen, som hang langt
nede i Vest. Vejen blev dybere og dybere. Jeg maatte lægge Hovedet helt
bag over for at se Toppen af Skrænterne, der hævede sig næsten lodret
paa begge Sider.

Det var varmt, lummervaimt. Jeg hørte Rumlen og Brummen af Torden, men
kunde ingen Skyer opdage.

Foran mig ude over Vandet var Himlen gyldenrød. Og den Strimmel, jeg
kunde se mellem Skrænterne oppe over mit Hovede, var dyb mørkeblaa.

Nu naaede jeg Enden af Hulvejen og stod ude paa Fladstranden, hvor Tang
og vaade Stene laa yderst ude, og Strandnelliker og alenhøjt Græs
groede længere oppe til helt op under Bakkeroden.

Jeg satte min Kikkert for øjnene:

Til højre, en halv Mils Vej borte, inderst indei Bugten, laa Byen med
sit Kirketaam, sit Raad-stuespir og sine Skibsmaster. Men højt op over
det altsammen ragede Dampmøllens graa-gule Skorsten, hvis Lynafleders
Guldspids glimtede i Solen.

Jeg vendte mig:

Til venstre, midt ude paa Sandet og næppe mere end et Par Favne fra
mig, holdt en af disse store, grønmalede Omnibusser, som omrejsende
Beridere og Linjedansere drager rundt i.

To magre Heste, en hvid og en skiddengul, gik ganske stille uden
Seletøj og græssede oppe paa Byggen af Dæmningen. De løftede samtidig
Hovederne og saa’ paa mig og stak atter samtidig Mulerne ned- i Græsset
igen.

Fra Vogndøren bag i Omnibussen førte en kort Trappestige ned til
Jorden.

Der sad et Væsen paa et af Trinene.

Jeg gik nærmere.

Det var en ældre, gulbrun Morlille med hvidt Krushaar under Kappen. Hun
sad og syede paa noget broget Tøj. Hun var meget lille med smaa
elektriske Bevægelser af Hovede og Arme.

- Goddag! sagde jeg.

Konen kiggede op efter mit Ansigt som en Høne efter en Glente. Men hun
sagde ingenting.

— Det er rart Vejr i Dag! begyndte jeg højere.Morlillen samlede hurtig
sit Sytøj aammen, hoppede op ad Trappen og forsvandt i Vognen.

Jeg gik rundt om Køretøjet og tog det i Øjesyn.

Paa hver Side var der to Vinduer med fire smaa Ruder i. Og bag dem røde
Gardiner med Blonder. Oppe paa Taget laa nogle svære Stænger, en Rulle
Sejldug og noget Tovværk. Samt Brudstykker af en ganske lille Vogn.

Omme bag Gardinerne viste sig et nysgerrigt Pigeansigt med lyst rødgult
Haar. Men det forsvandt straks igen.

Derpaa kom to sorthaarede Bamehoveder til Syne, og de bleve der.

Jeg nikkede til dem, men de spilede bare øjnene op og nikkede ikke
igen.

Pludselig lød der en søvnig-fomærmet Brummen og Snøften inde fra
Vognen. Samme Lyd omtrent som en Gris giver fra sig, naar man sparker
den i Siden.

— Go’dak! sagde saa en Stemme henne fra Døren.

Det var en slank, ældre Mand med graat Haar og Skæg og med en lille
stumprøret Kridtpibe i Munden.

— Na—a! Na—a! Ferd’nand dok! sagde han arrigt og sparkede bag ud ind i
Vognen. Og der lød den samme Snøften og Brummen som før.

Wied: Barnlige Sjæle. &Saa steg Manden langsomt ned ad Trappen og gik
hen mod mig.

Og lige i Hælene paa ham fulgte en stor brun Bjørn med Mundkurv.

— Go’ dak! hilste den fremmede igen og slog med Pegefingeren op mod sin
bulede Filthat, hvori der sad en spraglet Vinge af en Skovskade.

— Goddag! sagde jeg.

Og saa stod vi nogle Sekunder tause og mønstrede hinanden.

— De skal til Byen og give Forestillinger?

— Ja, jawohl!

— Det er en svær Tamp, De har dér! vedblev jeg og flyttede lidt paa
mig, da Bjørnen begyndte at snuse til mig.

— Jaha—a, ja! lo Manden — de’ ær Ferd’nand! Og han gav Dyret et
venskabeligt Puf med Støvlesnuden, saa det trimlede om i Sandet og blev
liggende og blinkede gemytligt ud mellem Tremmerne paa Mundkurven.

— Naa, saa det er Ferd’nand? sagde jég.

— Det er forresten et kønt Navn! Jeg kender en Greve, der ogsaa hedder
Ferd’nand.

— So—o? ja—a--

Nu var Børnene kommet ud i Døraabningen, og da de saa os staa og tale
fredeligt sammen, hoppede de modigt ned ad Trappen.— Er den meget tam?
spurgte jeg og pegede paa Bjørnen.

— Jaha! sagde Manden. — Ich har den haft in syv Jahre.

— Hvor er den fra?

— Fra Polen, Ukraine.

— Naa—aa — — —

Børnene, en Dreng paa seks Aar og en Pige paa ti—elleve, var listet hen
til Ferd’nand. Og nu laa de alle tre kuglet sammen i en Klump og holdt
et syndigt Spektakel. Pigen kildede Drengen op ad hans nøgne, gulbrune
Ben, og han skreg og sparkede, medens Bamsen laa og daskede til dem med
Poterne og brummede kælent.

Pludselig faldt det mig ind, at det kunde være morsomt at faa
arrangeret en Forestilling herude paa Landet.

— Kan De gøre nogle Kunster? spurgte jeg.

— Mange, sehr mange! sagde den gamle.

— When vi gommer til Byen, skall Herren se! Goster gun halvdresindsdyve
øre pro persona paa-første Plads!/

— Jamen nu? herode?

— Hier?

— Ja!

— Hier? lo han — naj dock!

— Jo netop »hier«! sagde jeg.

— Hier po Stedet? naj, naj!— Jo vist saa! — — — Jeg gi’er Dem en Krone!

— Jaha! men hvat Gunster dror Herren, man gan fo for en Grone?

— To da?

— Dre? sagde den gamle gridsk og plirede begærligt med øjnene.

— Lad gaa! — — Men saa skal De ogsaa præstere noget godt!

— Jaha, jaha! den bedste, den bedste! sagde han geskæftig. — Mindrro!
snurrede han derpaa ind ad Vogndøren — gom hier ut!*

Lidt efter viste den unge Pige sig i Dør-aabningen.

Hun kunde vel være en sytten—atten Aar. Slank var hun med solbrændt
Ansigt og Hænderne og Benene nøgne indtil Knæene.

Manden sagde noget Kaudervælsk til hende. Hun rystede paa Hovedet og
saa^ smilende hen mod mig. Jeg hilste og hun nikkede, men rystede •igen
paa Hovedet.

Nu blev den gamle hidsig. Han gestikulerede og pludrede løs og viste
hende til Slut de tre Kroner, jeg havde givet ham.

Hun strakte Haanden ud for at tage Pengene, men han lukkede hurtig
Fingrene sammen over dem. Saa stampede hun i Dørtrinet og slog med
Nakken. Manden snakkede og snakkede, men hunforblev lige umedgørlig.
Saa stak han hende endelig et af Pengestykkerne i Haanden. Og hun
nikkede samtykkende og gik ind.

Hun var nydelig, var hun. Og saa havde hun næsten intet Tøj paa.

Børnene udstødte paa én Gang et Glædeshyl. Og da jeg vendte mig, saa’
jeg dem begge staa fuldstændig afklædte ude i Vandskorpen og stænke
løs' paa Ferd’nand, der smaabrummode og daskede efter dem med Labben.

— Go længer utt raabte den gamle opmuntrende — go længer ut, Kinder,
ock to Jer!

Børnene hoppede og dansede afsted ud i Vandet, stænkede hinanden og
skreg og lo.

Men Ferd’nand blev staaende paa det tørre og stirrede tankefuldt efter
deres Kød.

— Ferd’nand! kaldte Manden.

Bjørnen gjorde trevent omkring og luntede hen mod os. Af og til vendte
den Hovedet og saa’ tilbage.

— Radekiltzo! raabte den gamle paa sit Kaudervælsk.

Bamsen rejste sig modstræbende paa Bagbenene, medens den med sine smaa
lurende øjne skævede hen til mig. Og da den skiddengule Hest i det
samme bagfra lagde Hovedet paa min Skulder og strøg sin vaade Mule mod
min Kind, traadte jeg forskrækket et Par Skridt frem.— Vent lidt! sagde
jeg derpaa — jeg vil heller sidde dér oppe!

Og jeg løb hen og kravlede op ad den nærmeste Skrænt henne ved Hulvejen
og satte mig øverst oppe paa Toppen.

— Nu kan De begynde! raabte jeg ned.

Ferd’nand stod endnu paa Bagbene og fægtede med Armene for at holde
Balancen.

Manden sagde noget til den og begyndte at gaa baglæns. Og Bjørnen
fulgte efter ham.

Da de naaede hen til Vognen, tog Manden en tyk Stang og rakte Dyret
den. Bamsen lagde Stangen om bag Nakken og Forlabberne over den.

Manden sagde igen nogle Ord, og Ferd’nand tog paa at opføre en
Sagtevals rundt omkring ham. Dens brede Labber smed det løse Sand højt
op i Luften.

Den gamle lo fornøjet.

— Schibata! raabte han ftaa.

Og straks kastede Bjørnen Stangen og stod igen paa alle fire.

— Allo—o! skreg Manden.

Og Bamsen laa i samme Nu død som en Sild foran ham.

— Allo, allo! raabte han.

Og Ferd’nand tumlede op og gav sig til at halte rundt paa tre Ben.

— Bravo, bravo! raabte jeg.Den gamle bakkede med Haanden paa Bryatet og
klappede Ferd’nand, der sad paa Halen som «n Skødehund ved Siden af
ham.

Jeg saa’ ud over Fjorden:

Børnene saa’s langt derude i Solskinnet som to smaa røde Rejer.

Jeg satte Kikkerten for Øjnene:

Vandet gik dem op over Maven. De sprøjtede vedblivende løs paa hinanden
og fægtede med Armene. Men man kunde ikke høre deres Stemmer.

— Mindrro-1 kaldte Bjømetrækkeren ind ad Vogndøren.

Lidt efter kom den unge Pige ud. Da hun ikke kunde faa øje paa mig,
standsede hun og saa’ sig forundret omkring. Den gamle pegede op mod
Skrænten, og hun smilede og nikkede og gik hen mod Bjørnen.

Straks den saa’ hende, rejste den sig paa Bagbenene og brummede.

Hun stillede sig foran den og greb den med en Haand i hvert øre. Men
den slog Hænderne væk med sine Labber.

Saa greb hun den i Bringen. Og nu begyndte de at slaas. Den gamle stod
hos og opmuntrede dem méd sine Tilraab.

Bamsen lagde sine vældige Arme omkring Pigebarnet Det saa’ ud, som om
den skulde kvælehende, men hun sprang til Siden, og Ferd'nand faldt
tungt ned paa alle fire.

— Allo, allo! skreg den gamle.

Og Bamsen rejste sig atter og langede ud efter Pigen, men hun f6r om
bag den og greb den med begge Hænder i dens tykke Pels, tæt oppe ved
Halsen. Ferd’nand rystede sig og brummede. Derpaa bøjede den sin højre
Forlab tilbage og lagde den omkring hende og trak hende paa den Maade
frem foran sig.

Men i samme øjeblik gav hun Dyret et Stød for Brystet, saa det tumlede
baglæns til Jorden.

— Bravo, bravo! raabte jeg og klappede i Hænderne.

Og Mindro satte sin nøgne Fod paa Bjørnens Hovede, kyssede paa Fingeren
op mod mig og saa’ sejrsstolt ud.

Jeg nikkede ned til hende og kiggede i Kikkerten.

Hendes øjne straalede, og det gyldne Haar havde løst sig og faldt hende
ned over Ryggen. Og meget Tøj havde hun ikke paa. Brystet steg og sank
indenfor det tynde Kjoleliv, og jeg kunde se hendes slanke Ben bag
Skørtet.

Nu gik den gamle hen til den skiddengule Hest og tog fat i Haartotten,
der hang den ned i Panden. Han trak afsted med Dyret hen adBjørnen til.
Nu skulde de to til at optræde sammen.

Men pludselig rullede et vældigt Tordenskrald frem over Skrænterne og
ud over Vandet.

Jeg fdr sammen og saa1 mig tilbage:

Hele den østlige Del af Himlen var bedækket med en stor blaasoit Sky.

— Børnene! raabte jeg ned.

Bjørnetrækkeren havde allerede sluppet Hesten.

— Mindrro, Mindrro! skreg han og sagde i rivende Part noget til den
unge Pige.

Og i samme øjeblik havde hun kastet Klæderne af sig og fOr i lange
Spring afsted ud i Vandet i Retning af Børnene.

Jeg slog først blufærdig øjnene ned. Men et øjeblik efter saa’ jeg i
Kikkerten. Jeg havde jo betalt min Billet!

Det tordnede igen og lynede.

Begge Hestene havde frygtsomt trukket sig tæt hen ved Siden af Vognen.

Ferd’nand havde rejst sig og stod sammen med den gamle og stirrede ud
over Vandet efter Pigebarnet.

Inde fra Vognen hørte jeg Morlillens skingrende Røst. Men jeg forstod
ikke et Ord.

Og atter saa' jeg i Kikkerten:

Mindro var naæt ud til Børnene. Hun havdetaget Drengen paa Armen og
Pigen ved Haanden. Og det gik rask indad mod Land.

Solen sad helt nede i Horisonten og farvede Vandet rødt i en bred
flimrende Kegle. Men der hvor Mindro gik frem med Børnene, var Søen
sølvglinsende og glat som Olie. Og de nøgne Legemer lyste som Rav mod
Staal.

Jeg løftede Hovedet:

Lange blaagraa Udløbere fra Tordenskyen mod Øst strakte sig frem over
Himlen. Bygen nærmede sig hurtig, og store iskolde Draaber slog ned paa
mit Ansigt og mine Hænder.

Jeg rejste mig.

Nu var Pigebarnet og Børnene naaet tæt ind under Land. Vandet gik dem
næppe til Anklerne.

Pludselig standsede Mindro og satte Drengen fra sig. Derpaa rettede hun
sig og strøg med Haandledet Haaret fra Panden. Hendes øjne gled op mod
Skrænten, hvor jeg stod, og hun slængte et Fingerkys op mod mig.

Et bragende Tordenskrald rullede i det samme ud over Vandet.

— Mindrro! Mindrro! skreg den gamle fra Døraabningen.

Jeg skyndte mig ned og løb hen mod Vognen. Men da jeg naaede Trappen,
var Mindro allerede forsvundet i et af Lukaferne.I

I

— Hvor er — — hvor er — — — ? begyndte jeg fortumlet.

Bjømetrækkeren smilede lunt

— Gommer icke ut mere! sagde han.

Børnene stod endnu nøgne paa det øverste Trin

og saa’ storøjede ud paa Vandet, hvor Begndraabeme dannede Luftblærer,
der spang med smaa underlige Knald. Bag Børnene stod Manden, og bag hSm
igen laa Ferd’nand og blinkede med Børnetøjet lagt over Ryggen. Hestene
stod med de ludende Hoveder helt inde under Vognhjulene.

— Gom dock ind! sagde den gamle og vinkede af mig. — Skima ni tala bis!
sagde han derpaa til Børnene, som øjeblikkelig lystrede og gik hen og
satte sig paa Ferd'nand og trak deres Tøj paa.

Jeg gik op ad Trappen og blev staaende en halv Times Tid hoe
Bjørnetrækkeren, medens Vejret rasede ud.

Da Bygen var trukket vester paa, og Himlen over os igen var klar, sagde
jeg Farvel.

— Hober at se Herren i Byen! sagde den gamle og trykkede min Haand. —
Halvdresinds-dyve Øre pro persona!

— Hvor er — — forsøgte jeg og saa’ længselsfuldt ind i Vognen.

— Hilfer Grossmutter! sagde den gamle.

— Jeg vilde gæme — - —— Naj, naj, unge Herre! sagde han alvorlig

— blifver icke no—get af! har allerede set formeget!

Saa gik jeg.

Men da jeg kom hen til Hulvejen, vendte jeg mig og saa’ ud mod Vest, ud
over Fjorden:

Men den laa øde og trist. Og Solen var borte, og Himlen var mørk, og
der steg ikke mere nogen Venus op af Havet!Lavs Madsen.

Jeg gik mig en Aften en Tur ud gennem Tolderporten, forbi Præstegaarden
og frem ad Landevejen.

Det var skyet og mørkt, og stærke Vindstød jog det tørre Støv ind over
Markerne. Lindetræerne inde paa Kirkegaarden raslede med deres
langstilkede Blade, og den lave, hvidkalkede Mur lyste, som om den var
strøget med Fosfor.

Der lød stampende Trin af Træsko en halv Snes Alen foran mig, og jeg
hørte et Mandfolk rømme sig og hoste: øhø, øhø! sagde han. Men jeg
kunde ingen se.

Jeg gik raskere til og naaede frem forbi Møllen, som i det mørke Vejr
lignede et uhyre Spøgelse med udstrakte famlende Fangearme, hvis
Knokler knagede, og med et blodigt skinnende øje midt i Panden.

Lyden af Trinene var hørt op, og i Stedet for lød en trippende Skraben
af jæmbeslaaede Hæleog en utaalmodig Stønnen og Banden. Og nu fik jeg
Øje paa en høj Mandsskikkelse, der stod bøjet over en Sæk, som han var
i Færd med at løfte op paa Nakken.

— Skal jeg hjælpe Dem? spurgte jeg og gik nærmere.

— Tak for det, go’eVen! brummede en dyb rusten Stemme, som jeg syntes,
jeg skulde kende. Og i det samme rettede Manden sig, og Sækken laa,
hvor den skulde.

— God Aften! hilste jeg.

— Go' Avten! svarede han kort og satte sig i Gang.

Jeg fulgte med ved Siden af ham. Han havde en svær Støttekæp i Haanden
og huggede den haardt ned i Stenene, hver Gang han tog et Skridt. Han
sank i Knæene og svinglede paa sine lange Ben. Og af og til puffede han
mig i Siden med en Kurv, der hang paa hans venstre Arm.

Jeg ventede, at han skulde indlede en Samtale, men han rømmede sig bare
og spyttede og hostede: øhø, øhø!

Saa maatte jeg jo til det:

— Det har blæst en Del paa det sidste! begyndte jeg.

— Aa ja saamen — — — Pause.— Det bar Komet vist forresten ikke videre
godt af?

— Aa nej — — — Pause.

— Vi kunde trænge til lidt Regn.

— Det ku’ vi!

— Vi bar ikke faaet noget i de sidste tre Uger, vedblev jeg ufortrøden.

— Næ—i! — — — Og vi faar sgu heller ikke no’et! lød det langt om længe,
ligesom jeg skulde til at kile paa igen.

— Tror De ikke? spurgte jeg interesseret.

— Næ, Gu’ gør jeg ikkenej! Al Væden skvattede jo ner her i Etteraaret,
go'e Ven!

— Ja—a, ja — — —

— Og hvorFa’en sku’ der saa komme mer’

fra?

— Næ! — — Pause.

Jeg trak Vejret dybt og begyndte igen:

— Er De ikke bange for saadan at gaa alene paa Landevejen om Aftenen?

— Bange?

— Ja, jeg mener for Mørket, og — — hva’ der saaden ka’ komme?

— Jeg er da ’nne født i Nat og tørret paa Ka’kelovnen! brummede han
arrigt.

— Næ naturligvis, nej! Det er De ikke, men — —Nu hørte vi Vognrummel
bag os, og Manden standsede pludselig.

— Halløj! sagde han — saa staar vi!

Og han stillede sig op inde paa Gangstien, indtil Vognen var kørt
forbi. <

Saa gik vi midt ud paa Vejen igen. Men et øjeblik efter satte han
Stokken mere end almindelig fast ned i Stenene og standsede paany.

— Hør si’ mig en Gang! sagde han saa og bøjede Ansigtet tæt ind mod mit
— var ’et ikke Dem, der ble' vejet inde paa Poulsens Kornmakkesin her i
Vinters en Dag?

Jeg trak mit Hovede lidt tilbage, ti hans Aande duftede af Brændevin.

— Jo-o, sagde jeg og ledte i min Hukommelse — jo! og De gik og
hvidtede!

— Ja dælenlyneme! udbrød han fornøjet — synes jeg ikke nok, a’ jeg sku'
dra’ Kendelse paa Røsten!

Vi trykkede hjærtelig hinandens Hænder, og al gensidig Mistro veg bort
fra vore Sjæle.

— Vi parerte om to Bajere! vedblev han livlig — og jeg vejede sgu over
dobbelt saa mejet som Di!

— De fik vel Øllet? 4

— Om jeg fik! sagde han, og vi begyndte igen at gaa — og ha’de je* ’nne
faaet det, saahad’ ’et nok vaaren min egen Forbrydelse, for Di sparede
sgu ’nne paa Mønten! Var ’et Deres Kone, Di ha’de med Dem?

— Nej, det var en lille Pige, som — - —

— Saaden en lille Bislaaferske, ki, hi, hva’? smaagryntede han og gav
mig et gemytligt Puf med Kurven.

— Nej Gud bevares vel, Mand! sagde jeg forfærdet — hun var jo ikke mere
end tretten Aar!

— Hæ, hva’ Fa’en? Vi læser jo i Avisen, a’ der er dem, der ta’er dem,
naar di er otte!

— Ja i Avisen! sagde jeg — der staar saameget!

— Hva’ er Di? med Forlov!

— Jeg? — — jeg er Skolelærer!

— Er Di gift?

— Næ—i.

— Ja, for vi ha’de sgu en Degn heroppe i vort Sogn i seksoghalvtreds,
og han rendte fra Kone og Børn og hele Beværtningen med en Sypi’e! - —
og Di li’ner ham sgu!

— Saa—aa? sagde jeg — næ—æ!

— Jo Fa’en danse me gør Di saa! han var li’saadan saaden en lille
vissen Fyr med et svært Overskæg.

— Jamen det er ikke mig, sagde jeg — det

Wied: Barnlige Sjæla 6kan De stole paa*! jeg er ikke a’ den Slags! —
Hva’ hedder Sognet, De b6r i?

— Det er sgu Tullebølle.

— Det er en lang Vej at gaa?

— Naa—aa, ja—a, men naar Pøret er godt, saa — — —

— Hvor gammel er De?

— Jeg er da ellers niogtres — — —

— Det skulde man skam ikke se paa Dem!

— Næ —i, sagde han og rettede Ryggen — ma’ ny’er jo Helbre’en,
gusketak! — — Men Poulsen derinde er ’et no’et klejnt med.

— Ja, stakkels Mand! nu har han jo haft et Anfald igen. Hva’ er det,
han fejler?

Manden standsede og bøjede sig ned mod mig.

— Naar jeg just ska1 følle Sandheden, hviskede han og saa’ sig
forsigtig omkring — saa er ’et ogsaa Dilerium.

— Saa—aa? Herregud! drikker han?

— Drikker? næi! han drikker sgu’nne mer end som jeg! men han mangler
Styrken, ser Di! — — Jeg har sgu Vinterdave ta’et mine stive fire
Pæ’le, og jeg bar baaret dem uden saa mejet som a’ et Lem har rystet
paa mig! Men naar det er skidt med Sparreværket, forstaar Di, saa ska’
der junde ret mejet til, a’ Kludene dingler sammen!— Næ—æ, naturligvis!
men er det da saa skidt med Poulsens Sparreværk?

— Ja det ka’ Di Dælen flaa me ta’ Gift paa, a’ det er! han fik jo en
Ku’le i Ryggen her i fireogtres!

— Naa—aa!

— Ja, og saa ka' han jo forstaa mig vel in—de bære det.

— Nej! — — Har De maaske ogsaa været med i Krigen?

— Næ Gu’ har jeg da ej! jeg kom jo først ind her i tooghal’treds, og da
la' jeg ved Hestene i Jæ’ersborg. - — Di har vel aldri’ vaaren i
Tjenesten?

— Nej.

— Næ det ku’ jeg sgu da vide a' den Posetur! grinte han.

— Naa, naa! sagde jeg — vi kan jo ikke allesammen være seks Ålen høje!

— Næi! lo han smigret. — Men Di er jo ell’s et prægti’ lille Menneske!
vedblev han og slog et Slag over mod mig for at klappe mig paa Årmen.

— Har De været i København senere? spurgte jeg og veg blidt til Side.

— Ja—a! i otteoghal'treds var jeg derinde med tre Stykheste.

— Var De det?Ja—ha—a! klukkede han. Men saa fik han Hikke. — Hæk—æk!
sagde han — um-bæi! Og jeg kunde igen lugte Brændevinen. — Jo —o, tog
han saa fat lidt efter — Jeg var sgu inde med tre Stykheste! — — Det
var Satan til Ko’mers! Bønderne heroppe sku’ jo ha’ dem ind, forstaar
Di, men di ha’de jo ingen og skikke a'sted med dem hæk —æk! for det
sku’ begriveli’vis vaarre en prak — aktisabel Mand — — Satan til Hikke,
ma’ ka’ gaa og opperere med li’e paa en Stu’s! Men saa si’er jo ham,
den store Ole Svendsen paa Stengaarden — — Di véd ham, der i enogfirs
og toogfirs og treogfirs etter hinanden høstede tyve Fold Hvede hæk—æk!
— — etter hinanden! saa si’er han jo: Lavs Madsen! si’er han: Lavs
Madsen, det er Manden! ku’ vi faa Lavs Madsen til og galejde dem ind,
si’er han, saa var vi sgu godt oppe og køre! — — Og di kommer jo til
mig og si’er saaden og saaden! og jeg si’er ja, si’er jeg, vil I
rekommendere mig Hestene, si’er jeg, saa li’e mejet derom! — — Naa! og
saa ska’ di jo vide Betalningen! Betalningen? si’er jeg: syv Rigsdaler,
si’er jeg, og Kost og Logi og Rejsen frem og tilbages! — — Di prutter
jo, saa di sveder ved det! men jeg staar vedholdende paa di syv
Rigsdaler og Kost og Logi og Rejsen frit! — — Se nu ha’de di jo ingen
andre! til-føjede han og stak Fingrene paa den venstre Haand ud i
Luften — for hellesens ku’ di vel nok ha' pillet mig et Par Daler
længer nor!

— Og saa ha’de De jo lagt ved Høstfolkene! indskød jeg.

— Netop, ja! og det var jo aa det, jeg sa’e til dem! Jeg har lagt ved
Hestfolkene, sa’e jeg, og ska’ vide og klare mit Vel paa alle Maader!
Men saa stak di mig jo den ud med Mul’terne!

— Hva’ er det for Mul’ter?

— Jo se, di ha’de jo hvert evi’e Aar maattet punge ud med no’en svære
Mul’ter, forstaar Di, begrundet paa, a’ Hestene immer saa’ no’et
malsjøse

ud, naar di presenterede dem for Synet! —--

Mul'ter? sa’e jeg, I ska’ Dælen flaa me ikke komme til og gi’ saamejet
som en Faarebønne i Mul’t! jeg er ikke den Person, der er krøvet frem i
Nat og saa siden tørret paa Ka’kelovnen! sa’e jeg. Vil I gi’e mig di
syv Rigsdaler, eller vil I sæl rejse ind med Hestene? — — sa’e jeg.

Manden stod pludselig stille og lod Sækken dumpe ned paa Veien.

— Ma’ ska’ a’ med det, ma’ har undt a’! sagde han saa og gik over til
Grøftekanten.

Jeg standsede og ventede. Og da han var færdig, hjalp jeg ham Sækken
paa Nakken igen, og saa gik vi videre. Han hikkede ikke mere, detvar
ligesom, han havde snakket noget af Rusen bort. Men han dinglede lidt
endnu.

— Naa? begyndte jeg — De kom altsaa ind med Hestene ?

— Ja vel, ja vel! nikkede han — og der ble' begrivelivis ikke Kende a’
Vrøvl!

— Jamen Mulkterne?

— MuTterne? aa gaa til Sandby! én har da gusketak vaaren med paa
Spillet før! saa da jeg sku’ hen med Hestene paa Esserserpladsen, saa
trækker jeg dem jo ud ved Pumpen ude i Gæstgiveriet og vasker dem og
stri’ler og børster, saa di den unde lyneme praler meget værre end som
a' Nysøl’! og li’e idet Skersanten sér dem, saa si’er han: Der erSaten
riveme Heste! si’er han: hvor er Manden til dém? Hér! si’er jeg, Hn
Skersarit! si’er jeg, og ta’r til Huen. Og Di hedder? spør saa han.
Lavs Madsen! si’er jeg. Di har lagt ved Heste før? si’er saa han igen.
Javel, Hr. Skersant! si’er jeg: paa Jæ’ersborg i* tooghal’treds — — —
Og der ble' begrive-li’vis ikke Ta—a—le om Mul’ter!

— Ja—a men det var ogsaa godt klaret! sagde jeg.

— Det var ’et! nikkede Lavs Madsen — men naar bare ma’ vé’ a’ forstaa
sig paa det, ma’ gi’r sig ud for, saa ska’ ma’ sgu nok vide ogholde den
gaaende! — — Hæ, hæ! vedblev han og smaaklukkede — men der var jo
ri’nok et Par Kullerto’sk, der kom frem med no’on Heste, som naar ma’
slog paa dem, saa røg di Dælen galeme li’esom et Par Skaastene! Men la’
dem betale! la’ dem bare betale! nikkede han ivrig og huggede Stokken
ned i Stenene — for ma’ ska’ etter min Mening ikke gi’ sig ud for, hva’
ma’nne forstaa’ sig paa! det er nu min Opfattelse til Dato!

Vi var imidlertid naat ud til Bivejen, der fører ned til Tullebølle, og
jeg standsede og sagde Farvel.

Lavs Madsen slog med Stokken op i Retning af sin Hue og nikkede:

— Fa’vel! sagde han — og Tak for godt Følleskav! og Hilsen og Sundhed
og en Kone i Sengen inden Aaret er omme! — — Ja, for Di gaar vel ikke
med længer, go’e Ven?

— Nej, sagde jeg — jeg skal hjemad nu.

— Forstaar sig, forstaar sig! enhver har jo sit og ta’ vare!

Og han svingede i en stor Bue ned ad Bivejen.

— Men lig dov nu alli’evel Mærke til, raabte han efter mig uden at
vende sig — a’ der bli’erikke no’et med Regn i Aar, begrundet paa a'
Kanse’liraaden deroppe har ikke mere vodt i Posen! — — Og sku’ no’en
fritte om, hvem der har sagt det, tilføjede han lidt efter — saa hedder
jeg Lavs Sørensen Madsen Tullebølle!Mørkning.

— Farvel, farvel, Børn! gaa nu ind! aagde Fru Weber oppe fra Vognen og
vinkede og nikkede saa godt det lod sig gøre for Vathætten og Kaaben og
Sjalerne.

— Farvel Mo’er! farvel Mo’er! raabte Georg og Sofie, der stod paa
Stentrappen foran Døren. Blæsten rev i deres Haar, og Sofies
Forklædebaand flagrede bagud som to Vimpler.

— Fa’vel Mo’er! sagde den lille Harald og nikkede, saa hans Hage stødte
an mod hans Bryst.

— Ta' Børnene ind, Bedstemo’er! lød Fruens Stemme igen — de bli’er
forkølede.

Bedstemoder stod inde i Entreen med Harald ved Haanden.

— Kom saa, Georg og Sofie! sagde hun.

Men Georg og Sofie vilde se Vognen køre.

Karen Stuepige gik rundt og stoppede Tæpperne n^d om Fødderne paa Fruen
og knappede Overlæderet til.Et Vindstød kom farende ned fra Ladetaget
og f6r ind under hendes Kjole, der bovnede ud som en Ballon. Og to
lange, knækkede Halm-straa ovre fra Møddingen kilede aldeles
sinds-forvirrende rundt paa Gaardspladsen bagefter et Stykke graat
Karduspapir.

— Fanden til Vejr! mumlede Weber, der sad ved Siden af sin Kone med
Pelskraven op om ørene.

— Maa jeg bli’e oppe, til I kommer hjem, Mo'er? spurgte Georg kælent.

— Aa Sludder, Dreng! brummede Faderen — ingen Kunster!

— Saa! sagde Stuepigen, da hun havde knappet det sidste Knaphul nede
ved Vogntrinet.

— Er vi færdig?

— Ja! sagde hun og hoppede ind paa Fortovet.

— Saa kører vi, Kusk!

Og Jens Due, der sad paa Bukken i Liberi og hvide Bomuldshandsker, slog
et Knald, saa Fanden tog ved begge Hundene, der havde ligget og sovet
inde under Bordet i Entreen. De tumlede ud ad Døren over hinanden og
havde nær revet Sofie ned ad Trappen.

— Farvel, farvel! raabte Fru Weber og luffede med Haanden som en
Sælhund. Hun kunde ikke røre Armen for Indpakningen.— Farvel Mo’er!
farvel Mo’er! raabte Georg og Sofie og dansede rundt og kyssede paa
Fingren.

— Fa’vel Mo'er! nikkede lille Harald, hans Mundvige trak sig nedad, og
hans Hage dirrede, han var ved at stikke i Graad, men i det samme
halede Bedstemoder afsted med ham ind i Stuen.

Hundene gøede og sprang op ad Hestene. Men Jens langede ud med Pisken
og traf »Perdri« over Snuden, saa den hylede op og f6r til Side og kom
til at vælte den lille, hjulbenede »Bugge«, der blev rasende og bed fra
sig. Og saa endte det med, at de kom op at slaas. Imidlertid rullede
Vognen afsted over Stenbroen, ned gennem Alléen og forsvandt i Mørket.

Stuepigen stred sig frem mod Vinden hen til Køkkendøren. Hendes Kjole
smældede om hendes slanke Skikkelse som et løssluppent Sejl omkring en
Mast.

Georg og Sofie blev staaende et øjeblik paa Stentrappen og saa’ efter
Vognen. Men da de mærkede Kulden, løb de ind i Entreen og lukkede Døren
efter sig.

— Bare vi skulde ha* vært med! sagde Georg.

— I—ja—a! sagde Sofie.

Og saa gik de ind i Dagligstuen.

— Nu skal Bedstemo’er fortælle en Historie! sagde Georg.— Aa, ja, hva’,
Bedstemo’er? bad Sofie og løb hen til hende.

Den gamle sad i Sofaen med den lille Harald klinet op ad sig. Han
snøftede lidt endnu i Anledning af Afskeden. *

— Ska’ vi’nte ha’ Lys? spurgte hun og strøg Drengen over Haaret og
smaasnakkede for ham.

— Næ—i! sagde Georg — men vi lukker Kakkelovnsdøren op!

Og han gik hen og aabnede Laagen paa vid

Gab.

- — Se—e! sagde han og saa’ sig omkring:

Gløderne fra Ovnen lagde et dæmpet Skær over Stuen som fra en Lampe med
rød Skærm. . De gamle Mahognimøbler skinnede brunrødt, hvor 4 Lyset
traf dem. Og Spejlene, der hang skraat frem. over Konsollerne mellem
Vinduerne, kastede Skæret tilbage hen paa Hængelampens Messingkæder,
der glimtede som Guldtraade. Men Sofaen stod i Mørke. Kun et Par
Paafuglefjer bag et Billede oppe over den ragede frem i Ovnlyset. j

Georg stod og vendte og drejede sig og saa j paa de krogede Skygger,
som Bordbenene kastede paa Gulvet og op ad Gardinerne. Og hans egen
Skygge nikkede og dinglede som en ledeløs Kæmpe. *

— Se! sagde han pludselig og pegede hen paa Døren ud til Entreen, hvor
Gyngestolens Tremmeryg tegnede et Gitterværk af tykke graaStænger. —
Det er et Fængsel! sagde han - og ovenover Porten staar der: Du skal
ikke ihjel-slaa! Du skal ikke bedrive Hor! Du skal ikke have andre
Guder for mig! Se, hvor Fangerne rusker i Stængerne! vedblev han og gav
Gyngestolen et Puf med Foden, saa Skyggen paa Døren bevægede sig. — De
bryder ud! Fængslets Porte formaar ikke længere at standse dem!

I det samme jog et Vindstød susende ned gennem Skorstenen, og Gløderne
inde i Kaminen faldt sammen, saa der blev mørkt i Stuen.

— Der er de! skreg Drengen og f6r hen og smed sig ned foran Sofaen.

Harald og Sofie hvinede i vilden Sky.

— Næ, næ, næ, men Georg dog! skændte Bedstemoder - Du maa ’nte gøre de
smaa bange, min Dreng!

Georg lo.

— Jeg kan osse fortælle Historier! sagde han og satte sig op paa
Skammelen ved den gamles Fødder. •

Sofie sad i Sofaen paa den ene Side af Bedstemoderen og Harald paa den
anden. Georg flyttede lidt paa Skammelen, lænede sig tilbage og lagde
sin Nakke ind mellem Søsterens Knæ. Hun stak sine Ben under hans Arme,
og han trykkede dem ind til sig. Saaledes sad han i Lænestol,som han
kaldte det, og stirrede med vidtaabne øjne ud i Mørket.

— Fortæl saa en Historie, Bedstemo’er! mumlede han.

Gløderne henne i Ovnen blussede igen op, en lang, smal Stribe Lys
spillede frem over Gulvet og op over Kristusfiguren, der stod med
udbredte Arme oppe paa »Sekretæren« i Hjørnet.

— Fortæl saa! gentog Georg.

Og Bedstemoder begyndte:

— Ude i en stor, stor Skov, der ligger langt borte hér fra — — —

— Nej ikke den! sagde Drengen - den kender vi!

— Bedstemo’er skal fortælle, hva* hun sæl vil! sagde Sofie med
Værdighed.

— ’tæl om gamle ørn! foreslog lille Harald.

— I Skoven skul —de være Gilde — — — nynnede Bedstemoder med sin
sprukne Stemme.

— Nej! sagde Georg afgørende — Du skal fortælle om Spøgelser! •

Uh—h! gyste Sofie og klemte Broderen om Hovedet med sine Knæ — ja—a,
fortæl det, Bedstemo’er!

— Næ, det vil je’nte, for saa ka’ I 'nte sove! sagde den gamle.

— Om Nisser da? spurgte Sofie.

— Ja! nikkede Bedstemoder — om Nisser!— Jamen di er jo ikke til!
indvendte Georg.

— Det gør ikke no’et! sagde Sofie — fortæl du bare, Bedstemo’er!

— Den Gang Bedstemo’er var en lille Pige, — begyndte den gamle
medgørlig, medens Børnene skudrede sig forventningsfulde til Rette paa
deres Pladser — saa sejlede hun paa et stort, stort Skib med sin Pa’er.
Di sejlede langt, langt bort til fremmede Lande, hvor der er sorte
Mennesker og vilde Dyr og høje Træer med Guldæbler paa.

— Var din Mo’er ikke med? spurgte Sofie.

— Nu skal Du ti’e stille! sagde Georg, han laa og vuggede# sit Hovede
mellem Søsterens Knæ og havde lukket øjnene. — Med Guldæbler paa

— — — gentog han for at hjælpe den gamle paa Gled.

— Ja, tog hun fat igen — høje Træer med Guldæbler paa! Og Blomster var
der saa store, at Fuglene kunde bygge deres Rede inden i dem. Og hver
Morgen fik alle di smaa Børn hver sit Guldæble at lege med — — —

— Alle —al le sammen fik Guldæbler! sagde lille Harald, han laa med
Nakken mod Bedstemoderens Skulder og saa’ op i Loftet, hvor en lille
kuglerund Lysplet fra Kakkelovnen dansede rundt.

— Ja di fik allesammen Guldæbler! fortsatte den gamle — og naar di
ha’de været rigtig

i

iartige hele Dagen, saa fik di om Aftenen Lov til at pille Skaller) i
Stykker, og saa sprang der den sødeste lille Nissemand ud af Æblet med
en Vogn eller en Trompet eller en Gyngehest. Men de uartige Børn, de
fik ikke andet end Mus og Rotter og store fæle Skrubtudser, der bed dem
i Fingrene!

— Uf-f! sagde Georg — sikken en Historie! den er der da ikke no'et ved!

— Fortæl Du én, sagde Sofie.

— Ja, sagde han — Nu skal jeg fortælle én!

Og han aabnede øjnene og stirrede hen paa

Ilden og fortalte:

— Der var engang en Konge, som ejede et stort Slot med mange, mange
Værelser i. Og Kongens Kone var død, og alle hans smaa Børn var døde,
saa der var slet ingen, der brød sig om ham mere. Og alle Ministrene og
Tjenerne og Kammerjomfruerne gik i sorte Kjoler og støvede a’ og
vaskede og gjorde i Stand i Huset. Men der var ét Værelse, som ingen
maatte komme ind i! Der hang store Laase for Døren, og det var bare
Kongen alene, som ha’de Nøglerne. Og han gik hver Dag derind og blev
saa længe, saa længe borte. Og ingen turde forstyrre ham, og ingen
turde kalde paa ham, men alle Ministrene vilde saa gæme vide, hva’ der
var i det Værelse. — -Og véd I, hva’ der var?

— Nej? sagde Sofie.— Véd Du det heller ikke, Bedstemo’er? spurgte
Drengen.

— Næ, jeg véd saamen ikke, lille Georg.

— Der var bare en Flue! sagde han og nikkede.

— En Flue? spurgte Sofie.

— Ja, sagde Drengen — og saadan en har alle Mennesker og lege med!

— Det har vi da ikke! indvendte Søsteren.

— Nej, nikkede Georg igen — for vi faar den ikke før, vi bli’er store,
si'er Mo’er!

Der blev et øjeblik ganske stille i Stuen, da Drengen havde talt. Man
hørte kun Vindens Susen udenfor, og Glødernes Knitren henne i Kaminen,
og en Dør. dei blev slaaet haardt i langt borte.

Saa løftede den lille Harald pludselig Hovedet op fra Bedstemoderens
Skulder og sagde højlydt og lysvaagen:

— Alle — alle Mennesker har saadan en og lege med! sagde han.

Wied: Barnlige Sjæle.

7En Runde.

Jeg gik min sædvanlige Eftermiddagstur rundt om Byen.

Straks udenfor Huset oppe paa Volden, hvor jeg boede, har man Udsigt
ind over de skidden-røde Tage med deres gulgraa, sortrandede Skorstene.
Og op mellem alt dette sorte, røde og graa rager Kirken som en gammel
Spidsmunk mellem halvvoksne Kordrenge.

Pra enkelte Huse steg Røgen lodret et Stykke til Vejrs. Men saa fik
Vinden fat i den og smed den ned i de nærmeste Gaarde og Haver, hvor
den tilsmudsede Naboernes Linned, der hang til Tørring paa Hække og
Plankeværker.

Nede paa Bunden af den tørlagte Fæstnings-grav laa Smaabøm 'og legede.
De ridsede med Pinde i Jorden og byggede Huse af Smaasten og
Lerklumper.

Oppe i Toppen af et Træ sad en halvvoksen Dreng og sang af fuld
Hals:Klavs gaar omkring og sæller Lygter,

nissebisse Topi

Klaus gaar omkring og sæller Lygter,

nissebisse Topl

Og det blev han vød med i det uendelige og varierede den selvlavede
Melodi i alle mulige Tonearter.

Et Par Smaapiger stod nedenfor Træet og saa1 misundelige ud og forsøgte
at klatre op til ham. De slyngede Arme og Ben omkring Træstammen, mon
kunde ikke komme videre for Kjolen. Og dér hang de saa og hvinede,
indtil de drattede ned igen.

Udenfor Tolderporten holdt Dyrlæge Meyer i sin højhjulede Gig. Han laa
bøjet frem over Sædet og berettede den lille Herredsfuldmægtig Carlsen
en vidunderlig Historie om en vanskelig Fødsel paa Skovby Hovmark, hvor
de havde været flre Mand om at bringe en dødfødt Kalv til Verden.

— Vi sled som rene Bæster! sagde han. — Fa'en sku1 være Dyrlæge! — —
naar man ikke netop var ’et! føjede han til.

Herredsfuldmægtigen stod paa Tæerne og lyttede interesseret. En Gang
imellem blinkede han med øjnene og kiggede paa skraa op til Dyrlægen
som en Høne til en Kalkun.

Da jeg kom om paa den anden Side af Porten, hilste jeg ærbødig paa
Skomager Terkildgen,

7*der som sædvanlig sad paa Lur under sit Skraa-tag. Han hilste igen og
nikkede med Hovedet, saa Næsedryppen fløj hen i Vindueskarmen.

Nede paa Spadserestien mellem Baghaverne og »Noret« var der Læ for
Vestenvinden og Skygge under Træerne.

Dér promenerede Byens kvindelige Honoratiores. De kniksede afmaalt for
hinanden og spurgte indtrængende til hinandens Befindende. Men den
lille vævre Frøken Hagedorn fra Jomfruklosteret kastede sig
lidenskabeligt ind til Fru Stiftsfysikus og forsikrede, at hun anede
dette Møde, for hun havde tre Nætter i Rad drømt, at Fru Stiftsfysikus
havde kysset hende paa højre Kind lige under* Skønhedspletten.

Jeg tog L atten dybt af, og Damerne hilste ved at sænke øjenlaagene og
snærpe Mundene sammen.

Ude fra Badehusene lød Skrig og Latter. Det var Skolepigerne, der var i
Vandet. Man saa1 de dristigste af dem svømme omkring udenfor Lærredet
med Haaret stukket op under de gule Voks-dugshætter.

Paa én af Broerne sad en lille Dreng med bart Hovede og fiskede
Hundestejler med en Sytraad.

Ned gennem Paradisgyden kom et Par Hestei skarpt Trav. Det var
Karetmager østerbys to brune. Paa Ryggen af den ene sad en
seksten-syttenaars Dreng med nøgne, sodede Arme og Benklæderne smøgede
op til midt paa Laarene. Han red tværs over Stien ned til Slæbestedet
og nikkede og lo, saa de hvide Tænder skinnede i det sværtede Ansigt.
Med sine nøgne Hæle sporede han Hesten i Siderne og red saa langt ud,
at Vandet gik ham op paa Maven. Og af Hestene saas til sidst kun
Halerne, der bredte sig ud bag til som to sorte Slør — og Hovederne,
der laa fladt hen ad Vandskorpen med vidtopspilede Næseboer og
stirrende øjne.

Fra en af Badehusbroerne lød der pludselig Raab og Trampen: syv —otte
Smaapiger kom løbende og dansende og pludrende med Haand-klædeme over
Skuldrene og det halwaade Haar hængende løst ned ad Nakken.

— Di Pi’ebøm, di Pi’ebøm! sagde Urmager Flitner, der kom gaaende imod
mig i sin muse-graa Sommerfrakkø og sin askegraa Bulehat. — Herligt
Vejr! sagde han og toede den ene Haand inden i den anden, hvorpaa han
rakte mig den højre, medens hans posede Ansigt lyste af Velvilje og
Livsglæde. Stokken holdt han under venstre Arm.

— Naa, De gaar ogsaa Tur, Hr. Filtner? sagde jeg.— Flitner! Flitner!
rettedø Urmageren og skoggerlo — Flitner, Hr. Weis!

— Ja undskyld, undskyld — — —

— Be’r, be’r! Di er jo ikke barnefødt her paa Pladsen! ha, ha!

— Nej, gu’skelov! ha, ha!

Og vi lo begge paa det hjerteligste.

— Hva* jeg vilde si-i-ge! begyndte Urmageren igen — ja, jeg gaar Tur!
precis Klokken halv syv gaar jeg ud af min Butiksdør ned ad Langgaden
og rundt om Byen! det har jeg gjort i tyve Aar, og jeg undlader det
grumme nødigt

— — grumme nødigt, hvordan Vejret saa er.

— Tillader De, at jeg slaar Følgeskab? spurgte jeg.

— Det er mig en Ære! sagde Flitner og skrabede ud som en forelsket
Hane, og han smaskede og havde Spyt i Mundvigeme af smigret
Forfængelighed. — — Nej, denne Vej, Hr-r! vedblev han, da jeg vendte
fQr at gaa med ham om forbi Slæbestedet igen.

— Jamen — — —

— Paa ingen Maade! jeg vender naturligvis! sagde han.

Og jeg, gjorde omkring og smilte anerkendende og fortsatte min
Spadseretur i Urmagerens Selskab.Vi kom forbi Toldforvalterens Have,
hvor Vasken var hængt til Tørring paa lange Snore mellem Træerne. Der
hang Chemiser og Skjorter ved Siden af-hinanden. Det var som man saa’
selve Toldforvalteren og hans Frue: han lang og asketisk, klædt i Sæk
og Aske, hun buttet, bred og levelysten. — Og Lommetørklæder og Lagener
og Duge hang der. Og Strømper i alle Farver sparkede ud i Luften, hver
Qang en Kastevind kom farende ned fra Tagene.

— Her er kønt! sagde Flitner med en bred Gestus ud mod Vandet.

— Ja, sagde jeg — og saa rart hjemligt.

Der kom en høj, mørkhaaret ung Uand med

nogle store, sørgmodige øjne gaaende imod os. Han hilste, og Flitner
nikkede og smilede paa én 'Grang menneskevenlig og overjordisk som
Maane-skiven paa de gammeldags Stueure.

— Kendte Di ham? spurgte han i samme øjeblik, Manden var kommet forbi
os.

— Ja—a! sagde jeg — hvem kender ikke ham!

— Næ—æ, det har Di saamen Ret i!

— Hvad bli’er han her i Byen efter?

— Ja Gu’ maa vide det!

— Han ser forresten net ud.

— Ja Gu’ bevares! hva’ det angaar! saa er han jo a’ fin Familie!
Etas’raad Rybner og GeneralRybner, er hans kø’lige Onkler! — — Men der
ser man, Hr. Weis, vedblev Urmageren og klappede mig paa Armen med sin
buttede Haand — Føsselen kan ikke altid gjøre det — — Føsselen kan
sandelig ikke altid gøre det!

— Nej! sagde jeg — næ —æ!--Er han

ikke Løjtnant?

— Jo, det vil sige, har været, for min Søn kender ham! Han bo’r jo
hernede paa Harmonien, og dér traf min Søn ham — — for herregu', di
unge Mennesker ska’ jo trække frisk Luft engang imellem! Og saa spurgte
han Løjtnanten, om han ikke ha’de Lyst til at besøge os. Og Løjtnanten
takkede. Og saa forleden Aften, da jeg stod og slukkede Lampen ude i
Butiken, saa kommer han i sit fineste Tøj: Frakke, lyst Slips og
Manchetter! — — Ja Di kender mig maaske, Hr. Flitner? si’er han. Jo,
Hr. Løjtnant, si'er jeg, det gør jeg. Han saa' saa underli’ sørg-modi'
ud, og saa ble1 han hos os hele Aftenen.

— Talte han no’et om sin Vandhistorie?

— Ja—a han sa’ a’ det var en ren Fejl-ta’else, a’ han kom i Vandet! han
stod der nede paa Modvægten paa Klapbroen, sa’e han, for og køle sig.
Og da han saa saa’ di andre komme, vilde han springe ned paa Broen, men
hopper til den gale Side, og gaar i Vandet! — — Men deter Løgn!
tilføjede Urmageren — for jeg har hele Sjenen fra Jensen!

— Var han da fuld, Løjtnanten?

— Ja! og saa lider han a’ højere Ideer! han mode'lerer! i vaadt Ler!

— Og saa skal de nok ha’ drillet ham deroppe ved Gildet? vedblev jeg.

— Naa—aa, Fa’en! unge Mennesker! sagde Flitner. — Da di skulde til og
gaa, ska’ han nok ha’ sagt: gi mig min Officerskappe paa! og saa grinte
di andre og sa’e: a’ det var en slem Officer uden Disingsjoner! og saa
var’et han blev kulret og rendte sin Vej ned paa Harmonien og op paa
sit Værelse og smider Kappen og render igen foran di andre ned paa
Broen. Og da di saa kommer, staar han oppe paa Modvægten og raaber: nu
drukner jeg mig! og saa gaar han paa Ho’edét i Havnen med sin nye Hat!

— Ja—a, Stakkel! sagde jeg — han--

— Stakkel? gentog Urmageren og saa mig stift i øjnene — jeg ha’de Fa’en
hakkerne lad't ham bli’e der!

— Nej saamen ha’de De ikke nej, Filtner!

— Fa’en hakkeme! forsikrede Flitner og stødte sin gule Spanskrørsstok
haardt ned i Gruset.

— Er det kanske en Maade og kvitere et Selskab paa? Der ha’de
Dampmøllen gjort Gildefor ham og de andre Toldere, og saa gaar han hen
og lønner paa den Maade!

— Jamen husk paa, Filtner — — —

— Flitner! rettede Urmageren med et Stød.

— Flitner, ja! — undskyld! — — Husk paa, Hr. Flitner, at Manden — — —

— Jeg ha’de saagu’ da gi’et ham et ordentli’ Livfuld Hug, naar han var
kommen op, det ve’ Gu’ jeg ha’de!

— Jamen han maa jo — — — forsøgte jeg

igen.

— Den Dreng! vedblev Flitner ildrød af Harme — vilde han ta’ Livet a’
sig, saa kunde han sgu gøre det, naar han var alene, og ikke forstyrre
et helt Selskabs Munterhed!

— Jamen han maa jo være syg! flk jeg endelig Lov til at sige. — Han
skal jo ha’ forsøgt paa at drukne sig en to—tre Gange før.

— Ja, dér har vi det! lo den lille Urmager paa eri djævelsk Maade — dér
har vi det! sagde han — di unge Mennesker nu for Tiden véd sgu aldri’
andet end ta’ Livet a' sig (her sank han en Klat Spyt) — — nu for
Tiden! Naar der kommer dem saa meget som et Stykke Sejlgarn paa tværs,
saa hen og ta’ Livet a’ sig!

Urmageren løb hen til det nærmeste Træ og kravlede med Fingrene op ad
Stammen som for At illustrere en Hængningsproces.— Man siger, der skal
være Sindssyge i hans Familie? sagde jeg.

— Hva’ Fa’en kommer det ham ved? brusede Flitner løs og f6r hen mod mig
— tror han, a’ han ka’ kurere den ved og hoppe i Havnen?

Hans menneskevenlige Ansigt var blevet højrødt, og Smilposerne under
hans øjne saa’ ud, som om de var fyldt med Spiritus. Derfor tav jeg og
vendte mig bort fra ham med AfBky.

Vi gik nu forbi Garver Flacks Ejendom, hvor der lugtede af Bark og
raaddent Kød. Hele Skuret, der vendte ud mod Stien, var beslaaet med
Huder. Og lange Rækker af halvtørrede Kalveskind hang paa Stakitterne.

Jeg maatte vende Hovedet om mod Hr. Flitner, der straks tog det som en
Tilnærmelse.

— Hva’ jeg vilde si—i—gel begyndte han forholdsvis behersket — har Di
hørt no’et om Frøken Møller for nyli’?

— Nej.

— Det er frygteli’t! er ’et ikke frygteli’t? spurgte han og tog Fart
igen — hér har hun gaaet og været Lære-rinde i fem Aar! og tyv-staalet
har hun, uden a' no’et Menneske har saameget som anet det!

— Ja—a, sagde jeg — stakkels Pige, hun skal jo være sindssyg, siges
der.

Urmageren standsede brat, hans øjne løb suri deres Huler, og hans Blik
rummede paa én Gang Rædsel, Vemod og Idioti. Han forsøgte at tale, men
evnede det iktoe, han greb ud i Luften med sin højre Haand, og hans
Tænder hakkede mod hinanden. Jeg frygtede et øjeblik for, at han skulde
faa et Hjerteslag. Men pludselig eksploderede han:

— Aa gaa ad Helvede til med Deres Sindssyge! skreg han og stampede i
Jorden som en Gedebuk — man ka’ sgu snart ikke slaa en, slaa en — —
slaa én, uden a' man straks ska* lægges ind paa et Observatorium! — —
Det skulde bare være en a’ Sjoverne hernede ved Havnen, der ha’de
rapset, han sku’-sgu —sgu nok bli’e ekspederet et andet Steds hen!

— Jamen der findes virkelig Mennesker, hos hvem det ligefrem er en
Sygdom! forklarede jeg

— de lider af noget, der hedder Kleptomani!

— Di lider a’ Fa—a—en! sagde Urmageren og daskede ud efter en Bi, der
sværmede ham om Hovedet. — Næ —æ, nikkede han saa — men hun var fine
Venner med di store, var hun! se dér har vi Forklaringen paa den
Mekanisme, Hr, Weis!

Og Manden, der pludselig var blevet ganske normal igen, prikkede mig i
Siden med Haand-taget af sin Stok og tilføjede:— La' vos blot være
enige om, a’ der her i Verden er Forskel paa Folk og Folk!

— Ja— a,_ naturligvis! sagde jeg.

— Og hva'? herregu’! saaden er ’et nu engang! ikke sandt? sluttede han.

— Jo —o!

Vi var naat om paa den vestlige Side af Byen. Solen hang rød og
straalende ude over Fjorden, og hist og her saa's en Baad stryge afsted
langt ude for den friske Vind. Men inde under Land blev en tunglæsset
Sandpram staget trevent fremad, og paa en Sten, hvis øverste Flade laa
i Plan med Vandskorpen, sad to Maager. De sad klinet tæt op ad hinanden
og rørte sig ikke, og Vandet skvulpede fedt og dovent henover deres
Fødder.

— Her er kønt! sagde Flitner med sin brede Gestus fra før.

— Ja—a, sagde jeg.

— Jo, her er meget kønt! gentog han.

Jeg nikkede, og vi gik op ad Trappetrinene

op paa Volden.

Da vi naaede mit lille gule Hus med Vinløvet og Roserne, bød jeg
farvel.

— Di er ikke med og ta’ en Omgang til? spurgte Urmageren, og hans
Ansigt havde ganske antaget sine gamle hjertevindende Formationer.

— Nej, sagde jeg og rystede smilende paaHovedet — jeg er bange, jeg
bliver sindssyg, hvis jeg gaar mere end én Gang rundt!

Flitner saa' paa mig med Hovedet paa Siden. Saa lagde han en lille fed
Haand ovenpaa min, og jeg tror næsten, han havde Taarer i øjnene, da
han sagde:

— Ja herregu’, Hr. Weis, jeg holder saamen hverken med den ene eller
den anden! og for mig ka’ di gæme drukne dem og bli’e sindssyge,
saa-mejet di lyster. Men jeg mener bare, a’ Ret ska’ være Ret, og naar
en Lære-rinde stjæler fra di Næringsdrivende, hvis Børn hun skulde
optugte i Religion og Kristendom, saa ska’ hun sgu li’saa fuldt ha’ sin
Straf, som, jeg vil si’e, den simplere Mand!

Han sendte mig et langt, spørgende Blik, jeg nikkede og smilede og
trykkede hans fede Haand. Og saa gik han med Bulehatten lidt paa Snur,
med Stokken stukket op under Armen, og med den musegraa Frakke
flagrende bag ud i Vinden.

Havde han været et Barn i Knæbukser og Stumpjakke, saa havde jeg vel
kaldt ham tilbage og givet ham en Femøre til at købe Brystsukker
for.Syg.

Jeg listede mig frem langs Skrænten henne ved Sognefoged Søren Poulsens
Gaard, stak Hovedet ud mellem Buskene og kiggede.

Jo, der sad han!

Det var nu den fjerde Dag, jeg havde set ham sidde paa den store Sten
tæt ved Aamun-dingen og stirre ud over Fjorden. Han sad med Benene
krummet op under sig, med Albuerne støttet paa Knæene og med Hænderne
under Hagen.

Jeg traadte frem af mit Skjul og sparkede samtidig til nogle løse
Smaasten for at vække hans Opmærksomhed.

Stenene hoppede hen ad Strandbredden og plumpede i Vandet. Men Manden
hørte det ikke.

Saa gik jeg hen til ham, helt hen til Stenen, hvorpaa han sad.

— De sidder nok og nyder Udsigten? sagde jeg.

Han vendte langsomt Ansigtet ommod mig, stor-øjet og vaagnende, som om
han blev vækket af en Drøm.

— Ja — a, sagde han, og nikkede — jeg sidder og nyder Udsigten!

I samme øjeblik, han vendte sig om, gik der en Gysen igemiem mig, en
Gysen af Uhygge og Medfølelse!

Ti han kunde vel kun være et Par og tyre Aar, men hans Ansigt lignede
et Ligs Ansigt: graagult som Voks med øjnene liggende dybt i deres
Huler. Halsen var lang og tynd med Huden siddende stramt om Seneme,
Hænderne var magre og hvide med store Knoled, og Laar og Knæ saa’ ud
inde bag Benklæderne, som bestod de kun af Knoglerne alene.

— De er syg? sagde jeg uvilkaarlig.

— Ja, nikkede han og smilte træt og hjælpeløst — ja, jeg er syg.

— Brystet?

— Brystet, ja — — —

Og jeg saa’ ind i hans øjne: et Par mørkebrune, sørgmodige Hundeøjne
fulde af flakkende Forskræmthed og stille, nagende Angst inderst inde.

— De vil maaske helst sidde her alene? spurgte jeg forlegen. — Jeg har
set Dem hernede hver Dag, og saa mente jeg — — Men De vil maaske helst
ha’, at jeg skal gaa?Han rystede benægtende paa Hovedet, men sagde
intet. Saa stirrede han igen ud over Vandet, der rullede i lange,
fredelige Dønninger ind mod Bredden. Langt ude, helt ovre undér Sælland
gled en Jagt trevent afsted for slappe Sejl, Solen skinnede varmt og
straalende og henne paa Pynten ud for Kalkovnen løb en fem seks nøgne
Børn ude i Vandet til Knæene og lo og skreg og dansede rundt og
stænkede hverandre.

Jeg satte mig paa en Sten et Par Alen borte fra den syge. Vi sad i
flere Minutter uden at tale, og jeg troede, han havde glemt min
Nærværelse, da han pludselig vendte sig om mod mig og sagde:

— Kan De svømme?

— Svømme? — — ja. ja —a, lidt.

— Jeg har — — begyndte han. Men saa fik han et Hosteanfald, der jog
Blodet op i hans Kinder og bragte hans Hænder til at sitre. Han bøjede
sig forover og stemmede den ene Haand mod Brystet. Hans Haar blev vaadt
af Sved og klæbede sig fast til hans Tindinger, og hele hans Legeme
dirrede af Anstrengelse og Smerte.

— Maa jeg ikke — — kan jeg ikke — — ? spurgte jeg og rejste mig hurtig.

Men han slog afværgende ud med Haanden:

— Det er ingenting! sagde han og spyttede det ophostede Slim ud — Tak,
det er ingenting!

Wied: Barnlige Sjæle. 8Da Anfaldet var forbi, sad han en Stund med
lukkede øjne, træt og sammensunken og gispende efter Vejret

Men' paa én Gang rettede han sig og saa* mig næsten frækt op i Ansigtet
og sagde med et Smil, eller rettere et Grin, som blottede alle hans
hvide Tænder, der saa’ ud, som om de var altfor lange:

— Jeg er kommet hér over for at dø, skal jeg sige Dem.

— Naa —aa, forsøgte jeg — her er jo sundt, frisk Luft og — — —

Men nu begyndte han igen at hoste. Han pressede Hænderne mod
Tindingerne og gled ned af Stenen ned paa Knæ og blev liggende
saaledes, indtil Hosten var ophørt.

Jeg var traadt hen ved Siden af ham og hjalp ham med at rejse sig ved
at tage ham med begge Hænder under Armene.

— Tak, stønnede han — Tak! (Han talte anstrengt og afbrudt). Det er
vist bedst — — jeg gaar hjem — — og ta’er — — min Mikstur.

— *— Tak skal De ha’!

— ønsker De ikke, at jeg skal følge Dem? spurgte jeg.

— Næ Tak! næ Tak! nu er det nok — — overstaaet for denne Gang! — — Bor
De — —her i Byen? forsøgte han i en konverserende Tone — jeg synes
ikke, jeg kender Dem.

— Jeg er her ogsaa kun paa Besøg.

— Naa er De det? — - ja det er jo ogsaa morsomt saadan at komme paa
Landet om Sommeren!

— Ja—a — —

' — Hvor er De ellers fra?

— Fra København.

— Saa—aa? det er jeg ogsaa! jeg bor til Leje heroppe hos Sognefogden. —
— Bifer De her længe?

— Ja—a, et Par Maaneder.

— Naa gør De det? Ja, jeg véd jo ikke, hvorlænge jeg bli’er her, sagde
han og saa’ til Siden.

Saa stod han lidt og trak Vejret dybt, idet han samtidig klemte den
venstre krummede Arm fast imod Brystet.

— Farvel! sagde han — ja vi ses vel nok! jeg sidder jo gæme hernede ved
Vandet, naar Vejret er til det. — — »Og nyder Udsigten«! føjede han til
med et mat Smil.

— Farvel! sagde jeg og rakte Haanden ud mod ham.

Men han gemte hurtig sin bag Ryggen:

— Nej — — nej, det skal De ikke — — De skal ikke ta’ mig i Haanden!—
Hvorfor dog ikke? spurgte jeg — jo vist saa!

Og jeg vedblev at strække Haanden hen mod

ham. Og pludselig greb han den og omklamrede den med begge sine magre,
hvide, fugtig-kolde Hænder, som om han vilde suge Livskraft og Varme af
mine Fingre, der var brune og hede af Sol og Luft

— Farvel! nikkede han saa, og jeg kunde sé, at han vilde ha’ sagt noget
mere, men det blev bare til et Smil — et Smil saa haabløst og sitrende
graafyldt, at jeg gæme kunde ha’ taget ham paa mine Arme og forsøgt paa
at lulle ham til Bo som man luller til Ro et forskræmt og hjælpeløst
Barn.

Saa slap han min Haand og vendte sig bort og gik- langsomt ad Gangstien
op over Græsmarken op mod Sognefogdens Gaard.

Jeg stod et Øjetøik og saa’ efter ham. Bag mig nynnede Bølgerne deres
ensformige og fredelige Melodi, medens Solen hang varm og straa-lende
over Bakker og Kom, og Børnene halvnøgne legede Tagfat ude mellem
Stenene paa Pynten.

Men den syge listede langsomt og med bøjet Hovede afsted langs Stien.
Og af og til standsede han og pressede begge Hænder ind mod
Brystet.Madam Bertelsen.

En Aften, Madam Bertelsen bragte mig Maden ind, blev hun staaende ved
det lille Bord henne ved Døren og rømmede sig og skrabede med Fødderne.

— Værs’god, Hr. Weis! sagde hun.

— Tak! sagde jég og blev ved med at skrive.

— Di skulde dog drikke Teen, me’ns den er varm! sagde hun saa.

— Ja Tak, nu er jeg straks færdig!

Og saa troede jeg naturligvis, at hun gik. Men da jeg fem Minutter
efter rejste mig fra Skrivebordet, stod hun endnu henne ved Døren.

— Men Gud bevares, Madam! udbrød jeg — er De hér endnu?

— Ja—a, sagde hun forlegen og glattede sig ned ad Forklædet med en
buttet Langefinger — der var jo no’et, jeg gæme vilde si’e, Hr. Weis,
om Di ha’de Stunder?

— Gæme, Madam Bertelsen! sæt Dem ned!Og hun satte sig paa den nærmeste
Stol, en lille bitte én, som min Søster plejede at sidde paa som Barn,
naar hun spillede sine Skalaer. Madam Bertelsen kunde næppe faa Plads
paa den, ti hun havde en meget veludviklet Bagkrop.

— Naa? sagde jeg — hvad er der saa.

— Ja—a, begyndte hun og vred Hænderne, der laa foldede i hendes Skød —
det er jo ikke saa li’e og komme frem med! men jeg ka’ nu bli’e saa
optændt, naar Folk snakker ondt!

— Hvem snakker Folk ondt om? — — Er det om mig?

— Ja—a.

— Saa—aa?

— Ja! men jeg maa da osse si’e, kom det pludselig dristigere — a’ Hr.
Weis skulde ikke gi’ sig saameget a med den Bjømetrækker! hele Byen
snakker om det!

— Det er vel snarere Datteren, lille Madam Bertelsen? spurgte jeg
smilende.

— Ja—a. nikkede Madammen og gemte Øjnene væk — for hun er da ve’ Gu’
heller ikke no’et for Dem!

Madam Bertelsen var en lille kuglerund Person med graat Haar og
rødmusset Ansigt og Pibekappe. Men hun havde jo dette Hareskaar.

— No’et for mig! no’et for mig! gentogjeg vredt — jeg skal bruge hende
til mit store Billede!

— Ja det forstaar jeg mig ikke paa! sagde Bertelsen og rystede paa
Hovedet — men Hr. Weis skulde bare høre, som di snakkede oppe hos
Købmand Jessens her i Mørkningen!

— Var det fælt?

— Ja, det ka’ Di stole paa, det var! Fru Henriksen, Di véd, Redaktørens
Kone, hun stod og købte to Pund stødt Melis, og hun sa’e, a* hendes
Mand ha1 de sagt, a’ det var en Skamdale for Byen! og Svendene grinte,
og jeg vidste hverken dit eller dat, hvor jeg skulde vende mig, for hun
talte begriveligvis saa højt, bare for a’ jeg sku’ høre det nede i den
anden Ende.

— Sig mig, Madam Bertelsen, sagde jeg alvorlig og gik helt hen til
hende — har De nogensinde været forelsket?

— Hvafaller? spurgte hun overrasket.

— Ja, jeg mener, forklarede jeg — har De aldrig følt, saadan hvad man
kalder Kærlighed?

— Fy, Hr. Weis! sagde hun og saa' ned i sit Forklæde — det ha’de jeg
ikke ventet a’Dem!

— De maa endelig ikke misforstaa mig, Madam Bertelsen! det er aldeles
ikke min Hensigt at krænke Dem, dertil er vi virkelig altfor gode
Venner!

— Ja det er vi! nikkede Madammen ivrig— for nu har Di snart b6t hos mig
i fem Fjerring Aar!

— Jamen sig mig saa bare, om De har været forelsket? bad jeg og greb
hendes Haand — saa-dan rigtig forelsket?

— Hi, hi! lo hun — Di er da rent basant, Hr. Weis!

— Ja, for hvis De ikke har været det, vedblev jeg i en sørgmodig ^one —
saa maa jeg flytte!

— Flytte! udbrød hun med et forfærdet

Hop.

— Ja—a, sagde jeg beklagende.

— Flytte! gentog hun — og Di, Hr. Weis, som altid har været saa
tilfre’s med al Ting!

— Jamen saa sig det, lille søde Madam Bertelsen! sig, at De har været
forelsket? trængte jeg paa igen, og denne Gang tog jeg begge hendes
Hænder.

— Ja vel saa! vel saa! har jeg ikke det da! sagde hun hurtig — én har
jo da været gift!

— Ja Bertelsen! sagde jeg og slog ud med Haanden — ja—a! men jeg mener
den anden!

— Den anden?

— Ja — — ham De véd nok?

— Jamen han rejste jo! sagde hun naivt.

— Ja vel! men kyssede De ham?

— Ih, næhør, nu er Di da taaweli’ osse!— Ja, naar De ikke vil sige det,
Madam Bertelsen, saa — — —

— Jo begriveli'vis kyssede jeg ham da! er Di saa nøj’d?

— Meget? spurgte jeg — kyssede De ham meget?

— Næ nu vil je’ ’nne mer! sagde den gamle afgjort.

— Kyssede De ham hver Dag? — — det kan De da sagtens sige mig, Madam
Bertelsen!

— Ja Gu' kyssede jeg ham hver Da' da!

— Det er dejligt, saadan at kysse! sagde jeg drømmende.

— Hæ! Di er en Lurenstrik, er Di! lo Madammen og daskede ud efter mig
med den ene Haand.

— Ja for ser De, vedblev jeg — jeg er forelsket i Mindro! — — jeg har
set hende splitternøgen !

— Ih Gu’ fri og frels!

— Hun var storartet!

— Ja det tror jeg!

— Jeg saa’ hende en Dag i Tordenvejr, hun var ude at bade. — — Er der
no’et ondt i det?

— Næ—i, det er der vel ikke, Ungdom er jo Ungdom!

— Men hvis hun nu skulde bo her en MaanedsTid eller to? forsøgte jeg —
vilde De saa være god imod hende?

— Hér i Huset? spurgte Madammen med store Øjne.

— Ja.

— Un—næi! lo hun kort

— Aa, hun er saa nydelig, Madam Bertelsen! sagde jeg indtrængende — hun
har langt gult Haar og de dejligste runde Arme og Ben — —

— Menneske! afbrød den gamle mig pludselig

— Di snakker jo i Forvildelse, gør Di!

— Og hendes Hud er brun og blød, og--

Men nu rejste Madammen sig fra Stolen og

stillede sig op foran mig.

— Hr. Weis, sagde hun med dyb og alvorlig Stemme — slaa di Tanker hen!
slaa dov di Tanker hen!

— Jamen kære, lille — — —

— Nej, nej! sagde hun og rystede paa Hovedet

— Vi har snakket længe nok om det! spis Di nu Deres Mad og slaa di
Tanker hen!

— Og De si’er, at De har været forelsket, Madam Bertelsen?

— Ja, det si’er jeg, ja! men der er da Maade med alting!

— Og De kyssede ham hver Dag, sa’e De! vedblev jeg og saa’ hende
sønderknust ind i øjnene.— Jamen — — jamen--stammede hun.

Og pludselig brød det ud af hende: Jeg ka’ junde for Byen, Hr. Weis!
sagde hun — og herregu*, én ska’ jo dov nu leve her engang! Jeg blander
mig s'men'de i Folk og kommer ingen for nfiør, men det er junde mig,
der sitter med Magten?

— Madam Bertelsen! sagde jeg.

Hun løftede Ansigtet op mod mig, og jeg tog hende forsigtig om
Pibekappen og kyssede hende, trods Hareskaaret, paa den ene Kind.

— Herregu' sagde hun rørt — herregu’ dov! jeg har s’men’de faaet et Kys
siden Bertelsen døde!I Middagsstunden.

Klokken var mellem tolv og et, og alt Gaar-dens voksne Mandkøn sov til
Middag.

Inde i Køkkenet stod den »røde Hanne« og skrabede en Gryde.

Hun var en høj, kraftig Pige med et svært, rødbrunt Haar, der laa i
sirlige Tunger ned i Panden, seks paa hver Side af Skilningen. Hendes
Teint var hvid og klar, men hen over Næseroden og paa det øverste af
Kinderne var den tæt prikket af Fregner som Skallen paa et Kalkunæg.
Munden var bred med tykke røde Læber, og hun havde et let Overskæg og
manglede en Hjørnetand. Men øjnene var store og skinnende staal-graa:
et Par Dæ’elens Øjne til at pilke Ka’lfolk med! sagde Mose Hans, og han
forstod sig paa det.

Hun stod med et trekantet Jæminstrument i Haanden og skrællede
behændigt lange, brunsvedne Grødstrimler at Grydens Bund og kastede den
ned i S vinetønden, der havde sin Plads underVasken. Hun nynnede og
skrabede og tønede sig en Gang imellem under Næsen med Kanten af sit
røde Haandled:

— Puh— h! sikken Varme!

Begge Køkkendørene stod aabne, og man kunde se ud gennem
Borgerstuegangen ud over en stor Del af den græsbegroede Gaard, hvor
Hønsene gik rundt med smaa dovne Nik og pikkede Insekter af Blade og
Straa. En Sværm Duer kredsede forvildet omkring højt oppe over Tagene.
Af og til kastede de sig i samlet Flok ned mod Jorden og skar forbi
Døraabningen med en hvinende Lyd, som hver Gang fik Kokkepigen til at
udstøde et lille forskrækket: Men Gu’ dov!

Pludselig begyndte Vandet i den store Kedel henne paa Komfuret at
spytte ud gennem Tuden ned paa de ophedede Ringe, hvor det et øjeblik
blev liggende og boblede og sydede og hvislede og til Slut eksploderede
med et arrigt Knald.

— Det koger over, Hanne! sagde Georg, der sad paa Køkkenbordet henne
ved Spisestuedøren og snittede i et Stykke Pindebrænde.

Men Hanne brød sig om ingenting. Hun skrabede løs, saa Jæmet skreg mod
Grydens Emailleburid. Og dertil sang hun med skingrende Stemme:Og
Drengec, som Da jnr mig med oet sone. krvliecf Hur. ham kan Da gerne
faa Igen. fidderalla gsrne faa Igen ---

— Det koger over. Hanne, gentog Georg og gav sig til at hamre med
Støvlehælene i Skabs-laagen mider Bordet.

— Du maa'nne gore saaden en Styl, Dreng! sagde Hanne vredt. Hun kom ud
af Stemning.

Men i det samme løftede Dampen Keddel-laaget i Vejret, og det kogende
Vand styrtede ned paa Komfuret og hoppede og spruttede og brasede og
fyldte Køkkenet med en syrlig, sveden Lugt.

— En—næi! sagde Hanne og smed Skraberen fra sig og f6r hen tO Komfuret.

Hun greb fat i Hanken med sine bare Hænder og løftede Kedlen af
Kogehullet, medens Dampen stod hende op i Ansigtet og omkring de nøgne
Anne.

— Av for Saten! sagde hun og. slap hurtig Kedlen ned paa Stenfliserne
foran Ildstedet. Hun rystede Fingrene i Luften og blæste paa dem.

— Jeg sa’e jo til Dig, a’ det kogte over! nikkede Georg med Ryggen
krummet som en Violinbue og med Næsen helt nede over Snitte-arbejdet

— Ja Du er klov! mumlede Kokkepigen og

}raslede med Ringene over Kogehullet. Derpaa satte hun Kedlen tilbage
paa Komfuret

— Ska’ Du’nne ud og lege med di andre? spurgte hun lidt efter, da hun
igen stod henne ved Vasken.

— Næ—i! sagde Drengen.

Hanne gav sig i Lag med at skrubbe Gryden indvendig med et Bundt stive
Børster, holdt sammen af smalle Jæmbaand. Hun hentede varmt Vand i en
Strippe og vaskede og skyllede og skruppede og sang paany:

Og Drengen, som Du gav mig med det sorte---

Men saa lød der paa én Gang ude fra Borgerstuen en rasende Klapren af
Træ mod Træ. Det var Røgteren Morten Hoy, som hamrede med Laaget paa
ølkanden. Han spiste efter de andre i Dag, da der var en Ko, der havde
kælvet.

— Morten kalder! sagde Georg oppe fra sit

Bord.

— Hva’ er der nu? raabte Hanne og holdt inde med Sangen.

— BrøM lød det brummende fra en Mund, der tyggede — her fejf BrøM

Hanne tørrede løseligt de vaade Fingre i sit Sækkelærreds Forklæde og
gik hen til Brødhøvlen og skar en »Rundtenom« af paa en halvandenTommes
Tykkelse. Hun lagde den paa sin flade Haand og gik ud i Borgerstuen med
den.

— Værs’go’! sagde hun og rakte den frem mod Morten.

— Du sku1 sgu’ heller ha’ brunget den i Ildtangen ! mumlede han mellem
Tænderne og skævede forbitret op mod hende med det raske øje. Det andet
havde han allerede som Dreng faaet stødt ud af en uvan Ko.

Hanne lod Rundtenomen dumpe ned i Træbakken, der stod ved Siden af ham
paa Bordet.

— Har Du Hikke, Didrik? sagde hun saa og vrissede haanligt med Bagdelen
og gik ud igen.

Morten skulede efter hende og mumlede noget om »et rødt Tillægsdyr.«
Derpaa tog han Brødet og borede med Fingrene et stort Stykke Krumme ud
af Midten paa Skiven. Skorpen lagde han tilbage paa Bakken. Saa gav han
sig i Lag med det fede, kogte Flæsk, der laa og bævrede i
Lertallerkenen foran ham. Han tog det i Fingrene og bed skiftevis af
det og Brødet, og hvert øjeblik maatte han slikke det varme Fedt op med
Tungen, for at det ikke skulde løbe ham for langt ned ad Haandledet.

Kokkepigen var standset, da hun gik forbi den aabne Køkkendør og stod
nu og saa1 ud i Gaarden:

Henne paa Stentrappen foran Hoveddøren laabegge Hundene og sov. Ovre
fra Staldbygningen lød Køeraes Brummen, og en Gris hvinede
protesterende, som om den blev knebet i Halen. Hønsene havde søgt
Skygge under de fraspændte Høstvogne, hvor de sad og pillede sig med
Fjerene pustede op for at faa Kølighed under dem. Kun en lille
forpjusket, perlegraa Høne løb med sindssygt rokkende Hovede og
fortvivlet Kaglen rundt om Posten, hæftig forfulgt af den store gule
Hane, der hvæsede af Hede og Lidenskab: gork, gork! sagde det nede i
Halsen paa den. Oppe paa Taget af Mejeribygningen havde Duerne slaaet
sig til Ro med Hovederne under Vingerne. Og Æn-deme kom vraltende i en
lang Række inde fra Møddingen og trak tværs over Gaardspladsen ned mod
Vandingsstedet bag Vognremisen.

Hanne kastede et Blik op gennem den lange Poppelallé, hvis Træer syntes
at løbe sammen i en Spids oppe ved Landevejen. Saa strakte hun sig og
gabede og gik tilbage til Køkkenet.

Dér inde var Georg krøbet op i Vindueskarmen og sad med Panden mod
Ruden og kiggede ud i Haven.

— Hænger Du her innu? spurgte Hanne og gav sig i Lag med sit Arbejde.

Georg svarede ikke. Han saa’ paa Stuepigen og Bryggerspigen, der gik og
pillede Blegetøjet op fra Græsplænen. Snart bøjede de sig begge paa

Wied: Barnlige Sjæle. 9én Gang, og snart gik den ene ned og den anden
op ligesom Hamrene paa et Klaver. Naar de stak Bagdelene til Vejrs,
kunde han kun se deres Kjoler, deres Tøfler og det nederste af deres
Strømper. Rikke Sofie havde store Huller paa Hælene, og hun var lille
og bred over Hofterne som en Komtønde, men ’ Stuepigen var høj og
slank, og hendes Strømper var hele. De lagde Tøjet i en aflang
Vidiekurv, som de slæbte med sig hen ad Græsset, efterhaanden som de
naaede frem.

Georg løftede Hovedet og saa1 paa Flagstangen, der stod nede paa den
bageste Plæne. Han lod langsomt sine øjne følge Snoren op ad den lige
til Knappen. Saa gabede han: Aa—aa—aa! sagde han og lod sig glide fra
Vindueskarmen ned paa Bordet igen.

— Din lange Kleppert ! skældte Hanne, der bar Gryden hen paa Hylden bag
Vandspandene

— hva1 driver Du herinde etter hele Dagen!

Drengen vendte dovent sine Øjne om mod hende. Derpaa tog han Kniven,
han havde siddet og snittet med!

— Nu skæ'r jeg Halsen over paa mig! sagde han. *

— Ih —h men Dreng da! skreg Hanne og f6r hen imod ham.Georg lo og
kastede Kniven fra sig. Kokkepigen stod endnu og rystede.

— Det U’skud! sagde hun Qg truede — sikke Kunster han hitter paa!

— Véd Du, hva’ jeg drømte i Nat? spurgte Georg og stirrede ud i Luften.
— Jeg drømte, at Vorherre sad ovre under Akasietræet og spiste
Lammesteg!

— Æ — hæd, hæd, hæd! gnækkede det i det samme henne i Døren til
Borgerstuegangen.

Hanne vendte sig.

Det var Morten Hoy, der stod og missede som et Blinkfyr med sit raske
Øje.

— Fa’en til Dreng! sagde han — Lammesteg! æ — hæd, hæd, hæd!

— Hva’ vil Du? spurgte Hanne.

— 01! sagde han og stak hende den tomme Kande op i Næsen. — Her er
ingen øl heller, sagde han og klaprede drillende med Laaget.

— Saa ku’ Du faare ha’ passet din Ma’tid!

— Jeg ska’ nok passe mit!

— Saa—aa?

— Ja —a!

— Kommer Du ikke hér drivende en hal1 Time efter di andre?

— Koen sku’ da vel — — —

— Den ha’de sgu’ nok faaet Kar uden din Hjælp!— Saa—aa? næi, det er nok
ikke ethvert Kre’tur, der ka’ ligge i en Høstak og smide Ungerne a’
sig!

Det gav et Sæt i Hanne, og Blodet skød sig op i hendes Ansigt, helt op
under Fregnerne. Hun tav og begyndte at klirre med de store Lerfade og
Tallerkener, hvori Folkene fik deres Mad sat frem.

— Faar jeg det øl? spurgte Morten og kroede sig over sit Held.

— Du ka’ vel sæl gaa ned og hente det!

— Det ka1 jeg, gusketak! brummede han og aabnede Døren til
Kældergangen. Og lidt efter hørte man hans stampende Trin ned ad
Trappen.

Georg sad igen og døsede med dinglende Ben og Ryggen i Bue. Af og til
slog han arrigt ud efter Fluerne, der summede rundt over Fedteplet-teme
paa Køkkenbordet. Saa sagde han:

— Jeg er sulten!

—. Du har jo nylig faaet din Middagsma’! sagde Hanne, der sad paa Hug
lidt fra ham og stillede Lertøjet ind i Skabsrummene under Bordet.

Din Melle’ma’ er pakket ned i Kurren til di andres.

— Ta’ mig den!

— Hi!

— Ta’ mig den, hører Du!— Hi, hi! grinte Hanne og blev ved med sit
Arbejde — Den Hane ka’ nok ossensaa gale!

Nu slog Klokken et inde paa Uret i Spisestuen.

— Jøsses, allerede saa meget! udbrød Hanne, og Blodet steg hende op i
Kinderne. — Skynd Dig lidt, Georg! sagde hun saa med Hovedet helt inde
i Skabet — nu spænder di for!

— Jeg skal køre med Jens Due! sagde Drengen og blev rolig siddende.

Omme i Slippen mellem Hovedbygningen og Hestestalden blev Døre slaaet
op og i, der lød Raab og højrøstet Tale deromme fra og Trampen af
Træsko og Stampen af Heste.

— Han kører vist fra Dig! forsøgte Hanne.

— Næi han gør ikke! sagde Georg — Du véd jo godt, han kommer her op og
henter Melle’ madskurven.

Og Drengen bøjede sig til Siden og kiggede ud gennem Køkkendøren:

Han kunde se Gavlen af Ladebygningen og Posten og Vognene, hvor Hønsene
endnu sad ganske tykke af Søvnighed og Varme. Tværs over Gaardspladsen
trak Jeppe Avlskarl afsted med sine Heste. Det gik langsomt, Pod for
Pod. Jeppe gned Middagssøvnen af øjnene, og Hestene hang med Hovederne
ludende helt ned mod Jorden, de tyggede paa Bidslerne, og der sad
demgrønne Skumflager i Mundvigene. Da de naaede ned til Vognene, f6r
Hønsene forfærdet i Vejret og rystede Vingerne og benede af sted til
alle Sider med lange rokkende Halse.

— Nu spænder Jeppe for! meldte Georg.

Røgterens tunge Trin hørtes paa Kældertrappen. Og lidt efter sparkede
han Døren op og kom ind med den fyldte ølkande i Hænderne. Han havde
endnu ikke stillet sin Tørst, men gik og glædede sig til Nydelsen. Han
smilede stille hen for sig og slikkede sig om Munden og bar foran sig
Kanden i begge Hænder. Det hvide Ølskum stod i en høj Top og vuggede
frem og tilbage og vippede ud over Kanten i store Flager, der gled ham
ned over Fingrene.

— Har Du sat Tappen godt i igen? spurgte Hanne.

— Pas Du dine egne Tappe! brummede Morten.

Og nu kunde han pludselig ikke styre sin Tørst længere. Han bøjede
Munden ned til Kanden og drak, saa det klukkede i Halsen paa ham.

øllet sivede ud ved hans Mundvige og løb ned ad hans Vest. Han blev
mørkerød helt op under Haaret, og hans raske øje stod ganske stift i
Hovedet paa ham og saa’ ud, som om det var lavet af Glas. Endelig tog
han Kanden fra Munden:— Umm — bæ—i! ræbed© han velbehageligt. — Hvor
var jeg dog tørstig! — — Det er ossensaa Satan til Flæsk, Du møder op
med Kokkepige! det brænder den unde vælteme i Halsen li’som meget værre
end som en gloendea Æggeblomme!

Kokkepigen sagde ingenting. Men Morten blev alligevel staaende et
øjeblik, for om hun muligvis skulde føle Trang til at ytre sig. Da hun
imidlertid stadig tav, gjorde han sindig omkring og gik ud i
Borgerstuen.

Jeppe Avlskarl kørte allerede ned gennem Alléen med en »Oprivningskone«
siddende ved Siden af sig paa Agebrædtet.

— Dér kommer Jens! sagde Georg og lod sig glide ned fra Bordet.

Hanne havde stillet sig hen ved Siden af Vasken. Hun lod, som om hun
saa’ efter noget ude i Haven, men hendes øjne var lukkede, og Brystet
gik, og med Fingrene paa den højre Haand pillede hun neiTøst Kalken af
Muren.

Jens kom op ad Trappen og gik ind gennem Borgerstuegangen.

Han var en høj, mager Karl med lyst, graa-gult Haar og en stor kroget
Næse. Hans øjne var smaa og urolige med ganske lyse øjenhaar og Bryn.
Han var konkav i Ryggen af lutter Livsmod, og ingen Pige, han vilde
have fat i, kunde i Længden modstaa ham. Han havdegæme Orlov et Par
Gange om Aaret for at »sidde« Alimentationsbidrag af ude i
Raadhuskælderen i Byen.

— Velbekomme! nikkede han til Røgteren og gik ind i Køkkenet. Han trak
som tilfældig Døren i efter sig.

— Er Maden færdig, Kokkepi’e? spurgte han.

— Den staar henne paa Huggeblokken! sagde Hanne uden at vende sig.

Han gik tæt hen bag hende, saa tæt, at hans Krop berørte hendes. Saa
prikkede han hende i Siden med Tommelfingeren.

— Vend Dig om! sagde han.

— Jens, Jens! Drengen er her! mumlede hun, og hendes Knæ rystede, saa
hun maatte holde i Vindueskarmen.

— Hæ, hva’ Fa’en! sagde han og drejede hende om mod sig.

Hun sank ind til ham og blev liggende.

— Saa kommer jeg i Aften? sagde han.

— Ikke over i Pi’ekammeret — — Rikke Sofie — — —

— Saa kom ud bag Hæssene !

— Jeg tør ikke — — —

— Haa! skav Dig bare ikke!

— Kys mig! bad hun med lukkede øjne og lod sin Tunge glide frem og
tilbage mellem Læberne.— Du er nok lækkersulten! sagde han og skubbede
hende fra sig over mod Bordet, hvor hun faldt tungt ned og blev
liggende støttet paa Albuerne og med Hænderne for Ansigtet.

— Det er Synd, Jens! sagde Georg grædefærdig. Han stod henne ved
Spisestuedøren med Haanden paa Laasen, som om han vilde løbe sin Vej.

— Haa, haa! lo Jens — hører Du, hva’ han si’er Hanne?

Hanne tog Hænderne fra Ansigtet og smilede.

— Øllet staar dér henne ved Brø’høvlen! sagde hun saa.

Jens gik hen og tog Mellemmadskurven paa Armen og en øllejel i hver
Haand.

— Saa vil Du ka’ske’nne en Gang køre med, naar vi ser vos om? spurgte
han og saa" hen paa Drengen.

— Jo —o— — —

— Naa —aa, det var sgu da vel! kom saa da!

Georg stod endnu raadvild henne ved Døren. Men pludselig slap han
Laasen og løb hen til Kokkepigen og slog Armene om hende.

— Du maa gæme kysse mig, Hanne! sagde han og rakte Munden op.— Hi, hi,
hi! fniste Hanne.

— Haa, haa, haa! grinte Jens.

— Æ — hæd, hæd, hæd! gnækkede Morten Hoy, der havde staaet og luret bag
Dørsprækken.En Brevveksling.

Tobakshandler Abel løb op og ned indenfor Disken. Hans gule Haar
strittede til Vejrs i en bred Stribe fra Panden op over Issen som
Manken paa en Orne. Hænderne havde han boret ned i Bukselommerne lige
til Albuerne, og man kunde af Fingrenes Bevægelse indenfor Tøjet se, at
han rev sig nervøst op og ned ad Maveskindet.

Udenfor Disken sad Skipper Haarløv paa Butiksstolen. Han sad som
sædvanlig med sin lavpullede sorte Filthat ned i Nakken. Med de smaa
rødrandede øjne fulgte han trolig Tobakshandlerens Bevægelser fra
Vinduet og hen til Reolen og fra Reolen hen til Vinduet. Af og til
pillede han en Genstand ud af Næsen og stødte bagefter ligesom prøvende
Luften ud gennem de graa Haartotter, der fyldte Næseborene.

— Naa, og hva' saa? brummede han.

— Hva' saa, hva* saa! gentog Abel forbitret,

• saa flyttede jeg naturligvis!— Ja vel!

— Ja, og saa satte jeg en Hængelaas for

Værelset.

— Naa! For hvikken et?

— For Dyrlægens begriveli’vis!

— Jamen var det nu osse etter Bestikket, Abel?

— Jeg ha’de jo betalt Lejen til den første!

— Javel ja! men en Smule Villighed, hva? Og naar Du nu var flyttet?

— Villighed? hæ! den Dyrekvæler! grinede Abel, og hans sabelformede
Næse krummede sig til en Halvcirkel.

— Jaja! sagde Haarløv og rejste sig — det maa Du jo om, Abel.

— Nej, hva’ vil Du nu gaa for?.det er der ingen Mening i! sæt Dig!
sagde Tobakshandleren.

Haarløv kastede et Blik gennem Butiksdøren til Raadstueuret
ligeoverfor. Og saa satte han sig.

— Ser Du! begyndte Abel igen — naar jeg lejer et Værelse fra den første
til den første, og jeg saa flytter den trettende, saa er Værelset sgu
da alli’evel mit til den første, hva?

— Det er ’et! indrømmede Skipperen — naar Du da har betalt det.

— La' vos være fri for Grinagtigheder, Haarløv! snærrede
Tobakshandleren og stak Krum-sabelen frem over Disken. — Gu' har jeg
betalt det!

— Naa! sagde Haarløv og slog ræsonnabelt ud med Haanden. — Og hva' saa?

— Ja saa sender han jo sin klatøjede Dreng herhen med en Skrivelse — —
—

Tobakshandleren fdr hen til den højbenede Pult, der stod i Hjørnet
under Vinduet.

— Nu ska’ Du se! sagde han og gav sig til at rode rundt ovenpaa Pulten,
hvor der til venstre stod nogle tomme Cigarkasser og en langhalset
Blækflaske, og til højre laa et Nøgle rødt Sejlgarn, en Knibtang, en
Stump Lak og en Hestesko. Abel lettede paa det altsammen og til Slut
trak han en Bunke Papirer frem under Hesteskoen.

— Nu ska’ Du se! gentog han og tog et Brev ud af Bunken — saa skriver
han jo — — HvorFaen er det nu? — — Naa! jo, saa skriver han:

Hvad er Meningen med, at De har sat en Hængelaas for mit Kvistværelse?
— — —

— Mit! hvæsede Abel dirrende og lod Fingrene galopere op igennem
Omemanken. — Hører Du, han skriver mit, Haarløv?

— Ja tel gør jeg saa! brummede Skipperen,

— men det er jo ossensaa hans, naar vi ta’r Brillerne ri’ti' paa!— Du
hører jo, a* jeg har betalt ham til den første! skreg Tobakshandleren
og slog i Disken, saa den røg.

— Ja, ja, ja! bare roli', Abel, bare rolf! vi ka’ sgu da snakke, ve'
jeg!

Abel stak Krumsabelen ned i Brevet og læste:

Hvis De dermed, som jeg maa formode, vil antyde, at De ønsker at være i
Besiddelse af Kvistværelset, maa jeg anmode Dem om at betale mig otte
Kroner. I modsat Fald vil De behage at aflevere Nøglen og bortflyfcte
Deres resterende Ejendele.

Ærbødigst

Chr. Meyer, Dyrlæge.

Abel lod Brevet falde ned paa Disken og forstummede for syvende Gang
over Indholdet. ,

Haarløv pillede sig grublende i Haartotteme. Saa stak han pludselig
Pegefingeren ud i Luften, som om der gik et Lys op for ham, og saa
sagde han:

— Jamen saa ha’de Du dov ikke betalt, Abel!

Tobakshandleren greb sig forvildet om Næsen og gned den et Par Gange
fra Rod til Spids. Og sagde saa med stille klagende Røst:— Du er ikke
min Ven, Hans Peter Haarløv! sagde han.

— Hva’ er nu det? mumlede Skipperen og saa' forskrækket op paa ham.

— Nej, Du er ikke min Ven! gentog Abel. •

— Har vi ikke kendt hverandre, fra da vi ikke ^ var større end som den
Stol, Du sidder paa? og saa tror Du al li’e vel, a’ jeg staar og
stikker Dig Erkeløgne!

— Næ i! sagde Skipperen — næi, det har jeg sgu da aldri’ mælet et Ord
om, Kresjan Abel!

Men den lille Tobakshandler snappede Brevene og gik hen ad Pulten til
med dem.

— Er ’et nu no’et a' Dig og være saa kurts for Begreveme, Kresjan Abel?
spurgte Haarløv bebrejdende.

Abel standsede og lagde Brevene ned paa Disken igen.

— La* vos nu høre! sagde den anden opmuntrende. — Du ga’ ham vel
ordentli* paa Snoske-homet.

Tobakshandleren saa' paa ham med et døende Blik, og saa sagde han
stille og fattet:

— Jeg skrev til Dyrlægen, a' hvis det var ham saa meget om og gøre a’
faa Værelset, saa var jeg ikke uvilli’ til og flytte mit Kram ned i
Skuret i Gaar'en.— Skrev Du det? nikkede Haarløv lidt overrasket.

— Ja, vedblev Abel og søgte mellem Brevene

— men saa faar jeg jo denne hersens Skrivelse:

Hr. Tobakshandler Christian Abel!

hersteds.

Jeg erfarer i Dag igennem Deres Meddelelse, at det er Deres Agt at
flytte Deres Sager ned i Skuret i Gaarden. I den Anledning undlader jeg
ikke at meddele Dem, at det omtalte Skur selvfølgelig hellerikke
længere staar til Deres Disposition.

Ærbødigst

Chr. Meyer, Dyrlæge.

— Det er Dælen flaa mig et Kraftstykke! bandede Haarløv indigneret. —
En har sgu da Raa’ighed over Tingene, naar Lejen er betalt! Hva’ gjor’e
saa Du?

Tobakshandleren havde nu ganske genvundet sin Fatning.

— Hi, hil sagde han og gottede sig — jo-o, forstaar Du, jeg saa' jo, a’
Dyrlægen Dagen efter kørte til Rynkeby! og saa faar jeg i en
Haande-vending fat i Kipp og Jensen, og di kører "mig alt mit Habengut
om i mit nye Logi omme hos Sadelmageren! — — Og da saa Kvæleren komhjem
fra Turen, var der li’esaa tomt paa hans Kvist, som der er i hans
Pengepung!

— Ha, ha, ha! grinte Skipperen og slog sig paa Laarene — Du ka* Saten
ta’ mig styre’n, Kresjan Abel! — — Og hva' saa, Du?

Abel gnækkede og trak et nyt Brev frem.

— Der er Dælen flaame mer Papir innu! klukkede Skipperen.

Abel foldede Brevet ud.

— Og dettehersens kom sgu endda med Posten! sagde han og læste:

Hr. Tobakshandler Abel!

— Nu vil han sgu'nne skrive »Kresjan« mer! brummede Haarløv.

— Hva' der er spart, det er fortjent, hi, hi! lo Abel og fortsatte:

Jeg vil ikke paastaa, at det Værelse, De nu har forladt, frembyder et
Skue, der kan fryde mit øje. Vægge, Gulv og Loft vidne just ikke om
nogen udpræget Sans for Renlighed hos den tidligere Beboer. Kakkelovnen
var derimod et Vidnesbyrd om Deres Evne til at udfinde des-odorøserende
Midler — — —

— Hva’ staar der? sagde Haarløv og holdt Haanden bag øret.

Wied: Barnlige Sjæle. 10— des — o—do - rø—serende Midler! forklarede

Abel.

— Hva’ er det for no’et?

— Fa’en begrive det! sagde Tobakshandleren og læste videre:

— — — ti heri fandtes en Kammerpotte — — —

— A, ha, ha—a—a! brølede Skipperen og hug den flade Haand ned i Disken.
— Du er Kraft stejlerne en Ild hund, Kresjan Abel!

Abel gryntede og purrede op i Omemanken:

— — — indeholdende Fæcalier og Urin, læste han.

— Hva’ er saa det? spurgte Haarløv, der endnu sad og smaaklukkede.

Tobakshandleren bøjede sig frem over Disken og hviskede.

— Hva? sagde den anden — jeg ka'nne forstaa Dig!

Abel hviskede igen, og Haarløv eksploderede i et Vræl, der flk en Kone
ude paa Gaden til at kigge ængstelig op og ned af Huset.

— Hæi—i —i ha, ha, ha! skreg han — nu har jeg Fanden piskerne aldri
hørt saa galt! Han vred sig som en Orm paa Stolen: Aa Gui, Gui,Gui!
stønnede han og tørrede Øjnene — Du ka’ s’gu rye Ræven ud, Kresjan
Abel!

Abel gnækkede og strøg sin Krumsabel.

— Der er mer endnu! sagde han og læste:

— — — Maa det være mig tilladt at give Dem det venskabelige Raad at
afhente denne Genstand — — —

— Ha—a—a! revnede Skipperen igen - det Dævelskav, det Dævelskav!

— — — Samtidig maa jeg bede Dem om at erstatte mig en ituslaaet
Vindues-rude — — —

— Der kommer nok Humlen! mumlede Haarløv pludselig alvorlig.

— — — og at bortskaffe noget Menageri-Inventarium, der henstaar i
Gaarden.

Ærbødigst

Meyer,

Dyrlæge.

— Menageriinventarium? spurgte Skipperen.

— Det var ikke uden andet end som et gammelt Fuglebur!

— Un —naa —aa! — — Næmen hør, hva’ skrev saa Du? spurgte han igen og
skuttede sig forventningsfuldt paa Stolen.Abel gik hen til Pulten og
løftede Klappen op og hentede et stort Ark gult Konceptpapir frem.

— Er ’et dér? sagde Haarløv og smaagrinte allerede. — Laes! sagde han.

Tobakshandleren lukkede Pulten, foldede langsomt og omhyggelig Papiret
ud og lagde det foran sig paa Disken.

— Men det har Du jundesæl skreven, Abel?

— Det har ikke no'et og si’e! sagde Abel og læste:

Velbaame

Hr.---

— Prruut! brast Skipperen ud — det er sgu godt! det er sgu godt!
»velbaaren«! den Kodokter!

Tobakshandleren smilede og begyndte igen:

Velbaame Hr. Dyrlæge Chr. Meyer!

Deres berettigede Fordring paa Erstatning for den ituslaaede Rude
billiger jeg ganske og aldeles og lader hermed følge 50 øre til
Udligning af dette vort Mellemværende.

— Naabelt! brummede Haarløv.

— Med Hensyn til Kammerpotten---

Skipperen kvalte et Grin og lagde sig henover Disken for at komme
nærmere til Oplæseren.— Paa 'en igen! paa 'en igen! Abel! stønnede han
mørkerød i Hovedet. Og Tobakshandleren fortsatte:

der jo synes at interessere Dem, kan jeg oplyse, naar De formodel i den
at have opdaget Fækalier, maa dette ganske sikkert bero paa en
Forveksling med udkrystalliserede Urinsalte--

— Du er Saten til Ka'l! mumlede Haarløv, han forstod ikke et Ord.

— — — idet

Potten ikke i min Tid har indeholdt andet. En fornyet Undersøgelse vil,
dersom De fremdeles bevarer Interessen for denne Sag, hvad der jo fra
et lægevidenskabeligt Standpunkt vilde være ret forstaaeligt, sikkert
overbevise Dem derom. Iøvrigt beder jeg Dem give Ordrer til dette lette
Inventars Bortfjæmelse og derefter tilstille mig kviteret Hegning paa
Omkostningerne.

Hvad Fugleburet angaar, tillader jeg mig at bede Dem beholde det som en
velvillig Erindring. Fjordby, den 19de Maj 1892.

Ærbødigst

Christian Abel, Cigarhandler.

Abel foldede Brevet sammen og drejede Ansigtet helt om mod Skipperen.—
Hva' si’er Du saa, Haarløv? spurgte han, og hans Brystkasse udvidede
sig.

— Ja, sagde Skipperen andagtsfuld, medens hans smaa rødkantede øjne
hvilede paa Tobakshandleren med et Udtryk af religiøs Begejstring — Du
har Lærdommen, Kresjan Abel, men hvor Saten i hede Helvede har Du faaet
den fra?

Abel gik hen til Pulten med Brevet og forsvandt under Klappen. Lidt
efter dukkede han op igen.

— Ser Du, Haarløv, begyndte han og purrede op i Ornemanken — jeg har jo
aldrig lagt paa Højskolen eller den Slags Fiksfakserier!

— Nej! nikkede Haarløv.

— Næmen jeg bru’er den Forstand, Vorherre har gi’et mig! vedblev den
anden.

— Ja, sagde Haarløv — det gør Du!

— Ja. Og saa kommer forleden Dag ham, Maleren, herind, Du véd ham, der
logerer oppe hos Madam Bertelsen, og køber sit Tobak. Og saa viser jeg
ham Brevene. Han griner jo a’ dem som hver fornuftig Menneske, og saa
si’er han: Hva' vil Di nu svare paa det, Abel? Ja, si’er jeg, det véd
jeg ikke, Hr. Weis, for jeg forstaar ikke alle di malbariske Ord. Saa
forklarer Maleren mig Ordene og morer sig. Men saa er det, jeg si’er
til ham: vil ikke Di sætte mig en Skrivelse op,Hr. Weis, som jeg ka'
vaske Dyrlægen om Hornene med?

— Naa? spuigte Haarløv og spidsede øren.

— Ja, han gør ’et sgu! vedblev Abel. — Og jeg lover ham ikke og tale
til et Menneske om ’et!

— Det er en Sta-aska’l! nikkede Skipperen.

— Ja—a, sagde Abel og slog ud med Haanden

— men han har jo hellerikke andet og bestille! Han gaar her og driver
og sidder og kradser lidt op omme i Anlæget — — —

— Jeg har nok sét ham! nikkede Skipperen

igen.

— Ja, og den Slags Folk tjener jo Penge som Skidt!

— Naa gør di det? sagde Haarløv — ja—a

no’en ska’ jo ha' dem!--Naamen hva’ sa’e

Kvæleren? spurgte han saa og lo med øjenkrogene.

— Han holdt sgu sin Kæft! klukkede Abel.

— Og nu smør han om a’ en anden Gade, naar han ser mig!

— Ja vi ka’ mønstre dem! nikkede Skipperen og rev sig i Nakken — vi ka’
Saten spilleme mønstre dem, Kresjan Abel!Spækstine.

Hendes Hus laa ude paa Maiken lige udenfor Anlæget: en lille
faldefærdig Rønne med skæve Mure, Klude i Vinduerne og Fandens
Mælkebatter paa Taget.

Der hørte ingen Have til Huset, og for at komme derhen maatte man gaa
ad en smal Fodsti langs en Grøftekant. Og saa var der oven i Købet ved
Stiens Begyndelse anbragt et Brædt, hvorpaa der stod: Agan forbyes.

Hun holdt i det hele taget ikke af Menneskene, og de ikke af hende. De
voksne gik af Vejen for hende og talte ikke til hende, og hun var alle
enligtvandrende Børns Skræk.

Men var der flere Børn i Følge, voksede Modet:

Stine hej, Stine hop, Stine bukseløs, hun koger og stejer sin egen Tøs!

sang de med delikat Hentydning til Fortidens

Begivenheder.Det hed sig nemlig, at hun en Gang i sin Ungdom havde født
i Dølgsmaal og begravet Barnet i en ophedet Bagerovn. Hvorfor hun ogsaa
havde »været borte« i femten Aar.

Hvem Faderen til Barnet var, hviskede man kun ganske sagte om i
Krogene. Men sandt er det, at naar Stine mødte Konsul Brun, eller blot
saa1 ham dreje omkring et Gadehjørne, blev hun stiv i Krop og Lemmer
som en Staalonn og kunde ikke flytte en Fod, før han var borte igen.
Men det kunde jo ogsaa godt skrive sig fra, at hun netop tjente hos
Konsulens, dengang Ulykken skete.

Nu gik hun til Haande i Farveriet omme hos Jørgen Spætmann i
Klostergyden. Og det var ogsaa hans Hus, hun boede i.

Køn var hun ikke: høj, mager og knoglet som en udtjent Beriderhest
travede hun afsted, foroverbøjet med øjnene stirrende ned i Jorden og
ledeløst dinglende Arme, der var nøgne til Albuerne baade Sommer og
Vinter. Hendes Kjole, eller rettere hendes Skjørt, stumpede op lidt
nedenfor Knæene, og hun havde store »jyske« Træsko paa Fødderne og en
lille Bindehue af blomstret Sjirting paa Hovedet. Hendes Underlæbe var
fremskudt og hængende, og fra de rød-randede øjne gled der altid en
uklar, mælkelignende Væske ned langs begge Sider af Næsen.Haaret var
grøngult af Smuds og Mangel paa Pleje, og Ansigt, Hænder og Arme bar
gæme samme skiftende Parver som Spildevandet, der løb frem under
Rendestensbrædtet foran Jørgen Spætmanns Port.

Man sagde, at hun kunde se saa underlig begærligt paa Mandfolk, naar
hun om Aftenen mødte nogen omme i Anlæget, og at hun undertiden vendte
sig og raabte efter dem. Men hvorfor hun havde faaet Navnet Spækstine,
vidste ingen, ti der fandtes ikke Pille af Fedt paa hendes Knogler.

Opdagede hun paa sine Vandringer til og fra Farveriet en Flok Børn,
smuttede hun helst om ad en Sidegade. Men var der ingen Gader i
Nærheden, eller naaede hun det ikke, begyndte hun allerede paa Afstand
at smaamumle og knytte Hænder. Og naar Børnene saa satte i med deres:
Stine hej, Stine hop, Stine bukseløs — — — saa løftede hun Armene i
Vejret og truede og skreg, saa Pokker tog ved alle Ungerne.

Der var kun ét Barn i Fjordby, som ikke var bange for hende. Det var
Spætmanns Hans Kristian; Idioten, som han kaldtes! en døvstum og
pukkelrygget lille Fyr af en ubestemmelig Alder. Nogle sagde, han var
tolv Aar, andre, at han var tyve.

Stine havde fra Begyndelsen af lokket hamtil sig ved Hjælp af
Slikkerier og Billedark. Men nu kunde han opholde sig i timevis inde i
Farveriet, hvor hun gik og vaskede og skruppede og skyllede. Han sad
henne i Krogen ved den store indmurede Gryde og sang for hende — rene
Indianersange, vilde, uartikulerede Hyl og brummende sørgmodige Toner.
Og hun klaprede paa sine Træsko bort fra Kar og Baljer hen lil ham for
at stryge ham over Haaret, eller dunke ham venskabeligt i Ryggen,
medens han smilede bredt og plirede kærligt til hende med sine smaa
vand-blaa øjne.

Og de talte sammen. Stine var den eneste, der gjorde sig Umage for at
forstaa hans Gestikulationer og krampagtige Forsøg paa at udtrykke i
Ord, hvad der laa ham paa Hjerte. Hun gestikulerede igen og betjente
sig uvilkaarlig af Drengens Lydsprog, der klang som langtrukne
Klageskrig: au—v! aar —r! hiæ—i!

Det var som at høre to Katte jamre sig, naar Snakken gik allerbedst
imellem dem.

Hans Kristian fik ellers Lov at skøtte sig selv fra Morgen til Aften.
Han var for svag og spinkel til, at Faderen kunde have nogen Hjælp af
ham i Forretningen, og i Skole kunde det heller ikke nytte at sende
ham. Han strejfede derfor rundt, som han vilde. Laa og rodede i Sandet
nede ved Fjorden, eller satte Pinde ogPapirsstumper ud at sejle i
Bækken nede paa Bunden af Fæstningsgraven. Man kunde ogsaa finde ham
liggende og sove i Halmstakke og under Buske, eller se ham sidde i de
øverste Grene af et højt Træ og udstøde hæse Skrig, der lød som kom de
fra en stor, hjemløs, tungsindig Fugl.

Men henimod Fyraften passede han altid at være i Nærheden af Farveriet
for at følges med Stine til hendes Hytte. De travede da tavse afsted
Side om Side ned gennem Gaden og op over Volden, medens Drengens smaa
Øjne var i stadig Bevægelse for at spejde efter Fjender bag
Plankeværker og fremspringende Hjørner. For han. havde ogsaa sine
Plageaander blandt Børnene: de lavede sig hjulbenede som han og gjorde
sig krumryggede som han og klappede sig paa Bagen, naar han gik forbi,
indtil Idioten hylende af Raseri drev dem paa Flugt ved at kaste Stene
og Skam efter dem.

Først inde i Stines Stue følte Parret sig trygge. Og saasnart Døren var
forsvarlig lukket og Kaffekedlen hængt op over Ildstedet, glemte de
alt, hvad der ængstede og pinte dem Dagen igennem. Drengen vidste, hvor
Kopperne stod og Kandissen, og medens han satte frem paa Bordet, kørte
hun nynnende rundt i Kedlen med engammel grøngul Homske, for at Kraften
grundig kunde blive trukket ud af Bønnerne.

Og saa satte de sig til at drikke. Men først tog Stine en Flaske ned
fra Hylden under Loftet og blandede af dens Indbold i Kaffen. ttaa drak
hun Kop efter Kop, og hendes rindende øjne fyldtes med ømme Taarer,
hvergang hun saa’ hen paa Hans Kristian.

— Drik min Stump, drik! sagde hun — la’ vos drikke!

Og hun tog ham op paa sit Skød og hældte Drikken i ham og strøg ham
over Haaret og kyssede ham. Og Drengen blev søvnig, og hans Hovede sank
ned mod hendes Skulder, han lagde Armene om hendes Hals og lod hende
stryge og kysse, saameget hun lystede.

Og lidt efter lidt blev hendes Kærtegn mere glubske, og hendes øjne
skinnede, medens hun famlede ned over hans Krop og hans Ben og knugede
ham ind til sig.

Saa rejste hun sig og lagde ham forsigtig hen paa Sengen og trak de
graagule, skidne Forhæng for Ruderne.

Undertiden blev Hans Kristian borte fra Hjemmet om Natten og dukkede
først op den næste Dags Formiddag eller hen mod Middag. Saadanne Dage
var det, som om han var bangefor Stine. Han kom ikke over i Farveriet
til hende, og mødtes de i Gaarden eller ovre i Køkkenet, naar der
skulde .spises, flakkede hans øjne saa underlig vildsomt rundt i
Hovedet paa ham.

Og Farver Spætmann sagde:

— Hør, Stine, gik ikke Hans Kristian hjem ijied Dig i Aftes?

Stine skævede op fra sin Tallerken og mumlede noget, der kunde tydes
som en Bekræftelse.

— Ja, for han har ikke været hjemme i Nat, vedblev Farveren.

— Ikke? sagde Stine. — Aa, han føjter jo saa meget rundt!

— Ja vel saa, mente Spætmann — men om Natten skulde han dog helst være
hjemme; no’en Re’elighed maa vi da ha1 paa ham!

— Han hytter sig sgu nok! nikkede Stine og tørrede sig om Munden med
Bagen af sin Haand.

- Tak for Ma’! sagde hun og gik ud i Farveriet igen.

En Times Tid efter kom ogsaa Hans Kristian listende derud og satte sig
paa sin gamle Plads i Krogen ved den indmurede Gryde. Han sad med
Benene trukket tæt op under sig og med Puklen lænet ind mod Væggen og
stirrede sløvt-forundret hen paa Stine, der af og til vendte Ansigtet
om mod ham og trak den brede Under-læbe skævt op til et stille,
klukkende Grin og gjorde nogle uhøviske Gebærder,

Og naar Idioten senere var borte om Natten, blev der ikke lavet noget
Nummer ud af den Ting. Han havde fem smaa Søskende derhjemme, som han
laa i evig Kiv og Strid med, saa det føltes som en ren Lise, naar han
var borte. Særlig nu paa det sidste, da han havde faaet saadan en
mærkelig Lyst til pludselig at gribe fat i sine Søstre for at tvinge
dem til at kysse sig.

Men Jørgen Spætmann sagde til sine Kunder, at han var urimelig fornøjet
med at ha’ faaet Spækstine i sit Brød, for baade var hun flink til sit
Arbejde, og saa ha'de hun saadan et ma’esløst Grev paa at tumle Hans
Kristian IPaa Marken.

— La’ gaa—aa! kommanderede Proprietær Weber.

Og alle elleve Husmandskoner gav det Faar, de laa og vaskede, et lille
Stød i Bagdelen, saa det svømmede videre hen til Naboersken.

Et nyt brægende og spjættende Dyr blev kastet i Vandet og taget under
Behandling af Mose Trine, der laa ved Broens øverste Ende og lagde for.
Hun var den stærkeste og havde derfor faaet den mest udsatte Plads, da
Dyrene var temmelig forfjamskede og ustyrlige, straks de blev smidt i
Vandet.

Jeppe Avlskarl besørgede Udsmidningen. Han stod paa en bred Platform,
dannet af Brædder og Vognfjæle, der var anbragt paa fire Pæle, to tæt
inde ved Land og to andre en tre —fire Alen ude i Mergelgraven.

♦ Konerne laa paa Knæ paa halmfyldte Kom*sække langs henad en smal
Plankebro, der bares af nedrammede Lægtestumper.

Oppe paa Bredden gik Proprietæren og dirigerede. I Haanden havde han en
lang afbarket Stage med en Tværpind paa Enden.

Faarene var drevet sammen i en Fold omhegnet af Markled og lange
Brandstiger, de sidste anbragt paa Kant to og to ovenpaa hinanden.

Jens Due og hans Broder, den lille Lars og Røgteren Anders Nielsen,
Pandekage kaldet, fOr rundt og indfangede Faarene og slæbte dem ned til
Vandet. Anders hoppede afsted ved en Krykkestok midt inde i Flokken.
Hans venstre Knæ stak ud i en spids Vinkel og var stift. Naar han
hævede sig paa det højre Ben, ragede han i Vejret som en Kæmpe, men
sank han ned paa det krumme, kunde man næppe skimte ham.

— La’ gaa —aa! kommanderede Proprietæren.

Jeppe smed et nyt Dyr ud. Mose Trine puffede sit hen til Stine Ugls. Og
hele Rækken ned skiftede man Faar og begyndte at vaske løs, hvor
Naboersken slap. De gned Ulden mellem Hænderne og dukkede Dyrene op og
ned i Vandet. Faarene brægede ynkeligt og virrede med Hovederne og saa’
idiotisk bønfaldende ud. Og undertiden, naar Vandet skvulpede dem ind i
MUnden og løb dem ned i Halsen, blev deres Brægen til en Art undersøisk
Rallen, der hver Gang fik to humoristisk

Wied: Barnlige Sjæle. 11anlagte Koner til at smaagrine. Men renere og
renere blev Ulden, og naar den lille Hanne Munks, der laa nederst i
Rækken ved Opgangen fra Mergelgraven, slap Dyrene i Land, skinnede de
som Sne. Men svært medtagede var de og tunge af Vandet. De svinglede
paa deres tynde Ben og kunde næppe slæbe sig op paa det tørre.

Anders Pandekage lurede rundt som en Indianer inde i Folden. Han holdt
sig nede ved Jorden paa Krykkestokken, medens han listede omkring og
kiggede sig et Dyr ud.

— Hvor Saten ble1 hun a’ ? udbrød han pludselig og skød op paa det
raske Ben.

— Der er hun! sagde han saa og kastede sig med et Sæt fremefter og
borede Fingrene ned i Ulden paa et stort kraftigt Dyr, der slæbte
afsted med ham.

— La1 mig! sagde Jens Due svejrygget og greb Faaret i Halen og under
Halsen og bar det hen ad Mergelgraven til.

Anders skældte mellem Tænderne og hævede sig i Vejret lang og truende
og huggede arrigt ud i Luften efter ham med Stokken.

Jens grinte over Skulderen:

— Din Pi vestilk! sagde han.

Og Anders sank langsomt ned igen, og humpede ind mellem Faarene.

— La1 gaa—aa! lød det fra Weber.— Det er no’et klejnt med dette
hersens! peb Hanne Munks lille sure Stemme, og hun drejede sit
Citronansigt om mod Proprietæren. Hun turde ikke slippe Faaret, hun var
færdig med. Tungen hang det ud af Munden, og øjnene havde drejet sig en
halv Omgang.

Alle Koneme strakte Hals.

— Hva’ er der i Vejen? spurgte Weber.

— Det ka’ ’nne bære sig! peb Hanne og saa ud, som om hun led af kronisk
Mavekatar.

Weber stak Tværstangen ind under Dyrets Hals og hjalp det fremad i
Vandet. Men da det fik Bund under Fødderne, kunde det ikke støtte paa
dem.

— Jens! kaldte han.

— Vel, Hr. Proprietær! raabte Kusken og rettede sig.

— Hiv det Faar paa Land!

Jens tog Faaret i Nakken og slæbte det op paa Halmen, der var bredt ud
over Leræltet ved Opkørselen.

Dyret forsøgte at rejse sig, men segnede om og blev liggende med
lukkede øjne. Vandet løb det ud af Munden.

— Fruentimmerne maa sørre for og holde Ho’edeme bedre oppe paa Faarene!
sagde Jens

— dette hér har paa det nærmeste bællet hele Mergelgraven i sig!— I maa
passe og holde Ho’edeine bedre op paa Paarene, Fruentimmer! raabte
Weber.

Og alle Konerne bøjede sig dybere over deres Arbejde.

Kusken laa paa Knæ og baksede med Faaret, der lidt efter lidt begyndte
at røre paa sig.

— Nu kommer det sig vel? spurgte Weber.

— Jo, det er snart krabat! sagde Jens og rejste sig. Og#da han gik
tilbage til Indhegningen, slog han ud med Haanden som en Imperator og
sagde:

— I maa passe a’ holde Ho’edeme bedre oppe paa Faarene, Fruentimmer!

Konerne mumlede og puffede til hinanden med Albuerne.

— Det er svært, saa Durken kror sig! hviskede Mose Trine til Stine
Ugls.

— Ja han sku’ sgu ha’ et Par over Næbbet! mente Stine.

— Nu er han nok faldet i med den røde Hanne Kokkepige, si’er di!
Vedblev Trine.

— Naa, ska’ di nu til ’et? sagde Stine — hva’ si’er saa Rikke Sofie?

— Aa, hun holder sig sgu nok varm, hun har jo Smedden!

— A —a, hæi, hæi, hæi! gnækkede Stine.

— Hvem ei det, dér kommer? spurgte Anders Pandekage og pegede over mod
Landevejen.Den lille Lars Due løftede Hovedet Han stod og snød Næsen
med et Paar klemt inde mellem Benene.

— Det er Tyskeren! sagde han og tørrede Fingrene af i Ulden - nu ska’
han vel ha’ væltet no’et undt a’ sig igen!

Tværs over Marken kom den lange Forpagter Heincke fra Rosengaarden
ridende paa sin lille gule Pasgænger. Hans Fødder, der stak i
Stigbøjler, hang næppe mere end en halv Alen fra Jorden. Han sad stiv
som en Statue og red Fod for Fod i en stor Bue udenom de nyvaskede
Faar, der stillede sig op og gloede paa ham.

— Na —a—a, Nabo? raabte han allerede paa lang Afstand og pegede paa
Dyrene — ser jo for-trinlick ut!

— Ja—a! raabte Weber tilbage. — Kom nærmere Heincke!

Heincke red hen ved Siden af Proprietæren. Jens Due lettede paa Huen og
sprang til for at holde Hesten.

— Behøves ikke! behøves ikke! min go-de Jens! forsikrede Forpagteren og
nikkede anerkendende som en kinesisk Dukke — staar ikke afif!

Han sad stiv og stram i Sadlen med en storhovedet Træpibe i Munden og
med venstre Haand knyttet om Svampedaasen. Over Armen oppe ved
Albueleddet hang en tyk, gul Stok ved sitkrumme Haandtag, og en
Tobakspung af Skind dinglede ved en Knap foran paa hans lange,
mørke-graa Overfrakke, der var irretgrøn paa Ryg og Ærmer af Ælde.
Benene stak frem i to spidse Vinkler under Frakken. Han havde lysegraa
Benklæder paa, der var slidt hvide i Sømmene og hans Knæ og Laar var
magre og kantede som Benene paa en Gliedermann. En fidtet, graa Kasket
med en stor Skygge sad ham dybt ned i Nakken, og hans tykke, buskede
øjenbryn ragede frem over hans krumme Næse som to aflange Totter Mos.

— Na—a—a? begyndte han, idet han tog Piben af Munden og trykkede Asken
fast med Langefingeren — vi er nok snart færdig?

— Ja, det hjælper! nikkede Weber.

— Ja, jaj saa’ Dem jo fra Landevejen, vedblev Heincke og suttede paa
Piben for at faa Ilden til at blusse op — og saa vilde jaj dock sé,
hvor vidt Nabo var med di Fa ar!

— Jo—o, der er kun en tre—fire Stykker tilbage i Folden.

— Ja jaj ser det, jaj ser det! — — Skal til det én af Dagene med mine.
Forbandet Svineri!

— Ja —a, det er jo rar est, naar det er over-staaet!— Dygtig Mand, den
Nabo Weber! nikkede Forpagteren - altidt foran!

— Naa—aa — — —

— Altidt foran! gentog Heincke. — Jaj sag—de til Nabo Skaugaard i
Formiddags paa Grøntvejen: se maj til den Weber! sag—de jaj, bliver
færdig med de Faar i Eftermiddag! hvad gør vi andre?

— Naa, hvordan ha’de Skovgaard det?

Heincke slog haanlig ud med Haanden:

— Kommer i Formiddags tyk og feedt wie en pillet Gaas paa Grøntvejen,
slaar Hatten ned i Jor’en og trykker min Haand med brune Handsker paa,
glad og fornøjet og ønsker snart at se mig til en Lomber!

— Naa, smilede Weber — saa har han vel faæt arrangeret det Laan derude?

— Ikke en Skilling! — — talte med Fuldmægtig Reimer i Byen i Gaar, og
han sagde maj, at den Skaugaard ingen Kaution kunde skaffe.

— Herregud da!

— Ock nu infiterer han maj til Lomber paa Grøntvejen med brune Handsker
paa alle Fingre! vedblev Heincke og trak Mosklatteme sammen over
Næseroden. — Aber naj! nikkede han saa

— vi æder den dock ikke Lokkema’, Nabo Weber!

— Næ—i, De er klogere end som saa, Heincke!— Ha, ha! lo Forpagteren
kort og stak Piben i Munden.

— Nu sku’ Væderen gæme til ’et! mældte Kusken.

— Saa ri —der jaj! sagde Heincke og strammede Tøjlerne. — Er mit lille
Nabokone hjemme ? spurgte han.

— Ja—a, min Kone er hjemme, sagde Weber.

— Vil dock hilse paa hende! —--Adieu,

Nabo!

— Farvel, Heincke, Farvel!

Forpagteren vendte sin Hest og red i Skridtgang tilbage mod Landevejen.
Hesten gik med Ørene spidsede og saa’ sig forsigtig omkring, den
skrævede omhyggelig over Fuger og Grøfter og gik udenom et Par større
Sten, som laa den i Vejen. Pludselig holdt Heincke den an, drejede
Hovedet tilbage over Skulderen og raabte:

— Skal Di til Hovedstaden i næste Uge, Nabo?

— Ja—a! raabte Weber — jeg ta’r selv ind med Ulden! Ta’r De med?

— Har ikke Raadt! svarede Heincke kort og red videre.

Kusken saa’ efter ham og smilede. Saa vendte han øjnene hen mod
Proprietæren, der smilede igen og løftede paa Skuldrene.

— Lad os saa ta’ fat! sagde han.Mose Trine havde rejst sig fra
Halmsækken og stod og slog Vandet af sine Skørter.

— Saa slap vi da den Gang! sagde hun og skrævede op fra Broen.

— La’ gaa —aa! kommanderede Weber. Og et nyt Faar blev sluppet op paa
det tørre. Saa var ogsaa Stine Ugls færdig og hoppede i Land.

— Kom saa med ham! sagde Weber.

Væderen stod tøjret noget borte fra Folden.

Der var boret en Nagle med en øsken paa gennem dens ene Horn. I denne
Øsken var Tøjret fastgjort. Dyret havde bræget med grødet Mæle hele
Tiden og var gaaet rundt og rundt i sit Tøjr og havde kastet langelige
Blikke hen efter Faarene. Undertiden glemte det, at det var bundet, og
havde da gjort et vældigt Spring hen mod Folden, men saa strammede
Tøjret til, og Dyret trimlede.

Nu humpede Anders hen og trak Tøjerpælen op.

— Saa, Mads! sagde han — nu er det din

Tur!

Mads skulede til ham og stampede med Forbenene i Jorden. Saa bøjede den
pludselig Hovedet og satte afsted ned mod de nyvaskede Faar.

— Jeg ka’nne hulde ham! jeg ka’nne hulde ham! skreg Anders, der sank og
steg i lange Spring ligesom en Græshoppe bagefter Væderen. Han havde
Tøjret snoet om Hænderne og strittedeimod af alle Kræfter, men Mads var
ham for stærk.

Konerae hylede op, og Lars og Jens kom løbende til Undsætning. De tog
fat i hver sit Horn, og Anders skød bag paa, og paa den Maade fik de
transporteret Dyret hen til Mergelgraven.

— Det er vel bedst, a’ vi Ka’lfolk vasker ham ? spurgte Jens.

— Ja vel saa, sagde Weber.

Men Mads vilde ikke ned i Vandet. Han satte Forbenene stift frem for
sig som to Stolper og skød Ryg.

— Vælt ham! raadede Avlskarlen.

— Ja, det er sgu nemt nok sagt! mente Anders og voksede op paa det
raske Ben for bedre at overse Situationen.

— Slaa Forbenene fra ham! sagde Weber.

Og Lars og Jens sparkede Væderen i Knæhaserne, saa den sank sammen og
gled ned ad Skraaningen, ned paa Platformen.

— Nu kom vi saa langt, Mads! sagde Anders, der stod aldeles passiv oppe
paa Kanten af Mergelgraven med Tøjret i Haanden. — Nu herut med ham!
sagde han.

Alle tre Karlfolk bøjede sig ned og tog fat i Væderen.

— Nu tæller vi! sagde Avlskarlen — e —en, to—æ, tre — e—e!Og Dyret blev
løftet op og kastet ud. Det faldt paa Ryggen med Benene i Vejret og
forsvandt i Dybet. Lidt efter dukkede det op igen og arbejdede sig hen
til Broen. Vandet drev det ned over Ansigtet, og det rokkede med
Hovedet og missede med Øjnene og stødte Luft ud gennem Næseborene.
Anders Pandekage fik næsten Medlidenhed med det.

— Du ser sgu’nne saaden just, hva’ man kalder overstadig ud! sagde han.

— TJmbæ — æi! sagde Mads med et sløret

Blik.

Og saa begyndte de at vaske ham.En oand. jur.

Hej og mager, med Frakken knappet helt op i Halsen og med de sprittende
Fingre skjult i sorte Handsker, der var en halv Tomme for lange

— med en lille, lav, smalskygget Filthat paa Hovedet og med skinnende,
blankpudsede Skaftestøvler udenpaa Benklæderne!---Saaledes havde

han ofte vandret mig forbi med svingende Arme og lange Skridt, naar jeg
om Morgenen gik min Runde omkring Byen.

Han var begyndt med at skæve »mistroisk til mig. Men saa havde jeg en
Dag taget Hatten af og sagt: Godmorgen! og han havde hilst igen
sidelæns bukkende og slaaende ud med sin lavtpul-lede Hat i en bred
Bue, saa langt Armen rakte. Og endelig havde vi en Dag i Forbigaaende

vekslet et Par Ord om Vejret.--—

Men saa en Morgen kom jeg gaaende nede mellem Haverne ved »Noret«. Det
havde regnet om Natten, og Stien var temmelig opblødt. Jeggik og søgte
de fasteste Steder ud og hoppede over Vandpytterne. Han kom fra den
modsatte Side, vandrende trygt gennem Snavset i sine lang-skaftede
Støvler og med Fingrene spilede ud fra hverandre i Handskerne og Armene
taktfast dinglende frem og tilbage som et Par Penduler.

— Godmorgen, Hr. Mølmark! hilste jeg.

— Godmorgen, godmorgen! bukkede han og slog ud med Hatten. — Det er
lidt smudsigt i Dag!

— Ja-a, sagde jeg — jeg tror, jeg vender.

— Hvorfor har De ikke taget lange Støvler paa? spurgte han og pegede
med en udstrakt Finger ned mod mine Sko.

— Jeg har skam ingen!

— Jo —o, det har jeg, smilede han — det maa man ha’!

Jeg slog nu Følge med ham, og vi gik op ad Trappetrinene op paa Volden.
Han havde staæt og bukket og slaaet affabelt ud med Armene, saa at jeg
tilsidst havde maatte føje ham og var gaaet foran op.

— Det har vist regnet svært? begyndte jeg.

— Ja —a, lige fra Klokken fem i Morges til Klokken halvotte! — - Det er
ellers en dejlig Tid, vi gaar i Møde! udbrød han og kiggede hen efter
en Stær, der sad paa en Gren og fløjtede — nu kan man snart faa lidt
grønt ind i Stuen.— Ja, det kan snart blive rigtig Foraar!

— De har vel rejst meget? spurgte han pludselig og vendte Ansigtet om
mod mig og smilede spørgende. Hans Smil var saa underlig mekanisk, man
kunde se, at han anvendte det ofte. Det var kun Læberne, der smilede,
øjnene ytrede ingen Glæde.

— Ja—a, sagde jeg — en Del har jeg jo flakket om.

— Det maa være dejligt! sagde han tankefuld og malede med Fingrene en
Cirkel i Luften — at rejse! kom det længe bag efter.

— Har De altid b6t her, Hr. Mølmark?

— Næ—i, jeg kom jo ovre fra Horsens!--

Det er nu femten Aar siden, ja — — ja—a det er jo gaaet saadan lidt
tilbage for mig!

— Er det det?

— Ja—a det er saamæn! — — Borgmesteren blev jo forflyttet, og saa skrev
han til mig, om jeg vilde ha’ Pladsen her paa Kontoret med
tolv-hundrede fast. — — Jeg raadførte mig med min Familie, og min Kone
mente, at det var bedre at ha' tolvhundrede fast end som to tusind paa
det uvisse. — Og saa flyttede vi herover, min Kone, min lille Datter og
jeg. Og et Par Aar gik det rigtig pænt, og vi var lykkelige og glade
ved hinanden. Men saa bli’er min Kone berøvet mig— — hun blev kastet
paa Sygelejet, og det ha’de Døden til Følge.

Manden talte langsomt og sagte og bevægede den højre Haand halvt
fremstrakt blødt op og ned i Luften, som om han trykkede paa noget
elastisk.

— Hvad fejlede hun? spurgte jeg.

— Det var en hæftig Lungebetændelse, og

Lægerne stod magtesløse.--Og saa sad jeg ene

tilbage med min lille Datter, indtil ogsaa hun faldt fra.

— Var det samme Sygdom?

— Næ—æ, Gudskelov, det var det ikke, nej! Hun var ved en Skovtur et Par
Aar i Forvejen styrtet ned fra Vognen og ha’de stødt Ryggen. Men det
faar jeg først at vide to Aar efter, og

saa var det jo for sent.--Det er for sent, min

gode Mølmark! sa’e Stiftsfysikus Lorentzen til mig — — det er for sent!
det er en Rygmarvs-læsion, Barnet staar ikke til at redde! — — og saa
forlod hun mig ogsaa. — — Aa, det gjorde mig saa hjertelig ondt,
vedblev han og pressede øjenlaagene sammen — og jeg taalte det da
heller ikke, jeg fik en hæftig Nervefeber, og ingen ha'de jeg til at
pleje mig, saa man bragte mig paa Hospitalet, og dér laa jeg.

— Var De længe syg?

— Et halvt Aars Tid. — - Lad mig sé? jo, et halvt Aars Tid!--Men saa
skete der noget,som aldrig burde være sket! sagde han og nikkede
alvorligt.

— Saa —aa? og hvad var det?

— Jo —o, jeg hørte dem hviske omkiing mig, at min Plads kunde jeg intet
Haab gøre mig om at erholde igen, da Sygdommen ha’de slaaet sig paa — —
—

Her løftede Mølmark langsomt og med et dybt og betydningsfuldt Blik en
sort Handskeflngex* og satte den mod sin Pande.

— Men man burde dog have undladt at tale derom, saa jeg kunde høre det!
vedblev han og lod Haanden synke ned igen — ti Fremtidssorger oprullede
sig for mig, jeg fik et Tilbagefald og tabte Bevidstheden for lange
Tider!

— Var det Doktoren, der var saa uforsigtig? spurgte jeg.

— Da jeg atter begyndte at komme til mig selv, fortsatte Mølmark uden
at høre mit Spørgs* maal — forsøgte man at trøste mig og indgive mig
Haab, men det var for sent. — — Det var for sent, min gode Mølmark!
gentog han halvt smilende — mit Hoved’ havde faaet et Knæk!

— De mistede altsaa virkelig Deres Plads?

— Ja. — — Borgmesteren kunde jo ikke

vente--de daglige Forretninger paa Kontoret!

--Og selv om han ogsaa efter min Helbredelse

vilde ha’ vist mig den Godhed at antage mig somblot og bar Skriver! jeg
er bange for, han ha’de

fortrydt det!--Mit Hoved1 taalte ikke længer

Anstrengelse, Ting, som jeg tidligere ha'de kunnet le af og glide over
i Spøg, fik mig nu til at græde.

— Ja, han kunde jo dog ha’ forsøgt! indvendte jeg.

— Han kunde ha’ forsøgt! nikkede Mølmark

— det sagde jeg ogsaa i Begyndelsen til mig selv.

— — Men han ha’de fortrydt det, han ha’de sikker li g fortrydt det! jeg
er sandelig ikke længer den, jeg har været. — — Nu ser vi bare med
Christian den femte! vedblev han og slog ud med Haanden — jeg har
ganske vist kim tredje Karakter, men dog en stor tredje, og før min
Sygdom huskede jeg Paragraferne paa mine Fingre, nu kan jeg det ikke
mere, de løber Sur for mig.

— — Og saa har jeg altid saadan en underlig Prikken hér oppe! tilføjede
han og bankede sig paa Tindingen.

Jeg kiggede op efter hans Ansigt. Han havde lukket øjnene halvt til, og
alle de fine Rynker omkring dem sitrede, og Aareme paa hans
frem-staaende Kindben dannede røde stribede Pletter.

Saa lød der knirkende Skridt paa Grusgangen. Det var Konsul Brun, som
kom gaaende imod os, svær og bredskuldret med lysegraa Benklæder og
engelske Wiskers.

Wied: Barnlige Sjæle. 12Mølmark aabnede øjnene. Og da han saa’, hvem
det var, hejsede han øjeblikkelig sit mekaniske Smil.

— Det er én af mine Velgørere! hviskede han hurtig og stillede sig op
inde ved Kanten af Stien. Og dér stod han saa og bukkede sidelæns og
svang Hatten i en stor Bue. Han løftede sig ligefrem op paa Tæerne for
at gøre den saa stor som mulig.

Konsulen passerede os med en let Hilsen og Fjed som en spansk Hane.
Hans toppede Bagdel vuggede sig rytmisk indenfor den brune,
stramtsiddende Klædesfrakke. Og han havde sølvknappet Stok.

— Det var en af mine Velgørere! hviskede Mølmark igen og skævede om
efter ham.

— Ja, jeg saa’ det! nikkede jeg.

— Og det maa jeg sige, vedblev han og lagde taknemmelig Hovedet paa
Siden — at Folk

har været særdeles gode mod mig!--jeg har

jo nu ikke andet fast, end hvad kærlige Mennesker giver mig.

— Og. kan De komme ud af det med det?

— Ja, det maa jeg jo! men om Vinteren kniber det skam ogsaa undertiden!
— — Se nu bare Kul og Petroleum, det staar mig alene i saadan no’et som
fire Kroner og halvtreds-femog-halvfjerds om Maaneden, og det er
formeget. Mensaa maa jeg jo ogsaa i de Maaneder renoncere paa Bollen!
sluttede han. — Ja, jeg skal sige Dem, forklarede han rødmende, da jeg
spørgende saa' op paa ham — jeg sætter nemlig saa uhyre Pris paa lidt
Hvedebrød til min Kaffe om Morgenen! — — det er en Vane fra min
Families Tid. — — Men, tilføjede han listig smilende og denne Gang uden
mindste Hjælp af mekaniske Midler — saa ta’er jeg jo rigtignok ogsaa
Revanche om Sommeren! for saa maa jeg ha’ mit Stykke Wienerbrød hver
Morgen og to om Søndagen, men

saa spiser jeg heller ikke Rugbrød!--Sommeren

er i det hele taget min bedste Tid! vedblev han snakkesalig — for saa
sender Folk mig mest kolde Spiser, og de kan jo gemmes til om Aftenen,
uden at jeg behøver at ha' tændt paa Apparatet — - Rødgrød og Tykmælk
og en lille

Kylling imellem!--Ja, naar man ret tænker

sig, hvor Folk i Grunden er kærlige! nikkede han

— som nu ham, Yolkersen derude paa Dampmøllen, han har sendt mig
Middagsmad hver Onsdag i fire Aar, uden at jeg saameget som engang har
talt med ham! bare paa Anbefaling, ene og alene paa Anbefaling! — —
Kender De Dampmøller Volkersen ?

— De mener Vogelsack? spurgte jeg smilende.— Ja, Vogelsack! ja—a
naturligvis! Kender De ham?

— Ikke uden af Anseelse!

— Ja, for ellers vilde jeg bede Dem bringe ham min Tak.

— Nej, jeg kender ham skam ikke! men De kan jo selv gaa derud.

— Nej, næ—æ! næ det gør jeg ikke! sagde han sky — jeg gaa]- aldrig ud!
jeg kommer ingen Steder!

Vi var nu for anden Gang paa vor Vandring naat lige ud for mit Hus oppe
paa Volden, og jeg standsede.

— Gør De mig ikke den Fornøjelse at gaa med ind og se, hvordan jeg b6r?
spurgte jeg.

Han rødmede og spillede forlegent med Handskefingrene op og ned ad
Frakken.

— Jo —o, tusind Tak! sagde han — Dem staar jeg jo ikke i
Afhængighedsforhold til! — — Men

— — men vilde De ikke først være saa god at sige mig, hvormeget Klokken
er bleven? Tiden er løbet lidt Sur for mig ved det, at jeg har
spadseret med no'en, det gør jeg jo ellers aldrig.

— Den er halv ni.

— Tak, ja! — — ja mit Ur er til Mester i denne Tid! — — jo —o Tak, saa
vilde jeg skam meget gæme titte lidt indenfor, naar den ikke er mere!

SJeg gik op ad Trappen,, og han fulgte efter med et stille,
forventningsfuldt Smil om Munden og med Fingrene i ualmindelig travl
Virksomhed.

I Korridoren mødte vi Madam Bertelsen, der » kom med Kost og Fejespaan
inde fra mine Væ-

relser.

— Men Gu’, er det Dem, Mølmark? sagde

hun.

— Ja det er saamæn--Godmorgen, lille

Madam Bertelsen! hilste han og virrede forlegent med Hovedet.

— Er Di ikke bange for Deres Kakkelovn? spurgte hun, og Hareskaaret
udvidede sig.

— Hæ, hæ! lo Mølmark kort — hæ, hæ!

^ Jeg aabnede Døren til min Dagligstue: —

Værs’god, sagde jeg — hér b6r jeg!

Han traadte hurtig ind over Tærskelen, og Madam Bertelsen gik
smaagnækkende ned ad Gangen.

Lige indenfor Døren blev Mølmark staaende og saa’ sig om med Hatten
foran paa Maven.

— Hvor her er nydeligt! sagde han.

— Tag Plads, Hf. Mølmark!

— Tak, Tak! sagde han. — Tak —æ, jeg staar ► ' saa godt!

— Nej værs’god dog---

— Tak! og han satte sig paa Kanten af enLænestol. — Er al «det Deres
Ejendom? spurgte han.

— Ja —a det er. — — Vil De ryge?

— Næ Tak! næ jeg ryger ikke.

— Maa jeg da byde Dem et Glas Vin?

— Næ tusind Tak! næ mange Tak! jeg skal ikke ha'!

— Drikker De aldrig Spiritus maaske?

— Næ ikke mere nu, nej! sagde han og saa’ ned — Budgettet tillader det
ikke, og saa er jeg ogsaa bange for at faa Smag for det.

— Naa —aa, et lille Glas?

— Ja et ganske lille et maaske? sagde han og vred Overkroppen.

Jeg tog en Plaske Portvin og to Glas frem og skænkede i.

— Skal De ikke ha’ Frakken af? spurgte jeg saa.

— Nej Tak! sagde han forskrækket og lod hurtig Fingrene løbe ned foran
af sin Frakke for at undersøge, om den var knappet — jeg skal straks
gaa igen! sagde han. — Se, hvor nydeligt Lyset spiller i Vinen! vedblev
han lidt efter og løftede paa Glasset.

— Ja. — — Skaal, Hr. Mølmark!

— Skaal! sagde han — Skaal! det er mig en Fornøjelse at gøre Deres
Bekendtskab!

Vi hilste ceremonielt paa hinanden og tømtevore Glas. Og han rejste sig
halvt op fra Stolen og satte sit omhyggelig hen paa Bordet.

— Tak! sagde han. — Nej se, dér har vi jo Tolderporten! udbrød han glad
og pegede paa en Akvarel, der stod henne paa Reolen i Hjørnet — ja, jeg
har nok set Dem sidde deromme og male. --Maler De meget?

— Næi, nu i Vinter har jeg ikke faaet bestilt ret meget, det blfer saa
tidlig mørkt.

— Ja—a, sukkede han — men De kan dog tænde Lys!

— Jamen, man kan ikke male ved Lys!

— Nej, næ det mener jeg heller ikke! men saa kan De jo læse, eller
pusle med noget andet --skrive Breve!

— Ja det gør jeg ogsaa! Jeg gaar aldrig i Seng før Klokken tolv.

— Aa, det vilde jeg saa gæme! sagde Mølmark og rystede sørgmodig paa
Hovedet — det gjorde jeg altid i min Studentertid. Men hvad skal jeg
faa Tiden til at gaa med?

— Holder De da ikke af at læse?

— Jo —o, jo —o! men ser De, jeg kan ikke godt tillade mig at brænde Lys
mere end en Time hver Aften. Det ta’r formeget paa Petroleummen.

— Naar gaar De da til Ro?

— Klokken syv — — i den mørkeste Tid. Jeg kan ikke holde ud at sidde
ret længe paa enStol, naar jeg ikke har Lampen tændt. Og saa putter jeg
mig gæme Klokken syv, halv otte.

— — Saa sparer jeg jo ogsaa Hdebrændselen !

— Ja—a, det gør De jo — — —

— Men nu gaar vi en dejlig Tid i Møde! vedblev han og smilede baade med
Mund og øjne.

— Det er allerede helt lyst om Morgenen Klokken flre, og om Aftenen
behøver jeg ikke at tænde før henad otte. — — Og saa ligger jeg og
læser i Sengen! tilføjede han, og jeg kunde se, at alene Tanken derom
var ham en Svir.

— De staar vel tidlig op? spurgte jeg.

— Præcis seks, ja! Ole Jørgensen kommer og banker paa mit Vindu halv
seks, naar han gaar paa Arbejde, og saa ligger jeg og smaalurer til

Kirkeuret slaar, og saa staar jeg op--for jeg

ejer jo ikke længer selv noget Ur. — — Jo —o, ser De, forklarede han
ivrig og glemte rent at se paa Billederne og Sageme i Værelset - naar
man som jeg er ene om det hele, saa har man jo en Del at ta’ Vare! der
skal gøres rent, og Sengen skal redes, og jeg skal ha’ mit Fodtøj
pudset

og--og det ene med det andet! og saa sætter

jeg Vand over Apparatet, og me’ns det saa koger, henter jeg Fløde og
Brød, og hvad der nu ellers kan være saadan af Smaaindkøb. — — Men der
er jo det, jeg er bange for! vedblev han at tale mere med sig selv end
henvendt til mig — jeger bange for, at Kræfterne ikke skal slaa til for
mig, og saa bliver man naturligvis kastet paa Sygelejet, og ingen har
man til at se til sig, og saa ender det paa Hospitalet!

— Er De saa bange for Hospitalet?

— Ja, sagde han — og det er fra siden jeg laa der sidst! for jeg er vis
paa, at ha’de de ikke talt saa højt om det, saa ha’de min Sygdom ikke
ta’et den slemme Vending!

— Har De slet ingen Paarørende?

— Jo—o! jeg faar jo halvtredsindstyve Kroner fra min
Forsørgelseskommune ovre i Horsens!

— Jamen jeg mener, har De ingen Familie, ingen Slægtninge?

— Jo —o jeg har--jo —o! men de raadede

mig fra at ta' hér over! og siden min lille Datters Død, da de sendte
en Krans, har jeg ikke hørt fra

dem, og det er nu el’ve Aar siden.--Har jeg

fortalt Dem, at hun et Par Aar i Forvejen ha’de været med Skolen paa en
Skovtur, og saa var hun styrtet ned fra Vognen og ha'de læderet Ryggen,
men det faar jeg først at vide to Aar efter. Og da jeg saa kommer til
Fysikus Lorentzen, og han undersøger hende, saa ta’r han mig afsides og
siger: Det er for sent, min gode Mølmark! hvorfor er De ikke kommen til
mig før? det er en Rygmarvsbetændelse, Barnet staar ikke til at redde!
— — Og saa døde hun, endte han og strøgsig med de ufyldte Handskefingre
hen over øjnene

— og nu tridser jeg rundt hér alene!

— Er der slet ingen, De kommer sammen med af Byens Folk? spurgte jeg —
gaar De aldrig paa Besøg?

— Nej, sagde han stille — næ—æ, det gør jeg ikke, ikke nu mere! — — De
er kærlige og gode ved mig, det er de, men jeg kommer ingen Steder. Der
var en Tid, jeg gjo’re det, nikkede han — men saa følte jeg, at de
ha'de mig lidt til bedste, og saa trak jeg mig tilbage.

— — Det er saamæn første Gang i ni Aar, jeg er i et fremmed Hjem,
vedblev han og rejste sig — og det skal De ha* saa hjertelig Tak for!
det er dog altid en lille Erindring, jeg kan sidde og pusle med i
Mørkningen.

Han rakte mig Haanden, og jeg trykkede den.

— Og saa vil jeg byde Dem farvel, sagde han — og hjertelig Tak for
Deres store Venlighed.

— Vil De ikke ha* et Glas Vin til?

— Gaar det? spurgte han og saa1 smilende paa mig.

— Ja—a!

— Jo, saa vilde jeg skam nok drikke et lille, bitte Glas til!

Jeg skænkede, og vi drak. Og saa sagde jeg:

— Sæt Dem nu ned, saa skal jeg vise Dem nogle flere af mine Billeder!—
Næ tusind Tak, nej! næ, det kan jeg skam ikke! ellers saa mange-Tak! —
— Men jeg tør maaske titte hen til Dem en anden Gang?

— Ja saagæme! kom De bare, naar De har Lyst!

— Tak, tusind Tak! — — Næ, for ser De! forklarede han og lagde
fortrolig sin Haand paa min Arm — jeg maa jo hjem nu til min Kakkelovn!
den er saa slem til at narre mig, og saa er det jo bare om igen med
Pindene!

— Ja—a — — — sagde jeg.

Og saa gik han.I Skoven.

En lavloftet Tofagsstue i Niels Skovfogeds Hus i Højerup Krat.

Væggene ere hvidkalkede, Loftet blaamalet. For Vinduerne, der vender ud
mod Gaardspladsen, hænger røde Sjirtingsgardiner kantede med hvide
Blonder. I de smalle Karme staar Urtepotter med Geranier, Gyldenlakker
og blomstrende Nelliker. Mellem Vinduerne, støttet mod Væggen, staar en
gammel brunmalet Dragkiste, hvorpaa der er opstillet Kopper, Glas,
Vaser og Porcelænsfigurer.

Henne i Hjørnet ved Køkkendøren staar en sortbetrukket Sofa med et
Fyrretræs Klapbord foran. Og ned fra Loftsbjælken over Bordet hænger en
»Uro« i Form af en plumpt udskaaret Fugl. Den drejer sig langsomt rundt
i sin Snor

— en halv Omgang frem og en halv tilbage og saa frem igen.

Paa Væggene er ophængt et Par legemsstore Brystbilleder af Luther og
Melanchthon, nogle greltkolorerede Tegninger af Dyr og Planter, samt
enkelte afblegede Fotografier i Glasrammer. Og paa en Knagerække ved
Kakkelovnen hænger Rævebælge og Hareskind, nogle Bøsser, en Krans
Staal-traad og en gammel Jagttaske knyttet af Sejlgarn og tynde
Læderremme.

Det var en Augustaften i Skumringen. Man hørte Blæstens Susen i Skoven
udenfor og en Krages hæ§e Skrigen, men i Huset var der stille.

I en stor, sortbetrukket Lænestol, der var stillet hen ved Siden af
Bordet, sad Niels Skovfogeds gamle Farmor.

Der gik Sagn dér paa Egnen om Familien, om Niels og hans Kone, om hans
Fader og Moder og om den gamle, men ingen vidste rigtig Besked. Ti
først for seks Aar siden, da Kammerjunkeren til Højerup havde søgt en
Skovfoged, havde Niels meldt sig og faaet Pladsen. Han kom rejsende
højt oppe-fra Jylland og flyttede ind i Skovfogedboligen med sin Kone
og Farmoderen. Og de havde lige fra den første Dag passet sig selv og
ikke holdt Omgang med nogen. Men da Konen to Aar efter døde, fæstede
Niels en Pige til at styre Huset for sig og pleje den gamle. Og fra den
Tid var det, at Rygterne kom ud, for hun talte ofte »over sig«, som det
hedder, og'Pigen kunde berette de særeste Ting om hendes Snakog Adfærd.
Men Niels var sky og tavs og holdt sig ofte baade Dage og Nætter borte
fra Hjemmet.

Den Aften sad den gamle som sædvanlig i sin store, sortbetrukne
Lænestol ved Siden af Bordet. Hun havde været blind i mange Aar, men
hendes øjne var vidt aabne og stirrende. Hun sad foroverbøjet med
Hovedet ned mod Brystet og lod Fingerspidserne paa. den højre Haand
glide langsomt frem og tilbage hen over de grønblaa, opsvulmede Aarer
paa den venstre Haands Overflade. Stormen udenfor syntes hun ikke at
bemærke. Pludselig løftede hun Hovedet og sagde:

— Mary, Mary, gi’ mig min Kaabe paa, jeg fryser!

Men ingen rørte sig i Huset, ingen Stemmer talte, og ingen Fodtrin
hørtes. Og udenfor tog Stormen til, og det lynede nede bag Skoven, og
gennem Ruderne saa’ man Træernes svajende Toppe.

Den gamle vendte klynkende Ansigtet indad mod Stuen.

— Mary! klagede hun — hører Du ikke, Mary? Hvor er I dog allesammen
henne?

Men ingen svarede. Og hendes Hovede sank atter langsomt ned mod hendes
Bryst, og Fingrenepaa den højre Haand begyndte igen at stryge famlende
henover Aareme paa den venstre.

I Stuen var der stille som før. Kun af og til disse sære Lyde af
Bjælker,. der knager, eller Orme, der borer, eller Papirsstumper, der
pludselig krøller sig sammen.

Og over Bordet hang »Uroen« og drejede langsomt rundt i sin Snor — en
halv Omgang frem og en halv tilbage og saa frem igen.

Saa lød der paa én Gang hurtige Trin henover Gaardspladsen. Yderdøren
blev lukket op, og nogen kom ind og talte ude i Porstuen. Den gamle
lyttede og nikkede og hendes stirrende øjne gled hen mod Døren, der
lidt efter blev aabnet.

Det var Karen Stuepige oppe fra Rolykke-gaarden og Georg. Han trak
hende i Kjolen og saa’ sig nysgerrig og bange omkring.

— Jamen k e n d e r Du dem da, Karen ? hviskede

han.

— Javel kender jeg dem! sagde Karen og tog ham om Armen og drog ham ind
med sig. — Jeg har jo været her saa tit, da jeg tjente oppe paaHøjerup
hos Kammerjunkerens! Kom Du bare!

Den gamle løftede Ansigtet op mod de indtrædende.

— Er det Ernst? spurgte hun.— Naa dér sidder I! sagde Karen og gik hen
til hende, medens Georg blev staaende ved Døren.

— Go’aften, Farmor! nikkede hun — vi maa vel nok bli’e her en Stund,
til Vejret trækker over?

— Er det Ernst, der er med? gentog den gamle og lagde sin Haand paa
Stuepigens Arm.

— Herregud det gamle Skrov! sagde Karen og klappede Konens Haand — næi,
det er s’men Webers Georg oppe fra Rolykke!

— Ja det véd jeg ikke no’et om! mumlede Farmor og rystede paa Hovedet.
— Hvorfor la’er I mig .sidde alene? spurgte hun saa.

— Skal vi ikke heller gaa igen, Karen? hviskede Georg, der bestandig
stod henne ved Døren.

— Aa Snak, Dreng! sagde Stuepigen vredt.

— Sæt Du Dig bare hen i Sofaen, vi ka’ da ikke gaa ud i det Vejr, véd
jeg! — — Hva’ er det, I si’er, Farmor?

— Hvor er di andre henne?

— Hun er saa underlig! hviskede Georg.

— Det ska’ Du ikke bryde Dig om! nikkede Karen. — Di andre? spurgte hun
— er I da alene hjemme?

— Hvorfor tænder Du ikke Lampen? vedblev den gamle utaalmodigt — her er
saa mørkt!

— I Dag er hun da ogsaa rent taaveli’! mumlede Karen. — Lampen? ja,
hvor er den?— Den staar vel ude i Køkkenet, mener jeg!

— Naa! ja saa skal jeg tænde den! sagde Karen og gik ud.

Georg vilde følge hende, men naaede det ikke. Og saa vilde han stille
liste sig ud bag efter hende, men hans ene Sko knirkede. Parmor vendte
hurtig Ansigtet om mod ham.

— Jeg synes, jeg hører no’en? sagde hun og stirrede paa ham med sine
døde øjne.

Han standsede med et Ryk og holdt Aande-drættet tilbage.

— Det hvisker og mumler i hver en Krog! vedblev den gamle og nikkede —
én kender den Lyd, én har snart hørt den i hundrede Aar!

Drengen turde ikke flytte en Pod. Han stod og lyttede anspændt, om ikke
Karen snart kom tilbage. Men han hørte kun Vindens Kogen i Træerne og
enkelte tunge Regndraabers Slag mod Ruderne. Han stirrede angst derhen,
og han syntes at se store lasede Skikkelser vælte sig der ude i
Gaarden: Mennesker i flagrende Kapper, saa’ han, og uformelige
Dyrekroppe, hvis Hud hang løs og bevægelig omkring Knoglerne.

Endelig hørte han en Klirren af Glas inod Glas, og Karen kom ind fra
Køkkenet med den tændte Lampe i Haanden.

Georg løb hen hen imod hende.

— Jeg tør ikke være her! sagde han — jeg

Wied: Barnlige Sjæle. 13tør ikke være her! Han holdt de knyttede Hænder
frem for sig i Luften, og hans Arme rystede.

— Saa te Dig dov manerli’, Dreng! skændte Pigen - Du ka1 jo bare rolig
sætte Dig hen i Sofaen.

Georg listede hen og satte sig. Og Karen stillede Lampen paa Bordet tæt
ved Farmors Stol.

- Det varmer! mumlede den gamle og strakte sine rystende Fingre op mod
Lampen — og lysner.

Stuepigen gik hen til Vinduet og kiggede ud. Georg sad stiv og stille i
Sofaen og stirrede ufravendt hen paa Farmor.

— Mary! udbrød den gamle pludselig og rettede sig i Stolen — hva’ er
det, jeg hører?

— Det er Blæsten! sagde Pigen, hun stod og rodede rundt mellem Sagerne
henne paa Dragkisten.

— Hvorfor kalder hun Dig Mary? spurgte Georg hviskende.

— Aa, hun tror vel, jeg er Skovfogdens Kone.

— Har han en Kone?

— Ja, men hun døde jo her for en tre Aar siden i Brystet.

— Hvem er det, Du snakker med? spurgte den gamle og saa’ sig om.

— Du ska’ ikke si’e det! hviskede Georg hurtig.

— Er Du nu gaaet igen, Mary?— Nej, jeg staar her henne ved Vinduet!
sagde Karen. — Nu skyldregner detr og lyn er!

— Hvor er di andre henne?

— Ja, hvordan sku’ jeg vide det?

— Du skal se, di er ude og lede efter Ernst! nikkede Farmor
hemmelighedsfuldt.

— Og Pi’en er osse borte! sagde Karen og løftede en kluntet
Porcejænsfigur op for bedre at kunne se den — det er dov ræ’somt, a1 di
saaden render deres Vej begge to!

— Og Mirza er borte! vedblev den gamle.

— Jeg tror di er ude og lede efter min Søn! hviskede hun fortrolig og
heldede sig* frem over Stolearmen — der er jo saa meget, der ikke gaar
som det skal her i Huset!

Georg havde en Stund siddet og betragtet en gammel dobbeltløbet Pistol,
som han havde fundet liggende i Sofaen. Han havde spændt den, og
pludselig lod han Hanen smække ned.

Karen vendte sig hurtig.

— Ikke røre ved Bøssen! truede hun.

— Nej, nej, nej! sagde den gamle og strakte sine rystende Hænder
afværgende frem — ikke røre ved Bøssen! ikke røre ved Bøssen!

Drengen kastede øjeblikkelig Pistolen hen i det modsatte Sofahjørne.

— Nu har han lagt den væk! sagde Stuepigen, der havde trukket den
nederste Dragkiste-

13*skuffe ud og stod og saa’ paa Tøjet, der laa i den.

— Sikke net Linned! sagde hun.

Men Farmor flyttede sig urolig paa Stolen.

— Mary! klynkede hun — Mary! gi’ mig min Kaabe paa! vi maa ud og lede
efter Ernst.

— Nu rejser hun sig! skreg Georg.

Stuepigen lagde hurtig det Stykke Linned,

hun stod med i Hænderne, tilbage i Skuffen og gik hen til Stolen.

— Saa, saa! sagde hun beroligende — saa, saa! det ka’ vi jo da ikke i
det Vejr, Farmor!

— Er han langt borte? spurgte den gamle.

— Jaf? han er langt borte, ja!--Men han

kommer nok snart igen, skal I se! lagde hun opmuntrende til.

— Snak, Snak, Snak! Barn! sagde den gamle hidsig — hun staar jo dér og
lyver!

— Hva' - - -

— Di fandt ham jo derude i Lysningen, véd jeg! vedblev Farmor. — Og
Kragerne ha’de ta’et hans øjne og Ræven hans Fingre!

— Uh fø — i, saa I dov snakker! sagde Karen og gyste.

Den gamle tog fat i hendes Ærme og trak hende tæt ned til sig:

— Jeg listede sæl om i Loen, hvor I ha’de lagt ham! hviskede hun. — I
snakkede jo saa højt om ’et! — — og jeg følte mig for medStokken,
g'or’e jeg, og Klædet løftede jeg bort og

tog paa hans Ansigt og tog paa hans Hænder---

Ak, Barn, Bain! udbrød hun pludselig og greb Karen haardt om Armen — I
skulde ikke la' en gammel Kone sidde saa meget alene!

— Næ vist ikke saa, nej! sagde Karen og trak hurtig Armen til sig, hun
begyndte at blive lidt uhyggelig til Mode.

— Ja-a, én véd det! nikkede Farmor for-staaende — Mary har det
hellerikke godt! én har følt Taarer paa hendes Kinder, har én!

Uvejret var kommet nærmere, det lynede stærkere, og Vindstødene kastede
Regnen haardt ind mod Ruderne.

— Det er vist bedst, vi hænger for! sagde Karen og gik hen til
Vinduerne.

Farmor sad og stirrede ud i Luften og mumlede, og hendes øjenlaag
bevægede sig ikke.

— Det nytter ikke, Du beder, Barn! sagde hun og rystede paa Hovedet —
det nytter ikke, Du beder! han sidder saa højt til Vejrs, gør han.

Georg listede sig hen til Stuepigen.

— Tror Du ikke, Mo’er er bange for os? spurgte han.

— Aa, hun véd jo, a’ jeg er med! trøstede Karen.

Hun havde trukket Gardinerne for det ene Vindu og stod nu henne ved det
andet. I detsamme lynede det, og man kunde tydelig se Plankeværket og
Hundehuset ude i Gaarden og Vandpytterne, som Regnen havde dannet.

— For et Herrens Vejr, dov! sagde Stuepigen og trak hurtig Gardinerne
sammen — det var s’men da godt, vi kom i Hus!

— Hva' er ’et nu, Du si’er ? spurgte Farmor vaagnende.

— Det lyner oppe over Skoven, forklarede Pigen — jeg tror snart, Vejret
er her.

— Og det mumler og suser fra Træ til Træ! nikkede den gamle — én kender
den Lyd, én har snart hørt den i hundrede Aar.

— Sikke no’en nette Sager hér staar, lille Georg! forsøgte Karen og
pegede paa Dragkisten

— ska’ vi se lidt paa dem?

— Nej jeg vil ikke! sagde Georg mut — jeg vil hjem!

— Snak om en Ting, Dreng! vi ka’ da ikke gaa ud, saaden det skyller!

Farmor sad foroverbøjet med Hænderne foldede nede mellem Knæene og
snakkede med sig selv.

— Nej, nej, nej! mumlede hun — én forstaar ikke Vorherre længer!

— Hør dog, hva’ hun si’er i hviskede Georg forarget.

— Ingen maa knurre mod Gu’s Vilje, véd I nok! sagde Karen strengt. Hun
havde nu trukketden næstnederste Skuffe ud og stod og undersøgte
Indholdet.

— Jeg knurrer ikke heller! vedblev Farmor

— men hva’ én har set med sine egne Øjne, det er kun Synd og
Forhærdelse og Kødets utidige Lyster!

— Gu’ hvor saaden en gammel én ka’ vrøvle! mumlede Stuepigen halvhøjt —
Vorherre fri og frels én fra og bli'e saa gammel! — — Sikk’ et net
Tørklæde! hva’ Georg? vedblev hun og strøg sig henover Ansigtet med et
stort broget Silketørklæde, som hun havde taget op af Skuffen. — Det
kunde jeg li’ og ha’! sagde hun.

— Du maa ikke saadan rode rundt i andre Folks Sager! formanede Drengen.

— Aa Skidt, det ka’ di da ikke ta’ Skade a’! mente hun.

Pludselig løftede den gamle Hovedet:

— Hvor er Mo’er og Søn henne? spurgte hun hurtigt og højt.

Georg f6r sammen.

— Hvor er Mirza og Niels henne? spurgte Farmor igen — jeg vil vide det!

— Kan Du dog ikke høre, at hun taler til Dig, Karen? hviskede Georg.

— Jo, vel ka’ jeg saa! sagde Pigen — menf hva’ ska’ jeg svare? — — Di
er vel gaaet ud! vedblev hun og lagde nølende Tørklædet sammen.— Jeg
kunde ha’ Lyst til og putte dét i Lommen! sagde hun saa. — Skovfogden
ga’ mig det vist nok, om han var hjemme.

— Di er gaaet ud, si’er hun! klukkede den gamle — ja, ja, én sa’e det
jo!

— Hva’ sa’e I? spurgte Karen og lagde tøvende Tørklædet tilbage ned i
Skuffen.

— Kom hér hen! vinkede Farmor med sin visne Haand - kom lidt hér hen,
Mary! saa skal jeg fortælle hende det hele.

Stuepigen gik hen ved Siden af hende.

— Sæt Dig ned! nikkede den gamle og trak hende i Armen.

— I behøver da ikke just og ta’ fat i mig! sagde Karen og rev Armen
løs.

— Sæt Dig ned, gentog Farmor — saa skal jeg fortælle det hele.

Karen tog en Stol og satte sig. Og Georg listede forsigtig nærmere.

— Mary véd vel nok, at Ernst fandt hende deromme bag Skoven ? begyndte
den gamle hviskende.

— Saa—aa, gjor’e han det? næ—i det véd jeg saamen ikke! sagde Karen
ligegyldig og lod sine øjne glide undersøgende rundt i Stuen.

— Jo—o, det g’or’e han, vedblev den gamle.

— Hendes Fa^er og Mo’er trak jo Landet rundt med Bjørne og andre
Utysker! og hun spilledeog sang, og Bjørnen dansede, og det var fælt og
se, det hele!--Men saa var ’et, hun laa dernede under Krattet og var
syg. Og Bjørnen laa hos, sa’e di, for a’ hun kunde holde Varmen; han
var tam sa’e di, og Kurv ha’de han nok ossensaa for Munden, saa spolere
hende med Tænderne kunde han jo ikke, om det ka’ske ossensaa ha’de
været det bedste for vos allesammen!

Georg stod nu lige bag ved Stuepigens Stol.

— Er det en Historie? spurgte han sagte. Karen nikkede interesseret. Og
den gamle vedblev:

— Dér nede var ’et saa, at Ernst han fandt hende en Aftenstund, han
ha’de været ude ved Mosekæret efter Ænder. Og saa blev hun flyttet her
hjem og plejet og passet. • Og di gamle rejste bort med Penge og
Klæ’er, som Ernst ha’de spenderet paa dem. Men hun laa derinde i Sengen
med sine fæle øjne i Ho'edet, saa én imellemstunder næsten fik skræmt
Livet a’* sig, naar det begyndte og tusse. — — Men Ernst gik til og fra
derinde og hentede Doktor og sad over hende baade Dag og Nat, saa én jo
snart kunde skønne, hva’ Ende det vilde ta’ — — —

— Men snakkede I da ikke til ham om det? spurgte Stuepigen.

— Jo vel g’or’e jeg det, jo! nikkede den gamle — men han blev saa haard
i sin Mund, a*én græd derved! og saa tav én stille og bad, a’ Vorherre
vilde oplyse hans Forstand, a’ han ikke skulde sætte sin Lid til et
saadant Skravl,

— — for mer’ end som en Tatertøs var hun da ikke og regne for! endte
den gamle hidsig.

— Og det nyttede ikke?

— Ih nej vist nyttede det ikke, nej! Tyr kan bastes, og Hingst kan
bindes, staar der, men elleskudt Mand kan ingen tøjle! — — Og saa ha’de
hun jo disse øjne, ha’de hun, der kunde skinne li’som Hansorme, naar
hun vilde det! Og det blev da ossensaa baade til Ring og til
Bryl-lupsstads og Gildesfærd her i Huset! og Støj og Drik var her lige
til Solen skinnede paa al den grimme Vederstyggelighed! Og hun dansede
og sang, og Ernst dansede! men jeg véd én, der sad i sin Krog og saa'
til, og di salte Taarer dryppede ned paa hendes Hænder — — —

Stuepigen trak sin Stol nærmere hen til den gamles.

— Var der ellers no'et og laste hende for

— — hende, Mirza? spurgte hun.

— Det var der vel ikke, nej! nikkede Farmor

— ikke saadan straks da, uden a’ him jo gik derude i Skoven og skød
sine Fugle og sine Dyr li’saafuldt som han.

— Skød hun? sagde Georg med store øjne.Farmor vendte hurtig Ansigtet op
mod ham.

— Hvem er det? spurgte hun, og Drengen f6r forfærdet et Skridt tilbage.

— Det er bare Webers Georg! sagde Karen

— han har jo været her hele Tiden.

— Ja det véd jeg ikke no’et om! mumlede den gamle og rystede paa
Hovedet — det kender jeg ikke no’et til!

— Nej vist saa! sagde Karen og truede ad Georg, at han skulde være
stille. — Naa, hun gik med ham paa Jagt? spurgte hun saa.

— Det g’or’e hun, ja! nikkede Farmor og stirrede hen for sig — hun gik
med ham paa Jagt, g’or’e hun! og op paa Gaar’en kom hun osse! Herskabet
deroppe var rent pjokket over hende! og naar der var di store Jagter,
saa kom hun med. Og hun dansede med røde Tørklæder om Ho’edet, og hun
sang! og di fine Herrer tiskede og smiskede med hende, for di er da
ikke stort andet end som Mandfolk heller, ska’ én tro!

— Næi! sagde Karen med Overbevisning

— det er sgu da vist og sandt!

— Og Ernst var jo godt og vel sine tyve Aar ældre, end som hun, vedblev
den gamle —

— og det er aldri’ godt, er ’et ikke, for Ungdom ska' immer til Ungdom,
mener jeg.

— Ja —a — — — nikkede Stuepigen.

— Men saa var ’et jo, hun fik Niels, og detholdt hende da til Huset en
Stund, for hun legede og stasede med ham, li’som han kunde ha’ været en
Dukke! og Ernst var for den Sags Skyld li'saa tosset over Drengen som
hun. Men jeg gik rundt hér og tænkte mit, g’or’e jeg, og lurede paa
hende g’or’e jeg da osse, for jeg troede hende ikke over en Tærskel!

— Det var Uret a1 Jer, Farmor! sagde Karen bebrejdende — for naar hun
teede sig ordenli*--

— Ja, ja! lo den gamle haanlig — sig kun det! én gør altid Menneskene
Uret, naar én kommer efter deres Skamstykker!

— Jamen — — —

— Hun var saa from! fortsatte Farmor og smilede, saa man kunde se
hendes rødblaa, tand-løse Gummer — hun sleskede, g’or’e hun, og
klappede! men hendes Fingre brændte som Ud og gloende Lue, naar hun
rørte ved én! og naar én vilde se hende ind i hendes øjne, saa ble’ di
saa milde, aa —aa saa rent inderli' velsi’net milde! og

et Menneske véd da nok, hva’ det betyder!--

Naa, ja, nikkede den gamle — saa var ’et da ossensaa en Dag — — Niels
kunde vel den Gang være saaden omtrent tre Aar, saa var ’et, a’ jeg kom
over hende omme i Vedkastet, hun sad med ham, yngste Sønnen til
Herskabet paa sit Skød og klappede ham baade paa det ene og det
andetSted og kyssede ham, og han trak hende i Haaret og spillede med
sine Fingre paa hendes Bryst--

— Hun har vel holdt meget a’ Børn, mente Karen.

— Hi - ja—a, sig kun de*! lo den gamle med en indvendig klukkende
Latter — men han var da ellers nok sine sytten Aar den Gang, og hun var
toogtyve!

— Hi, hi! fniste Stuepigen — og hva’ gjor’e di saa?

— Han sprang op i Skræk og vidste ikke det Sted, han skulde gemme sine
øjne! Men hun tog ham stødt væk om Ho’edet og kyssede ham paa Munden og
paa øjnene og sa’e: i Morgen! sa’e hun: i Morgen! — — højt og tydeligt
sa’e hun det, og saa gik han bort over Marken som en drukken! — — aa,
Gud Fader, Gud Fader, én glemmer aldrig den Time, Barn! — — Og saa kom
Mirza jo gaaende hen til mig og saa' paa mig, saa jeg var færdi’ og
synke om paa mine Knæ derved! og Hænderne holdt én frem for sig, for
hun saa’ grangi veli’ ud, som hun vilde slaa én død med det samme! og
saa sa’e hun — — og hendes Ansigt sad hvidt og skinnende tæt inde ved
mit! og saa sa’e hun: Nu har Du vel set, hva’ Du vilde? sa’e hun, gaa
saa ind og fortæl Ernst det! — — Og Vejret pév som en Mus nede i hendes
Hals! og jeg kunde ikke svare et Ord,og jeg frøs, saa Benene rystede
under mig! men hun gik bort som en Dronning, og der var ikke den Fold,
der rørte sig i hendes Ansigt.

— Snakkede I saa om det, Farmor?

— Nej vel g’or’e jeg ikke det! mumlede den gamle — for én blev jo saa
rent urimeli’ forskrækket! hun kunde jo ha’ gjort en Ulykke paa sig sæl
og paa Ernst og Barnet og paa di umælende

Kre’turer med, om jeg ha’de talt.--Næ—æ—i,

vi gik bare rundt hér og lurede paa hverandre, g'or’e vi! og naar Ernst
var borte, saa sad vi hver i sin Stue, og aldri’ talte vi et Ord
sammen! — t-men jeg mærkede nok snart, a’ hun ossensaa trak Drengen fra
mig!

— Gu’ for et Menneske! sagde Karen med et Blik mod Loftet.

— Og saa tog én jo sin Bibel til Slut, vedblev den gamle og nikkede en
to—tre Gange alvorlig frem for sig — og sin Salmebog tog én og læste og
læste, men én fandt ingenting! — Di ha’de lært én, a’ i Herrens dyre
Ord-, er der Trøst og finde og Raad og hitte! og én læste ved Solens
Lys og ved Lampens Skin, saa øjnene brændte, og Skriftens Tegn gik som

dansende Gnister a’ Bogen!--men aldri’ fandt

én noget, aldri' fandt én et eneste Hjælpens Ord, saa meget én søgte!—
Jert Sind har vist ikke været ri’ti’ beredt! sagde Karen fromt.

— Næ —i! udbrød den gamle hidsig og slog ud med Haanden — én véd det,
krybe skal én, krybe og trampes og takke endda! — — Og én krøb, Mary!
vedblev hun med rystende Stemme

— én krøb som en usselig Hund, g’or'e én! én

kunde jo ikke holde ud og gaa her saa alene.--

Emst^ha'de altid været mig en god Søn, ha’de han, Skam faa den, der
si’er andet! men han var hendes Mand, og hun ha’de Magten, for han
holdt a’ hende! Men da hun saa osse trak Niels fra mig, og Øjnene blev
svage af al den Læsning og al den Graad, saa krøb én til Korsets Fod,
som det hedder. — — —

— Og saa ble’ det vel godt mellem Jer? sagde Karen og strøg den gamles
Haand.

— J—ja—a bevares! smilede Farmor, og hendes øjne blinkede i Skæret fra
Lampen — Kys og Klap vankede der og søde Ord og Livretter ! — —

— Ska’ lille Farmor ha' Suppe i Dag? vrængede hun pludselig og lagde
Hovedet kælent paa Siden.

— Her har jeg stegt en Kylling til lille Farmor, og ingen andre end
lille Farmor ska’ spise a’ den! — — Lille Farmor! lille Farmor! gik det
Dagen igennem! men én kunde ha’ smidt hendeden varme Suppe med Boller
og Stas midt i hendes lumske Fjæs!

— Jøsses, Jøsses! sagde Stuepigen forskrækket

— én maa da vide og styre sig!

— Ja, sig kun det, ja! nikkede den gamle ophidset — men hva’ jeg har
lært, det er vist no’et andet! jo mer’ én kryber, des mere én sparkes,
det er Sandheden, og det har jeg set, da Ulykken kom! saalænge Solen
skinner og 'Kornet gror, ser én ingenting, én sidder bare og bulner ud
i Varmen og føler sig saa tyk og bred og mener, a’ alting er ret og
lige, om det saa er saa knortet og krumt som sæl'e Jens Hjulmands
Støttekæp!

— Der staar da nok ellers i Lærbogen, sagde Karen i remsende Bogtone —
a’ naar Sor—gen kommei, tyr Sjælen til Himme — ri—ges Herre og trøstes
dér!

— Det gør den osse! nikkede Farmor — den tyr osse derhen en Overgang!
men én faar vist pænt skjøtte sig sæl alligevel, for fra den Kant, er
’et nok ikke andet end Bulder til Slut!

— Hva' er det dov I si’er? udbrød Karen forfærdet og saa’ sky hen til
Vinduerne, hvor Regnen larmede.

— Tomme Vogne, mumlede den gamle — og tomme Tønder! Avner og Skaller er
det! ogklingende Bjælder! Stene for Brød! som skrevet staar!

— Men I er da rent ud forblindet, Kone! sagde Stuepigen.

Farmor drejede hurtig Ansigtet op mod hende.

— Det er jeg, ja! det er jeg! gentog hun

— én har maattet græde sine øjne dumme, før én flk Synet op!

— Det var ikke saaden — — det var ikke det, jeg mente — — — stammede
Pigen.

— Men hva* ser hun ka’ske med de to raske Øjne, hun har? vedblev den
gamle ophidset

— hun glemmer Jor’en for bare Himmel, gør hun! godt nok dot, men én
lever da først hér nede, véd jeg, og én dør her da ossensaa.

Karen aabnede Munden for at svare. Men den gamle Kone greb hende
pludselig fast om .Haandledet og rejste sig halvt op i Stolen.

— Har Mirza kanske ikke voldet min Søns Død? hviskede hun og stirrede
hende stift ind i Ansigtet med sine udslukte øjne.

Karen rev hurtig Armen til sig.

— Hva’ er det dov, I finder paa! sagde hun med rystende Stemme — I gør
mig rent tosset i Ho’edet!

Georg var løbet sin Vej hen til Døren.

— Han kom til mig hér i Stuen, vedblev Farmor og sank ned i Stolen igen
— og han tog

Wied: Barnlige Sjæle. 14min Haand og strøg den og klappede den, og saa
sa’e han: Nu har jeg talt med Herskabet, Mo’er, og Niels faar Pladsen
her efter mig, om no’et skulde komme paa! Hva’ er der, Ernst? spurgte
jeg, og det var li’esom der blev stukket en Kniv

i mit Hjerte! har Du set no’et? spurgte jeg.--

Men han knugede mine Hænder og sa’e: Gfodt, at Mo’er er blind! sagde
han, godt at Mo’ers øjnes Lys er slukket! og saa kylede han min Haand
fra sig og løb ud, og jeg hørte no’enting li’som et Skrig, da han ha’de
lukket Døren.--

— Døde han saa? spurgte Georg sagte.

— Ja, saa døde han, ja! nikkede den gamle og strøg sig over øjnene. —
Dér ude under Granerne, hvor han ha’de løbet som Barn og leget med
Kogler og Bær, dér ude fandt di ham med

Bøssen ved hans Side —--og Klædet løftede

jeg bort, vedblev hun gysende og stirrede frem« for sig, som om hun
saa’ Syner — og jeg tog paa hans Hænder og paa hans Ansigt — — men
Kragerne ha’de hakket hans Kinder bort, saa jeg følte di nøgne Tænder
under mine Fingre — —

— Uf nej dov! sagde Karen og kastede sig tilbage paa Stolen — fortæl
dov ikke saadan no’et!

Men den gamle hørte hende ikke, hun havde lukket øjnene og sad og
mumlede og nikkede,og hendes Fingre gled langsomt ud og ind mellem
hverandre nede i hendes Skød.

— En forstaar ikke Vorherre, Barn! sagde hun — én forstaar ikke
Vorherre længer’! og én bryder sig da heller ikke om at forstaa ham!
endte hun haardt.

— Saaden no’et maa Farmo’r ikke si’e! sagde Stuepigen.

— Niels har ingen Skyld! vedblev den gamle at mumle — Niels har ingen
Skyld, den Stakkel, hun har gjort ham til fra Barndommen af! Det er
hende! hviskede hun og drejede Hovedet sky om til alle Sider — det er
Mirza, der har ta’et ham med Vold!

— Hva’ er ’et I si'er? udbrød Karen, og denne Gang lo hun — hans egen
Mo’er? næ—i, véd 1 nu hva’!

* — Hun kender ikke Menneskene, Barn! mumlede den gamle og rystede paa
Hovedet — der er ikke den Skarnsstreg, di ikke ka’ gøre!

— Saa har vi jo Vorherre til og hjælpe! mente Stuepigen.

— La’ hun Vorherre være den, han er! nikkede Farmor — han sidder for
højt til og høre vos!

— Vi ska’ da bede til ham!

— En ka’ bede saalænge, a’ én truer tilsidst!

— Føj, hvor I er i Jer Mund i Dag! sagde Karen og rejste sig.Hun gik
hen til Vinduet og løftede et af Gardinerne til Side. Georg kora
listende hen til hende, og de stod begge en Stund og kiggede ud paa
Vejret.

— Det er s’men li’e galt fat innu! sagde hun og lod Gardinet falde for.

— Vi kommer aldrig hjem! klynkede Drengen.

— Og tror hun ikke, a’ én har bedt? snakkede Farmor henne fra sin Stol
— tror hun ikke, a’ én har ligget paa sine bare Knæ og grædt, saa det
bitre Salt har svedet éns øjne døde?

Stuepigen vendte sig om mod hende.

— Véd I, hva’ Præsten sa’e her forleden Søndag? spurgte hun.

— Hæ! klukkede den gamle — hun hører nok sine Prædikanter, gør hun.

— Ja, for Gu’s Ord udgaar a’ deres Mund! sagde Karen med Overbevisning.

— Satans og Helvedes Løgne udgaar af deres Mund! skreg den gamle
pludselig og huggede sin ene Haand haardt ned i Bordet. — En har levet,
vedblev hun mere og mere ophidset — én har levet i hundrede Aar! og én
har set Mennesker fødes og Mennesker dø! Og i Kirken har én siddet og
lyttet til Præstens Ord, og rundt i Forsamlinger har én siddet og
lyttet! men naar én kom ud dér fra og fik se med sine egne øjne,da saa’
én, at det var Løgn og Tant og Tant og Løgn hvert evige eneste Ord.

Karen tog et Skridt frem mod Bordet. Idet-samme ljtoede det, og
Tordenen rullede hen over Huset.

— Hør, hør! sagde hun angst og standsede. Og Georg kastede sig paa
Ansigtet ned i Sofaen.

— La’ os synge! sagde han — la’ os synge I det gør Bedstemo’er altid,
naar Tordenen er lige over!

— Ja, ja, la' os synge, Mary! nikkede den gamle — la’ os synge!--Dejlig
er Jor —or—den

— — — begyndte hun. Men pludselig løftede hun sine knyttede Hænder op
mod Uvejret og lo:

— Hæ, hæ! sagde hun — la’ ham buldre deroppe, saalænge han ]yster! jeg
ler a’ ham, og jeg

spytter a’ ham og slaar ham midt i hans Ansigt!--

Og trækker han mig frem paa Dommens Dag, vedblev hun og truede igen —
saa spør jeg: hvorfor gav Du mig en Søn under mit Hjerte, at han skulde
næres af mit Blod og vokse under mine Kys og ædes af Krager og Ravne
mellem Skovens Trær! — — hvorfor gjorde Du det?

Pludselig rejste hun sig og gik vaklende et Par Skridt frem i Stuen,
hun huskede ikke mere. at der var andre til Stede, hun havde glemt alt
undtagen sit Had.

— Har jeg ikke tryglet Dig om Frelse forSøn og Hus? hviskede hun og
stirrede stift ud for sig, som om hun talte til én, der sad eller stod
noget borte fra hende — har jeg ikke raabt til Dig, som Stormen raaber
i Skovens Trær? Herre, Herre! mine øjne græder Blod, og mine Hænder
vrider sig i Fortvivlelsens Vaande! — — Men Du hører mig ikke, deroppe
Du sidder og knejser!

Hendes Ansigt fortrak sig, og Vanvidet skinnede i hendes øjne:

— Æ —æ! vrængede hun og spyttede ud i Luften foran sig — æ—æ, for den
Rakkerens Gud, Du er!

Hun løftede Armene op over Hovedet og vaklede frem og tilbage. Derpaa
styrtede hun tungt om paa Gulvet:

— Saa ta’ mig da! mumlede hun — saa ta’ mig da bare, og gør ved mig,
hva' Du vil!Hos Jessens.

Der var Spejlæg og Radiser og Bøf og Kyllinger og Hummersalat —
Sardiner, Ansjoser og røgede Sild og Rugbrød og Sigtebrød og Hvede*
brød. Serveringen var lidt snusket, men det var altsammen givet af et
godt Hjerte.

Ved Bordet sad Fru C. O. Jessen mellem sine Døtre Helga og Gerda, der
var 30 og 27 Aar. Paa bøjre Side af Helga sad Chefen, og ved Siden af
ham sad jeg. Men mellem Frøken Gerda og mig var der endnu en Plads med
Opdæknihg og Stol.

— De venter da vel ikke flere fremmede? spurgte jeg.

— Nej det er bare Busse! sagde Fruen, hun holdt endnu Hovedet lidt paa
skæva efter Brandbylden.

— Hva’ vil De ha’? spurgte Helga.

— Tak, jeg tror Kylling!

— Ta’ Æg til! sagde Købmanden, han sad med tre paa sin Tallerken.— Og
Angsjoser? sagde Fruen.

— Tak, Tak!

— Lampen oser! brummede Købmanden med et Spejlæg i Munden og et paa
Kniven.

Alle tre Kvinder f6r op og skreg: Gud!

Og saa kom Busse.

Det var en høj bredskuldret Mand med store røde Hænder og stiftstudset
Overskæg og Listesko. Han gled hen ad Gulvet og dalede ned paa Stolen.

— Velbekomme! lykønskede han.

— Fik Børresen de Ærter? spurgte Købmanden.

— Jo! kniksede Busse, og han havde ikke øjnene fra Principalens Ansigt.

— Vi skulde gæme laane Klemmesen i Morgen Formiddag, lille Busse! lød
det lidt frygtsomt fra Fmen.

— Ska’ I nu vaske igen? brummede Købmanden.

— Ja herregud, Jessen, Du véd jo godt, at vi altid vasker den første
Onsdag i hver Maaned!

Brødbakken gik mndt, og Busse erobrede i Hast de tre tykkeste Stykker
Rugbrød.

— Vil De ikke forsyne Dem med det samme? spurgte Fruen uskyldig. Frøken
Gerda fniste og Busse rødmede helt ned under Celluloidflippen.

— Tak, jæ — - jæ---stammede han.

— Her er Bøf.— Takl sagde Busse.

— Vil De ikke ha’ en Sardin?

— Næ Tak! sagde han og søgte Anerkendelse i Principalens Ansigt — jeg
vil hellere bede om en føget Sild.

— Fik De saa den Kobberspand sendt hen, Hr. Weis? spurgte Frøken Helga.

— Ja-al sagde jeg — blank og skinnende!

— Hva’ er det for en Kobberspand? spurgte Fruen nysgerrig og glemte
Brandbylden.

— Aa, det er en Tingest, Hr. Weis har købt omme hos Bømler.

— Uf, Bømler! lød det fra Frøken Gerda, der sad og dyppede Radiser i
Sardinsaus. Hun var Babyen i Huset og virkede ved »Bizarrerier«.

— Han slaas jo med sin Kone!

— Det er dog nok bedre nu, end mens Sønnen var hjemme, glattede Fruen.

— Ja for da sloges de alle tre! brummede Chefen.

Busse gylpede henrykt over Principalens Vid.

— Hr. Weis har lovet at læse noget op for os efter Bordet, Mo’er! sagde
Helga.

— Saa—aa? nikkede Fruen og lagde Hovedet paa Siden — af Dem selv?

— Ja—a, sagde jeg med nedslagne øjne.

— De er ogsaa Digter?

— Efter ringe Evne, ja, hæ, hæ!— Busse vil ha’ sin Te! sagde Købmanden
lydeligt. — Ikke Busse?

— Jo—o, jo saa gæme! stammede Busse, han sad endnu midt i den røgede
Sild.

— Gud—d! udbrød Fruen pludselig himmelfalden og slog Hænderne sammen —
jeg har glemt Hummerpostejeme fra i Aftes. De staar ude i Ovnen!

— Ja det er sgu for sent, Katrine!

— Er der ingen, der vil ha’? spurgte Fruen ulykkelig. — Aa hent dem,
Helga!

— Der er vist ingen, der spiser dem, Mo’er!

— Jo —o! — — Vil De ikke, Hr. Weis?

— Nej Tak!

— Fa’er?

— Næ, Gu’ fri mig!

— De da Busse?

' — Næ — — næ, Tak! sagde Busse og saa' Købmanden dybt i øjnene.

— Jo .vist saa, Busse! sagde Fruen — De holder jo saa meget af
Hummerpostejer!

Og Busse spiste Postejerne til sin Te.

— Tak for Mad! sagde han saa og rejste sig.

— Hans Jakob skal hente Gødningen nede ved Zampa i Morgen tidlig! sagde
Chefen.

— Jo vel!

— Og saa husker De nok, at la* os faa Klemmesen, lille Busse? nikkede
Fruen.— Jo! bukkede Busse og gled hen ad Gulvet og ud ad Døren.

Inde i Dagligstuen var Gardinerne trukket for Vinduerne og Hængelampen
tændt, og Frøken Gerda bød Cigarer.

— Vil De saa læse? spurgte Fruen.

— La’ ham dog faa sunken Maden først, Katrine! brummede Chefen, der laa
henne i en Lænestol og fordøjede med halvlukkede øjne og Merskumspibe.

— Ja Gud, Jessen! jeg spurgte bare!

Helga bragte Toddyvand og Kognak.

— Vi Damer kommer snart hen og ser paa Deres Billeder! sagde Frøken
Gerda, der stod og slyngede sig op ad en Dørstolpe.

— De er velkomne!

— Maler De ogsaa hende--hende Bjørne-

trækkerens Datter? vedblev hun og saa’ op i Loftet.

— Ja—a! hun er snart færdig.

— Det skulde De ikke gøre, Hr. Weis! mente Fruen bekymret.

— Men hvorfor dog ikke, Mo’er? sagde Helga.

— Aa jeg véd ikke, men Folk synes, det er underligt.

— Det er dog ved Gud Folks Fejl!— Ja—a, yéd Du hvad, Barn — — —

— Det er no’et Snak, Katrine! det er jo Mandens Næringsvej! lød det
henne fra Lænestolen.

— Jamen der er da ved Gud andre Materier, Jessen!

— Aa—aa! Helga og jeg vilde saa rædsomt gæme sammen med hende en Dag!
sagde Babyen og vippede paa Tæerne.

— Det kan De godt komme, Frøken!

— Men, Gerda! formanede Fruen.

— Skal vi saa ha’ de Historier? spurgte Købmanden, der havde faaet sin
Toddy hen i Vindueskarmen ved Siden af sig.

— Ja, sagde jeg og trak Manuskriptet frem af Brystlommen.

— Hvor vil De sidde? spurgte Helga.

— Her med Ryggen mod Lampen!

Fruen sad i Gyngestolen, og Frøken Gerda strakte sig henne i
Hjørnesofaen med en Trøster under hver Arm og én i Nakken. Helga slog
sig ned paa en lille Feltstol og foldede Hænderne om sine Knæ.

— Mon det ikke kunde more Busse? spurgte Købmanden pludselig. -
Kristoffersen kan godt passe Butiken alene.

— Ne j! sagde Fruen og daskede med Haandenhen mod sin Mand — det bryder
han sig da ved Gud ikke om, Jessen!

— Nu skal I tie stille! befalede Babyen.

Der blev Tavshed i Stuen.

Og saa begyndte jeg at læse:

Krumsabel.

En Nat i et Sindesygehospital.

Hvorledes det gik til, at jeg maatte ligge en Dag over i den lille By
V., kommer ikke Historien ved — nok er det, at jeg Fredagen d. 18de
fandt mig siddende paa Jæmbanehotellet dernede ved en Kotelet og en
Portion Jordbær.

Nu har det altid været mit højeste ønske at maatte tilbringe en Nat paa
en Sindssygeantalt, og da Skæbnen netop havde forslaaet mig til en By,
hvor en saadan fandtes i Nærheden, besluttede jeg at vove Forsøget. Og
jeg begav mig til den Ende mod Aftentide ud ad Anstalten til.

Men det er nu for Resten noget løjerligt noget det hele!

Sidder jeg hjemme i min Sofa og undfanger en Beslutning, finder jeg
altid, at det er den smalleste Sag af Verden at realisere den. Men skal
jeg saa skride til Handling, faar jeg de tusinde Skrupler.Saadanne
indfandt sig naturligvis ogsaa ved denne Lejlighed.

Saalænge jeg ikke kunde se Anstalten havde jeg mit Program fuldt
færdig: Jeg vilde ringe paa Portklokken og spørge efter Professoren.
Naar jeg saa var kommet ind paa hans Kontor, og han havde bedt mig tage
Plads, vilde jeg fortælle ham, hvem jeg var, og at jeg nærede en mere
end almindelig Interesse for sindssyge osv. osv., hvad der nu kunde
siges.

Men da jeg skimtede den skiddengule Bygning mellem Træerne, blev jeg
pludselig nervøs!

Sæt, Manden stillede sig mindre velvillig overfor min Anmodning! sæt,
han rentud mødte frem med et Afslag! — Visvas, det gjorde han
naturligvis ikke! Jeg kom jo i et saa godt som videnskabeligt øjemed.
Jeg vilde betro ham, at jeg skrev paa en Bog, hvori Helten var ganske
ualmindelig vanvittig — — men hvis han nu alligevel gav mig et Afslag?
der er intet i Verden jeg hader som et Afslag!

Skønt jeg uvilkaarlig var gaaet langsommere og langsommere, stod jeg
dog omsider foran Gitterporten. — Aa, blæse! sagde jeg til mig selv

— Du kan da ikke faa andet end nej. — — Ja

— men det er jo netop det, Du ikke vil ha’!

Jeg kiggede ind mellem Tremmerne. Ikke et Menneske, ikke en Kat! — Hvis
nu endda denDrivert af en Portner kunde faa i Sinde at stikke Hovedet
ud af sit Glughul! men nej! — Ring dog,

Menneske! sagde jeg — ring dog!--men jeg

ringede ikke. — Du vil ganske bestemt faa et Afslag! sagde jeg — ganske
bestemt! og det er i det hele taget i højeste Grad latterligt, at Du

— — at Du i det hele taget er gaaet herud!

Og jeg vendte om. Jeg sneg mig langs Havemuren for ikke at blive set.
Plov var jeg og fldtet i Munden, som naar man har drukket Mælk. Mine
Støvler knirkede, og jeg listede afsted paa Tæeme, tror jeg. Jeg elsker
ellers knirkende Støvler, men i dette øjeblik var Lyden mig en
Vederstyggelighed.

Pludselig gør jeg Holdt. Et Vindu bliver aabnet oppe over mit Hovede,
og en Mand raaber hæsblæsende og stakaandet som efter et Løb:

— To Kanoner, hører De! gi’ mig to Kanoner og en Krumsabel i en Part —
— —

Saa lød der Tummel og Skrig som af Slags-maal, og Vinduet smækkedes
haardt til igen.

Men jeg stod dernede og følte en endnu større Længsel efter at komme
indenfor. Og dog gik jeg bort, ind mod Byen.

Klokken var otte. Jeg vendte atter om og gik ud ad Landet til, vendte
igen og gik samme Vej tilbage ind i Kirkeskoven, hvor man havdesagt
mig, at der var en Pavillon, og hvor jeg derfor vilde spise til Aften.

Jeg tog Plads ved et Bord lige over for en lille, trivelig Dame og en
alvorlig udseende Herre, som jeg anslog til noget i Retning af
Brandmajor.

Og medens jeg sad dér, begyndte en Plan at modnes i min Hjerne.

Jeg vinker ad Opvarteren.

Han kommer, og det viser sig, at han er klumpfodet.

— De er nok captus pedibus? siger jeg.

— Næ—æ, jæ æ fra Mariager! siger han.

— Naa, jaja, det er ogsaa godt, siger jeg

— har De Hukommelse?

— Hva’faller?

— Vil De bringe tre med Laks og tre med Rejer — to Rugbrød og fire
Sigtebrød — en Bajer og en Kop Te og senere hen paa Aftenen to Kanoner
og en Krumsabel!

— Hva’ si’er Di? stammer han.

— De maa vist hellere hente Værten! befaler jeg. Og Panden ta’er ved
Opvarteren.

Lidt efter kommer Værten anstigende med Blæk, Pen og Papir.

— Dersom Herren, begynder han — dersom Herren vilde være saa venlig — —
—

— Umuligt! siger jeg — jeg kan ikke skrive, jeg er Maler!— Nej jeg
mente blot, skynder han sig — jeg mente blot, om Herren vilde gentage
Bestillingen, saa skal jeg skrive.

— Lad gaa! siger jeg og gentager Ordren, men udelader denne Gang
Yaabnene. Han noterer og forsvinder.

Jeg ser mig om og opdager, at Brandmajoren gør Forsøg paa en
Tilnærmelse. Og jeg smiler straks opmuntrende til ham.

— De er Maler? begyndte han med en Kompliment som en Andrik paa Frieri.

— Jo.

— Tør jeg spørge, hvilken — æ — hvilken Branche?

— Batterimaler! siger jeg.

— Naa, naa—aa? er Di det! siger han, som om han hele sit Liv igennem
havde levet i fortrolig Omgang med Batterimalere.

— Di rejser? spørger han,

— Jeg rejser, svarer jeg.

— Det er vel nærmest, saaden hva’ man kalder paa Naturens Vegne? siger
han.

— Truffet, gamle Ven! siger jeg. — Vil De præsentere mig for Deres
Hustru?

— Med Fornøjelse! Min Kone — — —

— Hustru, retter jeg.

— Min Kone, begynder han igen.

— Hustru, for Satan! siger jeg.

Wied: Barnlige Sjæle. 15— Hustru, gentager han lidt forbløffet - Min
Hustru, Hr. Batterimaler — æ — —

— Madsen! hjælper jeg.

— Hr. Batterimaler Madsen, Lystrejse paa Naturens Vegne!

— Det maa være øndigt, begynder Fruen med langt ø.

— Aa, ja, siger jeg — men det er jo ikke altid, det lykkes.

— Næ vist ikke, siger hun.

Og saa hensank vi i Tavshed.

Men nu bar denne Kvinde en Hat, der var yderst pompøst udrustet baade
med Markens Urter og Himmelens Fugle. Navnlig sad der midt i Samlingen
en højrød Valmueknop helt oppe paa Enden af en lang Stængel. Denne Knop
gjorde mig nervøs, ti den dinglede saa rent fjollet, hver-gang Fruen
bevægede Hovedet.

— Jeg ha’de osse engang en Fætter, som spillede, tog hun fat igen. —
Kan Du huske det, Danielsen? henvendte hun til Manden.

Danielsen nikkede tankefuldt og sagde:

— Ja, paa Fløjte!

— Det er saa øndigt med saadan no’et!--

Spiller Hr. Madsen? spurgte hun mig og lagde Hovedet paa Siden, saa
Valmuen stod næsten vandret ud i Luften.— Hyss! sagde jeg pludselig med
opløftet Pegefinger.

— Hva* er 'et? spurgte Ægteparret.

— Sid rolig er øjeblik, Frue, sagde jeg. — Hovedet ret op. Tak, saadan,
det er godt.

Og jeg tog op af min Vestelomme den lille forniklede Pistol, jeg altid
bærer hos mig.

— Nu maa De ikke blive bange, sagde jeg.

— Hva’ er det for no’et, Di har dér? spørger Brandmajoren usikker.

Jeg lader Forniklingen spille i Skæret fra Tranlampen henne ved
Pavillonen.

— Det er Batterierne, siger jeg og nikker yderst venlig til Manden. —
Nej, nu maa De skam sidde rolig, Frue, ellers kan jeg let skyde fejl.

— Skyde? vil Di skyde?

— Ja, ja! det vil jeg rigtignok!

Men nu rejser Majoren sig og springer beskyttende frem foran sin
Halvdel.

— Jeg er Politibetjent! siger han.

— Saa—aa er De det? siger jeg — og jeg ha’de sgu gjort Dem til
Brandmajor! Men flyt Dem nu lidt!

— Vil De skyde min Ko — — min Hustru? spørger han.

— Nej, Gu' vil jeg ej nej, Mand! lad mig saa være i Fred da! Flyt Dem
nu lidt, hører De!

15*— Danielsen! Danielsen! klynker det bag hans Ryg.

— Jamen hva’ vil De da? vedbliver Danielsen.

— Hva’ jeg vil? Jeg vil naturligvis ha' Urten væk, forstaar De? Valmuen
deroppe! den forstyrrer Totalindtrykket.

Og jeg hævede Pistolen. Men i samme øjeblik opløftede Fruen et
sønderrivende Skrig, og Majoren greb mig i Armen, medens alle de gode
Borgere rundt ved Bordene fOr op Og stimede sammen om os.

— Hva’ er ’et, Danielsen? Hvem er ’et? Hvorfor hviner Madamen? lyder
det mellem hverandre.

— Det er vist én, der er rendt bort fra Anstalten! skriger pludselig en
Dame inde blandt Mængden.

Almindelig Flugt af Kvinder!

— Danielsen, Danielsen, hva’ er der, Danielsen? raaber pludselig en
lille kortbenet Person, der kommer trillende ud af Pavillonen.

— Det er en gal Mand, Hr. Borgmester, der vil skyde Karoline!

— Hva’ er ’et, De si’er, lille Danielsen?

— Han ha’de allerede ta’et hende paa Komet! fortsatte Danielsen.

— Hva’ for no’et? hva’ ha'de han ta’ethende paa? raaber Borgmesteren,
der øjensynlig er tunghør.

— La’ mig krebse haml foreslaar en svær Slagter og trænger sig frem.

— Stille Florian! kommanderer Borgmesteren.

— Er der ellers nogen, der kender Manden? spørger han, henvendt til
Forsamlingen.

— Ja, jeg saa’ ham komme oppe fra Anstalten for en knap halv Time
siden, siger en Herre i graat og Briller, rimeligvis en Adjunkt

Borgmesteren og Majoren stikker hviskende Hovederne sammen.

— Min Herre, henvendte han sig derpaa til mig — tør jeg udbede mig
Deres Navn?

— Mit Navn? siger jeg - Saphor, Saphor H! j

— Og Kommune? I

— Kommune? siger jeg — Kommune?----j

Ny Kaledonien, Ny Kaledonien med omliggende j

øer!

— Før sa'e han Maler, hviskede Danielsen

— han rejste paa Naturens Vegne, sa’e han.

— Ja —a, ja—a, hviskede Borgmesteren tilbage — vi maa se, at faa ham
med. Vil De ta’

Dem af ham, Danielsen?

— Var det ikke bedre, om Borgmesteren sæl — — —

— Nu ska’ jeg! sagde Slagteren og traadtefrem. - Gaar Di godvillig med?
spurgte han mig.

— Gaar jeg med, sagde jeg med Højhed — bli’er det godvillig! Men hvor
skal vi hen?

— Op paa Slottet, grinede han og lagde en Haand paa min Skulder.

— Rør mig ikke! sagde jeg — De er blodbestænkt !

— Gu’ er jeg ej! svarede Slagteren og synede sine Hænder.

— Jo dér, dér! paa Haandledet!

— Fa’en ta’ mig, ja minsæl er jeg saa! jeg plejer sgu dov ellers altid
at faa det værste a’!

— Gaa! sagde jeg med Afsky — gaa bort! de uskyldiges Blod raaber til
mig!

' — Det er sgu bare Spædekalve! indvendte Slagteren.

— Lille Florian, formanede Borgmesteren — De maa vist hellere gaa Deres
Vej, lille Florian, De irriterer Manden.

Men nu lagde jeg i overstrømmende Glæde Armene om Borgmesterens Hals.

— Tak, gamle Ven, sagde jeg — Tak gamle Proprietær og Trosfælle! drik,
og jeg vil ogsaa give dine Kameler at drikke, ti i Morgen skal Du være
med mig i mit Rige!

— Danielsen, hviskede Borgmesteren — tag ham under den anden Arm.Og
Danielsen tog mig under den anden Arm, og vi gik.

Og snart var vi ude af Skoven paa Vejen til Anstalten, fulgt paa Vej af
en stor Skare indfødte, hvoriblandt Værten med mit Smørrebrød.

— Ja, sagde jeg til mig selv — .nu er Du naaet saa vidt! og der er
ingen Tvivl om, at Du denne Gang vil komme indenfor Gitterporten, men —
— men — — —

Paa én Gang vender jeg mig om mod Borgmesteren.

— Hvad synes De om Professoren derude? spurgte jeg.

Manden f6r op af en Døs, ti vi havde længe bevæget os fremad i Tavshed.

— Jo, sagde han — jo—o, udmærket!

— En behagelig Mand? spurgte jeg.

— En meget behagelig Mand, meget behagelig!

— Kan han goutere et genialt Indfald?

— Ypperlig, ypperlig! Ikke sandt Danielsen?

— Jo—o, ypperlig! sagde Danielsen.

— Han er venlig? vedblev jeg.

— Ja, det er han, meget venlig.

— Men striks?

— Ja, lidt striks — — til Tider! Stillingen fører det jo med sig.

— Krumsabel! sagde jeg hurtig — to Kanoner og en Krumsabel med bart
Smør.«

Det gav et Sæt i Borgmesteren og han løsnede uvilkaarlig Taget om min
Arm, medens Danielsen ligesaa uvilkaarlig greb fastere om den anden.

Og saa naaede vi Gitterporten.

Borgmesteren ringede, og Portneren kom øjeblikkelig ud og lukkede op.-

— Godaften, Hr. Borgmester!

— Godaften, Tvede! Er Professoren at faa i Tale?

— Jo, værs'god.

Og vi blev ført ind til højre gennem en Vestibule og ind i et stort
Venteværelse.

— Pas nu godt paa ham, Danielsen! hviskede Borgmesteren og gjorde Mine
til at følge med Portneren gennem en Dør i Baggrunden.

— De bliver hér! sagde jeg og stillede mig i Vejen for ham.

— Jamen, kære — —

— De bliver her! Portneren kan hente Professoren!

— Jamen jeg — —

— De bliver hér! sagde jeg og lod mine Fingre paa den højre Haand
kravle rundt i Luften som Fødderne paa en Edderkop.

— Ja, gudbevares, gudbevares! skyndte Borgmesteren sig at sige.

— Vil De saa melde Hr. Professoren, at jegmeget gæme ønskede at tale
med ham! sagde han henvendt til Portneren.

— Ogsaa mig! sagde jeg — vil De ogsaa melde mig: Saphor, Saphor H af Ny
Kaledonien.

Borgmesteren gjorde et mystisk Tegn til Portneren, der nikkede
forstaaende og forsvandt.

Danielsen havde stillet sig op foran Døren til Vestibulen, medens hans
foresatte tog Plads paa en Stol og ængstelig iagttog mig, der gik rundt
i Værelset med lange Skridt.

Fém Minutter efter traadte Professoren ind. Han rakte Haanden frem mod
Borgmesteren.

— De ønsker, kære Ven? sagde han.

Men jeg traadte imellem.

— Nej, det er mig! sagde jeg — det er mig først!

— Naa, som De vil! Og De ønsker?

— En Krumsabel, sagde jeg stakaandet, idet jeg søgte at efterligne
Stemmen i Vinduet — en Krumsabel.og to Kanoner i en Fart!

Professoren traadte forbavset et Skridt tilbage.

— Det var besynderligt, sagde han — vi har netop en Patient, som i Dag
— —

— Det véd jeg, afbrød jeg ham — ja det véd jeg! det er derfor, vi
kommer. Han har nemlig i sin Besiddelse nogle meget værdifulde
Familiepapirer, som vi absolut maa ha’ fat i.— Papirer — — — ? siger
Professoren,

Borgmesteren gjorde her det samme Tegn til

ham som før til Portneren.

— Naa saadan! udbryder Professoren — en affectio cerebralis.

— Aldeles ikke! siger jeg — aldeles ikke! ganske og aldeles ikke!

— Maa det være mig tilladt, begyndte nu Borgmesteren — maa det være mig
tilladt at forklare, hvorledes — — —

Men jeg bøjede min Mund ned til Professorens Øre og hviskede:

— Borgmesteren er min Mo’rbroder, han har i de sidste Par Dage ikke
været rigtig i Hovedet — — —

— Hvad siger De! afbrød Professoren mig.

— Jeg forsikrer Dem! vedblev jeg. — Og saa bad Tante mig om at gaa
herud med ham.

— Jeg kan ikke rigtig — — — indvendte Professoren igen.

— Jo, desværre, sagde jeg bedrøvet — det lader sig ikke skjule. Grumme
sørgeligt for Familien, vi har altid sat Onkel saa højt! — — Men kan De
ikke faa ham bort*et øjeblik, saa skal jeg sætte Dem ind i
Sammenhængen.

— Hr. Professor, begyndte Borgmesteren atter og denne Gang i en lidt
pikeret Tone. — Hr.Professor, jeg synes nærmest, det var mig, De burde
søge Oplysninger hos!

— Kan vi ikke gaa op paa Deres Privatkontor? hviskede jeg — Danielsen
har Ordre til at passe paa ham.

— Denne Mand, tog Borgmesteren fat paany

— er af Overlærer Turby set at snige sig bort hér fra Anstalten og er
senere bleven paagrebet nede i Kirkeskoven, hvor han tog Danielsens
Kone paa Kornet!

— Der hører De, hviskede jeg — der hører De, hvilket Sprog han taler!
Og saa tror han, det er mig, der er gal. De maa endelig lade mig komme
til at tale med Dem i Enerum.

— Ja, jamen Krumsabelen? indvendte Professoren.

— Lad os bare komme bort, sagde jeg •— saa skal De faa — — —

— Naa, ja saa kom! sagde Professoren resolut og trak afsted med mig hen
mod Døren.

Borgmesteren vilde ogsaa følge, men jeg vendte mig om paa Tærskelen og
sagde:

— Danielsen, De holder nok et vaagent øje med Onkel!

Og saa lukkede jeg Døren efter os.

— Hvorledes begyndte det? spurgte Professoren deltagende, da vi sad
lige over for hinanden inde paa hans Kontor.— Pater peccavi! sagde jeg
sønderknust og sank paa Knæ foran Sofaen, hvori han havde placeret sig.

Og nu begyndte der et Skriftemaal, som nær havde nedkaldt Vredens og
Indignationens kolos-saleste Banstraale over mit Hovede. Men da jeg til
Slut bad Professoren ad Fantasiens Vej at forestille sig Borgmesterens
og Danielsens Fysiognomier nede i Venteværelset, brast endelig det
Baand, han havde snøret om Latteren, og han grinte, han grinte, saa han
kom til at sidde ganske skraat i Sofaen.

— Unge Mand! truede han — unge forfærdelige Mand! De ha’de ~saagu
fortjent, at jeg

overantvordede Dem i øvrighedens Hænder!--

Men Død og Pine! jeg maa skam ned og befri de to arme Riddere dernede!
udbrød han saa pludselig og f6r ud af Døren. Og jeg kunde høre ham gaa
og klukke langt nede i Korridoren.

Medens han var borte, og jeg sad ene i mine egne Tanker, blev Døren
aabnet paa Klem og et stort busket Hovede og en Haand viste sig i
Aabningen. øjnene blinkede, og Haanden gjorde Tegn, og saa forsvandt
begge Dele lydløst igen.

— Det begynder nok allerede! tænkte jeg og blev lidt underlig til Mode.

— Naa, saa De har en saadan urimelig Lyst til at sove her i Nat? tog
Professoren Ordet, dahan kom tilbade. — De skal faa Lysten styret, skal
De. Men paa én Betingelse: at Borgmesteren faar hele Historien, naar De
er rejst.

— Ja, det kan, han jo gæme, sagde jeg.

Professoren smaalo:

— De skulde ha’ set ham dernede! sagde han.

Og saa gik han hen og ringede, og en Oppasser

traadte ind.

— Er der noget, Tychsen? spurgte Professoren.

— Lehmann er lagt i Trøjen, og stærke Nielsen har gaaet sin Aftentur!
meldte Tychsen.

— Naa. Er han kommen tilbage?

— Jo.

— Hør, Tychsen, vil De vise denne Herre op paa Vagtstuen ved den store
Sovesal! Hvem har Vagt?

— Lejsted.

— Sig ham, at han skal lægge sig ind i Alkoven! — — Vil De følge med
Manden dér, sagde Professoren henvendt til mig.

— Tak, sagde jeg — Tak for Deres Venlighed!

— De skal ikke takke før i Morgen, unge Mand! — — Hør, det er sandt,
jeg fik jo ikke at vide, hvor De havde den Krumsabel fra?

Jeg fortalte Professoren det om Raabet ud af Vinduet, og at jeg havde
staæt nedenfor.— Naa—aa, sagde han — jo, det var stærke Nielsen, han
har haft et Anfald idag. Nu kan De for Resten faa Pamiliepapireme af
ham selv, han sover i Stuen ved Siden af Daxes.

— Tak! smilede jeg. |

— Ikke noget at takke for! Godnat!

— Godnat!

Og saa gik Tychsen og jeg op ad den lange Korridor. Helt op til den
øverste Ende gik vi.

Dér var en Dør, og tilvenstre var en Dør, som han aabnede.

— Værsgod, sagde han — her er det, Herren skal logere!

Vi traadte ind. En Seng, en Stol og en Servante og henne i det ene
Hjørne et stort Skab, J det var Møblementet. Og i Væggen til højre var
en firkantet paneleret Aabning med Jæmstænger for.

Dérinde er Sovesalen, sagde Tychsen, som havde bemærket mit Blik
henimod Aabningen.

— Om lidt tænder vi Lamperne, saa kan Herren se Lokaliteten. Det er
ellers en sær Fornøjelse at ligge hér, fortsatte han lidt efter — naar
man da ikke netop er lige pisket til det!

— Jeg interesserer mig for de Mennesker, sagde jeg. — Skal her ikke
tændes Lys? j

— Nej, det plejer vi ikke. De derinde ka* ikke ha’ det, de lister sig
op a' Sengen om Natten, de er saa nysbegerrige.— Sig mig, sagde jeg -
sker her ofte noget?

— Næ, ikke saadan videre paa denne Afdeling. Men nu maa jeg sgu ind og
tænde Lamperne!

— Hør, sagde jeg — vil De være saa god at kalde paa mig i Morgen, jeg
skal afsted med første Tog?

— Jo. Det er 6,20?

— Ja. Kan jeg faa Kaffe hér, tror De?

— Det ka’ Di vel nok. Men nu maa jeg sgu ind og tænde Lamperne!

— Ja for ser De, kan jeg faa Kaffe hér, behøver jeg ikke at staa saa
tidlig op.

— Næ —i vist saa, nej--jo—o, det ska’

jeg nok sørge for!

— Tak!

— Og hvis der ellers skulde ske no'et, saa ka’ Di bare ringe.

— Tak, sagde jeg — men hvad skulde — —

— Ja, her forgangen Aar, var der da én, som krøv igennem Hullet dér og
vilde kvæle Lejsted.

— Hva’fomoget!!

— Jamen han er jo en svær Tamp, Lejsted, saa han krebsede ham jo og fik
Trøjen paa ham.

— — Trøjerne hænger derinde! vedblev han og pegede paa Skabet i
Hjørnet.— Ja mange Tak! sagde jeg — det er jo

— — det er jo meget rart.

Tychsen smilede og slog med Hovedet hen mod Aabningen i Væggen.

— Saa ble* der jo sat Jæmstænger for.--

Men nu maa jeg Satan pine mig ind og tænde Lamperne! Godnat!

— Godnat! Saa husker De — — —

Men Tychsen var allerede ude af Døren.

— Hva* er det? Hva’ Fa’en staar Di hér og snuser efter, Nielsen? Vil Di
se, Di ka’ komme ind i Seng! hørte jeg ham sige ude paa Gangen.

Saa var der én, der mumlede nogle ufor-staaelige Ord, og saa lød
Tychsens Stemme igen:

— Jo, nu skal jeg tænde Lamperne!

Og Døren til Sovesalen blev aabnet og lukket Lidt efter hørte jeg en
Tændstik blive strøget aff og Skæret fra en Lampe faldt samtidig ind
til mig og fyldte Kammeret med et svagt Lys.

— Jeg vil dog for en Sikkerheds Skyld se, om Døren ikke kan lukkes af!
tænkte jeg og gik hen og famlede omkiing Nøglehullet og op og ned ad
Karmen og Døren, for om der muligvis skulde være en Krog. Men der var
hverken Krog eller Nøgle. — Den sidder maaske udvendig, tænkte jeg og
aabnede Døren og følte mig for.

I samme øjeblik blev Døren til Sovesalen lukket op, og Tychsen stod der
med en Lygte iHaanden, og bag ham viste sig det samme behaarede Hovede,
der havde gjort Tegn til mig nede i Professorens Kontor. Men det trak
sig skyndsomst tilbage.

— Nej, Dørene her kan ikke lukkes a’! sagde Tychsen, der formodentlig
havde set mine Fingre famle omkring Nøglehullet.

— Det var slet ikke det, jeg vilde! stammede jeg — det var slet ikke
det! jeg vilde bare--

Men Tychsen var allerede langt nede i Korridoren. Lygten holdt han
foran sig, og hans kæmpemæssige Skygge vraltede bag efter med Benene
paa Gulvet og Overkroppen liggende hen ad Loftet. Jeg stod lidt og saa*
efter ham, og saa gik jeg ind og lukkede Døren.

I Sovesalen ved Siden af var der ganske stille. Patienterne var
rimeligvis endnu ikke kommet op. Jeg gik hen til Aabningen i Væggen for
at se ind i Salen. Men i samme øjeblik mit Hovede dækkede Hullet fra
den ene Side, steg det store buskede Haar op over Karmen inde paa den
anden. Jeg f&r uvilkaarlig et Skridt tilbage, og Hovedet derinde
dukkede ogsaa bort.

— Hallo, Hallo! tænkte jeg — det bliver næsten for morsomt dette hér!
Men saa begyndte jeg at moralisere for mig selv:

— Hva’ Fanden vilde Du herinde, sagde jeg

— naar Du er en Kryster? Er det en Opførsel at

Wied: Barnlige Sjæle. 16vise? Værsgod og benyt Lejligheden, naar den
byder sig!

Og jeg listede mig tilbage til Hullet og hviskede:

— Nielsen! Nielsen! er det Dem, Nielsen?

Men ikke en Lyd hørtes derinde. Ikke Pustet.

af et Aandedrag engang. Da fik jeg en lys Idé.

— Krumsabel! hviskede jeg — en Krumsabel og to Kanoner!

Saa lyttede jeg igen. Var der ikke nogen, der puslede nu? Jo! der kom
Hovedet! Langsomt og tøvende steg det frem over Karmen, og lidt efter
lidt viste hele Ansigtet sig.

— Hy—y—ss! hviskede det, og jeg saa’ en opløftet Pegefinger ved Siden
af Ansigtet.

Jeg véd ikke, hvordan det var, men mit Hjerte tog paa at slaa saa
underligt.

— Har han faaet Telegrammet? spurgte Ansigtet.

— Ja—a, sagde jeg.

— Har De Vaabnene med Dem?

Jeg vidste ikke, hvad jeg skulde svare. Men pludselig forsvandt
Hovedet, og jeg hørte en Dør gaa nede i den anden Ende af Salen. En
Mængde Skridt lød og Latter og Snakken. Saa hørte jeg en Stemme raabe:

. — Nu til Køjs, Manne! første Mand i Sengl

Jeg listede mig hen til Aabningen og saa' ind:En femten—tyve Mandfolk
stod spredt rundt i Salen, hver ved sin Seng, og nede ved Døren stod en
stor, sværlemmet Person, rimeligvis den omtalte Lejsted, og skiftede
sine Støvler om med et Par Piltsko. Det varede ikke længe inden hele
Mandskabet var afklædt. Det skete i dyb Tavshed. Begyndte en eller
anden paa en Konversation, raabte Lejsted: Stille! og Snakken døde paa
Stedet hen. Nu bemærkede jeg ogsaa Nielsen , stærke Nielsen. Han stod
ved den tredjeøverste Seng og klædte sig langsomt af. En lille
undersætsig Fyr var han med vældige Lemmer, særlig Arme. Og saa havde
han dette Haar, der stod ham om Hovedet som en Negerparyk. Ikke en
eneste Gang saa’ han hen til Stedet, hvor han vidste, at jeg stod
skjult, og dog troede jeg at kunne bemærke, at der var en Tanke eller
en Idé, der sysselsatte ham. Han gjorde lange Pavser mellem hvert
Klædningsstykke, han tog af. Saa satte han sig paa Sengekanten, og jeg
saa', hvorledes han plirede med øjnene hen imod Lejsted. Paa én Gang
rejste han sig og gik med et Par lange, modige Skridt og med Selerne
daskende bag sig hen til Oppasseren. Han mumlede noget, hvortil den
anden svarede:

— Ja, jo jeg skal sove derhenne i Alkoven i Nat. Der er Haandværkere i
Vagtstuen.

16*Stærke Nielsen bøjede Hovedet og gik langsomt tilbage til sin Seng.

Jeg følte mig næsten lidt skuffet Herregud, var det det hele! Denne
Afklædningsakt mindede mig om Kasemelivet. Selv det, at en af Mændene
derinde sad over Ende i Sengen og med foldede Hænder og høj Røst bad
sin Aftenbøn, var slet ikke mere vanvittigt end den jyske
Indremissionærs Lysen Velsignelse, den første Aften vi laa paa Stue
sammen.

Nielsen var den sidste, der krøb i Seng. Han væltede sig urolig frem og
tilbage et Par Gange, og saa sov han Lejsted gik ind i Alkoven og kom
ud igen. Han havde skiftet Uniformsfrakken om med en Lærredsjakke. Han
gik hen og skruede Lamperne lidt ned, og saa begyndte han at gaa frem
og tilbage i Salen paa sine lydløse Filtsko. Aa ja, ja! sukkede en af
de sovende. Lejsted standsede, saa’ hen til Sengen og gik åtter videre,
op og ned.

— Hvad er Ellokken mon? tænkte jeg og trak Uret frem — Elleve. Naa! Og
jeg saa’ igen ind gennem Aabningen. — Mon Lejsted ikke vidste, at jeg
var her? Det lod ikke til det, for han fortsatte uforstyrret sin March
frem og tilbage. Den Mand maatte være gammel Militær, saa taktfast gik
han! — - Ja, jeg kunde vist ligesaa godt gaa i Seng, skønt det
rigtignok var et sløjtResultat, der var kommet ud af al den Ulejlighed!

Og jeg gik bort fra Aabningen og hen til Sengen for at undersøge, om
jeg skulde ligge med Dyne eller Tæppe.

— Hjælp! Hjælp! skreg det saa pludselig inde i Salen, og jeg fOr hen
til min Udkigsplads.

Lejsted stod rolig midt paa Gulvet. Men rundt i Sengene var Hovederne
løftet fra Puderne for at se paa en af Patienterne, der sad over Ende
og sloges med en indbildt Fjende. Lidt efter sank han udmattet tilbage,
og Hovede efter Hovede lagde sig til Ro igen, medens Lejsted atter
satte sig i Gang.

Nej, nu vilde jeg i Seng! Og jeg begyndte langsomt at klæde mig af. Da
jeg var naat ind til Skjorten, gik jeg atter hen til Kighullet. Alle
sov, kun syntes jeg, at jeg kunde sé stærke Nielsens øjne lyse borte i
Halvskumringen. Lejsted stod i Skjorteærmer og Underbenklæder benne ved
den ene Lampe, som han slukkede. Derpaa forsvandt han i Alkoven. Jeg
blev endnu et øjeblik staaende, saa gik ogsaa jeg til Sengs.

— Pauvert Resultat! sagde jeg til mig selv, da jeg laa med Tæppet oppe
under Hagen — men nu har Du da været her! — — Gud véd forresten,
hvordan Onkel Borgmesteren har det og Danielsen — — og Florian, ham
Slagteren — —ham Slagteren ja — — det er nok bare Spædekalve — — aa Gu’
ja, ja, ja! gabede jeg. Og lidt efter sov jeg ind.

Og drømte:

Jeg laa paa min Chaiselongue hjemme i Herluf Trollesgade. Jeg laa og
stirrede hen i det Hjørne, der vender ud mod Entreen. Pludselig
springer der frem af et Hul i Væggen en lille Mand i graa
Spadseredragt. Han har Briller paa og træder belevent bukkende nærmere
og slaar paa det venligste ud med Armene. Da jeg ser nøjere til,
opdager jeg, at han intet Hovede har, hvilket frapperer mig, da han jo
gaar med Briller. Frem over Jakkekraven stikker et Sølvrør op med
ombøjet Kant som en Flip. Pludselig hendrages min Opmærksomhed paa
nogle tynde, kravlende Traade, der bevæger sig oppe over Kanten af
Røret. Og lidt efter lidt kommer der frem to Edderkopper, Han og Hun,
jeg kan tydelig se, det er Han og Hun, med hinanden i Haanden. Først
staar de et øjeblik stille paa den ombøjede Kant og fanger ud i Luften
med Forbenene. Saa marcherer de ned ad Rørets Yderside. Og op stiger to
andre. Ogsaa de standser et Sekund og følger derpaa det første Par ned
over Røret og videre ned paa Mandens venstre Skulder og langsned ad
hans Side ned paa Gulvet. Og Par efter Par kommer de frem ustandselig,
indtil hele Mandensvenstre Side er et kravlende Mylr af Edderkopper.

— Mit Blik drages mod Gulvet. Og frem under Chaiselonguen ser jeg komme
vandrende i Række fem hvide Høns, der slaar Kreds om Edderkopperne og
hakker dem i sig, efterhaanden som de naar ned paa det Hundeskind, der
ligger under

mit Bord.--Nu rakker den lille Mand Haanden

frem og vil trække Tæppet af mig. Men jeg holder igen. Da bøjer han sig
hen over mig dybere og dybere, og jeg mærker Titusinde Edderkoppers
kildrende Kravlen — —

— Sover De? hører jeg ham hviske.

Jeg slaar øjnene op, jeg rejser mig over Ende, jeg gnider mine
øjenlaage: og i Skæret fra Aabningen henne i Væggen ser jeg stærke
Nielsen barbenet og i Skjorte staa ved Benenden af min Seng.

— Kom saa! hvisker han.

— Menneske, siger jeg — Menneske, hvad vil De mig?

— Lad os hente Vaabnene! hvisker han

igen.

— Jeg har — — ingen — — Vaaben! siger jeg.

— Han har jo faaet Telegrammet, sa’e Di!

— Ja — a, ja—a! stammer jeg og nedsvælger Angsten, der sidder mig i
Halsen — men han ha’de ikke Tid.— B6r han paa Bernstorff? lyder det fra
Niels«!.

— Ja, siger jeg — ja—a han b6r paa Bem-storff!

— £r Kejseren rejst?

— Ja—a Kejseren er rejst!

— Men saa har han jo Tid!

— Næ—æ, nej Kongen er der!

— Hva1 er det for en Konge?

— Kongen af — — Kongen af Italien.

— Naa, skal vi nu osse ha’ ham herop! mumlede Nielsen. — Ja, det haster
jo forresten heller ikke, vedblev han — Rigsdagen er vel ikke samlet
endnu?

— Nej, siger jeg — næ, Rigsdagen er ikke samlet endnu.

— Hvomaar er det?

— Det er første Mandag i Oktober.

— Naa, siger saa den gale og grunder lidt

— vil Di gi* ham dette Brev!

— Ja, ja—a det skal jeg med Fornøjelse.

— Hvor er Deres Tegnebog?

— Hér, siger jeg og leder i Frakken, der ligger paa Stolen ved Siden af
Sengen — hér, hér er den! og jeg rækker ham Tegnebogen.

— Nu lægger jeg det i det forreste Rum, siger han — og Di glemmer det
ikke!

— Nej gu’bevares! siger jeg.— Naar ta’r Di saa til Bemstorff? spørger
Nielsen.

— Til Bemstorff — — ? naa, naa—aa: i Morgen! i Morgen ta’r jeg til
Bemstorff! svarer jeg, og Sveden hagler af mig.

— Godt, og saa bringer Di mig Besked?

— Ja, det skal jeg.

— Di skal naturligvis ikke gøre det for ingenting, siger han.

— Aa gu’bevares! siger jeg — gu’be vares!

— Men Tavshed! siger han, og jeg ser atter Pegefingeren oppe i Højde
med Ansigtet.

— Porstaar sig! forstaar sig! siger jeg.

— Kender De Parolen? spurgte han saa pludselig.

— Nej, næ desværre, jeg maa ha' glemt den.

I — Væk med Bønderne! raaber han og slaar

| op med Haanden.

— Væk med Bønderne! raaber jeg og slaar ligeledes op med Haanden.

Og saa gik han. Uden at sige et Ord mere gik han ud af Døren og lukkede
den sagte til efter sig. Men jeg segnede om i Sengen, dødtræt og
svedende og sov bogstavelig ind lige i samme Nu. Og denne Gang uden at
drømme.

Klokken fem kom Tychsen og vækkede mig.

— Skal jeg allerede op? spørger jeg.

— Ja, der er sgu ikke andet for! siger han.

iOg saa stod jeg op og drak min Kaffe.

— Men Professoren? spurgte jeg, da jeg stod rejseklædt.

— Han sover! sagde Tychsen — han studerer jo til Klokken to—tre.

Jeg gav ham mit Kort og en Tokrone og bad ham hilse.

— Skal blive besørget! bukkede Tychsen.

Og saa gik jeg.

Da Portneren havde lukket Gitterlaagen til bag mig, sagde jeg
uvilkaarlig ganske højt ud i Luften:

— Krumsabel! sagde jeg.

Oppe i Byen sov baade Onkel Borgmesteren og Danielsen og Florian og
alle de andre gode Borgere ved Siden af deres ægteviede Halvdele. Og
paa Banegaarden var der kun et Par søvnige Handelsrejsende, saa jeg
slap uset og ukendt ind

i min Kupé.

Da vi begyndte at køre, lavede jeg mig til at tage Revanche for den
korte Nat. Jeg trak min Rejsehue ned i Nakken og borede mig ind i et
Hjørne, lukkede øjnene og døsede hen.

Men pludselig gik der som et elektrisk Stød igennem min Hjærne: Brevet!
sagde det, og jeg var atter lysvaagen.

Hurtig fik jeg Tegnebogen frem og Brevetud. Der var ingen Konvolut, og
Skrivelsen var affattet med Blyant paa et ældre Stykke blaat Koncept.

Jeg aabnede den og læste den to Gange igennem.

Den var stilet til Hs. Majestæt Kong Christian IX, og øverst oppe stod
der: Parol: Væk med Bønderne!

Kunde det ikke snart være paa Tide, stod der, at vi fik de Bønder ud af
Rigsdagen. Det har længe været mig en Gaade, at de har Plads dér.
Naarsomhelst det maatte behage Deres Kongelige Majestæt vil
undertegnede paatage sig at smide dem ud, for han er stærk, han er den
stærkeste Mand i Norden! Til Bevis paa, at han taler Sandhed, gaar han
nu hen og slaar Knude paa en Ildtang.

Ærbødigst

Joachim Nielsen.

Til Vitterlighed:

Lejsted,

Oppasser.

Formodentlig har Nielsen faaet en af de andre Patienter til at skrive
Lejsteds Navn, ti Underskrifterne var ikke skrevet med samme Haand.I en
Efterskrift stod der:

Tfl Vederlag for denne min Tjeneste og til Brag ved given Lejlighed
ønsker jeg mig tilsendt pr. Omgaænde:

2 Kanoner af storre Kaliber.

2 do. af mindre.

1 KrumsabeL 1 lille Vombat Og 1 Krikand.

— Er den saa forbi? spurgte Fra C. O. Jessen.

Jeg nikkede.

Det —æ— den —æ— den kunde jeg sgu’nte hde! sagde Chefen og drak af sin
Toddy — De maa undskylde mig. Hr. Weis, men den kunde jeg sgun^B lide!
Det var no'et Sludder, synes jeg.

— Naa—aa. sagde jeg — jeg synes den er ganske morsom.

— Jeg kan nu ikke forsfcaa. vedblev Fruen

— at nogen vil skrive saadan no'et, for det er ved Gud da ingen
Fornøjelse at læse det!

— De vilde jo læse én til? sagde Frøken Helga for at give Samtalen en
anden Retning.

— Har De været paa en Sindssygeanstalt? spurgte Babyen.— Ja, det har
jeg rigtignok, sagde jeg alvorlig

— i otte Maaneder.

— Saa —aa? som — — som Læge?

— Nej, som Patient.

Det gav et Skvulp i Fru Jessen, og hun rykkede sin Stol lidt fra
Bordet.

— Du skal ikke tro, hvad han siger, Mo'er! sagde Frøken Helga.

— Det ved Gud! sagde jeg — jeg troede bestandig, at jeg gik rundt med
Lommerne fulde af Edderkopper — — Skal jeg saa læse den anden?

— Er den a’ samme Surdej? spurgte Købmanden

— Nej, sagde jeg — næ—æ! det er noget ganske andet!

Og jeg læste:

Cosi fan tutte.

For omtrent fjorten Dage siden mødte jeg Carl Holm ude paa østerbros
Dossering. Han holdt en lille Bolle af en 3—4 Aars Pige ved Haanden og
saa* mig ikke, førend jeg stod lige foran ham. Han gik nemlig og
gantedes med Pigebarnet, der skreg af Glædp og lo himmelhøit.

— Men Du godeste Gud, Holm, sagde jeg — De skulde jo være i Italien.—
Goddag! -sagde han og nikkede fornøjet

— spaserer De ogsaa hér?

— De skulde jo være i Italien, Mand! gentog jeg.

— I Italien, i Italien! sagde han og skuttede sig — ja Gu' skulde jeg
være i Italien, men saa blev jeg jo gift!

— Gift?

— Ja —a—a!

— De gift? nej bild mig bare ikke den ind!

— Jo saa min Salighed ei jeg gift! sagde han. — Hun var Enke, og her
gaar jeg med en af hendes Aflæggere. En sød lille én, hva?

— Jeg tror Dem sgu ikke, Holm!

— Hvem er det Tulle spaserer med? spurgte Holm og bøjede sig ned mod
den lille.

— Tulle baserer med sin nye Papa! sagde Pigebarnet.

— .Ja—a! det kan hun sagtens sige!

— Hvor ligger Tulle om Natten? spurgte Holm videre.

— Tulle lid—der hos Tilde.

— Hvorfor liggerTulle hos Mathilde? vedblev Holm.

— Por Tulles nye Papa sta lid-de hos Mo’er! forklarede den lille.

— Hør de umyndiges Røst! sagde Holm og rejste Hovedet.— Jeg tror det
endnu ikke! sagde jeg.

— Godt! nikkede Holm — gehen wir nur weiter! — — Hvad sa’e Bedstemo'er
til Tulle ude paa Landet? spurgte han Pigebarnet og løftede hende op
paa Armen.

— Bedsemo’er--Tulle--gentog den

lille med Opmærksomheden opslugt af en Krage, der sad og huggede i
noget ubestemmeligt paa et Plankeværk.

— Ja, hvad sa’e Bedstemo’er til Tulle, da Mama kørte bort i den hvide
Kjole.

Ungen gjorde et vældigt Greb i Holms Skæg, ruskede i det og lagde
Hovedet kælent ned paa hans Skulder og sagde saa:

— Tulle sta id—-de dræde, før hun sæl sta diftes!

— Haver De mere Vidnedsbyrd behov? spurgte Holm og kyssede Tulle, før
han satte hende fra sig.

— Nej, sagde jeg — men jeg kan sgu ikke forstaa det, Holm!

— Kom med, sagde han — lad os gaa lidt her hen ad!

Vi gik og Holm begyndte:

— Jeg behøvede jo egentlig slet ikke at afsløre Dem mine
Familiehemmeligheder! sagde han — men jeg véd ikke, nu gør jeg det
alligevel! — — Jeg reiste til Fyn for at følges med Poulsens til Neapel
— — —— For en Maaned siden, ja! sagde jeg.

— Næ—i for to, næsten tre, højstærede! nu maa De sgu ikke forplumre mig
Situationen!

— — Altsaa, det var i Julen, og vi skulde rejse straks efter Nytaar.
Men nu befandt Fruens Søster sig ogsaa paa Gaarden! Hun var Enke og
havde en Ejendom i Nordsjælland og en Villa her paa Dosseringen. Alt i
alt kunde hun vel anslaas til et Par Hundredetusind Kroner foruden to
store blaa øjne og en behagelig Sangstemme.

— — Ja, hva’ ska’ man si’e? Enken hviskede til Fru Poulsen, og hun
hviskede til sin Mand og han til mig og jeg til Enken igen! — — Ja, og
saa kørte vi en skønne Aften i Kane: Granskov, forstaar De! Sne paa
Grenene, Bjældeklang, Maaneskin, fælles Fodpose, Kys og — og saa ha’de
vi Skandalen!

— De har dog kysset et Kvindfolk før, Holm!

— Det har jeg, det har jeg! indrømmede

han.

— Og Neapel? spurgte jeg saa — og Deres Malerier?

— Ja—a, det tænkte jeg naturligvis ogsaa paa, sagde Holm. — Men sig mig
oprigtig, kære Ven, tror De, at jeg nogensinde vilde tjene 200,000 paa
mine Billeder?

— Det véd jeg ikke — — —

— Og saa var der jo ogsaa disse tre Satansdejlige Unger! vedblev han og
nikkede ned til Tulle, der red i Galop paa hans Spaserestok — dem slap
jeg jo Fandens nemt til fiks og færdige!

— Der kan komme flere! sagde jeg.

— Gu’ ka’ der saa! sagde han.

— Og Kunsten, Holm?

— Aa, Fa’en, »Kunsten«! vrængede han — den lider sgu ingen Nød! Kunde
man male Billeder paa en Restavrationsmidd ag til halvtredsindstyve
øre, hvad kan der.saa ikke præsteres, naar man hver Dag faar tre Retter
Mad med Dessert og Kaffe og dertil indrettet Kognak?

— Og yndelige Viser om Mavekneb og vaade Bleer og Fruentimmervrøvl og
Familiekærlighed!

— Sludder! brummede Holm.

— Den Mening har De ikke altid været af, højstærede! sagde jeg.

— Ikke det? vrissede han.

— »Himlen bevare hver ærlig Mand for Ægtesengen og dens Følger«,
citerede jeg — »Ruin er det, Ruin! selv om Kællingen er dejlig som en
Kænguru«! — — Hvem var det, der sagde disse bevingede Ord oppe paa
Bemina i Efteraaret, lille Holm?

— Det var undertegnede, ja! det véd jeg godt! og det behøver De ikke at
stikke mig i Næsen! Men naar hun nu har en Landejendom

Wied: Barnlige Sjæle. 17og en Villa og deri netop er Lokaler, som
aldeles brillant lader sig indrette til aldeles brillante Ateliers saa
— — —

— Skal jeg sige Dem noget, Holm? afbrød jeg ham.

— Naa? hva’ er det?

— De er forelsket!

— Hva* er jeg? — — Er De gal?

— De er forelsket, Holm!

— Aa, gaa hjem og læg Dem! nej, Gu’ er jeg ikke nej, men — — —

— Papa, Papa! raabte Tulle pludselig — dér staar Mama oppe i Vinduet!

— Ja, der staar min Kone! sagde Holm og hans Ansigt skinnede som en
nyslaaet Toskilling.

— Det er vores Villa! sagde han saa. — Hør gaa med ind og spis Frokost?
hun laver en aldeles knusende Sildesalat!

— Nej Tak, sagde jeg — jeg skal videre fort.

— Carl! Carl! Bordet venter! raabte Fruen, der stod i kirsebærrødt med
Créme og vinkede med et Lommetørklæde.

— Nu kommer jeg! nu kommer jeg! raabte Holm tilbage. - Aa, gaa saa med
ind? saa kan De selv se — — saa skal De bare se Atelieret!

— Holm, sagde jeg og saa’ ham stift i øjnene

— tilstaar De?— Ja, ja, ja! i Djævelens velsignede Skind og Ben, jeg
tilstaar det! sagde han med lysende Øjne — men er hun ikke ogsaa
storslaaet?

Og saa sprang han med Tulle ved Haanden ind gennem Havelaagen.

— Jeg kommer ud og inspicerer hos Dem om et Aar! raabte jeg efter ham.

— Ja, gør det, gør det, kære Ven! lo han

— saa skal De faa Lov til at vugge én af tnine egne!

Og væk var han.

— Hæ, hæ! klunkede Chefen — den var der da mer’ Mening i!

— Bemina? spurgte Fruen — hva' er Ber-nina for no'et?

— Men Gud, Mo’er, det er jo en Kafé inde i København! sagde Babyen.

— Saa—aa? kommer dér mange Mennesker?

— Ja—a! sagde jeg — der kommer alle mine Malerkammerater og Forfattere
og Skuespillere og Bladenes Kritici og — — —

— Kritici! brummede Chefen — ja det er I sgu vist allesammen!

— Jeg syneS ogsaa, De sa’e, De ha’de nogle Vers? spurgte Helga.

— Ja—a! nikkede jeg.— Død og Pine! sagde Chefen — Kærlighed? hva’ ?

— Ja netop!

Og jeg læste:

Nocturne.

Alt Mosekonen brygger paa den dampende Eng! —

Og hør Du bitte Troldefa’r, nu skal Du i din Seng!

Og Troldefa’r han kryber under Dynen til sin Viv, han ynder
Sengevarmen, gør han, det gamle Liv.

Han kniber Mofr i Læggen og kilder hende blidt, hun fingrer ham i
Skægget og gantes med ham lidt.

Dog Fatter bliver søvnig snart og vender sig saa smaat. -

Og straks derpaa hans Næse ta’r Affære som Fagot.

Men Mutter blidt ham puffer i Bagen med sit Knæ:

Hør Troldefa’r, hør kys mig, Du! - — uff so ver han

det Kræ!

Saa drejer ogsaa hun sig rundt, og snart i Søvnen tryg paa deres kyske
Bolster de hviler Ryg mod Ryg.

Men ude hænger Maanen og smiler rund og tyk, og Mosekonen brygger sit
koglende Bryg.

Græshoppen slaar paa Harpe langs ned ad sine Ben, *

og Uglen synger Solo paa den svajende Gren.

St. Hansorme lyser mellem vaade Blomster smaa, og Frør og Tudser
kvække, og Dødningure slaa —--Og Troldens fagre Datter af Sengen
smutter op og slaar tolv Alen Sølvermor omkring sin hvide Krop.

Det gyldne Hovedhaar dækker Ryggen som et Slør, og Kinderne bær Roser
smaa, men Tæerne bær Klør.

Hun lister sig til Ruden hen og ser ved Maanens Brand de Elverpiger
danse over Mosens sorte Vand.

Og bist bag Piletrunten i Ly og Skygge staar den unge vakre Troldknøs,
hun gav sin Tro i Gaar.

Han er saa sød og dunet og bær endnu ej Horn.

Dog sligt med Tiden retter sig, det har man set tilforn.

Han kalder med sin Finger, hun svarer med sit Slør. Saa hopper varsomt
hun paa Taa hen til de gamles Dør

og kigger ind: Dér ligger de fortrolig Ryg mod Ryg paa deres kyske
Bolster og nyder Søvnen tryg.

Rask griber hun sit Regnslag dertil de Handsker* graa og sætter kækt
for Spejlet sig Chapothatten paa.

Saa Haspen af hun løfter og støder Vindvet op----

— - — Da skjules Maanens Aasyn bag Møllevingens

Top!

Græshopper rædsomt file langs ned ad deres Ben, og Ugler tude Korsang
paa den svajende Gren.

St. Hansorme grine blandt dunkle Urter smaa, og Frør og Tudser skrige,
og Dødningure slaa--—Men vips igennem Vindvet ud i Natten springer

Tøjten.--

Hu—u, hej—i! Troldefa’r, Troldefa’r! nu gaar Frøknens

Ære fløjten!

— Den var mejet morsom! nikkede C. O. Jessen og strakte sig i
Lænestolen. — Men sig mig engang, Hr. Weis, hvorfor — — —

— Frøken Helga lovede mig i Formiddags, skyndte jeg mig at afbryde ham
med et affabelt Smil — at man ikke vilde tale om det jeg læste, førend
jeg var gaaet! — — Ikkesandt, Frøken Helga?

— Jo—o, sagde hun — det gjorde jeg Fa’er!

— Ja, dersom De vil rose mig, smilede jeg igen — saa maa De gærne!

— Næ, det vil jeg sgu ’nne love!

— Ja—a, saa — — —

— Skal vi ikke spille en Whist? foreslog Helga.

— Jo - o! sagde jeg glad og puttede Papirerne i Lommen.

Og Chefen rejste sig fra Lænestolen og kom hen til Bordet. Sin Toddy
havde han i den ene Haand og den anden lagde han paa min Skulder.

— I er no’en sære Kabylere, I »Digtere«!sagde han og rystede paa
Hovedet — I bilder Jer ind at være saa Helvedes kloge! — — — Hva’ vilde
nu være rimeligere, end at I engang imellem tog mod Raad af en
fornuftig Mand med Kone og Børn?Marked.

— Æåt Di en Timmersvend? spør jeg!

Intet Svar.

— Ær Di en Timmersvend?

Undertrykt Mumlen.

— Na-a-i! Di ær ingen Timmersvend, for Di ær en Kvaj, ær Di!

Det var Tømmermester Kejfler, der bag Bræddevæggen regalerede en af
sine Medhjælpere med »ubegribelige Sandheder«, som han kaldte det.

Kejfler havde overtaget Opførelsen af Markeds-boderne: et sttirt
Arbejte, et meget sttirt Ar-bejte, der ferlangte Schnellichhet og
Geschwindi-keit!

— Atsch! snerrede han og dirrede af Iver, medens hans graa Bakkenbarter
rejste sig som Filspaan paa Magnetjæm — atsch! kann Di doch ikke se,
Møller! og Kejfler rev Brædtet ud af Hænderne paa Svenden, der laa paa
Maven oppe paa Halvtaget. — Sodan ligger vi det, Møller!sagde han —
sodan! Sem, Sem! skreg han derpaa — hvat glor Di dock nu efter?

Møller rakte ham Sømmene, og Mester hamrede dem i, saa der stod Ild af
Hovederne paa dem.

— Kann Di nu vel sæl ligge det Tag fertick? spurgte han saa og trillede
ned af Stigen igen.

— Jaj maa hen ock se paa den Fri dricksen hans Mackværk!

Og væk rullede han paa sine korte, tykke Ben ned ad Teltgaden. Sveden
sprak ham ud af Pande og Kinder, og Skjorteærmerne var safrangule oppe
under Armene.

Lige fra Urmager Flitners Ejendom til hen forbi Tobakshandler Abels
Butik var der opført to Rækker Boder. De stod med Bagsiderne mod
Apoteket og Raadhuset og dannede en lang smal Gade. For begge Ender af
denne var der oprejst »Æresporte« omvundne med Granris og
Papirs-blomster, og Bodernes Forside var man i Færd med at smykke med
Grønt og Flag.

Byens to Gartnere, der begge hed Hansen og begge var smaa koleriske
Mandfolk med Vildskæg, sprang op og ned ad Trappestiger med Girlander
om Halsen og Hamre og Søm i Hænderne. De komplimenterede skiftevis
hinanden for god Smag, medens de samtidig i Smug søgte at aflure
hinanden Fiffene.Vestre Hansen og Østre Hansen kaldte man dem efter
deres Gartneries Beliggenhed hver udenfor sin Bysende.

Klokken var otte Morgen, og enkelte Bøndervogne rumlede allerede ind
over Klapbroen nede ved Toldbodbygningen.

To Lotteriboder, den ene til ti øre Nummeret, den anden til femogtyve,
var fiks og færdige. Væggene var behængt med Gevinster, der straalede.
og flimrede og fristede: Cigarrør og Piber og Fingerringe og Glasvarer
og Broscher og Arm-baand! De to Ejere gik og mønstrede hinandens
Beholdninger, og den Tiøres øjne hang beundrende ved Konkurentens
Udstilling. Særlig var der et Album i rødt Fløjl med Staallaas, som han
uafladelig tog ned af Krogen paa Væggen, bladede i, hang op og tog ned
igen.

— Hvem der vinder det! sagde han.

— Det ka’ sgunte vindes! sagde den anden.

— Naa—aa! sagde den første forstaænde.

Og begge Kollektører grinte og blinkede paa

en snedig, forretningshemmelig Maade.

Oven over en Bod tæt ved Siden af Lotterierne stod prentet med
Blaakridt paa en lang Strimmel Karduspapir: Egte Christiansfeldter
Honingkager. De laa paa Disken i store Stabler Side om Side Uge fra
nogle smaa skindmagre, sortebrune Lapper til t to øre Stykket op til de
smældfedeste, lysegulehalvtredsindstyveøres Rektangler, der svedte i
Morgensolen og havde bitre Mandler i Hjørnerne.

Indenfor Opstillingen sad en svær gammel Dame med Straahat og
Halvhandsker. Hun strikkede paa en Uldtrøje, medens hendes Blik
samtidig omfattede hver enkelt Kage, holdt øje med Strikkepindene og
spejdede ud i Rummet efter Kunder.

Tømrer Kejfler kom dryppende af Sved ned gennem Teltgaden. Han havde
Sømkasser under Armene og Hamre, økser og Vridtbor i Hænderne. Hatten
sad ham nede i Nakken, og hans Ansigt skirtnede matrødt som en
opgaaende Fuldmaane. Bag ham slæbte Møller j)g Fridricksen sig langsomt
afsted skjulte under Lægtesplinter og Brædde-stumper.

— Nu kan di Bønder komme for maj! sagde Kejfler og nikkede til hver
den, der saa’ paa ham.

— Vi ær fertig, sagde han — det ær en ube-gribeli’ Sandhed: Møller,
Fridricksen og jaj ær fertig!

To Bønderkoner svingede ind under Papirs-blomsterne nede ved Urmager
Flitners. De holdt sig midt ad Gaden og var iført brune
Hvergafns-kjoler, franske Sjaler og askegraaa Traadhandsker.

Manden med femogtyveøres Lotteriet f6r ind bag sin Disk.

— Her er det, Di skal hen, mine smaaDamer! skreg han med hæs Fistel —
her er Jordens heldigste Kollisjon! noget lignende har ikke været set
siden Verdens Skabelse! Koster kun femogtyve øre, og Di faar hver Gang
en Gevinst, der er vurderet til mindst to Kroner! Lidt muntert, lidt
muntert, mine smaa Damer! Lapperne i Posen, og Di maa la’ Kærresten
købe en ung Hest for at slæve Gevinsterne hjem! VæsVti’, væs'a’ti’!
Pengene gror hver Dag ude paa Marken, og Vorherre la'r Køeme faa
Trillinger uden a’ di først behøver og ta’ Tyr!

Konerne puffede hinanden i Siden og gik fnisende forbi.

— Dér er Honningka’er, Sofie! sagde den ene og pegede.

— Ja—a, det æ der nok, sagde deo anden.

— Ska’ vi ta* vos hver no’en?

— Ja—a, la’ vos det.

Madamen i Teltet rejste sig og lagde Strikketøjet bort.

— Hva’ koster di smaa dér? spurgte den første Kone.

— To øre Stykket.

— Ska’ vi ta’ a* dem, Sofie?

— Ja—a, la1 vos det, sagde Sofie.

— Hvormange? spurgte Madamen.

— Fæ-æ-m, sagde den ordførende. — Hvormange ved Du ha’, Sofie?— Ja—a,
jæ ska’ da aa ha1 fæ-æ-m.

Madamen strakte Armene frem over Bordet

og talte fem Honningkager af med hver Haand.

— Skal di pakkes ind? spurgte hun.

— Næ—i, jeg spisser dem da ellers med det samme! sagde den første Kone.
— Ska1 Du ha’ dine pakket ind, Sofie?

— Næ—i, jæ spisser dem sgu da ellers ossensaa med det samme! sagde
Sofie.

Og Madammen fik udbetalt to Tiører, som

hun spyttede paa, forinden hun puttede dem i Lommen.

Østre Hansen og Vestre Hansen var færdig med Dekorationerne og gik
hjemad gennem hver sin Æreport.

Lange Rækker af Vogne kom kørende over Klapbroen og gennem
Tolderporten. De tykmavede Heste huggede Hovene tungt ned i Stenbroen,
og Bønderne sad tæt sammenpressede tre—fire paa hvert Sæde og svedte
forventningsfuldt i Kiste-klæderne. Og udenfor Butiksdørene stod
Kjøb-mændene i Morgensko og lang Pibe og hilste hver paa sine Kunder,
alt som Vognene svingede ind i de respektive Gaarde.

Alle Boderne var nu fulde af vimse Ekspedienter, Mand, Kone og Døtre
stod med Hænderne støttet mod Disken og stirrede glubsk efter Købere.

i— Har Du faaet Handsel? raabte Kobbersmed Bømler tværs over Teltgaden
til Blikkenslager Blitz. Bømler havde solgt to Kaffekander og et
Petroleumsapparat.

— Gu’ har jeg ikkenikkenej! sagde Blitz ind- I ædt gemytlig. \

Den stedlige Vett-Wessel havde fordelt sig i ikke mindre end to Boder,
én med hvide Varer og én med Kjoletøjer, Hatte og Parasoler. Her gik
^Handelen allerede livlig, og de barhovede Svende sprang hvert Øjeblik
hjem til Butiken for at hente Forstærkning af Baand, Blomster og
alskens vidunderlige Fugle.

. Flere og flere Vogne kom kørende, og det begyndte at knibe med Plads
til Hestene. <

Begge Politibetjentene havde iført sig Uniform og færdedes med tykke
Stokke og naadige Nik gennem Mængden.

Bønderpigeme drog Haand i Haand op og ned ad Gaden, og naar to Rækker
mødte hinanden, standsede de og spærrede Færdselen:

— Go’ Da-a-v, Kestine! er Du aa kommen til Marked i Dav?

— Go’ Da-a-v, Marie! ja-a jæ æ sgu saa!

Hermed stoppede Konversationen, og Kesti- Å

neme og Marieme stod og gloede hjælpeløst ud i Luften og fingrede
forlegent ved hinandens Udsmykning, indtil en Flok livslystne Drenge
fra enaf Byens Skoler f6r hujende ind mellem Rækkerne og adsplittede
Pigerne, der fløj ind over Rendestenene med smaa skræppende Skrig.

Nede paa Gaasetorvet foran »Skandinavien«, havde Kunstneme opslaaet
deres Sejldugstelte. Her optraadte Frøken Bianca, der hver halve Time
kæmpede med tre siberiske Ulve. Og Den indfødte Negerkaravane, der i
Nationaldragt opførte deres Krigsdanse, røg Fredspiber og legede
huslige Lege »alt i et højtæret Publikums Paasyn«. Hundemennesket Hr.
Schreiber, der blev bedækket med en Art Dun ved Indtrædelsen i sit
tredje Aar, og som taler fire levende Sprog, men ellers er fuldstændig
normal. Kre-stine Poulsen født i Nykøbing paa Mors: Dette mærkværdige
Bam vejede ved Fødselen kun 6 Pund, men vejer nu 14 Maaneder gammel 60
Pund og maaler over Brystet 28 Tommer. To Løver i Kamp om en Lama! Fem
frit-svævende Kakaduer, en Krokodille og to Brille slanger fra det
nordlige Vestindien! Otte hvide Mus, der arbejder paa en Vindmølle, et
Svin med tvendeHaler ogen udstoppet Orangutang, der ser lyslevende ud
igennem sine Øjne.

Henne skraas for Slagter Mathisens Sted

!drejede en enbenet Krigsmand med Medalje og Jæmhaand paa Lirekasse.

Bønderne stimlede sammen om ham, ti inde i Kassen dansede nydelige
Dukker i Florsskørter rundt med Kavalerer i franske Officersuniformer
fra den store Napoleons Tid, og Uge foran, yderst ude ved Kanten af
Kassen, stod en mekanisk Matros med Hatten i Haanden. Han indkasserede
Pengene, og hvergang en Toøre raslede ham ned i Hatten, sænkede han
durkdreven sin behaarede Underkæbe og slyngede Mønten ned i sin Hals.
Saa lukkede han Munden igen, og Skillingen gled ham bagud under Jakken
og dumpede ned i en lille dertil henstillet Træpotte med ét øre.

Bønderne raabte hver Gang Hurra, og Liremanden slap Drevet og hilste
militærisk med sin resterende Kødhaand. Hvorpaa han med Jæmhaand
fiskede Pengene op af Potten og kørte videre paa Melodien.

Byens Honoratiores sidder efter Frokosten i klædelig Formiddagspuds bag
Ruderne og ser med et overbærende og medynksfuldt Smil ud paa den
larmende Hob.

Af og til stryger en enkelt Frue iført nyt Overstykke og Hat med
flækket Papegøje ned gennem Gaden. Bønderne viger til Side, og
FruensHals krummer sig, og hendes Bringe svulmer under Koners og Pigers
maabende Beundring.

Kun Fru Stiftsfysikus blander sig i Mængden. Hun føler sig hjemme som
paa Dyrehavsbakken en Søndageftermiddag.

— Publikum er et andet, siger hun til Kapellan Langsted — men
Stemningen, Stemningen, kære Yen! Jeg elsker Folket i Bevægelse !

Og Kapellanen nikker og slaar med to fugtige Fingerspidser Støvet af
Opslaget paa sin Diplomatfrakke.

Nu hænger Solen lige over Apoteket, og over Torvet bølger en tyk Em af
Sved og Tobak. En muggen Lugt af vintergemte Klæder trænger ind gennem
Vinduerne, og Fruerne forlader Værelserne til Gaden og trækker sig
tilbage til Spisestuerne eller ned i Havernes Lysthuse bevæbnede med
Eomaner fra Læsetasken og uhyre Flacons Esprit de Valdemar.

Klokken er tolv, og Beværtningerne fyldes af hungrige Bønder, der
sidder med Hattene paa og synger og ler og tramper ogslaar i Bordene,
saa Tallerkener og Flasker danser, og den enlige. Opvarter i vanvittig
Tjenesteiver affører sig Frakke og Vest.

Omme i »Anlæget« lejrer sig paa Bænke og

Wied: Barnlige Sjæle. 18ned ad Skrænter de mere økonomiske Naturer og
haler op af Baglommer og frem af Tørklæder den medbragte Levemaade.
Smørret er smeltet, og Osten »vender Ben«, og »Fjordbys Folkeblad«, der
har været svøbt om Varerne, glinser fedtet i Solen som det transparente
Papir paa de kulørte Lamper nede omkring Dansepladsen i »Brudesengen«.

Og rundt i Boderne sluger de gispende Ekspedienter Middagsmaden, der i
Dagens Anledning bliver serveret i Blikspande og Skylleskaale.

Men Fru Stiftsfysikus har udvalgt sig ti Fri-skolebøm, som hun tager
med ind at se paa Frøken Bianca, der trods Middagspavsen lader
forkynde, at netop nu agter hun igen at kæmpe med de tre siberiske
Ulve.

Og Solen glider langsomt henover Himlen og daler ned bag
Fæstningsterrænets høje Træer.

Omme paa Dansepladsen lyder Musikens lokkende Toner, og Karusellen i
Bogbinder Mtthlen-bergs Gaard fyldes og tømmes hvert femte Minut.

— Bumbummelum hy, hy! siger Stiftsfysikus, som paa sin Hustrus
indstændige Bønner har styrtet sig ud i Folkehavet — bumbummelum hy,
hy! nu gaar jeg sgu hjem, Alvilda!Men Fruen fylder en Kane med snavsede
Unger og sætter sig selv midt. iblandt dem og kører rundt to Ture i
Træk.

Dybere og dybere daler Solen. Lamperne tændes rundt i Boderne, og
Karlenes Arme lægger sig tættere om Pigernes Midjer. Madammerne tager
Sjaler paa, og ældre duknakkede Mænd lister sig stille ind i
Skænkestuerne.

Under Gaslygten ved Foden af Apotekets høje Trappe staar en Mand og
gnider paa en Violin og synger:

Nu vil jeg fortælle min Skæbne saa tung, den har mig forfulgt, siden at
jeg var ung, mit Øje var mat og fordunklet mit Blik, og den Gang jeg da
i mit tolvte Aar gik.

* Min Moder til Lejet laa lænket saa haardt,

og Aarene svandt sent i Lidelser bort, hun laa i sin Seng af hele Aar
ti, før Gud løste op, og før Alt var forbi.

I Folk, som kan se at fortjene jert Brød,

0 giv mig en Skærv i min grusomme Nød, min Sang er det eneste, hvormed
jeg maa fortjene mit Brød, for at Livet kan gaa.

De Blomster i Enge jeg skue ej kan,

1 Mørke jeg vandrer, jeg fattige Mand, den Verden saa skøn for mig
findes ej, saa sorgfuld og tung er for mig Livets Vej.

18*Saaledes sang han og filede løs paa Violinen. Og gamle rokkende
Morliller med Ansigter, der var gule og rynkede som vintergemte
Gravenstener , kom trippende frem fra Mængden og stak ham med rystende
Fingre en Femøre i Haanden.

Saa lød der paa én Gang vilde Raab og Sang og Skrig og Larm af Trommer.

Det var den indfødte Negerkaravanes syv Medlemmer, der i Nationaldragt
drog gennem Gaderne for at lokke Publikum til Huse. De havde høje
spraglede Fjerkroner paa Hovederne, Ringe i Ørerne og Ring i Næsen og
var bevæbnet med Buer og Pile og favnelange Spyd. Og de grinede saa
fælt med deres hvide Tænder og sparkede saaledes ud i deres
Svømmebukser, at flere Bønderpiger sank hvinende om i Armene paa de
nærmet-staaende Kavalerer, medens hylende Børn rædselsslagne borede
Hovederne ind i de mødrene Maver.

Saa drog Toget forbi, og Mængden fulgte efter, og ene under Gaslygten
ved Apotekets høje Trappe stod den blinde Spillemand og begyndte
ufortrøden for fra paa sin metriske Klage.Ungdom og Uskyld.

Det var den Sommer, Georg fyldte sit femtende Aar, at han en Dag straks
efter Frokost begav sig paa Vej til en Skov, der laa tre Mil borte fra
hans Forældres Gaard.

Han holdt af at gaa lange Ture den Gang. Der var saadan en underlig Uro
over ham, han kunde ikke slaa sig til Ro noget Sted. Med en Hasselkæp i
Haanden og en Botaniserkasse paa Ryggen drev han ofte hele Dage omkring
i Skovene og ved Stranden og i de ensomme Dalsænkninger mellem
Bakkerne. Han samlede Blomster og Insekter og Fugleæg. Eller han sad
paa en Bakketop med Hagen støttet i Hænderne, eller laa under et Træ og
stirrede op mellem Bladene, Han aflagde Besøg hos Husmændene og
Bønderne i flere Miles Omkreds og blev ikke saa sjældent Natten over
hos dem og kom først hjem den næste Formiddag.

Han havde i Dag bestemt sig for Vesterskoven, der laa ude ved Fjorden
en halv Mils Vejpaa den anden Side Landsbyen Udbylille. Husjomfruen
havde fyldt hans Kasse med Sigtebrød og Franskbrød og stukket ham en
lille Flask© Kirsebærvin i Lommen. Og efter at han paa en diskret Maade
havde forsynet sig med fire af sin • Faders de bedste Cigarer, travede
han afsted.

Allerede en Fjerdingvej udenfor Gaarden mødte han en ældre Bondemand,
der kørte i en brun-malet Fjællevogn, hvis Hjul og Bund var aldeles
graa af utallige Aars Vejsnavs. Manden spurgte Georg, om han vilde
»ave« med, og Drengen satte sig op til ham paa Agebrædtet. Medens de
luntede saa smaat afsted, og Vognen rumlede og raslede og knagede og
vrikkede, saa Georg var nær ved at faa Sting i Siden, fortalte Bonden
en lang og sørgelig Historie om sin Hest, der baade havde Stengalle og
Harespat og havde faaet begge Dele i Løbet af mindre en fjorten Dage,
»li’e paa en Studs akkerat samme Sommer, som Kesten Buks hun døde.«

Drengen lyttede andægtig til Beretningen og betragtede Hesten, der var
mager som et Sengelad og som stadig hev paa det fjærmer Bagben og trak
det op i Vejret, som om den traadte paa gloende Jæm. Og han blev greben
af Medlidenhed med Dyret og gav Manden en Cigar.

Da de naaede frem til Gaarden, hvor Bonden boede, bød han til Gengæld
Georg indenfor. Ogher blev han saa trakteret med gammelt 01 og to
tommetykke Pandekager med Smør paa.

Han spiste og drak og ofrede nok en Cigar, sagde Tak for god Beværtning
og vandrede videre.

Og Solen skinnede, og Lærkerne sang, og Enghøet stod i Stakke og
duftede, og alt var, som det skulde være.

Da han var kommet gennem Udbylille, bøjede han om ad en Sidevej for at
aflægge et Besøg hos Karen Stuepiges Forældre, gamle Rasmus Bang og
hans Kone, Stine Lavkage, som de kaldte hende, fordi hun engang i en
snæver Vending havde delt Seng sammen med to Mandfolk. Men den ene var
da hendes Mand, og den anden hans Broder, saa det blev jo i Familien.

Huset laa noget afsides nede mellem to store Bakker ude i Nærheden af
Stranden. Foran det var et grønmalet Stakit tømret sammen af smaa
tilspidsede Lægtestumper og ikke højere, end at en stor Græshoppe kunde
sætte over det. Selve Huset var hvidkalket med blaamalede Vinduesrammer
og en rødbrun Dobbeltdør mod Vejsiden. Der hørte en Have til med gamle
Æb'le- og Pæretræer og Masser af Ribs- og Stikkelsbærbuske, der om
Sommeren var dyngende fulde af Frugt.

Georg havde været en hyppig Gæst hos Rasmus og Stine lige siden det
Aar, deres ældste Datter, Karen, kom til at tjene hjemme paa Gaar-den.
De laante ofte om Søndagene den lille Fjedervogn og Malkehoppen, og saa
karte han og Karen paa Gæsteri hos Familien i Udby.

Karen havde en Søster, der hed Marie, en sød, lille, buttet én med en
rød fugtig Mund og lyseblaa, leende øjne. Hun var et halvt Aars Tid
yngre end Georg, og de to fik Lov at spise Ribs og Stikkelsbær ude i
Haven, saa deres Maver blev ganske toppede. Og de gik sammen ind og
saa* paa Koen og Grisen og hjalp hinanden til Rette, naar der skulde
besørges et eller andet lille Privatærinde. Eller de legede sammen oppe
paa Bakkerne og lod sig trimle ned ad Skraaningeme med hinanden om
Livet.

Selv efter at Georg var kommen ud paa Realskolen i Købstaden, og havde
faaet lange Bukser paa, kørte han i Ferierne med Karen hjem til hendes
Forældre. Og den lille Marie, der nu var bleven stor med svære Lemmer
og Haaret i en Kringle, var lige saa gode Venner med ham som før, og
man kaldte dem Kærestefolkene, hvad der fik dem begge til at fnise.

Denne Sommer gik Børnene »op at læse« og skulde konfirmeres til
Oktober. Derfor gik Marie med Strømper paa, hvad hun ellers ikke
plejede paa den Tid af Aaret

Da Georg nærmede sig Havelaagen, kom Familiens lille, langhaarede Hund
trillende udimod ham. Den var ikke større end en god Haand-fuld uvasket
Faareuld, og dens Gøen var skinger i Lyden som en Bametrompet.

— Perle! Perle! kaldte Drengen. Og Hunden lugtede til hans Benklæder og
kendte ham.

Inde i Stuen sad Rasmus og Stine og Marie og søbede Sulevælling, alle
tre af samme Fad. Georg fik øjeblikkelig en Træske med og huggede ind
paa Vællingen.

Marie var glad og leende som altid og skubbede de fedeste Svedsker over
til Gæsten, medens Rasmus nikkede polisk til sin Kone og kneb hende i
Siden, saa hun tilsidst blev arrig og daskede ham over Fingrene med
Skeen og mente, at »Saten vist red ham.«

I Anledning af Georgs Besøg skulde der laves Kaffe. Og medens Stine gik
ude i Køkkenet og syslede med Kedlen, og Rasmus sad i Kakkelovnskrogen
og blinkede som en Slørugle, løb Børnene ned i Haven.

Marie 'var rent ellevild i Dag. Hun gjorde Nar af Georgs lange Bukser
og sagde, at han kunde laane hende det halve af dem. Hvortil hun kneb
ham i Bagdelen og rev de halvmodne Stikkelsbær af Buskene og kastede
ham i Hovedet.

Saa vilde hun se hans Seler. Og da han knappede Vesten op for at vise
hende dem, toghun fat i Skjorten foran paa hans Mave og halede den ud i
en lang Tut.

Lidt efter spurgte hun ham, hvad han havde i den grønne Kasse. Og
Drengen maatte hente den, og hun fik sig et Par Stykker Franskbrød med
Rullepølse og en Slurk Kirsebærvin.

Da Stine raabte fra Døren, at Kaffen var færdig, løb de omkap op gennem
Haven. Georg var galant og lod Marie faa Forspring, men holdt hende dog
fast i Kjolen, for at hun ikke skulde komme altfor langt forud. Og
Kjolen strammede sig om hendes Ben og gled op over hendes Knæ, hvor de
røde Hoser var bundet fast med Sejlgarn. Og han saa* et Stykke af
hendes hvide Ben og syntes, at det saa* net ud ved Siden af de røde
Strømper. Han sagde til hende, at det lignede Dannebrog. Og hun lo og
sparkede bag ud, saa at en af hendes Træsko fløj langt ind mellem
Kartoflerne.

Stine skændte, men Rasmus stod indenfor Vinduet og kneb det ene øje
sammen og dampede og smilede og lignede en evigglad Fuldmaane bag
Aftentaage.

Da Børnene lidt efter kom ind, ophedede og med skinnende øjne, sad de
gamle allerede midt i Kaffen.

Der var kun den eneste Stue. Næsten hele dens ene Halvdel var optaget
af to store rumme-lige Senge. Over den ene hang der som Senge-baand et
Stykke Reb, der var fastgjort til et tyk-hodet Søm i Loftet og omviklet
med en Strimmel rødt uldent Tøj. I denne Seng laa Rasmus og Stine. Den
anden Seng var lige saa stor, men uden Sengebaand. Til Gengæld var der
paa Indersiden af Benenden fastklæbet to stærkt kolorerede Billeder fra
Gebriider Fiedler i Berlin. Det ene forestillede Jesus Kristus i
himmelblaa Kjortel og med opløftet Pegefinger og et antikt Messingfad i
Nakken. Det andet en Tigerjagt i det sydostlige Bengalen. Her laa Marie
alene nu. Men før Karen kom ud at tjene, havde hun delt Pladsen med
hende. — — Og saa var der i Stuen et Bord og en Kakkelovn og en
grønmalet Kiste med hvælvet Laag og Rosenguirlander, samt tre Træstole.
Rundt paa Væggene hang et Vaske-brædt, en Barberkniv og et Par graablaa
Hver-garns Bukser. Og i den ene Dørkarm stak der et langt svindsottigt
Søm uden Hovede, men hvor-paa der hang et VridbOr, et Pølsehom og et
Nøgle sort Uldgarn.

— Det er svært saa den Dreng vokser! sagde Rasmus, der sad paa Kisten
med Kaffekoppen staaende i Vindueskarmen.

— Ja—a, sagde Stine og suttede eftertænksomt paa Kandissen — men i den
Alder æder dijo ossensaa for to! — — Ska’ Du ’nne ha' en Koppe til
Georg?

— Jo Tak.

— Nu bli’er Du vel hos Marie i Dav? spurgte Rasmus.

— Næi, sagde Georg — jeg skal ud i Vestenskoven og botanisere.

— Naa—aa, ska* Du det! nikkede Rasmus med Højagtelse. — Men det er sgu
da trist nok for Kæresten ihlæiel! tilføjede han og smaakluk-kede nede
i Kaffekoppen.

Marie saa’ hen paa Georg og fniste.

— Du er et godt Fjolsefaar! sagde Stine og daskede Manden over Armen.

— Her har du lidt og tørre øjenvandet med! vedblev Rasmus og stak et
Stykke Sukker hen mod Datteren.

— Hold dog din Kæje, Rasmus! skældte Stine. — I ska’ ’nne bry'e Jer om
ham, Børn! tilføjede hun beroligende — han præker, som Vorherre har
gi'et ham Forstand til!

Før Georg tog Afsked, var Marie og han ude i Haven igen. Og hun fyldte
hans Lommer med halvmodne Stikkelbær og grønne Æbler.

Da de stod nede ved Laagen efter at han havde sagt Farvel til de gamle,
fingrede Marie ved hans blanke Staalurkæde og sagde:— La' mig se din
Klokke, Georg.

Og han halede med Selvfølelse sit Lommeur frem.

— Er det Søl’? spurgte hun.

— Det er det!

— Ja for Fa’ers det er a’ Tobak.

— Næi, sagde han belærende — Tombak hedder det!

— Naa—aa. — — Faar jeg saaden et a' Dig til vort Bryllup? kom det lidt
efter, medens hun kiggede fra Siden op paa ham polisk som Faderen.

— Det skal Du faa! sagde han og kneb hende i Kinden, ligesom han havde
set Kusken gøre ved Kokkepigen. — Kys mig! sagde han saa.

— Du er da nok taaveliM lo hun og slog ham over Fingrene. — Naa fa’vel,
Georg! sagde hun og missede ham ind i Ansigtet med sine blaa øjne.

— Du skal kysse mig først! blev han ved og tog fat om hende med begge
Hænder.

— Du er rent galen, Dreng! lo hun og bøjede Hovedet bort.

Men han fik dog alligevel Lov til at kysse hende. ,

Hvorefter hun spyttede og tørrede sig om Munden med Bagen af Haanden.

Og saa sagde hun igen:

— Naa, fa’vel, Georg!— Farvel, Marie!

Hun stod lidt og saa’ ned. Saa hævede hun pludselig Hovedet:

— Du ku* dov ellers gæme gi’ mig et Stykke til med Pølse! sagde hun.

— Ja —a! sagde han galant og lagde Madkassen op paa det grønbenede
Stakit og fandt et Stykke Pølsemad frem.

Hun spiste det graadigt.

— Fa’vel, Georg! nikkede hun med Munden fuld af Mad. — Hils Karen!

— Farvel, Marie! sagde han og tog til Kasketten. — Det skal jeg.

Og saa gik hun op mod Huset, og han drejede om ad Stien forbi Kristjan
Petersens Engstykke og fulgte Vejen ind mellem Bakkerne.

Da han naaede ned til Fjorden, gik han Fod for Fod langs Yderstranden
og samlede op alle de Stumper af »Vættelys«, han kunde finde. Dem
puttede han ned i Kassen til Maden. Han spiste nogle Stikkelbær og smed
Skallerne ud i Vandet, hvor de laa et Øjeblik og vuggede og saa gik til
Bunds. Et Par Æbler bed han i, men de var altfor sure.

Henne paa en Jordvold stod en Ko og tyggede Drøv og gloede nysgerrig
paa Drengen. Han gik hen til den og bød den en Haandfuld Æbler. Men den
lagde Halen op langs Ryggen som en Krum-stav og bissede rundt i Tøjret
og vendte det hvide ud af Øjnene. Saa gav Georg sig til at bombardere
den med Resten af Æblerne, indtil den blév uhelbredelig sindssyg, og
saa løb han sin Vej.

Straks han kom ind i Skoven, lagde han sig ned i Græsset under et Træ.
Han var træt og søvnig og fortrød, at han ikke var bleven hos Marie.
Han syntes næsten, han længtes efter hende. Blomster gad han ikke gaa
rundt og samle og saa satte han sig over Ende og gav sig til at spise
Resten af Maden og drikke, hvad der » var tilbage i Flasken. Derpaa
tændte han en Cigar og lagde sig paa Ryggen og stirrede op i Træet:

Ti Dage var der gaaet af Ferien, saa var der femogtyve igen.--Jomfru
Mikkelsen kunde gæme

ha’ giet ham noget mere Mad med og noget mere Kirsebærvin. — — Det var
underligt, at Marie bandt sine Strømper med Seglgarn! og saa havde

hun ingen Bukser paa!--Dér fløj en Skovdue!

---Nu gik Engelsklæreran nok og stak Næsen

i Vejret ovre i London, den Vigtigper. — — — Sikke no'et pænt hvidt
Kød, Marie ha’de! — —

— — Man blev søvnig af at høre paa det tossede Vand derude — — — — — —

Han gabede og lagde Cigaren fra sig i Græsset.

Saa drejede han sig om paa Siden, lagde Hovedet ned paa Armen og
lukkede øjnene.Han vaagnede igen, ved at en stor tung Begn-draabe faldt
ned paa hans ene øre og trillede ham langs ned ad Halsen, ned under
Skjortelinningen.

— Hva* er det? sagde han højt.

Han f6r i en Fart over Ende og stirrede sig forvildet omkring:

Solen var borte, og det blæste koldt og regnede og var næsten mørkt.

Han saa' paa Uret:

- Halv ti! Næ—i dog! hans Ur maatte gaa altfor stærkt! Men mørkt var
det skam!

Han kom hurtig paa Benene, tog Botaniser-kassen op og lagde Remmen over
Skulderen. Saa sparkede han til Cigaren, der laa i Græsset, og skyndte
sig afsted ned ad Vejen.

Men pludselig sprang han ind over Grøften og tog paa at løbe op over
Bakkerne ad Rasmus Bangs Hus til. Botaniserkassen dunkede ham i Byggen
og Vættelysene i den raslede. Han fik drejet den om paa Siden og klemte
den fast ind til sig med den venstre Arm. Saa løb han igen.

Nu havde han faaet Vinden paa Siden, og Regnen piskede ind gennem hans
Tøj. Først mærkede han det paa den venstre Arm, der var krummet om
Kassen. Derpaa langs ned ad detvenstre Bukseben. Og han hørte Vandet
spytte inde i Skoene for hvert Skridt, han tog.

Han løb stærkere til. Men den vaade Jord klinede sig til hans
Skosaaler, og han jog undertiden Fødderne ned i Vandpytterne, saa
Snavset sprøjtede op omkring ham. Engang faldt han, saa lang han var,
og da var han lige ved at skrige.

Det blev mørkere og mørkere, og Regnen sivede ned ad Bakkeskraaningen
med en underlig hvislende Lyd. Omsider naaede han dog ud paa Kristjan
Petersens Vej, der førte lige ned forbi Rasmus Bangs Hus. Han kendte
Vejen paa de to høje Popler henne ved Stenkisten. — — Og dér kom han
forbi Tørveskuret! Og dér var Engstykket! Og dér laa Huset!

Men nu var han ogsaa saa gennemblødt, at Bukserne klæbede sig fast til
Benene paa ham, hvergang han tog et Skridt. Og Regnen sivede og boblede
og hvislede paa Jorden under ham, og raslede ned mellem Bladene oppe i
Trætoppene. Og han havde tilsidst ingen anden Tanke i Hovedet end at
komme i Hus.

Han løb op gennem Haven lige op til Døren og slog løs paa den.

— Hva’? hva’? hvem er det? hørte han Rasmus raabe indenfor Vinduerne.

Men Georg svarede ikke, han hamrede bare

Wie<l: Barnlige Sjæle. 19løs igen, for nu var han naat til det Punkt,
at han følte en mystisk Frygt for Regnen. Han syntes, at den rislede og
hvislede omkring ham for at gøre ham Fortræd. Han trippede, saa angst
var han.

Endelig lød der Trin i den stenlagte Forstue.

— Hvem er det? spurgte Stines Stemme.

— Det er mig! sagde Drengen, og Tænderne dansede i Munden paa ham.

— Ih du fre’sens! udbrød Stine forfærdet — det er ri’ti' ordentli'
Georg, Rasmus!

— Jamen saa luk ham dov op! sagde Rasmus inde fra Stuen.

Krogen blev lettet af, og Døren blev aabnet. Og Georg saa’ Stine
Lavkage staa der i Særk og Klokke og med Tøfler paa de nøgne Fødder.

— Men Gu’ dov, Georg! sagde hun.

— Maa jeg ikke--være hos — — Jer

--i Nat? bad Drengen, hans Stemme knækkede,

som om han var ved at briste i Graad.

— Kom dov indenfor! sagde Stine og halede ham ind i Forstuen med en
lang, mager Stilk af en Arm. — Fø—i, hvor Du er vaa'! sagde hun.

— Har Du ’nne et Lys, Stine? spurgte Rasmus. Og Georg kunde høre, at
han laa henne i Sengen.— Næ jeg har sgu ’nne! sagde hun — hvem erin’re
det om Sommeren!

— Er Du vaa’ min Dreng? spurgte - Rasmus deltagende.

— Ja—a, sagde Drengen, og nu græd han for Alvor.

— Se og faaKlæ’eme a’ ham! kommanderede den gamle henne fra Sengen.

Georg begyndte selv at klæde sig af, men han kunde ikke faa det vaade
Tøj til at makke Ret. Saa lod Stine ham sætte sig paa en Stol og
knappede op og trak Trøjen af ham og Vesten og Bukserne og Sko og
Strømper.

— Sjorten er sgu ossensaa vaa’! sagde hun.

— Du ka’ jo ta* en a’ Maries Særke! raadede Rasmus.

Og Stine gik hen til Kisten og fandt en Særk frem.

— Træk saa Sjorten a' Dig! sagde hun til Georg.

Men Drengen protesterede.

— Aa Slu'er! sagde hun resolut og halede selv Skjorten op over Hovedet
paa ham. Derpaa iførte hun ham Særken, der ikke naaede længer end til
midt paa hans Laar. — Sé saa og kom i Seng med Dig! sagde hun og gav
ham et venskabeligt Dask i Ryggen.

(— I hva’ for en Seng? spurgte Drengen sagte.

— Kæ, hæ! klukkede Rasmus og gottede sig

— han sjekkenerer sig sgu for at ligge ve’ Kærresten!

— Du er da vel ikke for naabel til a’ sove hos Tøsen? spurgte Stine
fornærmet.

Og da Georg endnu stod tøvende, slog hun rask Overdynen paa Maries Seng
til Side, tog Drengen paa Armene og puttede ham ned til hende.

— Hva’ er det? mumlede Pigebarnet i Halvsøvne.

— Det ska’ Du ’nne kere Dig no’et om! sagde Stine og pakkede Dynen ned
om Børnene

— sov Du bare fort videre!

— Læg Dig godt ind ve’ hinne, a* Du ka’ faa Varme i Kroppen! sagde
Rasmus og gabede, saa det knagede i Kæbeleddene. — Jeg er sgu søvnig!
sagde han. — Det er vel bedst, a’ Du hænger Tøjet ud i Køkkenet, Stine
? blev han ved.

— — Aa ja, ja, ja! gabede han endnu vildere end før. — Der gik den!
sagde han saa og slap en Vind.

— Er det Dig, Karen? spurgte Marie stadig halvt sovende. — Hvorfor
ryster Du saadan?

— Jeg fryser? hviskede Drengen.— Læg Dig op til mig, mumlede hun og
bøjede sin Krop hen mod hans — for jeg er da varm nok!

Georg listede et Ben hen til hendes og følte Varmen fra hendes Legeme
glide over i sit, og han syntes, det var rart. Han laa méd aabne øjne
og stirrede ud i Mørket og saa' en Mængde røde og gule Orme surre rundt
lige foran sig. Han hørte Stine sjokke paa de bare Fødder frem og
tilbage mellem Stuen og Køkkenet. Regnen prikkede mod Ruderne og
dryppede ned fra Tagskæget, og Blæsten sang i Æbletræerne ude i Haven.

— Er Du ’nne snait fær'i, Stine? snøvlede Rasmus og vendte sig i
Sengen, saa den knagede.

Marie bevægede sin ene Arm og lod den glide ned langs Georgs Ryg. Han
gyste og krøb nærmere ind til hende.

En Bjælke knagede oppe i Loftet. En Mus peb et eller andet Sted under
Gulvet. Stine kom ind og lukkede Døren og krøb i Seng. Og saa blev alt
stille. Kun Blæsten og Regnen spillede videre — men langt, langt borte.

Georg havde lukket øjnene og laa og smilede. Lige fra han var ganske
lille var dette Smil kommet listende frem paa hans Ansigt, naar han
havde faaet trukket Dynen over sig og skudret sig tilrette i Sengen.
Det var et bredt og inderlig for-nøjet Smil, der under Tiden, aom nu i
Aften for Eksempel, kunde vokse ud til en stille velbehagelig,
kildrende Klukken:

— Hi, hi! sagde han og borede sin Krop tæt ind til Maries — hi, hi!

Og saa sov han.n.

— Georg! blev der raabt.

Men Georg svarede ikke.

Han sad nede bag i Haven paa Bænken under Valnøddetræeme. I Haanden
holdt han et langt bøjeligt Skud, som han havde skaaret af
Nødde-hækken, der strakte sig langs den yderste Gang ud mod Marken. Han
sad i Tanker og svippede med Riset efter en blomstrende Skamtydeplante
noget fra ham og nappede behændigt den ene Blomst af efter den anden.
For syttende Gang efter Nattebesøget ude hos Rasmus Bangs i Torsdags
levede han det i Tankerne om igen. Naar-somhelst han var et øjeblik
alene, kom det boblende ganske stille op i hans Hjæme altsammen: Stuen
og Sengene og Stine og Rasmus og Marie. Og han syntes, at han kunde
høre deres Stemmer og føle Maries Kys og hendes bløde, varme Krop — — —

Som nu i Søndags, da han var ovre hos Præstens, og de legede Gemmeleg,
blev han siddende en hel Time i sit Skjul bag Kastemaskinenovre i Loen!
Han sad og saa’ det hele tegne sig saa tydeligt paa den hvidkalkede Yæg
under Lugen — - —

Han holdt op med at slaa efter Planten, hvis Blomster nu alle laa
spredt paa Jorden omkring den. Kun nogle enkelte hang endnu og dinglede
frem og tilbage ved en tynd Trævl af Stængelen.

Han lagde Riset fra sig paa Bænken og støttede Albuerne mod Knæene og
lagde Hovedet i Hænderne.

— Georg, hvor er Du? hørte han, der blev raabt igen. Det var Jomfru
Klemmesen.

— Kan Du dog ikke svare? raabte hun.

Men Georg virrede bare med Hovedet og

sagde ingenting. Han stirrede uden at opfatte noget hen paa en lille
graagul Fugl, der havde travlt med at fange Insekter paa
Hindbærbuskene!

— — — og nu igaar, da Mejeribestyrerens Drenge var i Besøg hos ham, og
de legede sammen oppe paa Høstænget, saa var han pludselig dumpet ned i
et Hul mellem Høet og Straataget. Og dér var han bleven siddende. De
andre Drenge troede, at han var løbet sin Vej, og var kravlet ned af
Stænget for at lede efter ham. Men han sad ganske stille i sit
Skjulested og lod dem støje om.

Og saa var den langsomt kommen glidende frem igen, Morgenstunden derude
i Huset, da hanog Marie laa i Sengen, længe efter at de andre var
staaet op:

Han huskede saa tydeligt, at han pludselig var vaagnet ved, at en havde
tabt en Træsko paa Gulvet! og saa havde han hørt Stine sige: Det er dog
en farlig Stylt, Rasmus! Du vaavner jo Børnene! — — Og Rasmus havde
mumlet noget i Skægget og bandet og var gaaet ud af Stuen. Lidt efter
gik Stine ogsaa. Georg havde hørt hende tage Tøflerne paa ude i
Forstuen og forlade Huset. — Solen havde skinnet ind gennem Vinduerne,
der vår blaa og gule og grønne i Glasset ligesom en Regnbue. Og Georg
havde løftet Hovedet lidt og set sig om i Stuen: henne paa Bordet stod
der et Fad med Mælk og en hankeløs Kurv, og saa laa der tre Løg ovenpaa
en Bunke uvaskede Kartofler. Paa et Søm i Dørkarmen ud til Køkkenet
hang et Par graablaa Hvergams Bukser med en stor gul Lap bagpaa. Og
oppe lige midt i den uredte Seng, som de gamle var krøbet ud af, laa
»Perle« med Snuden nede mellem Forpoterne og blinkede til ham med sine
smaar sorte Pindsvineøjne — — —

Saa havde han pludselig mærket, at der var noget, der kildede ham paa
hans bare Hals. Og da han vendte sig, saa’ han Marie, der laa og lo og
var helt hoven i Ansigtet af Søvn. — — Go’ Dav, Georg! sagde hun og
nikkede. Georg varbleven saa underlig flov ved at ligge dér ved Siden
af hende, men havde dog nikket igen. — — Saa havde han trukket den ene
Arm op over Dynen. Men da han saa’, at den var nøgen, og huskede, at
han ikke havde Skjorte paa, stak han den hurtig ned igen. — Saa Du gaar
ossensaa med Særk? havde Marie saa sagt — sikken Pi’edreng!

— — Georg var blevet baade vred og forlegen og havde drejet sig om paa
Siden og vendt Ryggen til hende. — — Og saa laa de en Stund uden at
tale. — Er Mo’er gaaet? havde Marie saa spurgt. — Ja, sagde Georg —
skal vi ikke staa op? — Jo —o, sagde hun. Men lige i det samme slyngede
hun Armene om ham og trykkede sig ind til ham og sagde — Jeg holder nu
li’egodt mejet a’ Dig, Georg! — — Og saa havde han vendt sig om imod
hende og kysset hende og knuget hende, indtil hun ganske aandeløs havde
stønnet: Aa Gu’ dov! - — Saa havde de ligget en Stund tæt ind til
hinanden og halvsovet, og han havde lagt sin ene Arm.omkring hendes Liv
og den anden omkring hendes Hals. Og saa havde han lukket Øjnene og
tr6t, at hun ogsaa var faldet i Søvn. Men pludselig havde hun sagt:
Kukkuk! lige ind i øret paa ham, og kildet ham

i Nakken — Staa nu op, Georg! sagde hun.--

Han vilde helst blive liggende lidt endnu, men hun havde rejst sig over
Ende og begyndt attrække Dynen af ham. Han halede i den anden Side, og
hun halede, og de lo begge to og daskede hinanden i Ansigtet med
Lagenet. - Hvor er mine Hoser? sagde hun saa — ta’ mig mine Hoser! Og
han bøjede sig ud over Sengen og tog Strømperne, der laa paa Stolen, og
hans egne laa ved^Siden af og hans Skjorte, og begge Dele var tørre. —
— Saa gav de sig til at trække Strømper paa. - Dine Ben er klejnere end
mine! sagde hun. — Nej! sagde han. — Jo! sagde hun, og saa maalte de
med Fingrene. Og hendes var de tykkeste. — Din Pivestilk! vrængede hun
ad ham. Og saa var det, at han vilde slaa hende paa øret, men hun
kastede sig bag over i Sengen og rev ham med sig.

— Georg! kaldte det igen oppe i Haven.

Drengen rejste sig fra Bænken og tog sig

med begge Hænder til Hovedet:

— Ja—a! brølede han — nu kommer jeg!

Og saa styrtede han afsted ind mellem Hindbærbuskene og op mod Huset,
som om’ onde Aander var i Hælene paa ham.Afslutning.

Der stod en Post nede paa Bunden af Fæst- I ningsgraven, den var
tre—fire Alen høj, og dens Pumpestang skinnede af Slid.

Stillede man sig paa Plankerne, som laa over Brøndhullet, havde man
Udsigt helt op igennem i Graven med dens skraanende Sider, dens skelet-
j agtige Træer og dens bugtede Spadseregange. |

I Midten af Sænkningen vred en lille treven ' Bæk sig langsomt afsted.
Vandet i den var brun-agtigt og uigennemsigtigt, men undertiden kunde
det ogsaa faa et glinsende blaaligt Skær, som om nogen havde hældt
Petroleum eller Vognsmørelse i det. Og i saadanne Stunder lugtede det
ilde.

Men Blomster groede der i bunkevis langs Bredderne, og om Foraaret
samlede Børnene Buketter hér tidligere end noget andet Steds i Byens
Omegn. Det var især de store smørgule Ranunkler, som prikkede
Grønsværet med deres skinnende Stjerner. Men ogsaa Anemoner voksedeher
og sødtduftende Primulaer. Og paa Dage med varmt, stille Vejr, naar
Solen stod lodret over Trætoppene og sendte sine Straaler ned mellem
Bladene, da kunde det være rart nok at sidde et Kvarters Tid hernede
paa en af Bænkene og tænke over det forbigangne og det tilkommende,
medens man spyttede til Maals efter en Træstamme, og Solpletterne
legede Tagfat mellem Blomsterne paa Grønsværet.

Men Efteraarsaftener, naar Stormen gjorde Jagt paa Skyerne, og Solen
hang lavt, da sukkede og klagede og stønnede det hernede mellem
Voldene, og Træerne raslede saa spøgelseagtigt med deres Grene, og
Vinden fløjtede og hvinede og peb saa fælt, at selv de Borgere, der
gentagne Gange havde spillet L’hombre baade med Borgmesteren og
Præsten, uvilkaarlig forstærkede deres Skridt og skyndte sig ind gennem
Tolderporten.

Posten var »Byens« Ejendom, og der gik det Sagn om den, at den selv i
de tørre Somre i Halvtredserne havde vist sig uudtømmelig.

I Morgentimerne mellem seks og otte genlød hele Anlæget af Pumpeslag.
Det var Byens Vandvogne, som blev fyldt: Bryggerens, Apotekerens og
Dampmøllens. Eller det var Konerne fra Nabolaget, der hentede Vand til
Vasken og Madlavningen. De maatte tage Sigte flere Gange, ti da
Tudensad godt tre Alen til Vejrs, var det ikke altid, at Straalen netop
traf, hvor den skulde, i første Omgang. Saa gav de Spanden et lille
Spark med Foden og prøvede igen, og Vandstraalen slog fra sin Højde ned
mod Spandens Bund med en Lyd som af en Tromme. Og var det en Blikspand,
kunde sarte Fruer, der promenerede Morgentur paa Volden, godt fare
sammen og ængstelig spejde Horisonten rundt efter en Tordensky.

Naar Konerne saa havde faaet Spandene fyldt, kastede de altid et
resigneret Blik op ad de femogtyve Trappetrin, der førte op ad
Skrænten, forinden de tog Aaget paa Nakken eller Spanden i Haanden og
tridsede afsted. Enkelte kærlige Naturer plukkede først et Par
Smaablomster paa Skraaningen, eller tog en lille mærkelig Sten op fra
Grusgangen for at bringe lidt med hjem til Børnene.

Men der var ogsaa de Smaakoner, som med sky Sideblik og spejdende
Duvninger samlede sig en Dragt nedfaldne Grene til at putte under den
ventende Kaffekedel. — — —

Alt dette havde jeg tit og ofte observeret fra mine Vinduer i det lille
gule Hus oppe paa Volden, men det kommer nu forresten slet ikke denne
Historie ved.

Madam Bertelsen var utrættelig i at bringemig Meddelelser om, hvad den
sagde og den sagde angaaende mit saakaldte »Forhold« til
Bjørne-trækkerens Datter.

— Jeg véd min Ryg fri! sagde Bertelsen bovnende af god Samvittighed —
jeg sa'e Dem det jo, Hr. Weis!

— Herre Du gode Gud, Bertelsen, hvad gør jeg egentlig?

— Hva’ Di gør? det ska’ jeg saamen si’e Dem! Di ta’er hende hjem til
Dem, og Di spadserer med hende, og Di stafferer hende ud med--

— Stafferer ud?

— Ja, det kalder jeg det! ivrede Madamen.

— Er det en Kjole og en Hat og hænge paa saaden en Tø — — —

— Bertelsen!!

— Og saa har hun oven i Købet hverken Strømper eller Sko paa sine Ben
og ka’ske Bukser * ikkeheller, det sku’ Di sgu heller gi’ hende!

— Kom lidt hér hen, Madam! sagde jeg og trak Konen ved Kasteklædet, hun
bar over Skuldrene, hen i Hjømet af Stuen, hvor mit Staffeli stod med
Mindros Billede. — Se! sagde jeg og slog Forhænget til Side.

Det var Begivenheden ude fra Hulvejen, jeg havde forsøgt at gengive:
Mindro stod nøgen med Armen løftet for at stryge Haaret fra Panden. Som
Baggrund havde hun det spejlblanke, olie-glinsende Vand, og i
Horisonten gik Solen ned bag en blaasort Tordensky og overgød hendes
Haar og Skuldre med et svagt gyldenrødt Skær. Hun stod aldeles nøgen,
kun om Halsen havde jeg hængt hende et gammelt islandsk Smykke, jeg
ejede, en Kæde dannet af store flade Sølvringe. Det hang skævt henover
Skuldren og ned under det ene Bryst.

Bertelsen stod aldeles uberørt og støttede sig til sin Fejekost.

— Naa, De har maaske allerede fordum taget Billedet i øjesyn? spurgte
jeg.

— Ja, sagde Madamen mut — én ska* da vel støve a’ herinde engang
imellem.

— Synes De saa ikke, det er Synd at gi' hende formange Klæder paa?
vedblev jeg.

— Jo—o! det er da vist og sandt! haanlo Madamen og spilede Hareskaaret
ud — Di sku’ sgu la’ hende stoltesere omkring paa Gaderne, saadan som
hun staar dér!

— Hør, lille Bertelsen, sagde jeg og lagde blidnende min Haand paa
hendes ovenpaa Kosten

— De har vist haft en temmelig urolig Nat?

— Det har jeg, bekræftede Madamen og hendes Mundvige trak sig ned ad
som til Graad

— og det er Deres Skyld, og det er hendes Skyld, den — — — En ka’ ikke
vise sig paaGaden, uden a* Folk gl6r, li’som én var sluppen ud a'
Tugthuset!

— Ja det er sgu ikke rart! sagde jeg.‘

— Og Fruerne, det er da di værste! vedblev hun.

— Det er de altid, Madam Bertelsen! sagde jeg — tak De Gud, at De ikke
er bleven Frue!

— — Hva’ er forresten det for Fruer?

— Aa, det er sgu dem allesammen.

— Lad mig høre Navnene, Bertelsen, saa skal jeg nok — — —

— Hi! hva’ vi’ Di gøre? sagde Madamen med det videst drevne Maal af
Ringeagt.

— Ja lad mig bare høre Navnene! gentog jeg. — Er Fru Stiftsfysikus med?

— Hun? den Køvenhavnergaas! næ—i, det er sgu netop no’et for hende!

— Jeg kan ikke lide, De bander saameget, Bertelsen, det er noget, De
har lagt Dem til paa det sidste.

— Bander? jeg? næ—i véd Di nu hva’, Hr. Weis, det er der ikke no’en,
der har reklameret mig for før!

— Naa, jaja, jaja, jaja! Men lad mig nu høre Navnene?

— Ja, der er baade Fru Rasmussen omme fra Vejlegade og Toldkontrolørens
Kone og Fru Hansen og Fru C. O. Jessen og — — —

Wied: Barnlige Sjæle. 20— Ja det kan være nok! sagde jeg — det

kan være nok! her er ikke Plads til flere.---

Lad mig nu se! i Dag er det Onsdag — — — Vil De være saa god at lave en
umaadelig Mængde Kaffe til førstkommende Fredag Eftermiddag Klokken
fire!

— Kaffe?

— Kaffe, ja! Og vil De saa købe for fire Kroner Smaakager hos Fru
Langbæk.

— Men Di ska’ jo rejse.

— Det er ikke før Mandag.

— Du gode Gud! sagde Bertelsen.

— Har De Kopper? spurgte jeg.

— Kopper? ja—a — — —

— Hvormange Par?

— En fem —seks Stykker. — — Men di er uma’e!

— Det er godt! sagde jeg — det er meget godt! jeg skal bruge otte Par.

— Du gode Gud! sagde Bertelsen igen og satte Kosten fra sig — ska1 her
være Selskav?

— Ja, sagde jeg — her skal være Selskab. Alle de Damer, De har nævnet,
skal inviteres her til Kaffe.

Madam Bertelsen traadte mig hastig under Øjne:

— For Gud i Himlens Skyld, Hr. Weis,sagde hun under Taarer — hva’ er
det nu, Di har for.

— Lad mig om det, Madam! sagde jeg mildt afvisende. — Nu ønsker jeg at
se disse Damer hos mig og dermed Basta!

Madamen tog Kosten og forlod mærkværdig nok Værelset uden at sige et
Ord.

— Altsaa otte Par Kopper og allesammen umage! raabte jeg efter hende.

— Nej! sagde hun' og gjorde energisk omkring midt i Entreen — ska' jeg
være med til det Galskav, saa vil jeg da allenfals vide min Ryg fri!

Om Eftermiddagen gik jeg hen til C. O. Jessens.

Fruen sad ved Refleksionsspejlet og strikkede, og Babyen laa i
Hjørnesofaen mellem Trøsterne.

— Gud! Hr. Weis! hvor det er morsomt! raabte hun og trak Fødderne op
under sig.

— Rejs Dig dog, Gerda! formanede Fruen.

— Hvor det er længe siden! sagde hun bebrejdende til mig — værsgod og
ta’ Plads.

— Nej Tak, sagde jeg — jeg skal straks gaa igen! Jeg kommer blot for at
bede Damerne gøre mig den Ære at drikke Kaffe hos mig paa Fredag
Eftermiddag Klokken fire, et lidet Afskeds-gilde til Tak for al den
megen Venlighed, jeg har nydt.

Babyen sprællede henrykt med Benene.

— Men Gerda dog! sagde Fru C. 0.

— Kommer Zigøjnerpigen? spurgte Gerda.

— Ja—a, De skal nok faa hende at se.

Gerda sprællede atter og klappede i Hænderne.

— Nu skal Du la’ være! sagde Fruen og rejste sig. — Tak, Hr. Weis,
vedblev hun, idet hun gik hen og paa en underfundig Maade knubsede
Babyen op fra den liggende Stilling — Tak, men jeg tror ikke — — —
Kommer der andre?

— Ja—a, sagde jeg — der kommer baade Fru Petersen og Fru Rasmussen og
Fru Hansen!

— Saa kan vi da sagtens, Mo'er! udbrød Babyen og slyngede sine Arme om
Fruens Hals.

— Kommer der ingen Herrer? spurgte Fruen.

— Nej, jeg vil ingen Herrer ha’, sagde jeg

— det skal være Dameselskab, det er meget morsommere.

Babyen gned sin Kind op ad Moderøns uldne Kjoleærme.

— Aa, hva1? tryglede hun kælent.

Fruen strøg hende over Haaret.

— Lille ømme Pige! sagde hun. — Ja Tak, saa kommer vi, Hr. Weis!

Og Babyen lukkede øjnene og lod sig henrykt kysse.

!— Hvor er Frøken Helga? spurgte jeg.

— Nede i Haven. Men Gerda kan hente hende.

— Næ Tak, næ Tak! jeg vil hellere tale med hende alene! Hun skal hjælpe
mig med Arrangementet. — — Saa venter jeg altsaa Damerne Klokken fire?

— Hvor jeg glæder mig! sagde Gerda og styrtede sig atter ned mellem
Trøsterne i Hjørnesofaen.

— Barn, Du maa virkelig--— klynkede

Fruen i en bekymret Tone, men samtidig saa* hun hen paa mig med et
straalende Smil, der spurgte: er hun dog ikke fortryllende, den søde
Skabning?

Jeg traf Frøken Helga i Lysthuset, hvor hun sad og syede Kannevas.

— Naa endelig har man den Ære! sagde hun. — Er »Sværmeriet« maaske
rullet nordpaa med Bjørn og bare Ben og det hele?

— Frøken Helga, gav jeg hende alvorlig til Svar — haan ikke en Følelse,
der gør mit Hjerte Ære!

— Naa, hun er altsaa virkelig rejst?

— Næ, det ved Gud hun ikke er! hun kommer hen hos mig Klokken seks.

— Véd De, hvad man siger i Byen, Hr. Weis?— Nej?

— At De har givet hendes Fader halvtredsindstyve -Kroner for at blive
her i Byen en Maaned.

— Man lyver, kære Frøken! jeg har givet ham hundrede.

— Og det tilstaar De saadan rent ud?

— Ja, herregud! Manden kan jo dog ikke leve af, at hans Datter og jeg
»sværmer« for hinaiiden!

— Det lader dog næsten til det!

— Nu er De ond!

— Næ, men jeg finder, at hele den Historie er meningsløs !

— Jamen, herregud igen! jeg m ale r hende jo!

— Ja —a Tak! — — Naa men det kommer jo ikke mig ved!

— Nej? vel? — — Vil De gjøre mig den Fornøjelse at drikke Kaffe hos mig
paa Fredag Klokken fire? Deres Moder og Deres lille henrivende Søster
har lovet at komme.

— Sammen med »hende« ?

— Sammen med hende, ja! hun skal vises

frem.

— Jo—o Tak, saa kommer jeg naturligvis ogsaa.

— Og saa er der noget, jeg vil bede Dem om, vedblev jeg.

— Naa?— Ser De, jeg vilde ogsaa gæme se Fru Petersen og Fru Rasmussen
og Fru Hansen hos mig.

Frøken Helga brast i Latter.

— Nu har De nok én eller anden Gavtyvestreg for! sagde hun.

— Jeg forsikrer Dem! det er bare Kaffe og Kager! — — Men tror De,
Fruerne kommer?

— Heller end gæme! sagde Helga — vi er saa nysgerrige her i Byen, vi
keder os, skal jeg sige Dem, vi keder os saa gudsjammerligt! — Skriv De
bare, at Mo’er kommer, saa har De Dem allesammen. — — Men hvorfor vil
De netop ha' dem med?

— Jo, for de skal tale saa kønt om mig, har jeg hørt, og saa vilde jeg
gærae vise dem en lille Opmærksomhed, jeg er nemlig meget taknemmelig
anlagt af Naturen.

— Aa Gud, sagde Frøken Helga — der er saamæn ikke noget ondt i dem, de
keder sig bare, og saa snakker de.

— Ja, Deres Mo’er skal ogsaa ha’ — — —

— Ja—a, ja—a! sagde Helga og rødmede — men er det noget Under? nu har
hun bét hér i syvogtredive Aar! Hvis De nu skulde det?

— Ih Gud fri og frels! sagde jeg.

— Ja, dér kan De se!— Tja— a! - — De tror altsaa, at Damerne kommer ?

— Saamæn gør de saa! sagde Helga — vi kommer allesammen styrtende i vor
vildeste Puds! men de fleste af os gentager vist næppe Besøget.

— Det gjør jeg heller ikke Regning paa! sagde jeg — bevares vel, jeg er
da heller ikke saa fordringsfuld!

Jeg skrev altsaa til Fruerne Petersen, Rasmussen og Hansen og indbød
dem paa Kaffe og Kager og Fru C. O. Jessen med Døtre. Og de svarede mig
alle tilbage, at det skulde være dem en Glæde.

Fredagen kom, og Klokken 3V2 var jeg parat til at modtage Damerne.

Madam Bertelsen stod og dampede over Kaffekedlen ude i Køkkenet. Hun
havde laant otte Par smaa lækre Kaffekopper med takket Guldkant oppe
hos Isenkræmmeren, der ogsaa havde Porcelænshandel.

— De andre Remedier har jeg, sagde hun og fremviste et ældre Mosefund
af en pletteret Bakke med tilhørende Kaffekande, Flødemugge og
Sukker-skaal.— Det er jo nydeligt! sagde jeg. — Saa kommer De ind med
Kaffen, naar Damerne er samlede, Bertelsen.

— Kommer di alle?

— Alle! — — Har De husket Kagerne?

— Jo jeg har! dem salverer jeg paa Osteklokken.

— Prægtigt! sagde jeg — dog er det vel bedst at benytte den nederste
Del.

— Ja natyrlig! mumlede Madamen pikeret. Men saa slog hun pludselig om
og sagde stille bevæget: Rejser Di saa paa Mandag, Hr. Weis?

— Ja jeg gør, Madam.

— Herregud, sukkede hun og lagde Hovedet paa Siden — det er da ikke
fordi, Di er utilfreds med no’et hos mig?

— Næ, sagde jeg og klappede hende paa Skulderen — det er det saamæn
ikke, lille Madam Bertelsen, men jeg drages mod andre Egne!

— Ja—a, nikkede Madamen — én véd jo ikke, hvor én ska’ ende! — — Og nu
har Di snart vaaren hér i Huset et helt Aar, fortsatte hun — og jeg er
s'men kommen til og holde a’ Dem li’som a’ min egen Mo’er, for Di var
jo immerhen saa prober med Betalningen. Alle Mennesker har sagt til
mig, a* di kunde ikke faa i deres Ho’ede, a’ jeg vilde ha' Dem
indenformine Døre, men jeg har immerhen staaet paa Deres bedste og — —
—

Hér løftede Madamen Forklædesnippeme op til øjnene.

— Ja vel, ja vel! sagde jeg — De er en Stadskone, Madam Bertelsen, og
jeg elsker Dem, det ved Gud, jeg gør, og jeg skal aldrig glemme Dem!
men nu maa De se at faa Sagerne i Orden, for vi kan hvert øjeblik vente
Damerne.

Madamen sukkede, som om hun skulde revne, derpaa pudsede hun Næse og
tørrede øjne og gav sig saa til at sysle med Kaffetøjet.

Klokken præcis fire saa’ jeg Fruerne Petersen, Rasmussen og Hansen
komme vandrende hen ad Volden, udstyrede paa det pompøseste i Atlask og
Fløjel.

Fru Hansen var en lille spinkel Dame med et Ansigt som de engelske
lady-dogs og et Snakketøj uden Maal og Grænser. Hun gik foran og
gestikulerede og virrede med Hovedet som en Liggeand. Og bag efter
fulgte tavse og trykkede af deres Pragt den tykke Fru Petersen og den
granvoksne Fru Rasmussen.

Nu steg de op ad Trappen og ind i Entréen. Saa stod de en Stund og
hviskede og skændtes • om, hvor de skulde hen. Og saa bankede det paa
min Dør.— Kom ind!

— Un—næ! sagde den lille Fru Hansen, der naturligvis viste Vej — un—næ!
sagde hun med den tykke Fru Petersen og den lange Fru Rasmussen
kiggende over Skuldrene — un—næ! det er næsten uhyggeligt!

Markisen var rullet halvt ned for Vinduet, saaledes at den øverste
Halvdel af Værelset laa i Halvmørke, medens Stolene og Bordene og
Bogryggene paa de nederste Hylder af Reolen laa i fuldt Sollys.
»Skægget« paa Markisen bevægede sig i Vinden, og Lyset flimrede uroligt
i Billedrammer og Spejle. Og henne i den mørkeste Krog oven-paa et Skab
havde jeg anbragt en trebenet Kobberkasserolle, hvori der hoppede og
dansede blaalige Flammer hidrørende fra antændt Sprit.

— Værs’god, mine Damer! værs’god at træde indenfor! bad jeg — Det var
nydeligt af Dem at komme!

Jeg havde iført mig min stukne Arbejdsjakke, hvis Ærmer var sorte paa
den øverste Halvdel og højrøde paa den underste, nede ved Hænderne sad
der et bredt Stykke mørkeblaat Bomuldsfløjel, og Krave og Opslag var af
samme Materiale, medens Knapperne var store hvide Benknapper bemalet
med menneskelige Ansigter, der udtrykte de heftigste sjælelige
Affekter.

Den fede Fru Petersen og den magre FruRasmussen saa’ ud, som om de
stærkt tænkte paa at flygte.

Men Fru Hansen traadte kækt ind over Tærskelen. Dog var hendes Røst
ikke fuldt saa frejdig og klingende som den plejede at være, da hun
sagde:

— Naa — — (hér var det, som sank hun en Melbolle) — — naa, Jessens er
ikke kommet endnu ?

— Nej, sagde jeg og lukkede det højre Øje til, medens jeg lod det
venstre staa paa vid Gab, en Sport, jeg havde øvet mig paa hele
Formiddagen

— nej, men de maa vistnok straks være her! Tør jeg befri Damerae fra
Overtøjet?

Men Damerne mente, at de kunde bedst selv.

— Hva’ er det, der brænder deroppe paa Skabet? spurgte Fru Hansen og
pegede.

— Det er Sprit, Frue!

— Sprit?

— Sprit, ja.

— Koger De maaske Kaffen selv?

— Næ—næi! sagde jeg og kneb øjet sammen

igen.

— Hva’ — — hva’ brænder det da for?

— Jo —o, ser De, Frue, det er efter græsk Mønster.

— Saa?

— Ja —a, det er en Skik i Retning af Vestas hellige Ild.— Naa!

Pludselig grab jeg den magre Fru Rasmussens Haand og sagde:

— De forstaar mig, Frue, ikkesandt?

— Nej, det ved Gud jeg ikke gjør! sagde hun og trak sig med et Sæt
tilbage.

I det samme bankede det paa Døren. Det var Jessens, og mine trende
Fruer drog trende Lettelsens Sukke.

— Næ, hvor her er morsomt! raabte Babyen og gav sig til at hoppe rundt
om Bordet — og sikken morsom Frakke De har paa!

— Men Gerda dog!

— Madam Bertelsen fortæller, at De skal rejse paa Mandag, er det sandt?
spurgte Frøken Helga?

— Ja—a, sagde jeg — har jeg ikke fortalt Dem det?

— Hvor rejser De saa hen ? spurgte Fru C. O. nysgerrig.

— Ud i den vide Verden! sagde jeg. — Men tag Plads, mine Damer, tag
Plads! dér har vi Bertelsen med Kaffen.

Og Damerne tog Plads. Fru Jessen og Fru Hansen paa Chaiselonguen, den
tykke Fru Petersen i Lænestolen, Fru Rasmussen i Gyngestolen og Frøken
Helga henne paa Reolskabet. Men Babyen snusede rundt og endevendte
Nipssager.— Jeg kan nu ikke lide den Staty! begyndte Fru Hansen, da
Kaffen var skænket, og pegede paa Sindings »To Mennesker«.

— Næ — æ, sagde jeg — den er maaske---

— De skulde hellere hedde to Dyr! eksploderede pludselig den fede Fru
Petersen, det kom med et Smæld, som om der gik Hul paa hende.

— Naa—aa, sagde jeg — Dyr? det er dog maaske — — —

— Mennesker er det ikke! ivrede den lille Fru Hansen, idet hun kroede
sig og gik tilbage i Hagesløjfen (Damerne sad med Hattene paa, ti det
er nu fair dér i Byen) — Mennesker er det ikke! gentog hun.

— Næ—i, sagde .jeg (og jeg sagde det med urokkelig' Alvor, ikke en
Muskel i mit Ansigt fortrak sig) — næ —i, De og Hansen vilde
naturligvis ikke ligge saadan, men der gives jo ogsaa andre Mennesker
paa Jorderige.

Jeg turde desværre ikke se paa Damen, da jeg havde talt, og jeg "vendte
mig derfor om til Frøken Helga, der stod og læste Rygtitleme paa
Bøgerne i Reolen.

— Vil De ikke ha* jeg skal trække Markisen op ? spurgte jeg — saa kan
De bedre se Bøgerne.

— Jo Tak!

— Aa maa jeg? bad Babyen — jeg elsker at trække Markiser .op!Og ud
hoppede hun af Døren og havde nær væltet Bertelsen, der kom med en
frisk Kande Kaffe.

— Men, Hr. Weis? spurgte Frøken Helga, da den tredje Kop var skænket
rundt — hyor bliver den lille Zigøjnerpige af?

— Ja, sagde Gerda — det har jeg ogsaa hele Tiden villet spørge om, men
jeg turde ikke for Mo’er!

Fruerne spidsede Øren og saa spændt-for-argede ud.

— Hun er her! sagde jeg.

— Er hun her?

— Ja.

— Men Du gode Gud, hvor?

— Inde i Sovekammeret.

— Inde i — — — begyndte Fru Hansen.

— Ja, sagde jeg beskeden og genert — jeg vidste jo ikke, om Damerne
vilde se hende.

— Jo naturligvis, sagde Fru C. O. — vi er da ved Gud nysgerrige, kan De
forstaa!

Jeg gik hen og lukkede Sovekammerdøren op.

— Værs’god! sagde jeg.

Damerne rakte Hals.

— Nej, det er Dem, der maa komme hér ind! sagde jeg — hun er hér
inde.Damerne rejste sig langsomt og kom forsigtig ind i Værelset.

Jeg havde anbragt Mindros Billede paa Væggen lige over for Vinduerne og
dækket det til med min Rejseplæd.

— Hvor er hun? spurgte Babyen.

— Hér! sagde jeg og gik hen og trakPlæden

bort.

Og dér stod saa Mindro i al sin nøgne Skønhed.

Babyen udstødte et Hvin og f6r tilbage ind i Dagligstuen. Og det
frydede mig lige ind i Centrum at se Minespillet i Fruernes Ansigter.

Den lille Hansen missede med øjnene som en Kat i Støvregn. Den tykke
Petersen blev mørkerød i Ansigtet og sagde: Hum, det maa jeg sige! Fru
C. O. stod uophørlig og lettede paa det ene Ben som en tøjret Høne, der
er i Bekymring for sine Kyllinger. Men Fru Rasmussen, den lange, magre
Fru Rasmussen; sagde ingenting og gjorde ingenting, hun stod lige ret
op og ned i sin Pragt som en Telegrafstang i Festdragt.

— Er hun ikke dejlig? sagde jeg til Frøken Helga, der stod og saa’ paa
Billedet.

— Jo, nikkede Helga — hun er dejlig! Men hvorfor kom ikke Originalen?

— Fordi hun er for uværdig til at stedes disse Kvinder under øjne!
sagde jeg. — Hun er rejst.— Er hun rejst?

— Ja, i Morges drog Karavanen afsted.

— Og paa Mandag drager De efter?

— Ja — — — men ikke efter »hende« Jeg er jo færdig med Maleriet!

— Ah!

— Helga! kaldte Fru C. 0. inde fra Dagligstuen. Alle Fruerne var gaaet
ind til Babyen.

— Ja! sagde Helga — nu kommer jeg.

Og saa gik vi ind til de andre.

— Fy, Hr. Weis! sagde Babyen, der laa og vuggede i Gyngestolen — fy,
sagde hun — at vise os saadan noget!

— Skab Dig nu ikke, Gerda! sagde den ældre Søster.

— Min Gud! sagde jeg — hvad har jeg gjort?

— Frøken Gerda har Ret, hævede den fede Fru Petersen sin Røst —
saadanne Billeder er ikke no’et at vise os Damer! sagde hun, og jeg
syntes hun blev federe af Indignation.

— Min Gud! sagde jeg igen — et ungt uskyldigt syttenaars Pigebarn, der
bader sig!

— »Uskyldig«, py! vrængede Fru Hansen og hendes lille Hundesnude
vrissedes helt op i Panden.

Jeg kunde ha’ ristet hende over en sagte Kokesild! Men da dette i
øjeblikket ikke lod sig

Wied: Barnlige Sjæle. 21praktisere, tilbød jeg hende en varm Kop Kaffe
i Haab om, at hun maatte brænde sin onde Tunge.

— Har De ikke en lille Ting, De vil læse for os? spurgte Fru C. O.
afledende — det var saa yndigt, det De læste sidst om Bemina!

— Noget at læse? sagde jeg — jo, jo—o! Og jeg blev glad i Hu over
hendes Indfald. — Jo—o, jeg har noget mere fra Bemina! nikkede jeg.

— Det var da morsomt! smilede Fruen — Hr. Weis er ogsaa Digter! oplyste
hun.

Og alle de tre andre Fruer sagde:

— Næ—æ! sagde de — det var da morsomt!

Jeg tog et Par Manuskripter op af min Skrivebordsskuffe, satte mig til
Rette og læste:

Et Gravøl.

— Naa lad os saa høre!

— Ja, sagde Doktor Nannestad — som De vil! Men det er en uhyggelig
Historie.

Doktoren og jeg sad i den store Havestue ude i hans Bolig i Højsmarke.
Jeg havde om Eftermiddagen, medens han var i Praksis, rodet rundt i
hans Bibliotek og i en Bog fundet' et mærkeligt Kort og et mærkeligt
Brev. Ved Aftensbordet havde Doktoren lovet at fortælle mig den
Historie, der knyttede sig til Brevet og Kortet.Og nu sad vi i
Havestuen med vore Piber og vor Toddy.

— Naa, lad os saa høre! sagde jeg og tog Kortet, som jeg havde lagt fra
mig paa Bordet og saa' paa det.

Det saa’ saaledes ud:

t

Hermed er det vor sørgelige Pligt at maatte meddele Dem, at Timelærer
ved Syndby Realskole, cand. phil.

Georg Johannes Weber stille er hensovet i Dag den 31te Marts 1891 Kl.
57a Eftermiddag.

Hans dybtsørgende Efterladte. Aarhus. Kjøbenhavn. Stege.

Og Brevet lød:

Hr. stud. med. Nikolaj Nannestad.

Vor uforglemmelige Georg bad os med Døden paa Læberne om at indbyde Dem
til at

21*møde i hans Lejlighed i Skovgaardsgade 25 i Aften Kl. 7 for at fejre
hans Gravøl.

Indbudte er:

Erik Jespersen,

Johannes Volquartz,

Jens Peter Svendsen,

Ludvig Teisen,

Nikolaj Nannestad.

Gæsterne bedes møde paa Kafé Bemina Kl. 61/* for dérfra samlede at
begive sig til Sørgehuset Kl. 15 Min. i 7.

Ved Ankomsten til den afdødes Lejlighed vil man forefinde opskænket 11
GlasBanco. De 5 tømmes i Tavshed. Derpaa afsynges de to første Vers af
Salmen: Tænk, naar engang den Taage er forsvunden. Og det anses da for
rimeligt, at Johannes Volquartz vil holde en Tale. Hvorefter enhver
atter griber et Glas og klinker med det resterende ellevte, der til den
Ende anbringes paa Lagenet umiddelbart ved den venstre Side af Ligets
Hovede. Saa bortfjemer Ludvig Teisen Ligklædet. Og Ceremonien er til
Ende.

Man bedes ikke at foregribe Begivenhedernes Gang!

Georg Johannes Webers Efterladte.

— Det var en daarlig Spøg! sagde jeg og lagde Kortet og Brevet fra mig
igen.— Ja, nikkede Doktor Nannestad — men det mente vi ikke! Vi var saa
vant til hans Paafund og morede os altid kostelig over dem. — — Han var
saa elskværdig og vittig og tungsindig.

— Mødte De alle fem?

— Ja naturligvis! hvem kunde modstaa en saadan Invitation? Vi mødte
oven i Købet i Kjole.

— Naa, fortæl, fortæl! gjentog jeg utaalmodig.

— Jo, sagde Doktoren — jo! — — Da jeg kom op paa Bemina Klokken seks,
begyndte han saa — sad allerede Teisen, Jespersen og Volquartz der. Og
lidt efter kom Svendsen. — Vi morede os over Kortet, og Teisen gav en
Flaske Portvin, og vi var allesammen med til at

lave Talen, som Volquartz skulde holde.--Da

Klokken manglede et Kvarter i syv, gik vi ud i Skovgaardsgade. —
Stille! sagde Volquartz, da vi stod i Porten. Og uden at sige et Ord
gik vi op paa fjerde Sal, hvor Weber boede. — — Han havde en Lejlighed
paa to Værelser. Et til højre

og ét til venstre med én lille Entré imellem--

Døren ud til Trappegangen stod paa Klem, og der var ikke Lys i Entréen.
— — Vi hang Overtøjet fra os, men stak vore Hatte under Armen som
chapeau-bas. Svendsen bankede paa til Dagligstuen, men der var ingen,
som sagde: kom ind! Saa aabnede vi Døren. — — Det var uhyggeligt,kan De
tro! — Lampen, der stod og brændte paa et lille Bord, var helt omgivet
af grønt Silkepapir, saa Lyset inde i Værelset var fuldstændig
dødningeagtigt! — — Og lige idet Døren gik op, f6r Webers Kat — han
ejede en stor Hankat, som kun ha’de ét øje — den f6r bort mellem Benene
paa os, og vi kunde høre den springe ned ad Trapperne. Jespersen blev
saa forskrækket, at han gik hen og lukkede Entrédøren, som vi ha’de
ladet staa aaben. — — Alle Bøgerne var flyttet bort fra Webers store
Arbejdsbord. Og selv laa han ovenpaa det med et hvidt Lagen bredt over
sig. — — Han laa paa Ryggen, og man kunde se hans temmelig store Næse
tegne sig under Lagenet. Og hele Legemets Form kunde man se, Maven og
Benene. — — Jeg ser endnu tydelig hans ene Støvle rage frem under
Dækket, der var en Lap paa højre Side af Saalen. — Vi stod og saa’ paa
dette hér og smilte lidt sky til hverandre. Vi var rimeligvis
allesammen lidt uhyggelig til Mode. Jeg var det da! jeg ha'de ikke
tr6t, at han vilde lavet det saa realistisk. — — Henne omkring Lampen,
der stod paa et Bord ved den dødes Hovede, var de elleve Glas Banco
anbragt. De stod opstillet i to Hold: seks paa den ene Side og fem paa
den anden. — — Ingen af os ha’de rigtig Lyst til at gøre Begyndelsen.
Vi stod og kiggede paa hverandre, og vore Ansigtersaa’ ganske gustne ud
i det grønne Lys. — — Legemet under Lagenet rørte sig ikke. — — Saa tog
Jens Peter Svendsen pludselig et langt Skridt frem til Bordet med
Glassene og snappede et af de fem. Og vi andre fulgte hans Eksempel.
Saa nikkede vi i Tavshed til hverandre, og Svendsen blinkede ned til
Weber, og saa drak vi. — — Idet vi satte Glassene fra os, hørte vi en
Lyd som af Negle, der kradser mod Træ. — Nu kan han sgu ikke dy sig
længere! tænkte jeg. Men saa kradsede det igen, og Lyden kom ude fra
Entréen. Vi lyttede. Det kradsede tredje Gang, og jeg syntes, at Weber
bevægede sig under Lagenet. — — Saa lød der en sagte Jamren, og Teisen,
der stod nærmest ved Entréen, gik ud og lukkede Døren op. Det var
Katten. Den kom farende ind i Værelset og løb op ad Reolen op paa
Skabet, hvor den altid plejede at sidde. Og dér oppe fra sad den nu og
gloede med sit ene Øje. — — Weber laa bestandig stiv og stille paa
Bordet foran os. Jeg følte et Par Gange Lyst til at knibe ham i Næsen,
for at faa Ende paa Kommersen, der begyndte at kede mig. Men da jeg
vidste, at Weber vilde le os ud og kalde os Krystere, lod jeg være. — —
Skal vi saa synge? spurgte jeg. Og vi sang:

Tænk, naar engang den Taage er forsvunden,

som hér sig sænker over Livet ned--—Men pludselig sprang Katten oppe
fra Skabet ned paa min Skulder, en Kunst, Weber ha’de lært den. — — Jeg
blev i den Grad angst, at jeg skreg og slog til den med min Haand, saa
den faldt ned paa Bordet og løb tværs over Lagenet

og sprang bort, ind under Sofaen.--Nu kunde

jeg ikke holde det ud længere! — Weber, sagde jeg — rejs Dig nu op! jeg
er ked af de Abestreger!

Men Weber rørte sig ikke, og de andre begyndte at tysse paa mig. — —
Saa fik jeg øje paa en Karaffe med Vand, der stod paa en Stol henne i
et Hjørne. Jeg gik hen mod den.

— Jeg skal sgu nok faa ham til at staa op! tænkte jeg.

Men saa gik Lampen ud. Det var Svendsen, der ha’de pustet ned i
Glasset. — — Jeg hørte de andre liste ud i Entréen og lukke Døren af
efter sig. Men jeg vilde ikke give tabt. Jeg søgte i mine Lommer efter
Tændstikker og fandt ogsaa Æsken, men tabte den, idet jeg trak den op.
— — De andre stod og fniste udenfor.

— Weber! hviskede jeg — staa nu op, Du! saa skal vi ordentlig snyde de
Fyre ved at løbe ned ad Køkkentrappen inde hos Værtinden. — — Men Weber
svarede ikke og rørte sig ikke. Saa blev jeg arrig og snakkede ikke
mere til ham.

Jeg gav mig nu til at lede paa Gulvet efterTændstikæsken, og fik øje
paa et rundt lysende Hul henne i Døren. — De har altsaa tændt Gassen
ude i Entréen! tænkte jeg. Men pludselig begyndte Lyset at bevæge sig
hen imod mig, og jeg hørte listende Trin. — Weber maatte være krøbet
ned , af Bordet. — Weber! hviskede jeg igen — hvor er Du?

Ikke en Lyd. — — Og nu saa’ jeg det runde lysende Hul i en hel anden
Retning henne i et Hjørne. Jeg kom .med ét til at tænke paa Katten. Det
maatte være den, der listede omkring med sit skinnende øje. — — At
Weber dog kan ha’ Lyst til at ligge dér længere! tænkte jeg og strakte
Haanden ud for at faa fat i Lagenet.

— Weber! sagde jeg højt — rejs Dig nu, for Satan! Hvad skal de
Narrestreger til!

Jeg hørte dem grine udenfor. Men Weber sagde ingenting. — — Saa greb
jeg fat om

Lagenet og rev det ned med et eneste Ryk.--

I det samme lød der et let Slag mod Gulvet, og en kold Haand gled ned
over mit Ansigt.

— Skab Dig ikke, lille Georg! sagde jeg og rejste mig. — Jeg er slet
ikke bange, min Dreng!

- — Luk nu Døren op derhenne! raabte jeg — den Døde er opstanden!

Men de lo bare, og jeg hørte den lange Svendsen sige: La’ dem bare
vente lidt endnu!

Jeg gik hen til Bordet og famlede hen overdet. — - Weber laa der endnu
i samme Stilling! Jeg havde faaet fat i hans ene Ben oppe ved Laaret og
gav mig til at kilde ham.

— Du er Saten til Ka’l! sagde jeg og fingrede op efter hans Ansigt. Min
Haand kom til at ligge tværs over hans ene Kind. — — Den var kold, og
Huden var at føle paa som Pergament, haard og tør. — Weber! hviskede
jeg, og det isnede igennem mig fra Nakken og nedefter — Weber dog!

Jeg greb fat i hans Arm, der hang ud over Bordkanten. Fingrene var
stive og kolde. — — Jeg løb hen til Døren.

— Luk op! sagde jeg hurtig — luk op! for Himlens Skyld! Weber maa være
syg! han ligger henne paa Bordet uden at røre sig! I maa lukke op,
hører I!

— Godt, meget godt! hørte jeg Svendsen sige — men vi er da gudskelov
ikke født igaar, lille Nikkelaj!

— Jamen Du gode Gud! jamen Du gode Gud! mumlede jeg uvilkaarlig og gav
mig til at

dunke paa Døren.--Men nu begyndte Volquartz

med stor Patos at holde den Tale, som vi havde lavet sammen henne paa
Kaféen.

Da kom jeg pludselig til at huske paa Døren, der førte ind til
Værtindens Lejlighed. — — Jeg skyndte mig hen og drejede paa Laasen, og
Døren\

gik op. Men der var mørkt derinde. — — Jeg hørte Yolquartz staa og
holde sin Tale ude i Entréen, og jeg hørte de andre le af Vittighederne
deri. — — Jeg kaldte højt paa Værtinden, men ingen svarede. — — Nogen
gned sig op ad mit ene Ben, det var Katten. Jeg sparkede til den og
famlede mig videre frem gennem Lejligheden ud i Køkkenet. Der var ogsaa
mørkt, og Døren til Trappegangen var aflaaset. — — Jeg søgte efter
Tændstikker, men fandt ingen.

Da jeg kom tilbage til Webers Værelse, var der stille ude i Entréen.
Jeg lyttede ved Døren og hørte dem mumle.

— Svendsen! bad jeg — luk nu op! luk nu op, hører Du! Weber er død!

Men de lo. Og paa én Gang begyndte de at synge en Canon. — — Weber er
død! sang Svendsen med sin dybe Bas. — Og Teisen faldt ind: Weber er
død! — — og saa kom Volquartz med og saa Jespersen med sin Tenor. — —
Den ene tog fat, naar den anden holdt op: Weber er død! Weber er død!
Weber er Fanden gale mig død! klang det i én uendelig Kædesang.

Da gav jeg mig til at hamre paa Døren, hamre alt, hvad jeg kunde med
knyttede Hænder.

— — Jeg blev greben af Rædsel! Jeg hørte Trin

og Sukken og Stønnen rundt omkring mig.--

Jeg saa’ Weber staa indhyllet i Lagenet bleg ogtruende. — — Benene
rystede under mig, og jeg udstødte et hvinende Skrig, ti pludselig sad
Katten

igen paa min Skulder.--Jeg slog til den, men

den hagede sig fast i mit Tøj, hvæsede og rev.

— — Og jeg raabte om Hjælp!

Da lukkede de endelig Døren op, og Dyret f6r foran mig ud i Entréen. —
— I samme øjeblik jeg saa-’ Lyset og Kammeraterne derude, var Angsten
borte.

— Weber har skudt sig, sagde jeg rolig — eller taget Gift.

De vilde endnu ikke tro mig. Men saa tændte vi Lampen.

Hér holdt Dr. Nannestad inde og strøg sig med Haanden over Panden.

— Ja, dér laa han død paa Bordet foran os! sagde han saa. — Og han
ha’de allerede været

død i over to Timer.--Vi fandt en lille Flaske

paa Gulvtæppet ved Siden af min Tændstikæske. I Flasken ha’de været
Kyankalium.

— Men hvorfor? spurgte jeg — hvorfor ha’de han gjort det?

— Det kan jeg ikke fortælle Dem, sagde min Vært — og det kommer jo
heller ikke Sagen ved.

— Véd man det da ikke ?

— Dr. Rørby og jeg véd det, sluttede han.

— Vi undersøgte ham. Men ingen andre faardet nogensinde at vide. Weber
ha’de selv omhyggelig skjult det for os, saalænge han levede. Han var
saa sensibel, saa bange for at udsætte sig for Latter. — — Kun saa
meget kan jeg sige Dem, at det Kors, han bar paa, er det tungeste, der
kan lægges paa et Menneskes Skuldre.

— Uf, hvor den var væmmelig I sagde den tykke Fru Petersen i samme
Øjeblik, jeg holdt op at læse, Nerverne i hendes Ansigt dirrede, og hun
var mørkerød i Kinderne. — Jeg synes næsten, det er uforskammet, sagde
hun — at læse saadan no’et!

— Næmen Frue dog!

— Jo det ved Gud, jeg synes! vedblev hun.

— Det er ogsaa Deres Skyld, Fru Jessen, hvorfor bad De dog dette
frygtelige Menneske om at læse sine rædsomme Historier for os? De véd
godt, jeg ikke kan taale det!

— Jamen — æ, jeg — æ, jeg — — — begyndte Fru C. O.

— Mine Damer, sagde jeg — mine Damer, det gør mig virkelig ondt at — —
—

Den lille Fru Hansen havde ikke sine smaa graa øjne fra mit Ansigt.— Er
det en sandfærdig Historie ? spurgte hun.

— Ja, det er, sagde jeg — de lever alle sammen endnu.

— Osse ham, der døde?

— Ja »osse« ham, for det var mig selv!

— Har De taget Gift? spurgte Babyen interesseret.

— Ja jeg har saamæn, men det var for lidt.

— Men hvorfor dog? hvorfor vilde De dø?

— Naa—aa, jeg var ked af Livet, det bliver man jo engang imellem.

Fruerne sad og betragtede mig med umaade-lige Øjne, som om de ventede,
at jeg pludselig å la Hans Sataniske Majestæt i Middelalderen skulde
fare ud igennem Kaminen, efterladende mig en ilde Lugt.

Dette gød mig Olie paa Ilden.

— Det var forresten ganske morsomt! sagde jeg — jeg laa og drømte de
mærkeligste Ting hele Tiden (hér støttede jeg Albuerne mod Bordpladen
og lagde min Hage i de hule Hænder og stirrede over paa Damerne med ét
ekstatisk Søvngængerblik. Og saa begyndte jeg:) — Jeg krøb op ad en
smal Stige med et stort afskaaret Mand-folkelaar under Armen. Jeg kom
op igennem et Hul i Loftet. Dér lagde jeg Laaret fra mig og gav mig til
at søge efter min Ven Mygdal. Jeg saa* et Visitkort sidde paa en Dør,
jeg lukkedeop og gik ind. Det var et stort nøgent Tagkammer. Langs.
Væggene stod Sengene, sammentømrede af raa Brædder og i Flugt med
Gulvet, som Sengene i et Tugthus. Jeg kiggede rundt til disse Senge,
men der var ingen Mennesker i dem. Jeg spurgte: Er ikke min Ven Mygdal
hér? Ingen svarede, jeg hørte kun en undertrykt Latter og Fnisen. Og da
jeg saa* nøjere til, opdagede jeg, at Tæpper og Dyner rundt i Sengene
laa og vred sig af Latter, Tæpperne fniste kun, men Dynerne var ved at
revne af Grin. Saa stod jeg igen ude paa Loftet. Henne ved
Nedgangs-lugen saa’ jeg en Politibetjent staa med det af-skaarne Ben i
Hænderne. — Er det Deres Laar? spurgte han. — Ja, sagde jeg — det er
mit Laar! og jeg vilde række efter det. Men da hørte jeg en underlig
raslende og skrattende Lyd, og jeg saa’, at hele den øverste Del af
Laaret var rødt og blodigt. Det var Politibetjenten, der stod og
pillede Huden af det, den var haard og tør, og idet den raslede ned paa
Loftet, lød det, som naar man piller Skallen af ristede Kastanjer. Paa
én Gang løftede Manden Benet op ved Foden som for at slaa mig dermed.
Og ved denne Bevægelse gled hans Vest op over hans Bukselinning. Han
havde ingen Skjorte paa, og jeg saa’ hans nøgne Mave, og paa Stedet,
hvor Navlen skulde være,saa’ jeg et stort cirkelrundt Glas, gennem
hvilket — — —

— Puhh, næ—æ! sagde pludselig den tykke Fru Petersen og rejste sig fra
Sofaen — nu vil jeg ikke mere!

Sveden trillede hende ned ad hendes fede Kinder ligesom Vandet ad en
Skinke, der bliver bragt ind i Varmen.

— Der er noget, jeg maa læse for Dem endnu, mine Damer! sagde jeg.

— Næ Tak, sagde den lille Fru Hansen — nu maa vi hjem.

Og hun rejste sig, og Fru Rasmussen rejste sig, og Fru Jessen rejste
sig.

— Der er noget, jeg vil læse for Dem! gentog jeg og søgte efter
Manuskriptet paa Bordet

Frøken Helga lagde Haanden paa min Arm.

— Nu synes jeg, De skulde holde op, sagde hun.

— Nej, sagde jeg — nej paa ingen Maade! Jeg skylder mine Gæster saa
meget, de har vist mig saa megen Venlighed, jeg maa dog —--

— Nu ta’er vi Tøjet paa! sagde den tykke Fru Petersen.

— Ja værs’god! sagde jeg — værs’god! saa læser jeg imens.

Damerne saa* paa mig med Rædsel og Gru,og Pingrene dirrede paa dem, saa
ivrige var de efter at komme i Tøjet.

Imidlertid stod jeg midt paa Gulvet og læste med høj Røst:

En Folkevise.

Og Fanden sadler sin blommede Hingst og rider i Natten ud.

Hejda, hopla, hvor Svansen gaar! han rider sig hen til sin Brud.

Og Kvinden er svag, og Natten er mørk, og alle de

smaa bitte Stjerner!

Og dér han kommer til Kongens Gaard, han banker paa Portens Træ:

Hejda! hopla! I gode Mænd.

I give mig Ly og Læ!

Og Kvinden er svag, og Natten er mørk, og alle de

smaa bitte Stjerner!

Den Vægter springer af Sengen op alt udi sin Hørlærreds Skjorte:

Du frelse os Herre i Himmerig og holde alt Dævelskav borte!

Men Kvinden er svag, og Natten er mørk, og alle de

smaa bitte Stjerner!

Prinsessen hun stander med Ruden paa Klem at svales af Nattens Vind,

Wied: Barnlige Sjæle. 22og inden den Vægter fik talt til fem, slap
Fanden i Kammerset ind.

Og Kvinden er svag, og Natten er mørk, og alle de

smaa bitte Stjerner.

Og Hundene tuded’, og Rotterne peb, og Uglen i Taamet sang, da Fyren
paa sin Horsefod i Seng til Prinsessen sprang.

Og Kvinden er svag, og Natten er mørk, og alle de

Tykt Kongens Drabanter for Døren løb med Kølle, med Sværd og med
Skjold. -Men Gavtyven lo ved Skønjomfruens Bryst:

I kan gaa Fa’en i Vold!

Og Kvinden er svag, og Natten er mørk, og alle de

— Nu er jeg færdig! sagde jeg.

Men da var mine Gæster allerede forlængst ude af Entréen og langt oppe
paa Volden.

Jeg ilede ud paa Trappen og nikkede mildt og kærligt til dem og kyssede
paa Fingeren. Og saa gik jeg ind i mit Kammer og lukkede min Dør.

Og om Mandagen forlod jeg Fjordby efterladende et forholdsvis pletfrit
Rygte.

smaa bitte Stjerneri

smaa bitte Stjerner!r.

Gustav Wied:

En Hjemkomst .... 75 Øre.

Silhuetter.......2 Kr. 50 Øre.

Erotik.........2 Kr. 50 Øre.

Fire Satyrspil. 2. Opl. 3 Kr. 50 Øre. H. C. Andersen .... 3 Kr.

Slægten. 3. Opl. ... 5 Kr.,

indb. 7 Kr. 50 Øre. Livsens Ondskab ... 5 Kr. 50 Øre., eleg. indb. 7
Kr. 50 Øre.

Jens Petersen og Gustav Wied: Første Violin.....3 Kr. 50 Øre.

